
Aureus libellus, qui inscribitur de imita- 
tione Christi, quantum post sacros codices 
inter omnes unus excellat, toto lerrarum orbe 
pervulgatum est. Hunc igitur librum, jam pri- 
dem omnium assensu comprobatum, quum sit 
supervacaneum novis efferre laudibus: liceat 
carptim praemittere pauca, quae duobus ante 
seculis Achilles Gagliardus, theologus Patavinus, 
de ejusdem auctore dissenierat: 

„Auctorem libelli de imitatione Christi, qui 
„est in manibus omnium, sanctissimum homi- 
„nem fuisse ac sapientissimum necesse est: 
„tanta est enim di3ciplinae interioris hominis 
„in eo plenitudo, ut nihi) desiderari possit: 
„tanta spiritus et devotionis copia ex ejus le- 
„ctione emanat, ut tamquam fons paradisi irriget 
„et fecundet animas non solum incipientium 
„et proficientium , sed etiam perfectorum, qui 
„in omni scientia exercitatos habent sensus." 

„Ex ipsa autem totius hujus libelli textura 
„deducitur clare, pium hunc auctorem, quum 

„vcrsaretur cum Deo, ct per intemum collo- 
„quium illustraretur, et altissimis aiTectibus ac 
„luminibus virtutum coelestium donaretur, quae 
,,audivitaDeo et quae accepit, ea stylo exarasse 
„in eodem libello, et scripsisse, dictante illi 
„per linguae suae calamum Spiritu sancto; et 
„quoniam ejusdem Spiritus sancti interna ope- 
„ratione plenus erat virtutibus solidis acdivinis, 
„eructasse ideo verbum bonum. Hinc sapor et 
„sublimitas doctrinae hujus, et eminentia super 
„alias: nam omnes alii ut plurimum miscu- 
„erunt lumini superiori ingenii proprii conatum, 
„eruditionis vim, doctrinam a majoribus acce- 
„ptam, eloquentiae quamvis sanctae ac sobriae 
J „ornatum: at hic auctor nihil horum affert, 
„nihil humani sapit, nudus et abjectus in domo 
„Domini portat thesaurum divinorum myste- 
„riorum ct altissimarum virtutum purissimum; 
„portat, inquam, in vasis fictilibus verborum 
„simplicium sine ullo humano etiam minimo, 
„quamvis alioquin in se licito, imo etiam sancto 
„artificio. u 

„Inde proprietates, attributa et encomia de- 
„ducuntur singularia sane et sublimia hujus 
„auctoris in hoc libello, quorum primum et 
„caput est similitudo quaedam et imago, quam 
„habet libellus ipse in se expressam divinae 

„scripturae, cui prae ceteris omnibus libris a 
„quovis auctore conscriptis persimilem illum 
„essc, qui legunt experiuntur: vim enim haj)et 
„latentem, reconditam, moventem ac trabentem 
„ad Deum; simplicitatem coiumbae conjunctam 
„cum serpentis prudentia, claritatem quam- 
„dam divinam, convincentem et desursum emis- 
„sam ac irradiantem; doctrinae soliditatem, et 
„pondus quoddam Apostolicum ac divinum. 
„Nec solum caret vel minimo errore, sed sem- 
„per ad rem et ad cor loquitur: nihil habet 
„superflizum ctiam in minimo verbo: nunquam 
„fastidit: semper videtur novus, etiam millies 
„lectus." 

Hujus admirandi operis quis fuerit auctor, 
per duo circiter secula inter eruditos certatum 
est; quam controversiam nostra aetate videmus 
feliciter diremtam, praecipue studio et opera 
Clarissimi Equitis de Gregory. 

Hic vir, in perscrutanda antiquitate assiduus 
et indefessus, quae septimo decimo jam seculo 
et serius a Mabillonio et ab aliis Benedictinis 
hoc consilio congesta erant argumenta, ea novis 
rationibus iisque ad evincendum efficacissimis 
confirmavit in copiosa dissertatione polemica *), 



1) Mdmoiresar le veritable auteur de 1'Imitation de 



VIII PRAEFATIO EDITORIS. 

quam doctissimus Vir, Canonicus Weigl, de 
eadem causa optime meritus, e Gallico trans- 
• tulit in Germanicum, et additamentis auxit 2 ). 

Eques de Gregory argumentis tum externis 
tum internis demonstrat: 1) libellum, qui ab 
inscriptione primi capitis nomen traxit de imi- 
tatione Christi, primitus tractatum fuisse 
ethicae scholasticum , a magistro novitiorum 
elaboratum. 2) eundem, tempore inter annum 
1220 et 1240 interjecto, suppresso nomine 
conscriptum esse a Joanne Gersen, mo- 
nacho Benedictino, antea in Athenaeo 
Vercellensi professore, postea ibidem mona- 
sterii S. Stephani abbate. Denique specialibus 
argumentis eos refellit, qui vel Joanni Ger- 
soni, cancellario academiae Parisiensis, vel 
Thomae Kempensi hunc librum attribuen- 
dum esse contendunt. 

Can. Weigl in iis quae addidit, controver- 
siam exponit inter Gersenianos et Kem- 



Jdsus-Christ ; par G. de Gregory, Chevalier de laLegion 
d'Honneur etc. Paris, 1827. 

2) Denkschrift UberdenwahrcnVerfasserdesBuches 
Ton der Nachfolge Christi, von Herrn C. von Gregory — 
ins Deutsche iibersetzt und mit den nothwendigen Er- 
lauterungen und Zusatzen vermehrt. Sulzbach, 1832. 

penses patronos agitatam, adjectisque anno- 
tationibus criticis, ad tuendam abbatis Joannis 
Gersen causam e codicibus domesticis nova 
profert testimonia. 

Tot ac tam gravibus argumentis si forte non 
acquieverit quispiam, is tinem dubitandi tandem 
faciat necesse est cognito codice, omnium qui 
exstant de imitatione Christi facile anti- 
quissimo. Hunc insignem codicem Eques de 
Gregory ait numinis providentia sibi mirifice 
oblatum esse Parisiis d. 4. Aug. 1830. Quem 
quum inspexisset, e variis notationibus , in 
prima lignea interiori tabula inscriptis, illico 
intellexit, eundem fuisse quondam in posses- 
sione Nobilium de Advocatis, quam vetustis- 
simam gentem in Pedemontio floruisse inde a 
septimo seculo, efc hodie quoque florere noverat. 
Itaque in originem codicis et traditionem inqui- 
rens, humanitate DD. Crispini et Gustavi 
de Advocatis, Comitum Valdengi et Cerrido- j 
nii etc. pervetustum ejusdem nobilis gentis 
diarium accepit, regii notarii manu adhibitis 
testibus transcriptum , in quo Josephus de 
Advocatis, praeter alias res tum familiae tum 
aetatis suae memorabiles, adnotavit: se die 
15. Febr. 1349 fratri suo Vincentio in si- 
gnum fraterni amoris donavisse pretiosum codi- 

cem de imitatione Chrisli, a majoribus 
suis hereditate relictum. 

Ilunc codicem, idcirco nuncupatum de-Ad- 
vocatis, ct a viris in dijudicanda documento- 
rum antiquitate exercilatissimis seculo XIII. 
vel ineunti XIV. adscriptum, Eques dc Gre- 
gory triennio post typis curavit imprimendum, 
praemissa descriptibne historico-critica MSS. 
codicum de imit. Chr., quo opere summum 
meritis suis decus addidit 3 ). 

Facere non possum, quin ex ipsius praefa- 
tione haec verba adjiciam: „Videas ergo, quo 
„loco sint habendi Gersoniani atque Kempen- 
„ses fautores omnes, duobus abhinc seculis 
„disputanles. Nam Joannes Gerson, cancella- 
,,rius ille Parisiensis, an. 1363 natus, et 
„Thomas a Kempis, canonicus regularis, an. 
„1380 ortus, nondum io vivis erant tum, cum 
„libellus de imit. Chr. jam in nostra ltalia 
„devotorum manibus volveretur." 

Codex de-Advocatis, quamvis caret au- 
ctoris nomine, et nihil aliud probat nisi, libellum 
tle imit. Chr. lectitatum csse in Italia multo 



3) De imitatione Christi. Codex de-Advocatis seculi 
XIII. Editio secunda. Cum notis et variis lectionibus, 
curante Equite de Gregory etc. Parisiis, 1833. 

tempore ante Gersonem Parisinum et Thomam 
Kempensem: maxime tamen adauget pondus 
argumentorum in gratiam Joannis Gersen 
abbatis, quem alii codices, iique antiquissimi 
et eidem simillimi, his ipsis verbis nominant 
auctorem. Hunc vero, quamquam in Italia 
vixisset, natione Germanum fuisse, cuilibet, 
libellum ejus pcrvolventi et germanici sermo- 
nis gnaro, sine ulla argumentatione manifestum 
est. Etenim, ut nihil dicam de nominis Ger- 
sen radice, forma et exitu, liber ipse tot et 
talibus redundat Germanicismis, ut nonnisi 
a Germano scriptum csse credas. Quod 
porro ex auctoris nomine Gersen, et cogno- 
mine de Canabaco Can. Weigl acute con- 
jicit de bojica ejus origine, et mihi videtur 
proxime accedere ad veritatem; cui sententiae 
etiam recentissimus ejusdem libri interpres 
Italus assentitur 4 ). 

Quaecumquc praeterea huc spectant expli- 
cationes, documenta, testimonia et quae sunt 
alia ejusdem generis: horum tam exquisitam 
complectitur copiam edita nuper libri de 



4) AlexanderMonaldi, in praefatione suae editionis 
Della imitatione di Cristo libri quattro. Roma, 1837. 

imitalione Christi historia 5 ), ut nihil 
amplius desiderari possit. 

Ceteram dum equidem, tam claris innixus 
argumentis, Joannem Gersenem de Cana- 
baco, ordinis S. Benedicti monachum, et 
monasterii Vercellensis S. Stephani abbatem, 
verum esse librorum de imitatione Christi 
auctorem profitcor: mihi nequaquam est in 
animo officere et obstare, quominus alii aliter 
de hac re sentiant. Hos tamen monitos velim, 
ut virum, hujus controversiae peritissimum, et 
ab omni partium studio alienum, audiant dicen- 
tem 6 ): „Parvi quidem ad pietatem, etsi non 
„ad intelligentiam referre arbitror, an vulgus 
„hominum, appellationis sibi consuetissimae 
„tenax, Thomam Kempensem auctorem esse 
„credat et dicat; attamen viros cordatos literis- 
„que perpoJitos, qui res gestas atque personas 
„historicas per sua quamque tempora digerere 



5) Histoire du livre de 1'imitation de Jdsus-Christ, et 
de son veritable auteur, par 1e Chev. G. de Gregory etc. 
2 Toraes Paris, 1842 et 1843. 

6) Can. Weigl in praefatione cditionis itZTayXoWTov, 
paulo inferius commemoratae. Idem in appendice IV 
librorum de imit. Chr., quos in germanicum sermonem 
versos ediditSoIisbaci an. 1836, egregiedisserit de vero 
eorumdem auctore. 

„et probe distinguere, quin etiam levissimum 
„in re minime gravi unius anni vel diei vitium 
„notarc et emendare satagunt — eos, inquam, 
„quomodo vulgi opinionem in tam celebri 
„facto sequi, et errorem ducentorum fere anno- 
„rum, vulgo avaxQoviGfibv , tueri deceat, haud 
„sane comprehendo." 

Sorbonica societas Parisiensis, quo facilius 
reconciliaret dissentientium animos, exeunte 
jam seculo XVII. suasit, ut libri de imitatione 
Christi typis vulgarentur omisso auctoris no- 
mine, quem morem ab illo tempore Gallia 
tenuit in omnibus fere editionibus latinis. Qua- 
propter et hic libellus eodem modo in lucem 
editur; quod ipsum plane consentaneum est 
permodesto et humili ingenio auctoris, latere 
volentis et proinde precantis: Da mihi omni- 
bus mori, quae in mundo sunt, et nesciri 
in hoc saeculo. (Lib. III. c. 15.) 

Superest, ut lecturis, ex quo fonte hauserim 
in hac editione adornanda, breviter palam faciam. 
Pro fundamenlo electa est editio vere regia, 
regiis sumptibus sine nomine auctoris primum 
emissa Parisiis an. 1640 et postea saepius 
typis repetita. Haec, teste Gencio, nullum 
peculiarem textum adlectans, cum delectu vul- 
gatas passim sequitur lectiones, et cum edd. 

vett. Gersonianis, nec non edd. a Sommalio 
ipso curatis, saepc concors habetur. 

In textu recognoscendo, praeter codicem de- 
Advocatis, e genere critico duas adhibui editio- 
nes, quarum altera, variis nunc primum lectio- 
nibus subjunctis, studio Gencii prodiit Pari- 
siis an. 1826; altera inrdyXcotrog, cum notis 
et variis lectionibus curante J. B. Weigl lucem 
aspexit Solisbaci an. 1837. Cum his insuper 
contuli libros de imit. Chr. ad veram lectionem 
revocatos per D e s b i 1 1 o n i um, Mannhemii 1780. 

Induxeram quidem in animum, ea quae 
emendanda censerem, subjicere legenlium 
oculis, et libellum indicibus locupletare; quod 
tamen, ne plus justo augeretur hujus editionis 
pretium, in praesenti omittendum esse putavi. 
Interim persuasum habeat lector benevolus, 
me, Weiglio •potissimum duce, considerate et 
religiose in textum recepisse probatissimas 
quasque lectiones. 

Emendandis speciminibus typographicis tanta 
sedulitate invigilatum cst, ut haud ullum re- 
perias mendum typorum, exceptis fortasse mi- 
nutissimis, quae ob fragilitatem formarum 
typographicarum non poterant praecaveri. 

Loci sacrae scripturae djgnoscuntur literis 
intermisso spatio latius distantibus, quos quia 

non placuit in iisdem indicare paginis, in ex~ 
tremo libello, uno in conspectu positos, adjunxi. 

Haec sunt, lector benevole, quae ut Tibi 
nota cssent, e re Tua fore existimavi. Utere 
hoc aureolo libello, quem Tibi legendum trado, 
imo ediscendum. Quo autem uberiorem inde 
percipias fructum, noli esse solummodo lector, 
sed, ut verus imitator, tolle crucem tuam 
et sequere Jesum, et ibis in vitam ae- 
ternam. (De imit. Chr. 1. III. c. 12.) 

Scripsi Dresdae, die 16. Maji 1847. 

De i m i t a t i o n e Chrisli ct contemptuomnium 
vanitatum mundi. 





ui sequitur 
me,non am- 
bulat in te- 
nebris, dicitDominus. 
Haec sunt verba Chri- 
sti, quibus admonemur, 
quatenus vitam ejus et 
mores imitemur, si ve- 
limus veraciter illumi- 
nari et ab omni cae- 
citate cordis liberari. 
Summum igitur stu- 
dium nostrum sitin vita 
Jesu Christi meditari. 

2- Doctrina Christi 
omnes doctrinas San- 
ctorum praeccllit; ct 

qui spiritum haberc t, abscondituraibimanna 
inveniret. Sed contingit, quod multi ex fre- 
quenti auditu Evangelii parvum desiderium 
sentiunt, quia spirilum Cbristi non habent. 
Qui autem vult plene et sapide Cbristi verba 
intelligcre, oportet, ut totam vitam suam illi 
sludeat conformare. 

3. Quid prodest tibi, alta de Trinitale dispu- 
tare, si careas humilitate, unde displiceas Tri- 
nitati? Vere, alta verba non faciunt sanctum et 
justum, sed virtuosa vita ef/icit Deo carum. 
Opto magis sentire compunctionem, quam scire 
ejus definitionem. Si scires totam Bibliam ex- 
terius, et omnium philosophorum dicta: quid 
totum prodesset sine caritate Dei et gratia? Va- 
nitas vanitatum, et omnia vanitas, prae- 
ter amare Deum, et illi soli servire. Ista est j 
summa sapientia, per contemptum mundi tcn- \ 
dere ad regna coclestia. 

4. Vanitas igitur est, divitias perituras quae- 
rere et in illis sperare. Vanitas quoque est, 
honores ambire et in altum se extollere. Vani- 
tas est, carnis desideria sequi, et ilJud dcside- 

rare, unde postmodum graviter oportet puniri. 
Vanitas est, longam vitam optare, et de bona 
vita parum curare. Vanitas est, praesentem 
vitam solum attendere, et quae futura sunt, non 
praevidere. Vanitas est, diiigere quod cum 
omni celeritale transit, et illuc non festinare, 
ubi sempiternum manet gaudium. 

5. Memento illius frequenter proverbii: quia 
non satiatur oculus visu, nec auris im- 
pletur auditu. Stude ergo cor tuum ab 
amore visibilium abstrahere, et ad invisibilia 
te transferre. Nam sequentes suam sensuali- 
tatem, maculant conscientiam , et perdunt Dei 
gratiam. 

C A P U T II. 
De humili sentire sui ipsius. 

Omnis homo naturaliter scire desiderat: sed 
scientia sine timore Dei, quid importat? Melior 
est profecto humilis rusticus, qui Deo servit, 
quam superbus philosophus, qui se neglecto 
cursum coeli considerat. Qui bene se ipsum 
cognoscit, sibi ipsi vilescit, nec laudibus dele- 

ctalur humanis. Si scirem omnia, quae in mundo 
sunt, et non essem in caritate, quid me juvaret 
coram Deo, qui me judicaturus est ex facto? 

% Quiesce a nimio sciendi desiderio, quia 
magna ibi invenitur distractio et deceptio. Sci- 
entes libenter volunt docti videri, et sapientes 
dici. Multa sunt, quae scire parum vel nihil ani- 
mae prodest. Et valde insipiens est, qui aliis 
rebus magis intendit, quam his, quae saluti suae 
deserviunt. Multa verba non satiant animam, sed 
bona vita refrigerat mentem ; et pura conscientia 
magnam ad Deum praestat confidentiam. 

3. Quanto plus et melius scis, tanto gravius 
inde judicaberis, nisi sanctius vixeris. Noli 
ergo extolli de ulla arte vel scientia, sed potius 
time de data tibi notitia. Si tibi videtur, quod 
multa scis, et satis bene inteiligis: scito ta- 
men, quia sunt multo plura, quae nescis. Noli 
altum sapere, sed ignorantiam tuam magis 
fatere. Quid te vis alicui praeferre, cum plu- 
res doctiores te inveniantur, et magis in legc 
periti? Si vis utiliter aliquid scire et discere, 
ama nesciri et pro nihilo reputari. 

4. Haee est altissima et utilissima lectio, 
sui ipsius vcra cogoitio et despectio. De se 
ipso nihil tenere, et de aliis semper bene et 
alte sentire, magna sapientia est et perfectio. 
Si videres alium aperte peccare vel aliqua 
gravia perpetrare, non deberes te tamen me- 
liorem aeslimare; quia nescis, quam diu pos- 
sis in bono stare. Omnes fragiles sumus, sed 
tu neminem fragiliorem te ipso tenebis. 

C A P U T III. 
De doctrina veritatis. 

Felix, quem veritas per se docet, non per 
figuras et voces transeuntes, sed sicuti se ha- 
bet. Nostra opinio et noster sensus saepe nos 
fallit et modicum videt. Quid prodest magna 
cavillatio de occultis et obscuris rebus, de 
quibus non arguemur in judicio, quia ignora- 
vimus? Grandis insipientia, quod neglectis 
utiiibus et necessariis, ultro intendimus cu- 
riosis et damnosis. Oculos habentes non vi- 
demus. 

2. Et quid curae nobis de generibus et spe- 

ciebus? Cui aeternum verbum loquitur, a mul- 
tis opinionibus expeditur. Ex uno verbo om- 
nia, et unum loquuntur omnia; et hoc est 
principium, quod et loquitur nobis. Ne- 
mo sine illo intelligit aut recte judicat. Cui 
omnia unum sunt, et qui omnia ad unum tra- 
hit et omnia in uno videt, potest stabilis corde 
esse et in Deo pacificus permanere. 0 veri- 
tas Deus , fac me unum tecum in caritate per- 
petua. Taedet me saepe multa legerc et 
audire: in te est totum, quod volo et desi- W|. 
dero. Taceant omnes doctores, sileant univer- j£ 
sae crealurae in conspectu tuo: tu mihi Io- 
quere solus. 

3. Quanto aliquis magis sibi unitus et inte- 
rius simplificatus fuerit, tanto plura et altiora 
sine labore intelligit, quia desuper lumen in- 
telligentiae accipit. Purus, simplex~et stabilis 
spiritus in multis operibus non dissipatur, 
quia omnia ad Dei honorem operatur, et in 
se otiosus ab omni propria exquisitione esse 
nitilur. Quis te magis impedit et molestat, 
quam tua immortificata aflectio cordis? Bonus 

et devotus homo opera sua prius intus dispo- 
nit, quae foris agere debet. Nec illa trahunt 
eum ad desideria vitiosae inclinationis, sed 
^ipse inflectit ea ad arbitrium rectae rationis. 
Quis habet fortius certamen, quam qui nititur 
vincere se ipsum? Et hoc deberet esse nego- 
tium nostrum: vincere videlicet se ipsum, et 
quotidie se ipso fortiorem fieri, atque in me- 
lius proficere. 

4. Omnis pcrfectio in hac vita quamdam 
imperfectionem sibi habet annexam; et omnis 
speculatio nostra quadam caligine non caret. 
Humilis sui cognitio certior via est ad Deum, 
quam profunda scientiae inquisitio. Non est 
culpanda scientia aut quaelibet simplex rei 
notitia, quae bona est, in se considerata, eta 
Dco ordinata; sed praeferenda est semper 
bona conscientia et virtuosa vita. Quia vero 
plures magis student scire, quam bene vivere: 
ideo saepe errant ct paene nullum vel modi- 
cum fructum ferunt. 

5. 0 si tantam adhiberent diligentiam ad 
exstirpanda vitia et virtutes inserendas, sicuti 

ad movendas quaestiones, non fierent tanta 
mala et scandala in populo, nec tanta dissolu- 
lio in cocnobiis. Certe adveniente die judi- 
cii non quaeretur a nobis quid legimus, sed 
quid fecimus; nec quam bene diximus, sed 
quam religiose viximus. Dic mihi, ubi sunt 
modo omnes illi domini et magistri, quos 
bene novisti, dum adhuc viverent et studiis 
florerent? Jam eorum praebendas alii possi- 
dent; et nescio utrum de eis recogitent. In 
vita sua aliquid esse videbantur, et modo de 
illis tacetur. 

6. 0 quam cito transit gloria mundi! Uti- 
nam vita eorum scientiae ipsorum concordas- 
set! tunc bene studuissent et legissent. Quam 
multi pereunt per vanam scientiam in hoc 
saeculo, qui parum curant de Dei servitio! Et 
quia magis diligunt magni esse, quam humiles, 
idco evanescunt in cogitationibus suis. Vere 
magnus est, qui magnam habet caritatem. 
Vere magnus est, qui in se parvus est, et pro 
nihilo omne culmen honoris ducit. Vere pru- 
dens est, qui omnia terrena arbitratur ut 

stercora, ut Christum lucrifaciat. Et 
vere bene doctus est, qui Dei voluntatem fa- 
cit et suam voluntatem relinquit. 

C A P U T IV. 
De prudentia in agendis. 

Non est credendum omni verbo nec in- 
stinctui, sed caute et longanimiter res est 
secundum Deum ponderanda. Proh dolor! 
saepe malum facilius, quam bonum de aJio 
creditur et dicitur; ita infirmi sumus. Sed 
perfecti viri non facile credunt omni enar- 
ranti, quia sciunt infirmitatem bumanam ad 
malum proclivem et in verbis satis labilem. 

2. Magna sapientia non esse praecipitem 
in agendis, nec pertinaciter in propriis stare 
sensibus. Ad hanc etiam pertinet, non qui- 
buslibet hominum verbis credere, nec audita 
vel credita mox ad aliorum aures effundere. 
Cum sapiente et conscientioso viro consilium 
habe, et quaere potius a meliore instrui, quam 
tuas adinventiones sequi. Bona vita facit ho- 
minem sapientem secundum Deum et exper- 

tum in multis. Quanto quis in se humilior 
fuerit ct Deo subjectior, tanto in omnibus erit 
sapientior et pacatior. 

C A P U T V. 
De Iectione sanctarum Scriptuarum. 
Yeritas est in Scripturis sanctis quaerenda, 
non eloquentia. Omnis scriptura sacra eo spi- 
ritu debet legi, quo facta est. Quaerere po- 
tius debemus utilitatem in scripturis, quam 
subtilitatem sermonis. Ita.libenter devotos et 
simplices libros lcgere debemus, sicut altos et 
profundos. Non te offendat auctoritas scri- 
bentis, utrum parvae vel magnae littcraturae 
fuerit; sed amor purae veritatis te trahat ad 
legendum. Non quaeras, quis hoc dixerit, sed 
quid dicatur, attende. 

2. Ilomines transeunt, sed veritas Domini 
manet in aeternum. Sine personarum ac- 
ceptione variis modis loquitur nobis Deus. 
Curiositas nostra saepe nos impedit in leclione 
scripturarum , cum volumus intelligere et di- 
scutere, ubi simpliciter esset transeundum. Si 

vis profectum haurire, lege humiliter, simpli- 
citer et fidellter; nec unquam velis habere 
nomen scientiae. Interroga lihenter, et audi 
tacens verba Sanctorum; nec displiceant tibi 
parabolae seniorum: sine causa enim non 



Quandocunque homo aliquid inordinate ap- 
petit, statim in se inquietus tit Superbus et 
avarus nunquam quiescunt; pauper et humilis 
spiritu in multitudine pacis conversatur. Ho- 
mo, qui necdum perfecte in se mortuus est, 
cito tentatur et vincitur in parvis et vilibus 
rebus. Infirmus in spiritu et quodammodo ad- 
j ; huc carnalis et ad sensibilia inclinatus, diffi- 
i culter se potest a terrenis desideriis ex toto 
j abstrahere. Et ideo saepe habet tristitiam, 
, cum se subtrahit; leviter etiam indignatur, si 

quis ei resistit. 
j 2. Si autem prosecutus fuerit, quod concu- 
piscit, statim ex reatu conscientiae -gravatur* 



proferuntur 



C A P U T VI. 



De inordinatis affeclionibus. 

quia secutus est passionem suam, quae nihil 
juvat ad pacem, quam quaesivit. Resistendo 
igitur passionibus invenitur vera pax cordis, 
non autem eis serviendo. Non est ergo pax 
in corde hominis carnalis, non in homine ex- 
terioribus dedito, sed in fervido et spirituali. 

C A P U T VII. 
De vana spe et elatione fugienda. 

Vanus est, qui spem suam ponit in homini- 
bus aut in creaturis. Non te pudeat aliis 
servire amore Jesu Christi, et pauperem in 
hoc saeculo videri. Non stes super te ipsum, 
sed in Deo spem tuam constitue. Fac, quod 
in te est, et Deus aderit bonae voluntati tuae. 
Non confidas in tua scientia vel astutia cujus- 
cunque viventis, sed magis in Dci gratia, qui 
adjuvat humiles, et de se praesumentes hu- 
miliat. 

2. Ne glorieris in divitiis, si adsunt, nec in 
amicis, quia potentes sunt, sed in Deo, qui 
omnia praestat, et se ipsum super omnia darc 
dcsiderat. Non te extollas de magnitudine vel 

pulchritudine corporis, quae modica infirmi- 
tate corrumpitur et defoedatur. Non placeas 
tibi ipsi de habilitate aut ingenio tuo, ne 
displiceas Deo, cujus est totum, quidquid boni 
naturaliter habucris. 

3. Non te reputes aliis meliorem, ne forte 
coram Deo deterior habearis, qui scit, quid 
est in homine. Non superbias de operibus 
bonis; quia aliter sunt judiciaDei, quam ho- 
minum, cui saepe displicet, quod hominibus 
placet. Si aliquid boni habueris, crede de 
aliis meliora, ut humilitatem conserves. Non 
nocet, si omnibus te supponas: nocet autem 
plurimum, si vel uni te praeponas. Jugis 
pax cum humili; in corde autem superbi zelus 
et indignatio frequens. 

CAPUT VIII. 
Dc cavenda nimia farailiaritate. 

Non omni homini reveles cor tuum, 
sed cum sapiente et timente Deum age cau- 
sam tuam. Cum juvenibus et extraneis rarus 
esto. Cum divitibus noli blandiri, et coram 

magnatibus non libenler appareas. Cum bu- 
milibus et simplicibus, cum devotis et meri- 
geratis sociare, et quae aediflcationis sunt, 
pertracta. Non sis familiaris alicui mulieri; 
sed in communi omnes bonas mulieres Deo 
commenda. Soli Deo et Angelis ejus opta 
familiaris esse, ct hominum notitiam devita. 

2. Caritas babenda est ad omnes, sed fami- 
liaritas non expedit. Quandoquc accidit, ut 
persona ignota ex bona fama lucescat; cujus 
tamen praesentia oculos intuentium offuscat. 
Putamus aliquando aliis placere ex conjun- 
ctione nostra, et incipimus roagis displicere 
ex morum improbitate in nobis considerata. 

C A P U T IX. 

De obedientia et subjeclione. 

Valde magnum est in obedientia stare, sub 
praelato vivere, et sui juris non esse. Multo 
tutius est stare in subjcctione, quam in prae- 
latura. Mulli sunt sub obedientia magis ex 
necessitate, quam ex caritate; et illi poenam 
habent et leviter murmurant. Nec libertatem 

mentis acquirent, nisi ex toto corde propter 
Deum se subjiciant. Curre huc vel ilhic: non 
invenies quietem, nisi in humili subjectione 
sub praelati regimine. Imaginatio loco.ru m et 
mutatio multos fefellit. 

2. Verum est, quod unusquisque libenter 
agit pro sensu suo, et inclinatur ad eos magis, 
qui secum sentiunt. Sed si Christus est inter 
nos, necesse est, ut relinquamus eliam quan- 
doque nostrum sentire propter bonum pacis 
Quis est ita sapiens, qui omnia plene scire 
possit? Ergo, noli nimis in sensu tuo confi- 
dere, sed velis etiam libenter aliorum sensum 
audire. Si bonum est tuum sentire, ejt hoc 
ipsum propter Deum dimittis et alium seque- 
ris, magis exinde proficies. 

3. Audivi enim saepe, securius esse audire 
et accipere consilium, quam dare. Potest 
etiam contingere, ut bonum sit uniuscujusque 
sentire; sed nolle aliis acquiescere, cum id 
natio aut causa postulat, signum est superbiae 
aut pertinaciae. ■ . 

2 

C A P U T X. 
De cavenda superfluitate verborum. 
Caveas tumultum hominum, quantum potes, 
multum enim impedit tractatus saecularium 
gestorum, etiamsi simplici intentione profe- 
rantur. Cito enim inquinamur vanitate et 
captivamur. Vellem me pluries tacuisse et 
inter homines non fuisse. Sed quare tam 
libenter loquimur et invicem fabulamur, cum 
tamen raro sine laesione conscientiae ad si- 
lentium redimus? Ideo tam libenter loquimur, 
quia per mutuas locutiones ab invicem conso- 
lari quaerimus, et cor diversis cogitalionibus 
fatigatum optamus relevare. Et multum liben- 
ter de his, quae multum diligimus vel cupi- 
mus, vel quae nobis contraria sentimus, libet 
loqui et cogitare. 

2. Sed proh dolor! saepe inaniter et fru- 
stra. Nam haec exterior consolatio, interioris 
et divinae consolationis non modicum detri- 
mentum est. Ideo vigilandum est et orandum, 
ne tempus otiose transeat. Si loqui licet et 
expediL quae aediflcabilia sunt loquere. Ma- 

lus usus et negligentia profectus nostri mul- 
tum facit acl incustodiam oris nostri. Juvat 
tamen non parum ad profectum spiritualem 
devota spiritualium rerum collatio; maxime 
ubi pares animo et spiritu iu Deo sibi so- 
ciantur. 

C A P U T XL 

De pace acquirenda et zelo proficiendi. 

Multam possemus pacem habere, si non 
vellemus nos cum aliorum dictis et factis, et 
quae ad noslram curam non spectant, occu- 
pare. Quomodo potest ille diu in pace ma- 
nere, qui alienis curis se intermiscet; qui 
occasiones forinsecus quaerit; qui parum vel 
raro se intrinsecus colligit? Beati simplices, 
quoniam multam pacem habebunt. 

2. Quare quidam Sanctorum tam perfecti 
et contemplativi fuerunt? Quia omnino se 
ipsos mortificare ab omnibus terrenis deside- 
riis studuerunt; et ideo totis medullis cordis 
Deo inhaerere atque libere sibi vacare potue- 
runt. Nos nimium propriis occupamur pas- 

2* 

sionibus et de transitoriis nimis spllicitamur. 
Raro etiam unum vitium perfecte vincimus, et 
ad quotidianum profectum non accendimur: 
ideo frigidi et tepidi remanemus. 

3. Si essemus nobis ipsis perfecte mortui, 
et in terrenis minime implicati: tunc possemus 
etiam divina sapere, et de coelesti contempla- 
tione aliquid experiri. Totum et maximum 
impedimentum est, quia non sumus a passio- 
nibus et concupiscentiis liberi, nec perfectam 
Sanctorum viam conamur ingredi. Quando 
etiam modicum adversitatis occurrit, nimis 
cito dejicimur, et ad humanas consolationes 
convertimur. 

4. Si niteremur, sicut viri fortes, stare in 
proelio: profecto auxilium Domini super nos 
videremus de coelo. Ipse enim certantes et 
de sua gratia sperantes paratus est adjuvare: 
qui nobis certandi occasiones procurat, ut vin- 
camus. Si tantum in istis exterioribus obser- 
vantiis profectum religionis ponimus, cito 
finem habebit devotio nostra. Sed ad radi- 

cem securim ponamus , ut purgati a passioni- 
jbus pacificam mentem possideamus. 

5. Si omni anno unum vitium exstirparemus, 
cito viri perfecti efficeremur. Sed modo e 
contrario saepe sentimus, ut meliores et pu- 
riores in initio conversionis nos fuisse inve- 
niamus, quam post multos annos professionis. 
Fervor, et profectus noster quotidie deberet 
crescere; sed nunc pro magno videtur, si quis 
primi fervoris partem posset retinere. Si mo- 
dicam violentiam nobis faceremus in principio, 
tunc omnia possemus facere cum levitate et £J 
gaudio. 

6. Grave est assueta dimittere; sed gra- 
vius est contra propriam voluntatem ire. Sed 
si non vincis parva et levia, quando superabis 
difticiliora? Resiste in principio inclinationi 
tuae, et malam dedisce consuetudinem, ne 
forte paulatim ad majorem te ducat diflicul- 
tatem. 0 si adverteres, quantam tibi pacem 
et aliis laetitiam faceres, te ipsum bene ha- 
bendo, puto, quod sollicitior esses ad spiritua- 
lem profectum. 

CAPUT XII. 
De utilitate adversitatis. 
Bonum nobis est, quod aliquando habeamus 
aliquas gravitates et contrarietates; quia saepe 
hominem ad cor revocant, quatenus se in exi- 
Ho esse cognoscat, nec spem suam in aliqua 
re mundi ponat. Bonum est, quod patiamur 
quandoque contradictiones, et quod male et 
imperfecte de nobis sentiatur, eliamsi bene 
agimus et intendimus. Ista saepe juvant ad 
humilitatem, et a vana gloria nos defendunt. 
Tunc enim melius interiorem testem Deum 
quaerimus, quando foris vilipendimur ab ho- 
minibus, et non bcne nobis creditur. 

2. Ideo deberet se homo in Deo laliter fir- 
mare, ut non esset ei necesse multas huma- 
nas consolationes quaercre, Quando homo 
bonae voluntatis tribulatur vel tcntatur, aut 
malis cogitationibus affligitur: tunc Deum sibi 
magis necessarium intelligit, sine quo nihil 
boni se posse deprehendit. Tunc etiam tri- 
statur, gemit et orat pro miseriis, quas pati- 
tur. Tunc taedet eum diutius vivere, et mor- 

tera optat venire, ut possit dissolvi et esse 
cum Christo. Tunc etiam bene advertit, per- 
fectam securitatem et plenam pacem in mundo 
non posse constare. 

CAPUT XIII. 
De tentationibus reprimendis. 
Quamdiu in mundo vivimus, sine tribuJa- 
tione et tentatione esse non possumus. Unde 
in Job scriptum est: Tentatio est vita bo- 
minis super terram. Ideo unusquisque sol- 
licitus esse deberet circa tentationes suas, et 
vigilare in orationibus, ne diabolus locum in- 
veniat decipiendi, qui nunquam dormitat, sed 
circuit quaerens, quem devoret. Nemo 
tam perfectus est et sanctus, qui non habeat 
aliquando tentationes; et plene eis carere non 
possumus. 

2. Sunt tamen tentationes homini saepe 
valde utiles, licet molestae sint et graves; 
quia in illis homo humilitatur, purgatur et 
eruditur. Omnes Sancti per multas tribula- 
tiones et tcntationes transierunt et profece- 

runt. Et qui tentationes sustinere nequiverunt, 
reprobi facti sunt et defecerunt. Non est 
aliquis ordo tam sanctus, nec locus tam 
secretus, ubi non sint tentationes vel ad- 
versitates. 

3. Non est homo securus a tentationibus 
totaliter, quamdiu vixerit; quia in nobis est, 
unde tentamur. Ex quo in concupiscentia nati 
sumus, una tentatione seu tribulatione rece- 
dente, alia supervenit, et semper aliquid ad 
patiendum habebimus; nam bonum felicitatis 
nostrae perdidimus. Multi quaerunt tentatio- 
nes fugere, et gravius incidunt in eas. Per 
solam fugam non possumus vincere; sed per 
patientiam et veram humilitatem omnibus ho- 
stibus efficimur fortiores. 

4. Qui tantummodo exterius declinat nec 
radicem evellit, parum proficiet; imo citius ad 
eum tentationes redient et pejus sentiet. 
Paulatim et per patientiam cum longanimitate, 
Deo juvante, melius superabis, quam cum 
duritia et importunitate propria. Saepius ac- 
cipe consilium in tentatione, et cum tentato 

noli duriter agere, sed consolationem ingere, 
sicut tibi optares fieri. 

5. Initium omnium malarum tentationum 
inconstantia animi , et parva ad Deum confi- 
dentia: quia sicut navis sine gubernaculo binc 
inde a fluctibus impellitur, ita homo remissus 
et suum propositum deserens varie tentatur. 
Ignis probat ferrum, et tentatio hominem ju- 
stum. Nescimus saepe, quid possumus; sed 
tentatio aperit, quid sumus. Vigilandum est 
tamen, praecipue circa initium tentationis; 
quia tunc facilius hostis vincitur, si ostium 
mentis nullatenus intrare sinitur, sed extra 
limen, statim ut pulsaverit, illi obviatur. Unde 
quidam dixit: 

Principiis obsta;sero medicina paratur, 
Cum mala per longas invaluere moras. 

Nam primo occurrit menti simplex cogita- 
tio, deinde fortis imaginatio, postea delectatio 
et motus pravus et assensio. Sicque paula- 
tim ingreditur hostis malignus ex toto, dum 
illi non resistitur in principio. Et quanto diu- 
tius ad resistendum quis torpuerit, tanto in se 

qiiotidie debilior fit, et hostis contra eum 
potentior. 

6. Quidam in principio conversionis suae 
graviores tentationes patiuntur, quidam autem 
in fine. Quidam vero, quasi per totam vitam 
suam, male habent. Nonnulli satis leniter 
tentantur, secundum divinae ordinationis sa- 
pientiam et aequitatem, quae statum et merita 
hominum pensat, et cuncta ad electorum suo- 
rum salutem praeordinat. 

7. Ideo non debemus desperare, cum ten- 
tamur, sed eo ferventius Deum exorare, qua- 
tenus nos in omni tribulatione dignetur adju- 
vare; qui utique, secundum dictum Pauli, 
etiam faciet cum tentatione proventum, 
ut possimus sustinere. Humiliemus ergo 
animas nostras sub nianu Dei in omni tenta- 
tione et tribulatione, quia humiles spiritu sal- 
vabit et exaltabit. 

8. In tentationibus et tribulationibus pro- 
batur homo, quantum profecit; et ibi majus 
meritum existit, et virtus melius patescit. Nec 
magnum est, si homo devotus sit et fervidus, 





Digitized by Google 



LIBER I. CAPUT 14. 



27 



cum gravitatem non sentit; sed si tempore j 
adversitatis patienter se sustinet, spes magni 
profectus erit. Quidam a magnis tentationi- 
bus custodiuntur, et in parvis quotidianis saepe 
vincuntur, ut humiliali nunquam de se ipsis 
in magnis confidant, qui in tam modicis in- 
firmantur. 

C A P U T XIV. 
De temerario judicio vitando. 
Ad te ipsum oculos reflectc, et aliorum 
facta caveas judicarc. In judicando alios homo 
frustra laborat, saepius errat et leviter peccat; 
se ipsum vero judicando et discutiendo sem- 
per fructuose laborat. Sicut nobis res cordi 

l 

est, sic de ea frequenter judicamus; nam ve- 
I rum judicium propter privatum amorem faci- 
litcr perdimus. Si Deus semper esset pura 
intentio desiderii nostri, non tam faciliter tur- 
| baremur pro resistentia sensus nostri. 

2. Sed saepc aliquid ab intra latet, vel 
| j etiara ab extra concurrit, quod nos etiam pa- 
| riter trahit. Multi occulte se ipsos quaerunt 

in rcbns, quas agunt; et nesciunt. Videnlur 
etiam in bona pace stare, quando res pro 
eorum velle fiunt et sentire; si autem aliter 
fit, quam cupiunt, cito moventur et tristes 
flunt. Propter diversitatem sensuum et opi- 
nionum satis frequenter oriuntur dissensio- 
nes inter amicos et cives, inter religiosos et 
devotos. 

3. Antiqua consuetudo difficulter relinqui- 
lur, et ultra proprium videre nemo Hbenter 
ducitur. Si rationi tuae magis inniteris vel 
industriae, quam virtuti subjectivae Jesu Chri- Jgp 
sti, raro et tarde eris homo illuminatus; quia 
Deus vult nos sibi perfecte subjici, et om- 
nem rationem per inflammatum amorem tran- 
scendere. 



C A P U T XV. 
Dc operibus ex caritate factis. 
Pro nulla re mundi et pro nullius hominis 
dilectione aliquod malum est faciendum; sed 
pro utilitate tamen indigentis, opus bonum li- 
bere aliquando intermittendum est, aut etiam 

pro melion mutandum. Hoc enim facto opus 
bonum non destruitur, sed in melius commu- 
tatur. Sine caritate opus externum nihil pro- 
dest; quidquid autem ex caritate agitur, quan- 
tumcumque etiam parvum sit et despectum, 
totum efficitur fructuosum. Magis siquidem 
Deus pensat, ex quanto quis agit, quam quan- 
tum quis facit. 

2. Multum facit, qui multum diligit. Mul- 
tum facit, qui rem bene facit. Bene facit, 
qui communitati magis, quam suae voluntati 
servit. Saepe videtur esse caritas, et est ma- 
gis carnalitas; quia naturalis inclinatio, pro- 
pria voluntas, spes retributionis, aflectus com- 
moditatis raro abesse volunt. 

3. Qui veram et perfectam caritatem ha- 
bet, in nulla re se ipsum quaerit, sed Dei 
solummodo gloriam in omnibus fieri desiderat 
Nulli etiam invidet, quia nullum privatum 
gaudium amat; nec in se ipso vult gaudere, 
sed in Deo super omnia bona optat beatifi- 
cari. Nemini aliquid boni altribuit, sed tota- 
liter ad Deum refert, a quo fontaliter omnia 

procedunt, in quo finaliter omnes Sancti frui- 
biliter requiescunt. 0 qui scintillam haberet 
verae caritatis, profecto omnia terrena sentiret 
plena esse vanilatis. 

C A P U T XVI. 
De sufferentia defectuum aliorum. 
Quae homo in se" vel in aliis emendare non 
valet, debet patienter sustinere, donec Deus 
aliter ordinet. Cogita, quia sic forte melius 
est pro tua probatione et patientia, sine qua 
non sunt multum ponderanda merita nostra. 
Debes tamen pro talibus impedimentis sup- 
plicare, ut Deus tibi dignetur subvenire, et 
possis benigne portare. 

2. Si quis semel vel bis admonitus non 
acquiescit, noli cum eo contendere; sed totum 
Deo committe, ut fiat voluntas ejus, et honor 
in omnibus servis ejus, qui scit bene malum in 
bonum convertere. Stude patiens esse in to- 
lcrando aliorum defectus et qualescunque in- 
firmitates; quia et tu multa habes, quae ab 
aliis oportet tolerari. Si non potes te talem 

facere, qualem vis, quomodo poteris alium ad 
tuum habere beneplacitum? Libenler videmus 
alios perfectos, et tamen proprios non emen- 
damus defectus. 

3. Volumus, quod alii stricte corrigantur, 
et ipsi corrigi nolumus. Displicet larga alio- 
rum licentia, et tamen nobis nolumus negari, 
quod petimus. Alios restringi per statuta vo- 
lumus, et ipsi nullatenus patimur amplius co- 
hiberi. Sic ergo patet, quam raro proximum, 
sicut nos ipsos, pensamus. Si essent omnes 
perfecti, quid tunc haberemus ab aliis pro 
Deo pati? 

4. Nunc autem Deus sic ordinavit, ut dis- 
camus alter alterius onera portare, quia 
nemo sine defectu, nemo sine onere, nemo 
sibi sufficiens, nemo sibi satis sapiens; sed 
oportet nos invicem portare, invicem consolari, 
pariter adjuvare, instruere et admonere. Quan- 
tae autem virtulis quisque fuerit, melius patet 
occasione adversitatis. Occasiones namque 
hominem fragilem non faciunt, sed qualis sit, 
ostendunt. 

C A P U T XVII. 
De mooastica vita. 
Oportet, ut discas te ipsum in multis fran- 
gere, si vis pacem et concordiam cum aliis 
tenere. Non est parvum, in monasteriis vel 
in congregatione habitare, et inibi sine que- 
rela conversari, et usque ad mortem fideliter 
perseverare. Beatus, qui ibidem bene vixe- 
rit et feliciter consummaverit Si vis debite 
stare et proficere, teneas te tanquam exulem 
et peregrinum super lerram. Oportet te stul- j 
tum fieri propter Cbristum, si vis religiosam 
ducere vitam. 

2. Habitus et tonsura modicum confert; sed 
mutatio morum et integra mortificatio passio- 
num verum faciunt religiosum. Qui aliud 
quaerit, quam pure Deum et animae suae sa- 
lutem, non inveniet nisi tribulationem et do- 
lorem. Non potest etiam diu stare pacificus, 
qui non nititur esse minimus et omnibus sub- 
jectus. 

3. Ad serviendum venisti, non ad regen- 
dum, ad patiendum et laborandum scias te 

vocatum, non ad otiandum vel fabulandum. 
Hic ergo probantur homines, sicut aurum in 
fornace. Hic nemo potest stare, nisi ex toto 
corde se voluerit propter Deum humiliare. 

CAPUT XVIII. 
De exemplis sanctorum Patrum. 

Intuere sanctorum Patrum vivida exempla, 
in quibus vera perfectio refulsit et religio, et 
videbis, quam modicum sit et paene nihil, quod 
nos agimus. Heu! quid est vita nostra, si illis 
fuerit comparata? Sancti et amici Christi Do- 
mino servierunt in fame et siti, in frigore et 
nuditate, in labore et fatigatione, in vigiliis et 
jejuniis, in orationibus et meditationibus san- 
ctis, in persecutionibus et opprobriis multis. 

2. 0 quam multas et graves tribulationes 

passi sunt Apostoli, Martyres, Confessores, 

Virgines, et reliqui omnes, qui Christi vestigia 

voluerunt sequi! Nam animas suas in hoc 

mundo oderunt, ut in aeternam vilam eas pos- 

siderent. 0 quam strictam et abdicatam vi- 

tam sancti Patres in eremo duxerunt! quam 

3 



3* DE IMITATIONE CIIRISTI 



• 

Iongas et graves tentationes pertulerunt! quam 
frequenter ab inimico vexati sunt! quam cre- 
bras et fervidas orationes Deo obtulerunt! 
quam rigidas abstinentias peregerunt! quam 
magnum zelum et fervorem ad spiritualem 
profectum habucrunt! quam forle bellum ad- 
versus edomationem vitiorum gesserunt! quam 
puram et rectam inlentionem ad Deum tenue- 
runt! Per diem laborabant et noctibus orationi 
diutinae vacabant, quamquam laborando ab 
oratione mentali mimine cessarent. 

3. Omnc tempus utiiiter expendebant, om- 
nis hora ad vacandum Deo brevis videba- 
tur; et prae magna dulcedine contemplationis, 
etiam oblivioni tradebatur necessitas corporalis 
refectionis. Omnibus divitiis, dignitatibus, ho- 
noribus, amicis et cognatis renuntiabant; nil 
de mundo habere cupiebant, vix necessaria 
vitae sumebant; corpori servire, etiam in ne- 
cessitate, dolebant. Pauperes igitur erant rc- 
bus terrenis, sed divites valde in gratia et 
virtutibus. Foris egebant, sed intus gratia et 
consolatione divina reficiebantur. 

4. Mundo erant alieni, sed Deo proximi ac 
familiares araici. Sibi ipsis videbantur tan- 
quam nihili et huic mundo despecti; sed erant 
in oculis Dei pretiosi et dilecti. In vera hu- 
militate stabant, in simplici obedientia vive- 
bant, in caritate et patientia ambulabant: et 
ideo quotidie in spiritu proficiebant, et mag- 
nam apud Deum gratiam obtinebant. Dati sunt 
in exemplum omnibus religiosis, et plus pro- 
vocare nos debent ad bene proficiendum, quam 
tepidorum numerus ad relaxandum. 

5. 0 quantus fervor omnium religiosorum 
in principio suae sanctae institutionis fuit! 0 
quanta devotio orationis! quanta aemulatio 
virtutis! quam magna disciplina viguit! quanta 
reverentia et obedientia sub regula magistri in 
omnibus effloruit! Testantur adhuc vestigia 
derelicta, quod vere viri sancti et perfecti fu- 
erunt, qui tam strenue miJitanles mundum 
suppeditaverunt. Jam magnus putatur, si quis 
transgressor non fuerit, si quis, quod accepit, 
cum patientia tolerare potuerit. 

6. 0 tepor et negligentia status nostri, 

3* 

quod tam cito declinamus a pristino fervore 
et jam taedet vivere prae lassitudine et tepore! | 
Utinam in te penitus non dormiret profectus | 
virtutum, qui multa saepius exempla vidisti 
devotorum! 

• 

C A P U T XIX. 
De exercitiis boni Religiosi. 
Vita boni Religiosi omnibus virtutibus pol- 
lere debet, ut sit talis interius, quaiis videtur 
hominibus exterius. Et merito, multo plus 
debet esse intus, quam quod cernitur foris, 
quia inspector noster est Deus, quem summo- 
pere revereri debemus, ubicumque fuerimus, 
et tanquam Angeli in conspectu ejus mundi 
incedere. Omni die renovare debemus pro- 
positum nostrum et ad fervorem nos excitare, 
quasi hodie primum ad conversionem venisse- 
mus, atque dicere: Adjuva me Domine Deus 
in bono proposito et sancto servitio tuo, et da 
mihi nunc hodie perfecte incipere, quia nihil 
est, quod hactenus feci. 
2. Secundum propositum nostrum est cursus 

profcctus nostri; et multa diligcntia opus est 
bene proficere volenti. Quodsi fortiter pro- 
ponens saepe deficit: quid ille, qui raro aut 
minus fixe aliquid proponit? Variis tamen mo- 

i dis contingit desertio propositi nostri; et levis 
omissio exercitiorum vix sine aliquo dispen- 

|| dio transit. Justorum propositum, in gratia 
Dei potius, quam in propria sapientia pendet: 

i in quo et semper confidunt, quidquid arripiunt 

j Nam homo proponit, sed Deus disponit, nec 

J est in homine via ejus. 

* 3. Si pietatis causa aut fraternae utilitatis 
proposito quandoque consuetum omittitur ex- 
ercitium, facile postea poterit recuperari. Si 
autem taedio animi vel negligentia faciliter 
relinquitur, satis culpabile est, et nocivum 

j sentietur. Conemur, quantum possumus; ad- 

, huc leviter deficiemus in multis. Semper 
tamen aliquid certi proponendum est, et con- 
tra iJla praecipue, quae amplius nos impe- 
diunt. Exteriora nostra et interiora pariter 
nobis scrutanda sunt et ordinanda, quia utra- 
que expediunt ad profectum. 

4. Si non continue te vales colligere, sal- 
tem interdum, et ad minus bis in die, mane 
videlicet et vespere. Mane propone, vespere 
discute mores tuos, qualis hodie fuisti in ver- 
bo, opere et cogitatione; quia in his saepius 
forsan otfendisti Deum et proximum. Ac- 
cinge te, sicut vir, contra diabolicas nequitias; 
frena gulam, et omnem carnis inclinationem 
facilius frenabis. Nunquam sis ex toto otio- 
sus, sed aut legens, aut scribens, aut orans, 
aut meditans, aut aliquid utilitatis pro com- 

^JJ, muni laborans. Corporalia tamen exercitia 
discrete sunt agenda, nec omnibus aequaliter 
assumenda. 

5. Quae communia non sunt, non sunt foris 
ostendenda; nam in secreto tutius exercentur 
privata. Cavendum tamen, ne piger sis ad 
communia et ad singularia promplior; sed ex- 
pletis integre et fideliter debitis et injunctis, si 
jam ultra tempus vacat, redde te tibi, prout devo- 
tio tua desiderat. Non possunt omnes habere 
unum exercitium, sed aliud isti, aliud illi ma- 
gis deservit. Etiam pro temporis congruentia, 

diversa placcnt cxercitia, quia alia in feslis, 
alia in feriatis magis sapiunt diebus; aliis 
indigemus tempore tentationis, et aliis tem- 
pore pacis et quietis; alia, cum tristamur, 
libet cogitare; et alia, cum laeti in Domino 
fuerimus. 

6. Circa principalia festa, renovanda sunt 
bona exercitia, et Sanctorum suffragia ferven- 
tius imploranda. De festo in festum propo- 
nerc debemus, quasi tunc de hoc saeculo 
migraturi et ad aeternum festum perventuri. 
Ideoque sollicite nos praeparare debemus in 
devotis temporibus et devotius conversari, at- 
que omnem observanliam strictius custodire, 
tanquam in brevi praemium laboris nostri a 
Deo percepturi. 

7. Et si dilatum fuerit, credamus nos minus 
bene praeparatos, atque indignos tantae adhuc 
gloriae, quae revelabitur in nobis tempore 
praefinito: et studeamus nos roelius ad exi- 
tum praeparare. Bcatus servus, ait Evan- 
gelista Lucas, quem, cum venerit Domi- 
nus, invenerit vigilantem. Anien dico 

vobis, super omnia bona sua consti- 
tuet eum. 

C A P U T XX. 
De amore solitudinis et silentii. 

Quaere aptum tempus vacandi tibi, et de 
beneficiis Dei frequenjer cogita. Relinque 
curiosa. Tales perlege materias, quae com- 
punctionem magis praestant, quam occupatio- 
nem. Si te subtraxeris a superfluis locutio- 
nibus et otiosis circuitionibus, nec non a 
novitatibus et rumoribus audiendis: invenies 
tempus sufficiens et aptum bonis meditationi- 
bus insistendis. Maximi Sanctorum humana 
consortia, ubi poterant, vitabant, et Deo in 
secreto vivere eligebant. 

2. Dixit quidam: Quoties inter homines 
fui, minor homo redii. Hoc saepius expe- 
rimur, quando diu confabulamur. Facilius est 
omnino tacere , quam verbo non excedere. 
Facilius est domi latere, quam foris se posse 
sufficienter custodire. Qui igitur intendit ad 
interiora et spiritualia pervenire, oportet eum 

cum Jesu a turba declinare. Nemo- secure 
apparet, nisi qui libenter latet. Nemo secure 
loquitur, nisi qui libenter tacet. Nemo se- 
cure praeest, nisi qui libenter subest. Nemo 
secure praecipit, nisi qui bene obedire didicit. 

3. Nemo secure gaudet, nisi bonae con- 
scientiae in se testimonium habeat. Semper 
tamen Sanctorum securitas plena timoris Dei 
extitit. Nec eo minus solliciti et humiles in 
se fuerunt, quia magnis virtutibus et gratia 
emicuerunt. Pravorum autem securitas ex su- 
perbia et praesumptione oritur, et in fine in de- 
ceptionem sui ipsius vertitur. Nunquam promit- 
tas tibi securitatem in hac vita, quamvis bo- 
nus videaris coenobita aut devotus eremita. 

- 

4. Saepe meliores in aestimatione hominum 
gravius periclitati sunt propter suam nimiam 
confidentiam. Unde multis utilius est, ut non 
penitus tentationibus careant, sed saepius im- 
pugnentur, ne nimium securi sint, ne forte in 
superbiam eleventur, ne etiam ad exteriores 
consolationes licentius deciinent. 0, qui nun- 
quam transitoriam laetitiam quaereret, qui 

nunquam cum mundo se occuparet, quam bo- 
nam conscientiam servaret! 0 qui omnem 
vanam sollicitudincm amputaret, et dumtaxat 
salutaria ac divina cogitaret, et totam spem 
suam in Deo constitueret, quam magnam pa- 
cem et quietem possideret! 

5. Nemo dignus est coelesti consolatione, 
nisi diligenter se exercuerit in sancta com- 
punctione. Si vis corde tenus compungi, in- 
tra cubile tuum et exclude tumultus mundi, 
sicut scriptum est: In cubilibus vestris 
compungimini. In cella invenies, quod fo- 
ris saepius amittcs. Cella continuata dulce- 
scit, et male custodita taedium generat. Si 
in principio conversionis tuae bene eam in- 
colueris et cuslodieris, erit tibi postea dilecta 
amica et gratissimum solatium. 

6. In silentio et quiete proficit anima de- 
vota et discit abscondita Scripturarum. Ibi 
invenit fluenta lacrymarum, quibus singulis^ 
noctibus se lavet et mundet, ut conditori suo 
tanto familiarior fiat, quanto longius ab omni 
saeculari tumultu degit. Qui ergo se abstra- 

hit a notis et amicis, approximabit illi Dcus 
cum Angclis sanctis. Melius est latere et sui 
curam agere, quam se neglecto signa facere. 
Laudabile est homini religioso, raro foras ire, 
fugere videri, nolle etiam homines videre. 

7. Quid vis videre, quod non licet habere? 
Transit mundus et concupiscentia ejus. 
Trahunt dcsideria sensualitatis ad spatiandum; 
sed cum hora transierit, quid nisi gravitatem 
conscientiae et cordis dispersionem reportas? 
Laetus exitus tristem saepe reditum parit, et 
laeta vigiiia serolina triste mane facit. Sic 
omne carnale gaudium blande intrat, sed in 
fine mordet et perimit. Quid potes alibi vi- 
dere, quod hic non vides? Ecce coelum et 
terra et omnia elementa; nam ex istis omnia 
sunt facta. 

8. Quid potes alicubi videre, quod diu pos- 
sit sub sole permanere? Credis te forsitan sa- 
tiari, sed non poteris pertingere. Si cuncta 
videres praesentia, quid esset nisi visio vana? 
Leva oculos tuos ad Deum in excelsis, et ora 
pro peccatis tuis et negligentiis. Dimitte vana 

vanis; tu autem intende illis, quae tibi prae- 
cepit Deus. Claude super te ostium tuum, et 
voca ad te Jesum, dilectum tuum. Mane cum 
eo in cella, quia non invenies alibi tantam pa- 
cem. Si non exisses nec quidquam de rumo- 
ribus audisses, melius in bona pace permansis- 
ses. Ex quo nova delectaris aliquando audire, 
oportet te exinde turbationem cordis tolerare. 

C A P U T XXI. 
De compunctione cordis. 

Si vis aliquid proficere, conserva te in ti- 
more Dei, et noli esse nimis liber: sed sub 
disciplina cohibe omnes sensus tuos, nec in- 
eptae te tradas laetitiae. Da te ad cordis com- 
punctionem, et invenies devotionem. Com- 
punctio multa bona aperit, quae dissolutio cito 
perdere consuevit. Mirum est, quod homo 
potest unquam perfecte in hac vita laetari, qui 
suum exilium et tam multa pericula animae 
suae considerat et pensat. 

2. Propter levitatem cordis et negligentiam 
defectuum nostrorum non senlimus animae no- 

strae dolores, sed saepe vane ridemus, quando 
merito flere deberemus. Non est vera liber- 
tas nec bona laelitia, nisi in timore Dei cum 
bona conscientia. Felix, qui abjicere potest 
omne impedimentum distractionis, et ad unio- 
nem se recolligere sanctae compunctionis. 
Felix, qui a se abdicat, quidquid conscientiam 
suam maculare potest vel gravare. Certa viri- 
liler; consuetudo consuetudine vincilur. Si tu 
scis homines dimittere, ipsi bene te dimittent 
tua facta facere. 

3. Non attrahas tibi res aliorum, nec te im- 
plices causis majorum Habeas semper ocu- 
lum super te primum, et admoneas te ipsum 
specialiter prae omnibus tibi dilectis. Si non 
habes favorem hominum, noli exinde tristari; 
sed hoc sit tibi grave, quia non habes te satis 
bene et circumspecte , sicut deceret Dei ser- 
vum et devotum religiosum conversari. Ulilius 
est saepe et securius, quod homo non habeat 
multas consolationes in hac vita, secundum 
carnem praccipue. Tamen quod divinas non 
habemus, aut rarius sentimus, nos in culpa 






» 



Digitized by Google 






DE IMITATIOXE CURISTI 

sumus; quia compunctionem cordisnon quae- 
rimus, nec vanas et externas omnino ab- 
jicimus. 

4. Cognosce te indignum divina consola- 
tione, sed magis dignum multa tribulatione. 
Quando homo est perfecte compunctus, tunc 
gravis et amarus est ei totus mundus. Bonus 
homo sufflcientem invenit materiam dolendi 
et flendi. Sive enim se considerat, sive de 
proximo pensat, scit, quia nemo sine tribula- 
tione hic vivit. Et quanto strictius sese con- 
siderat, tanto amplius dolet. Materiae justi 
doloris et inlernae compunctionis sunt peccata 
et vitia nostra, quibus ita involuti jacemus, ut 
raro coelestia contemplari valeamus. 

5. Si frequentius de morte tua, quam de 
longitudine vitae cogitares, non dubium, quin 
ferventius te emendares. Si etiam futuras in- 
ferni sive purgatorii poenas cordialiter per- 
pendcres, credo quod libenter laborem et 
dolorem suslineres, et nihil rigoris formidarcs. 
Sed quia ad cor ista non transeunt, et blandi- 

mcnta adhuc amamus, ideo frigidi et valde 
pigri remanemus. 

6. Saepe est inopia spiritus, unde tam le- 
viter conqueritur miserum corpus. Ora igilur 
humiliter ad Dominura, ut det tibi compun- 
ctionis spiritum, et dic cum Propheta: Ciba 
me Domine pane lacrymarum, et potum 
da mihi in lacrymis in mensura. 

« 

CAPUT XXII. 
De consideratione humanae miseriae. 

Miser es, ubicumque fueris et quocumque 
te verteris, nisi ad Deum te convertas. Quid 
turbaris, quia non succedit tibi, sicut vis et 
desideras? Quis est, qui habeat omnia secun- 
dum suam voluntatem? Nec ego, nec tu, nec 
aliquis hominum super terram. Nemo est in 
mundo sine aliqua tribulatione vei angustia, 
quamvis Rex sit vel Papa. Quis est, qui 
melius habet? Utique qui pro Deo aliquid 
pati valet. 

2. Dicunt mulli imbecilles et infirmi: Ecce, 
quam bonam vitam iile homo habet, quam di- 

ves. quam magnus, quam potens et excelsus! 
Sed attende ad coelestia bona, et videbis, 
quod omnia ista temporalia nulla sunt, sed 
valde incerta et magis gravantia, quia nun- 
quam sine sollicitudine et timore possidentur. 
Non est hominis felicitas, habere temporalia 
ad abundantiam, sed sufficit ei mediocritas. 
Vere miseria est vivere super terram. Quanto 
homo voluerit esse spiritualior, tanto praesens 
vita fit ei amarior; quia sentit melius et videt 
clarius humanae corruptionis defectus, Nam 
comedere, bibere, vigilare, dormire, quiescere, 
laborare et ceteris necessitatibus naturae sub- 
jacere, vere magna miseria est et aftlictio ho- 
mini devoto, qui libenter esset absolutus et 
liber ab omni peccato. 

3. Valde enim gravatur interior homo ne- 
cessitatibus corporalibus in hoc mundo. Unde 
Propheta devote rogat, quatenus liber ab istis 
essevaleat, dicens: De necessitatibus meis 
erueme,Domine. Sed vae non cognoscen- 
tibus suam miseriam; et amplius vae illis, qui 
diligunt hanc miseram et corruptibilem vitam. 

Nam in tantum quidam hanc amplectunlur, 
(licet etiam vix necessaria laborando aut men- 
dicando habeant) ut, si possent hic semper vi- 
vere, de regno Dei nihii curarent. 

4. 0 insani et infideles corde, qui tam pro- 
funde in terrenis jacent, ut nihil nisi carna- 
lia sapiant. Sed miseri adhuc in iine graviter 
sentient, quam viic et nihilum erat, quod 
amaverunt. Sancti autem Dei et omnes devoti 
amici Christi non attenderunt, quae carni pla- 
cuerunt, nec quae in hoc tempore floruerunt; 
sed tota spes eorum et intentio ad aeterna 
bona anhelabat. Ferebatur totum desiderium 
eorum sursum ad mansura et invisibilia, ne 
amore visibilium traherentur ad infiraa. 

5. Noli, frater, amittere confidentiam proh- 

ciendi ad spiritualia; adhuc habes tempus et 

lioram. Quare vis procrastinare proposilum 

tuum? Surge et in instanti incipe, et dic: 

Nunc tempus est faciendi, nunc tempus est 

pugnandi, nunc aptum tempus est emendandi. 

Quando male habes et tribularis, tunc tempus 

est promerendi. Oportet te transire per 

igncm et aquam, antequam venias in 
refrigerium. Nisi tibi vim feccris, vitium 
non superabis. Quamdiu istud fragile corpus 
gerimus, sine peccato esse non possumus, nec 
sine taedio et dolore vivere. Libenter habe- 
remus ab omni miseria quietem; sed quia per 
peccatum perdidimus innocentiam, amisimus 
etiam veram beatitudinem. Ideo oportet nos 
tenere patientiam et Dei expectare misericor- 
diam; donec transeat iniquitas, et haec 
mortalitas absorbeatur a vita. 

6. 0 quanta fragilitas humana, quae semper 
prona est ad vitia! Hodie confiteris peccata 
tua, et cras iterum perpetras confessa. Nunc 
proponis cavere, et post horam ita agis, quasi 
nihil proposuisses. Merito ergo nos ipsos hu- 
miliare possumus, nec unquam aliquid magni 
de nobis sentire; quia tara fragiles et instabi- 
les sumus. Cito etiam potest perdi per negli- 
gentiam, quod multo labore vix tandem acqui- 
situm est per gratiam. 

7. Quid fiet de nobis adhuc in fine, qui 
tepescimus tara mane? Vae nobis, si sic volu- 

mus declinare ad quietcm, quasi jam pax sit 
et securitas, cum necdum appareat vestigiura 
verae sanctitatis in conversatione nostra. Bene 
opus esset, quod adhuc iterum instrueremur, 
tanquam boni novitii, ad mores optimos; si 
forte spes esset de aliqua futura einendatione 
et majori spirituali profectu. 



C A P U T XXIII. 
De meditatione roortis. 

Valde cito erit tecum hic factum; vide aliter 
quomodo te habeas: hodie homo est, et cras 
non comparet Cum autem sublatus fuerit ab 
ocutis, etiam cito transit a mente. 0 hebe- 
tudo et durttia cordis humani, quod solum 
praesentia meditatur, et futtira non magis prae- 
videt! Sic te in omni facto et cogitatu deberes 
tenere, quasi stalim esses moriturus. Si bo- 
nam conscientiam haberes, non multum mor- 
tem timeres. Melius esset peccata cavere, 
quam mortem fugere. Si hodie non es para- 
tus, quomodo cras eris? Cras est dies incerta; 
et quid scis, si crastinum habebis? 

4* 

2. Quid prodest diu vivere, quando tam pa- 
rum emendamur? Ah! longa vita non semper 
emendat, sed saepe culpam magis auget. Uti- 
nam per unam diem bene essemus conversati 
in hoc mundo! Multi annos computant con- 
versionis, sed saepe parvus est fructus emen- 
dationis. Si formidolosum est mori, forsitan 
periculosius erit diutius vivere. Beatus, qui 
horam mortis suae semper ante oculos habet, 
et ad moriendum quotidie se disponit. Si 
vidisti aliquando hominem mori, cogita, quia 
et tu per eamdem viam transibis. 

3. Cum mane fuerit, puta te ad vesperum 
non perventurum. Vespere autem facto, mane 
non audeas tibi polliceri. Semper ergo paratus 
esto, et taliter vive, ut nunquam imparatum te 
mors inveniat. Multi subito et improvise mo- 
riuntur. Nam hora, qua non putatur, 
Filius hominis venturus est Quando 
illa extrema hora venerit, multum aliter sen- 
tire incipies de tota vita tua praeterita; et 
valde dolebis, quia tam negligens et remis- 
sus fuisti. 

4. Quam felix et prudens, qui talis nunc 
nitilur esse in vita, qualis optat inveniri in 
morte! Dabit namque magnam fiduciam feliei- 
ter moriendi perfectus contemptus mundi, fer- 
vens desiderium in virtutibus proficiendi, amor 
disciplinae, labor poenitentiae, promptitudo 
obedientiae, abnegatio sui et supportatio cu- 
juslibet adversitatis pro amore Christi. Multa 
bona potes operari, dum sanus es; sed infir- 
matus, nescio quid poteris. Pauci ex infirmi- 
late emendantur; sic et qui multum peregri- 
nantur, raro sanctificantur. 

5. Noli confidere super amicos et proximos, 
nec in futurum tuam differas salutem; quia 
citius obliviscentur tui homines, quam aesti- 
mas. Melius est nunc tempestive providerc, 
et aliquid boni praemittere, quam super alio- 
rum auxilio sperare. Si non es pro te ipso 
sollicitus modo, quis erit sollicitus pro te in 
futuro? Nunc tempus est valde pretiosum. 
Nunc sunt dies salutis, nunc tempus 
acceptabile. Sed proh dolor, quod hoc uti- 
lius non expendis, in quo promereri vales, 

unde aeternaliter vivas! Veniet, quando unum 
dicm seu horam pro emendatione desiderabis, 
et nescio, an impetrabis. 

6. Eia, carissime, de quanto periculo te 
poteris liberare, de quam magno timore eri- 
pere, si modo semper timoratus fueris et su- 
spectus de morle? Stude nunc taliter vivere, 
ut in hora mortis valeas potius gaudere, quam 
timere. Disce nunc mori mundo, ut tunc inci- 
pias vivere cum Christo. Disce nunc omnia 
contemnere, ut tunc possis libere ad Christum 
pcrgere. Castiga nunc corpus tuum per poe- 
nitentiam, ut tunc certam valeas habere con- 
fidentiam. 

7. Ah stulte, quid cogitas te diu victurum, 
cum nullum diem habeas hic securum? Quam 
multi decepti sunt, et insperate de corpore ex- 
tracti! Quoties audisti a dicenlibus, quia ille I 
gladio cecidit, ille submersus est, ille ab alto 
ruens cervicem fregit, iile manducando obrj- | 
guit, illo ludendo finem fecit? Alius igne, 
alius ferro, alius peste, alius latrocinio in- 
teriit; et sic omnitun finis mors est, et 

vita hominum lanquam umbra subito per- 
transit. 

8. Quis memorabitur tui post mortem? et 
quis orabit pro te? Age, age nunc, carissime, 
quidquid agcre potes; quia nescis, quando mo- 
rieris, nescis etiam, quid te post mortem se- 
quetur. Dum tempus habes, congrega tibi 
divitias immortales. Praeter salutem tuam, 
nihil cogites; solum quae Dei sunt, cures. 
Fac nunc tibi amicos, venerando Dei San- 
ctos, et eorum actus imitando, ut cum defe- 
ceris in hac vita, illi te recipiant in 
aeterna tabernacula. 

9. Serva te tanquam peregrinum et hospi- 
tem super terram, ad quem nihil spectat de 
mundi negotiis. Serva cor liberum et ad 
Deum sursum erectum, quia non habes hic 
manentem civitatem. IIIuc preces et gemitus 
quotidianos cum lacrymis dirige, ut spiritus 
tuus mereatur ad Dominum post mortem feli- 
citer transire. Amen. 

C A P U T XXIV. 
De judicio et poenis peccatorum. 
In amnibus rebus respice finem, et qualiter 
ante districlum stabis judicem, cui nihil est 
occultum; qui muneribus non placatur nec ex- 
cusationes recipit, sed quod justum est, judi- 
cabit. 0 miserrime et insipiens peccator, quid 
respondebis Deo, omnia mala tua scienti; qui 
interdum formidas vultum hominis irati? Ut 
quid non provides tibi indiem judicii, quando 
nemo poterit per alium excusari vel defendi, 
sed unusquisque, sufficiens onus erit sibi ipsi? 
Nunc labor tuus est fructuosus, fletus accepta- 
bilis, gemitus exaudibilis, dolor satisfactorius 
et purgativus. 

2. Habet magnum et salubre purgatorium 
patiens homo, qui suscipiens injurias, plus 
dolet de alterius malitia, quam de sua injuria; 
qui pro contrariantibus sibi libenter orat, et 
ex corde culpas indulget; qui veniam ab aliis 
petere non retardat; qui facilius miseretur, 
quam irascitur; qui sibi ipsi violentiam fre- 
quenter facit, et carnem omnino spiritui sub- 

jugare conatur. Melius est modo purgare pec- 
cata et vitia resecare, quam in futuro purganda 
reservare. Vere nos ipsos decipimus per inor- 
dinatum amorem, quem ad carnem babemus. 

3. Quid aliud ignis ille devorabit, nisi pec- 
cata tua? Quanto amplius tibi ipsi nunc parcis 
et carnem sequeris, tanto durius postea lues 
et majorem materiam comburendi reservas. 
In quibus homo magis peccavit, in illis gra- 
vius punietur. Ibi acediosi ardentibus stimu- 
lis pungentur, et gulosi ingenti fame ac siti 
cruciabuntur. Ibi luxuriosi et voluptatum ama- 
tores ardenti pice et foetido sulphure perfun- 
dentur, et sicut furiosi canes prae dolore in- 
vidiosi ululabunt. 

4 Nullum vitium erit, quod suum proprium 
cruciatum non babebit. Ibi superbi omni 
confusione replebuntur, et avari miserrima 
egestate arctabuntur. Ibi erit una hora gra- 
vior in poena, quam hic centum anni in ama- 
rissima poenitentia. Ibi nulla requies est, 
nulla consolatio damnatis; hic tamen interdum 
cessatur a laboribus, atque amicorum fruitur 

solatiis. Esto modo sollicilus et dolens pro 
peccatis tuis, ut in die judicii securus sis 
cum beatis. Tunc enini justi stabunt in 
magna constantia adversus eos, qui se 
angustiaverunt et depresserunt. Tunc sta- 
bit ad judicandum, qui modo se subjicit hu- 
militer judiciis hominum. Tunc magnam fidu- 
ciam habebit pauper et humilis, et pavebit 
undiquc superbus. 

5. Tunc videbitur sapiens in hoc mundo 
^lgJ fuisse, qui pro Christo didicit stultus et de- 
spectus esse. Tunc placebit omnis tribulatio 
patienler perpessa, el omnis iniquitas op- 
pilabit os suum. Tunc gaudcbit omnis 
devotus, et moerebit omnis irreligiosus. Tunc 
plus exultabit caro afflicta, quam si in deli- 
ciis fuisset semper nutrita. Tunc splendebit 
habitus vilis, et oblenebrescet vestis subtiiis. 
Tunc plus laudabitur pauperculum domicilium, 
quam deauratum palatium. Tunc plus juvabit 
constans patientia, quam omnis mundi poten- 
tia. Tunc amplius exaltabitur simplex obe- 
dientia, quam omnis saecularis astutia. 







6. Tunc plus laetificabit pura et bona con- 
scicntia, quam docta philosophia. Tunc plus 
ponderabit contemptus divitiarum, quam totus 
thesaurus terrigenarum. Tunc magis conso- 
laberis super devota oratione, quam super de- 
licata comestione. Tunc potius gaudebis de 
servato silentio, quam de longa fabulatione. 
Tunc plus valebunt sancta opera, quam multa 
pulchra verba. Tunc plus placebit stricta vita 
et ardua poenitentia, quam omnis delectatio 
terrena. Disce nunc in modico pati, ut tunc 
a gravioribus valeas liberari. Hic primo proba, 
quid possis pati postea. Si nunc tam parum 
non vales sustinere, quomodo aeterna tor- 
menta poteris sufferre? Si modo modica passio 
tam impatientem te efficit, quid gehenna tunc 
faciet? Ecce vere non potes duo gaudia ha- 
bere, delectari hic in mundo, et postea re- 
gnare cum Christo. 

7. Si usque in hodiernum diem semper in 
honoribus et voluptatibus vixisses: quid tolum 
tibi profuisset, si jam in instanti mori con- 
tingeret? Omnia ergo vanitas, praeter amare 

Deum et illi soli servire. Qui enim Deum ex 
tpto corde amat, nec mortem, nec supplicium, 
nec judicium, nec infernum metuit; quia per- 
fectus amor securum ad Deum accessum facit. 
Quem autem adhuc peccare delectat, non mi- 
rum est, si mortem et judicium timeat. Bo- 
num tamen est, ut si necdum amor a malo te 
revocat, saltem timor gehennalis coerceat. 
Qui vere timorem Dei postponit, diu stare in 
bono non valebit, sed diaboli laqueos citius 
incurret. 

C A P U T XXV. 

De ferventi emeadatione totius vitae 

nostrae. 

Esto vigilans et diligens in Dei servitio, et 
cogita frequenter: Ad quid venisti, et cur sae- 
culum reliquisti? Nonne ut Deo viveres et 
spiritualis homo ficres? Igitur ad profectum 
ferveas, quia merccdem laborum tuorum in 
brevi recipies; nec erit tunc amplius timor 
aut dolor in finibus tuis. Modicum nunc la- 
borabis, et magnam requiem, imo perpetuam 
laetitiam invenies. Si tu permanseris fidelis 

et fervidus in agendo, Deus procul dubio erit 
fidelis et locuples in retribuendo. Spem bo- 
nam retinere debes, quod ad palmam perve- 
nies; sed securitatem capere non oportet, ne 
torpcas aut elatus iias. 

2. Cum quidam anxius, inter metum et spem 
frequenter lluctuaret, et quadam vice moerore 
confectus, in ecclesia ante quoddam altare se 
in oratione prostravisset, haec intra se revol- 
vit, dicens: 0 si scirem, quod adhuc perseve- 
raturus essem! statimque audivit divinum intus 
responsum: Quod si hoc scires, quid facere 
velles? Fac nunc, quod tunc facere velles, et 
bene securus eris. Moxque consolatus et con- 
fortatus divmac se commisit voluntati, et ces- 
savit anxia fluctuatio. Noluitque curiose in- 
vestigare, ut sciret, quae sibi essent futura: 
sed magis studuit inquirere, quae esset volun- 
tas Dei beneplacens et perfecta, ad omne 
opus bonum inchoandum et perhciendum. 

3. Spera in Domino et fac bonitatem, 
ait Propheta, et inhabita terram, et pa- 
sceris in divitiis ejus. Unum est, quod 



4 



62 DE IMITATIONE CHRISTI 

multos a profectu et ferventi emendatione re- 
trahit: horror difficultatis seu labor certami- 
nis. Enimvero illi maximc prae ceteris in 
virtutibus proficiunt, qui ea, quae sibi magis 
gravia et contraria sunt, virilius vincere nitun- 
tur. Nam ibi homo plus proficit et gratiam 
meretur ampliorem, ubi magis se ipsum vincit 
et in spiritu mortificat. 

4. Sed non oranes habent aeque multum ad 
vincendura et mortificandum. Diligens ta- 
men aemulator valentior erit ad proficiendum, 
etiamsi plures habeat passiones, quam alius 
bene morigeratus, minus tamen fervens ad 
virtutes. Duo specialiter ad magnam emcn- 
dationem juvant: videlicet subtrahere se vio- 
lenter, ad quod natura vitiose inclinatur, et 
ferventer instare pro bono, quo amplius quis 
indiget. IUa etiam studeas magis cavere et vin- 
cere, quae tibi frequentius in aliis displicent. 

5. Ubique profectum tuum capias, ut si 
bona exempla videas vel audias, ad imitandum 
accendaris. Si quid autem reprehensibile con- 
sideraveris, cave, ne idem facias; aut si ali- 

quando fecisti, citius emendare te sludeas. 
Sicut oculus tuus alios considerat, sic iterum 
ab aliis notaris. Quam jucundum et dulce 
est, videre fervidos et devotos fratres, bene 
morigeratos et disciplinatos! Quam triste est 
et grave, videre inordinate ambulantes, qui ea, 
ad quae vocati sunt, non exercent! Quam no- 
civum est, negligere vocationis suae proposi- 
tum, et ad non commissa sensum inclinare! 

6. Memor esto arrepti propositi, et imagi- 
nem tibi propone erucifixi. Bene verecundari 
potes inspecta vila Jesu Christi, qma necdum 
magis illi te conformare studuisti, licet diu in 
via Dei fuisti. Heligiosus, qui se intente et 
devote in sanctissima vita et passione Domini 
exercet, omnia utilia et necessaria sibi abun- 
danter ibi inveniet; nec opus est, ut extra 
Jesum aliquid melius quaerat. 0 si Jcsus 
crucifixus in cor nostrum veniret, quam cito 
et sufficienter docti essemus! ■ 

7. Religiosus fervidus omnia bene portat et 
capit, quae illi jubentur. Religiosus negligeus 
ct tepidus habet tribulationem super tribu- 

lationem, et ex omni parte patitur angustiam; 
quia interiori consolatione caret, et exteriorem 
quaerere prohibetur. Religiosus extra disci- 
plinam vivens, gravi patet ruinae. Qui laxiora 
quaerit et remissiora, sempcr in angustiis erit, 
quia aut unum aut reliquum sibi displicebit. 

8. Quomodo faciunt tam multi alii Reli- 
giosi, qui salis arctati sunt sub disciplina 
claustrali? Raro exeunt, abstracte vivunt, pau- 
perrime comedunt, grosse vestiuntur, multum 
laborant, parum loquuntur, diu vigilant, ma- 
ture surgunt, orationes prolongant, frequenter 
legunt, et se in omni disciplina cuslodiunt. 
Attende Cartliusienses, Cistercicnses et diver- 
sae Religionis monachos ac moniales: quali- 
ter omni nocte ad psallendum Domino assur- 
gunt. Et ideo turpe esset, ut tu deberes in 
tam sancto opere pigritare, ubi tanta multi- 
tudo Religiosorum incipit Deo jubilare. 

9. 0 si nihil aliud faciendum incumberet, 
nisi Dominum Deum nostrum toto corde et 
ore laudare! 0 si nmiquam indigeres come- 
dere ncc bibere nec dormire, sed semper pos- 

ses Deum laudare, et solumraodo spiritualrbus 
studiis vacare: tunc multo felicior esses quam 
modo, cum carni ex qualicumque necessitate 
servis. Utinam non essent istae necessitates, 
sed solum spirituales animae refectiones, quas 
heu! satis raro degustamus. 

10. Quando homo ad hoc pervenit, quod de 
nulla creatura consolationem suam quaerit, 
tunc ei Deus primo perfecte sapere incipit; 
tunc etiam bene contentus de orani eventu re- 
rum erit. Tunc nec pro magno laetabitur nec 
pro modico contristabitur, sed ponit se integre 
et fiducialiter in Deo, qui est ei omnia in om- 
nibus; cui nihil utique perit nec moritur, sed 
omnia ei vivunt et ad nutum incunctanter de- 
serviunt. 

11. Memento semper finis, et quia perditum 
non redit tempus. Sine soliiciludine ct dili- 
gentia nunquam acquires virtutes. Si incipis 
tepescere, incipies male habere. Si autcm 
dederis te ad fervorem, invenies magnam pa- 
cem et senties leviorem laborem, propter Dei 

gratiara et virtutis amorem. Homo fervidus et 

5 



1 





diligens ad omnia est paratus. Major labor 
est resistere vitiis et passionibus, quam cor- 
poralibus insudare laboribus. Qui parvos non 
vitat defeclus, paulatim labitur ad majores. 
Gaudcbis semper vespere, si diem expendas 
fructuose. Vigila snper te ipsum, excita te 
ipsum, admone tc ipsum; et quidquid de aliis 
sit, non negligas te ipsum. Tantum proficies, 
quantum libi ipsi vim intuleris. Amen. 

T)e interna conversatione. 

egnum Dei 
intra vos est, dicit 
Dominus. Converte 
te ex toto corde ad 
Dominum et relinque 
hunc miserum mun- 
dum, et inveniet ani- 
ma tua requiem. Disce 
exteriora contemnere 
etad interiora te dare, 
et videbis regnum Dei 
inte venire. Est enim 
regnum Dei pax et 
gaudium in Spiritu 
Sancto, quod non da- 
tur impiis. Veniet ad 
te Christus, ostendens 
tihi consolationem su- 
am, si dignam iJIi ab 

intus paraveris mansionem. Omnis gloria ejus 
et decor ab intra est, et ibi complacet sibi. 
Frequens illi visitatio cum homine interno, 
dulcis sermocinatio, grata consolatio, multa 
pax, familiaritas stupenda nimis. 

% Eia, anima fidelis, praepara huic sponso 
cor tuum, quatenus ad te venire et in te habi- 
tare dignetur. Sic enim dicit: Si quis dili- 
git me, sermonem meum servabit, et ad 
eum veniemus et mansionem apud eum 
faciemus. Da ergo Christo locum, et cae- 
teris omnibus nega introitum. Cum Christum 
habueris, dives es, et sufficit tibi. Ipse erit 
provisor tuus et fidelis procurator in omnibus, 
ut non sit opus in hominibus sperare. Homi- 
nes enim cito mutantur, et deficiunt velociter; 
Christus autem manet in aeternum, et adstat 
usque in finem firmiter. 

3. Non est magna fiducia ponenda in ho- 
mine fragili et mortali, etiamsi utilis sit et 
dilectus; neque tristitia multa ex hoc capien- 
da, si interdum adversetur et contradicat. Qui 
hodie tecum sunt, cras contrariari possunt, et 

e convcrso saepe ut aura vertuntur. Pone 
totani liduciam tuam in Deo, et sit ipse timor 
tuus et amor tuus. Ipse pro te respondebit, 
et faciet bene, sicut melius fuerit. Non ha- 
bes hic manentem civitatem; et ubicumque 
fueris, extraneus es et peregrinus; nec re- 
quiem aliquando habebis, nisi Christo intime 
fueris unitus. 

4. Quid hic circumspicis, cum iste non sit 
locus tuae requietionis? In coelestibus debet 
esse habitatio tua, et sicut in transitu, cuncta 
terrena sunt aspicienda. Transeunt omnia, et 
tu cum eis pariter. Vide, ut non inhaereas, 
ne capiaris et pereas. Apud Altissimum sit 
cogitatio tua, et deprecatio tua ad Christum 
sine intermissione dirigatur. Si nescis spe- 
culari alta et coelestia, requiesce in passione 
Christi, et in sacris vuineribus ejus libenter 
habita. Si enim ad vulnera et pretiosa sti- 
gmata Jesu devote confugis, magnam in tribu- 
latione confortationem senties; nec multum 
curabis hominum despectiones, faciliterque 
verba detrahentium perferes. 

5. Christus fuit etiam in mundo ab homi- 
nibus despectus, et in maxima necessitate a 
notis et amicis inter opprobria derelictus. 
Christus pati voluit et despici; et tu audes de 
aliquo conqueri? Christus habuit adversarios 
et oblocutores, et tu vis omnes habere amicos 
et benefactores? Unde coronabitur patientia 
tua, si nihii adversitatis occurrcrit? Si nihil 
contrarium vis pati, quomodo eris amicus 
Chrisli? Sustine cum Christo et pro Christo, 
si vis regnare cum Christo. 

6. Si semel perfecte introisses in interiora 
Jesu, et modicum de ardenti amore ejus sa- 
puisses: tunc de proprio commodo vel incom- 
modo nihil curares, sed magis de opprobrio 
lllato gauderes; quia amor Jesu facit hominem 
se ipsum contemnere. Amator Jesu et veri- 
tatis, et verus internus et liber ab affectioni- 
bus inordinatis, potest se ad Deum libere con- 
verlere, et elevare se supra se ipsum in spiritu 
ac fruitive quiescere. 

7. Cui sapiunt omnia, proutsunt, non ut di- 
cuntur aut aestimantur: hic vere sapiens est 

et doctus a Deo magis, quam ab hominibus 
Qui ab intra scit ambulare et modicum ab 
extra res ponderare, non requirit loca nec 
expectat tempora ad habenda devota exercitia. 
Homo internus cito se recolligit, quia nun- 
quam se totum ad exteriora effundit. Non illi 
obest labor exterior aut occupatio ad tempus 
necessaria, sed sicut res eveniunt, sic se 
illis accommodat. Qui intus bene disposi- 
tus est et ordinatus, non curat mirabiles et 
perversos hominum gestus. Tantum homo 
impeditur et distrahitur, quantum sibi res I 
attrahit. 

8. Si recte tibi esset, et bene purgatus 
esses , omnia tibi in bonum cederent et pro- 
fectum. Ideo multa tibi displicent et saepe 
conturbant, quia adhuc non es perfecte tibi 
ipsi mortuus nec segregatus ab omnibus ter- 
renis. Nil sic maculat et implicat cor homi- 
nis, sicut impurus amor in creaturis. Si re- 
nuis consolari exterius, poteris speculari coe- 
lestia et frequenter jubilare interius. 

C A P U T II. 
De humili submissione. 
Non magni pendas, quis pro te vel contra 
te sit; sed hoc age et cura, ut Deus tecum sit 
in omni re, quam facis. Habeas conscientiam 
bonam, et Deus bene te defensabit. Quem 
enim Deus adjuvare voluerit, nullius perversi- 
tas nocere potcrit. Si tu scis tacere et pati, 
videbis procul dubio auxilium Domini. Ipse 
novit tempus et modum Hberandi te, et ideo 
te debes illi resignare. Dei est adjuvare et 
ab omni confusione liberare. Saepe valde 
prodest ad majorem humilitatem servandam, 
quod defectus nostros alii sciunt et redar- 
guunt. 

2. Quando homo pro defectibus suis se hu- 
miliat, tunc faciliter alios placat et leviter 
satisfacit sibi irascentibus. Humilem Deus 
protegit et liberat, humilem diligit et consola- 
tur, humili homini se inclinat, humili largitur 
gratiam magnam et post ejus depressionem 
levat ad gloriam. Humiii sua secreta revelat, 
et ad se dulciter trahit et invitat. Humilis 

accepta confusione satis bene est in pace, quia 
stat in Deo et non in mundo. 3\on reputes te 
aliquid profecisse, nisi omnibus inferiorem te 
esse sentias. 

C A P U T III. 
De bono pacifico homine. 
Pone te primus in pace, et tunc poteris 
alios pacilicare. Homo paciiicus plus pro- 
dest, quam bene doctus. Homo passionatus 
etiam bonum in malum traliit et faciliter nia- 
lum credit. Bonus paciflcus homo omnia ad 
bonum convertit. Qui bene in pace est, de 
nullo suspicatur; qui autem male contentus 
est et commotus, variis suspicionibus agitatur, 
nec ipse quiescit, nec alios quiescere permit- 
tit. Dicit saepe, quod diccre non deberet, 
et omittit, quod sibi magis facere expediret. 
Considerat, quod alii facere tenentur, et negli- 
git, quod ipse tenetur. Habe ergo primo ze- 
lum super te ipsum, et tunc juste zelare po- 
teris etiam proximum tuum. 

2. Tu bene scis facta tua excusare et colo- 
rare, et aliorum excusationes non vis recipere. 

Justius esset, ut te accusares, et fratrem tuum 
excusares. Si portari vis, porta et alium. 
Vide, quam longe es adhuc a vera caritate et 
humilitate, quae nulli novit irasci vel indi- 
gnari, nisi tantum sibi. Non est magnum, 
cum bonis et mansuetis conversari; hoc enim 
omnibus naturaliter placet, et unusquisque 
libenter pacem babet, et secum sentientes 
magis diligit. Sed cum duris et perversis aut 
indisciplinalis aut nobis contrariantibus paci- 
fice posse vivere, magna gratia est et lauda- 
bile nimis virileque factum. 

3. Sunt, qui se ipsos in pace tenent et cum 
aliis etiam paccm habent. Et sunt, qui hec 
pacem habent, nec alios in pace dimittunt; 
aliis sunt graves, sed sibi semper graviores. 
Et sunt, qui se ipsos m pace retinent et ad 
pacem alios reducere student. Est tamen tota 
pax nostra in hac misera vita potius in humili 
sufferentia ponenda, quam in non sentiendo 
contraria. Qui melius scit pati, majorem te- 
nebit pacem. Iste est victor sui et dominus 
mundi, amicus Christi et heres coeli. 





Digitized by Google 




LIBER II. CAPUT 4. 



m 



C A P U T IV. 

De pura mente et simplici intentione. 

Duabus alis homo sublevatur a terrenis, 
simplicitate scilicet et puritate. Simplicitas 
debet esse in intentione, puritas in aflectione. 
Simplicitas intendit Deum, puritas apprehendit 
eum et gustat. Nulla bona actio te impedict, 
si liber intus ab inordinato aflectu fueris. Si 
nihil aliud, quam Dei beneplacitum et pro- 
ximi utilitatem intendis et quaeris, interna 
libertate perfrueris. Si rectum esset cor tuum, 
tunc omnis creatura speculum vitae et liber 
sanctae doctrinae esset. Non est creatura tam 
parva et vilis, quae Dei bonitatem non re- 
praesenteL 

2. Si tu esses intus bonus et purus, tunc 
omnia sine impedimento videres et bene ca- 
peres. Cor purum penetrat coeium et infer- 
num. Qualis unusquisque intus est, taliter 
judicat exterius. Si est gaudium in mundo, 
hoc utique possidet puri cordis bomo. Et si 
est alicubi tribulatio et angustia, hoc melius 
novit mala conscientia. Sicut ferrum missum 

in igncm amittit rubiginem, et totum candcns 
cfficitur: sic bomo integrc ad Deum se con- 
vertens a torpore cxuitur, et in novum homi- 
nem transmutatur. 

3. Quando homo incipit tepescerc, tunc 
parvum mctuit laborem et libenter externam 
accipit consolationem. Sed quando perfecte 
incipit se vincere et viriliter in via Dei ambu- 
lare, tunc minus ea reputat, quae sibi prius 
gravia esse sentiebat. 

C A P U T V. 
De propria consideratione. 
Non possumus nobis ipsis nimis credere, 
quia saepe gratia nobis deest et sensus. Mo- 
dicum lumen est in nobis, et boc cito per 
negligentiam amittimus. Saepe etiam non ad- 
vertimus, quod tam caeci intus sumus. Saepe 
male agimus, et pejus excusaraus. Passione 
interdum movemur, et zelum putamus. Parva 
in aliis reprehendimus , et majora nostra per- 
transimus. Satis cito sentimus et pondera- 
mus, quid ab aliis sustinemus; sed quantum 

alii de noLis sustinent, non advertimus. Qui 
bene ct recte sua oonderaret, non esset, quod 
de alio gravitcr judicaret. 

2. Internus homo sui ipsius curam omni- 
bus curis anteponit, et qui sibi ipsi diligenter 
intendit, faciliter de aliis tacet. Nunquam 
eris internus et devotus, nisi de alienis silue- 
ris et ad te ipsum specialiter respexeris. Si 
tibi et Deo totaliter inlendis, modicum te mo- 
vebit, quod foris percipis. Ubi es, quando 
tibi ipsi praesens non es? Et quando omnia 
percurristi, quid te neglecto profecisti? Si cu- fj 
pis habere pacem et unionem veram, oportet, 
quod caetera cuncta postponas et tc solum 
prae oculis habeas. 

3. Multum proinde proficies, si te feriatum 
ab omni temporali cura conserves. Valde de- 
ficies, si aliquid temporale reputaveris. Nil 
magnum, nil altum, nil gratum, nil acceptum 
tibi sit, nisi pure Deus aut de Deo sit. To- 
tum vanum existima, quidquid consolationis | 
occurrit de aliqua creatura. Amans Deum 
anima sub Deo despicit universa. Solus Deus 

aeternus et immensus, implens omnia, sola- 
tium animae et vera cordis laetilia. 

C A P U T VI. 
De laetitia bonae conscientia e. 
Gloria boni hominis testimonium bonae 
conscientiae. Habe bonam conscientiam, et 
semper habebis laetitiam. Bona conscientia 
valde multa potest portare, et valde laeta est 
inter adversa. Mala conscientia semper timida 
est et inquieta. Suaviter requiesces, si cor 
W\ tuum te non reprehenderit. Noli laetari, nisi 
cum bene feceris. Mali nunquam habent ve- 
ram laetitiam, nec internam sentiunt pacem; 
quia non est pax impiis, dicit Dominus. 
Et si dixerint: In pace sumus, non venient 
super nos mala, et quis nobis nocere audebit? 
ne credas eis; quoniam repente exsurget ira 
Dei, et in nihilum redigentur actus eorum, et 
cogitationes eorum peribunt. 
|| 2. Gloriari in tribulatione non est 
grave amanti; sic enim gloriari, est gloriari 
in cruce Domini. Brevis gloria, quae ab 

hominibus datur et accipitur. Mundi gloriam 
semper comitatur tristitia. Bonorum gloria in 
conscienliis eorum, et non in ore hominum. 
Justorum laetitia de Deo et in Deo est, et ! 
gaudium eorum de veritate. Qui veram et 
aeternam gloriam desiderat, temporalem non 
curat. Et qui temporalem quaerit gloriam, ! 
aut non ex animo conlemnit, minus amare I 
convincitur coelestem. Magnam babet cordis 
tranquillitatem, qui nec laudes curat nec vi- 
tuperia. 

3. Facile erit contentus et pacatus, cujus ? 
conscientia munda est. Non es sanctior, si 
laudaris, nec vilior, si vituperaris. Quod es, l| 
hoc es; nec melior dici vales, quam Deo teste 
sis. Si attendis, quid apud te sis intus, non !| 
curabis, quid de te loquantur homines. Homo 
videt in facie, Deus autem in corde. Homo lj 
considerat actus, Deus vero pensat intentiones. 
Bene semper agere et modicum de se tenere 
humilis animae indicium est. Nolle conso- j| ( 
lari ab aliqua creatura, magnae puritatis etin- 1 1 
ternae fiduciae signum est. 

6 

4. Qui millum extrinsecus pro se testimo- 
nium quaerit, licjuet, quod totaliter se Deo 
commisit. Non enim qui se ipsum com- 
mendat, ille probatus est, ait beatus Pau- 
lus, sed quem Deus commendat. Ambu- 
lare cum Deo intus, nec aliqua aflectione 
teneri foris, status est interni hominis. 



CAPUT VII. 

De amore Jesu super omuia. 

Beatus, qui intelligit, quid sit amare Jesum, 
et contemnere se ipsum propter Jesum. Opor- 
tet dilectum propter dilectum relinquere, quia 
Jesus vult solus super omnia amari. Dilectio 
creaturae fallax et instabilis; dilectio Jesu 
fidelis et perseverabilis. Qui adhaeret crea- 
turae, cadet cum labili: qui amplectitur Je- 
sum, firmabitur in aevum. Illum dilige et 
amicum tibi retine, qui omnibus recedentibus 
te non relinquet, nec patietur in line perire. 
Ab omnibus oportet te aliquando separari, 
sive velis, sive nolis. 

2. Tene te apud Jesum vivens ac moriens, 
et illius fidelitati te committe, qui omnibus 
deficientibus solus te potest juvare. Dilectus 
tuus talis est naturae, ut alienum non velit 
admittere, sed solus vult cor tuum babere et 
tanquam rex in proprio throno sedere. Si 
scires te ab omni creatura evacuare, Jesus vel- 
let libenter tecum habitare. Paene totum per- 
ditum invenies, quidquid exlra Jesum in ho- 
minibus posueris. Non conlidas, nec innitaris 
super calamum ventosum; quia omnis caro 
foenum, et omnis gloria ejus ut flos 
foeni cadet. 

3. Cito decipieris, si ad externam bominum 
apparentiam tantum aspexeris. Si enim tuum 
in aliis quaeris solatium et lucrum, senties 
saepius detrimentum. Si quaeris in omnibus 
Jesum, invenies utique Jesum; si autem quae- 
ris te ipsum, invenies etiam te ipsum, sed ad 
tuam perniciem. Plus enim horao nocivior est 
sibi, si Jesum non quaerit, quam totus mun- 
dus et omnes sui adversarii. 

C A P U T VIII. 
De familiari amicitia Jesu. 
Quando Jesus adest, totum bonum est, nec 
quidquam difficile videtur; quando vero Jesus 
non adest, totum durum est. Quando Jesus 
intus non loquitur, consolatio vilis est; si 
autem Jesus unum tantum verbum loquitur, 
magna consolatio sentitur. Nonne Maria Mag- 
dalena statim surrexit de loco, in quo flevit, 
quando Martha illi dixit: Magister adest et 
vocat te? Felix hora, quantlo Jesus te vocat 
de lacrymis ad gaudium spiritus! Quam ari- 
dus et durus es sine Jesu! Quam insipiens et 

■ 

vanus, si cupis aliquid extra Jesum! Nonne 
hoc est majus damnum, quam si totum pcrde- 
res mundum? 

2. Quid potest tibi mundus conferre sine 
Jesu? Esse sine Jesu gravis est infernus, et 
esse cum Jesu dulcis paradisus. Si fuerit te- 
cum Jesus, nullus poterit nocere inimicus 
Qui invenit Jesum, invcnit thesaurum bonum, 
immo bonum super omne bonum. Et qui 
perdit Jesum, perdit nimis multum ct plus 

quam totum mundum. Pauperrimus est, qui 
vivit sine Jesu, et ditissimus, qui bene est 
cum Jesu. 

3. Magna ars est scire conversari cum Jesu, 
et scire Jesum tenere magna prudentia. Esto 
humilis et pacificus, et erit tecum Jesus. Sis 
devotus et quietus, et permanebit tecum Je- 
sus. Potes cito fugare Jesum et gratiam ejus 
perdere, si volueris ad exteriora declinare. 
Et si illum effugaveris et perdideris, ad qucm 
fugies, et quem tunc quaeres amicum? Sine 
amico non potes bene vivere, et si Jesus non 
fuerit tibi prae omnibus amicus, eris nimis 
tristis et desolatus. Fatue igitur agis, si in 
aliquo altero confidis, aut laetaris. Eligen- 
dum est magis, totum mundum habere con- 
trarium, quam Jesum offensum. Ex omnibus 
ergo caris sit JesuS solus dilectus specialis. 

4. Diligantur omnes propter Jesum, Jesus 
autem propter sc ipsum. Solus Jesus Chri- 
stus singulariter est amandus, qui solus bonus 
et fidclis prae omnibus invenitur amicis. Pro- 
pter ipsum et in ipso tam amici, quam inimici 

tibi sint cari; et pro omnibus his exorandus 
est, ut omnes ipsum cognoscant et diligant. 
Nunquam cupias singulariter laudari vel amari, 
quia hoc solius Dei est, qui similem sibi non 
habet. Nec velis, quod aliquis tecum in corde 
# suo occupetur, neque tu cum alicujus occu- 
peris amore; sed sit Jesus in te et in omni 
bono homine. 

5. Esto purus et liber intus sine alicujus 
creaturae implicamento. Oportet te esse nu- 
dum, et purum cor ad Deum gerere, si vis 
vacare et videre, quam suavis sit Domi- 
nus. Et revera ad hoc non pervenies, nisi 
gratia ejus fueris praeventus et attractus, ut | 
omnibus evacuatis et licentiatis solus cum 
solo uniaris. Quando enim gratia Dei venit 
ad hominem, tunc potens fit ad omnia; et 
quando recedit, tunc pauper et infirmus erit, 
et quasi tantum ad flagella relictus. In his 
non debes dejici nec desperare, sed ad volun- 
tatem Dei aequanimiler stare, et cuncta su- 
pervenientia tibi ad laudem Jesu Christi per- 
peti; quia post hiemem sequitur aestas, post 

noctem redit dies, et post tempestatem magna 
serenitas. 

C A P U T IX. 
De careotia omDis solatii. 

Non est grave, humanum contemnere sola- 
tium, cum adest divinum. Magnum est et 
valde magnum, tam humano quam divino posse 
carere solatio, et pro amore Dei libenter exi- 
lium cordis velle sustinere, et in nulio se 
ipsum quaerere, nec ad proprium meritum 
respicere. Quid magni est, si hilaris sis et 
devotus adveniente gratia? Optabilis cunctis 
haec hora. Satis suaviter equitat, quem gratia 
Dei portat. Et quid mirum, si onus non sen- 
tit, qui portatur ab omnipotente et ducitur a 
summo ductore? 

2. Libenter habemus aliquid pro solatio, et 
difficulter homo exuitur a se ipso. Vicit san- 
ctus martyr Laurentius saeculum cum suo sa- 
cerdote; quia omne, quod in mundo dele- 
ctabile videbatur, despexit, et summum Dei 
sacerdotem Sixtum, quem maxime diligebat, 

pro amore Christi etiam a se tolli clementer 
ferebat. Amore igitur creatoris amorem ho- 
minis superavit, et pro humano solatio divi- 
num beneplacitum magis elegit. Ita et tu 
aliquem necessarium et dilectum amicum pro 
amore Dei disce relinquere. Nec graviter fe- 
ras, cum ab amico derelictus fueris, sciens, 
quoniam oportet nos omnes tandem ab invi- 
cem separari. 

3. Multum et diu oportet hominem in se 
ipso certare, antequam discat se ipsum plene 
superare, et totum affectum suum in Deum 
trahere. Quando homo stat super se ipsum, 
facile labitur ad consolationes humanas. Sed 
verus Christi amator et studiosus sectator vir- 
tutum non cadit super illas consolationes , nec 
quaerit tales sensibiies dulcedines, sed magis 
fortes exercitationes , et pro Christo duros su- 
stinere labores. 

4. Cum igitur spiritualis consolatio a Deo 
datur, cum gratiarum actione accipe eam; sed 
Dei munus intellige esse, non tuum meritum. 
Noli extolli, noli nimium gaudere, nec inani- 

ter praesumere: sed esto magis humilior ex 
dono, cautior quoque et timoratior in cunctis 
actibus tuis; quoniam transibit hora illa, et 
sequetur tentatio. Cum ablata fuerit consola- 
tio, non statim desperes: sed cum humilitate 
et patientia exspecta coelestem visitationem, 
quoniam potens est Deus ampjiorem tibi re- 
donare gratiam et consolationem. Istud non 
est novum nec alienum viam Dei expertis, jj < 
quia in magnis Sanctis et in antiquis Prophe- 
tis fuit saepe talis alternationis modus. 

5. Unde quidam praesente jam gratia dice- >)% 
bat: Ego dixi in abundantia mea: Non 
movebor in aeternum. Absente vero gra- 
tia quid in se fuerit expertus, adjungit dicens: '| | 
Avertisti faciem tuam a me, et factus 
sum conturbatus. Inter haec tamen nequa- 
quam desperat, sed instantius Dominum rogat 
et dicit: Ad te, Domine, clamabo et ad 
Deum mcum deprecabor. Denique oratio- 
nis suae fructum reportat et se exauditum 
testatur, dicens: Audivit Dominus et mi- 
sertus est mei; Dominus factus est ad- 




Digitized by Google 



DE IMITATIONE CHIUSTI 



jutor meus. Sed in quo? Convertisti, in- 
quit, planctum meum in gaudium mihi, 
et circumdedisti me laetitia. Si sic 
actum est cum magnis Sanctis, non est de- 
sperandum nobis infirmis et pauperibus, si 
interdum in fervore et interdum in frigiditate 
sumus: quoniam spiritus venit et recedit se- 
cundum suae voluntatis beneplacitum. Unde 
beatus Job ait: Visitas eum diluculo, et 
subito probas illum. 

6. Super quid igitur sperare possum, aut 
in quo confidere debeo, nisi in sola magna 
misericordia Dei et in sola spe gratiae coe- 
lestis? Sive enim adsint homines boni, sive 
devoti fratres vel amici fideles, sive libri san- 
cti vel tractatus pulchri, sive dulces cantus et 
hymni: omnia haec modicum juvant et modi- 
cum sapiunt, quando desertus sum a gratia et 
in propria paupertate relictus. Tunc non est 
melius remedium, quam patientia et abnegatio 
mei in voluntate Dei. 

7. Nunquam inveni aliquem tam religiosum 
et devotum, qui non habuerit interdum gratiae 

subtractionem, aut non senserit fervoris dimi- 
nutionem. Nullus sanctus fuit tam alte ra- 
ptus et illuminatus, qui prius vel postea non 
fuerit tentatus. Non enim dignus est alta 
Dei contemplatione, qui pro Deo non est exer- 
citatus aliqua tribulatione. Solet enim se- 
quentis consolationis tentatio praecedens esse 
signum. Nam tentationibus probatis coelestis 
promittitur consolatio. Qui vicerit, inquit, 
dabo ei edere de ligno vitae. 

8. Datur autem consolatio divina, ut homo 
fjft fortior sit ad sustinendum adversa. Sequitur 
etiam tentatio, ne se elevet de bono. Non 
dormit diabolus, nec caro adhuc mortua est; 
ideo non cesses te praeparare ad certamen, 
quia a dextris et a sinistris sunt hostes, qui 
nunquam quiescunt. 

CAPUT X. 
De gratitudine pro gratia Dei. 

Cur quaeris quietcm, cum natus sis ad la- 
borem? Pone te ad patientiam magis, quam 
ad consolationes, et ad crucem portandam ma- 

gis, quam ad lactitiam. .Quis etiam saecula- 
rium non libenter consolationem et laetitiam 
spiritualem acciperet, si scmper obtinere pos- 
set? Excedunt enim spirituales consolationes 
omnes mundi delicias et carnis voluptates. 
Nam omnes deliciae mundanae aut vanae sunt, 
aut turpes; spirituales vero deliciae solae ju- 
cundae et honestae, ex virtutibus progenitae, 
et a Deo puris mentibus infusae. Sed istis 
divinis consolationibus nemo semper pro suo 
affectu frui valet, quia tempus tentationis non 
diu cessat. 

2. Multum contrariatur supernae visitationi 
falsa libertas animi et magna confidentia sui. 
Deus bene facit consolationis gratiam dando, 
sed homo male agit non totum Deo cum gra- 
tiarum actione retribuendo. Et ideo non pos- 
sunt in nobis dona gratiae lluere, qui ingrati 
sumus auctori, nec totum refundimus fontali 
origini. Semper enim debetur gratia digne 
gratias referenti, et auferetur ab elato, quod 
dari solet humili. 

3. Nolo consolationem, quae mihi aufert 

compunctionem; nec affecto contemplationem, 
quae ducit in elationem. Non enim omne al- 
tum sanctum, nec omne dulce bonum, nec 
omne desiderium purum, nec omne carum 
Deo gratum. Libenter accepto gratiam, unde 
humilior et timoratior inveniar, atque ad relin- 
quendum me paralior fiam. Doctus dono gra- 
tiae et eruditus subtractionis verbere non 
sibi audebit quidquam boni attribuere, sed po- 
tius se pauperem ct nudum confitebitur. Da 
Deo, quod Dei cst, et tibi adscribe, quod 
tuum est; boc est: Deo gratias pro gratia tri- 
bue, tibi autem soli culpam et dignam poe- 

■ 

nam pro culpa deberi sentias. 

4. Pone te semper ad infimum, et dabilur 
tibi summum; nam summum non stat sine in- 
limo. Summi Sancti apud Deum minimi sunt 
apud se, et quanto gloriosiores, tanto in se 
bumiliores. Pleni veritate et gloria coelesti 
non sunt vanae gloriae cupidi. In Deo fun- 
dati et conOrmati nullo modo possunt esse 
elati. Et qui totum Deo adscribunt, quidquid 
boni acceperunt, gloriam ab invicem non 

quaerunt, sed gloriam, quae a solo Deo 
est, volunt, etDeum in se et in omnibus San- 
ctis laudari super omnia cupiunt, et semper in 
id ipsum tendunt. 

5. Esto igitur gratus pro rainimo, et eris di- 
gnus majora accipere. Sit tibi minimum etiam 
pro maximo, et magis contemptibile pro spe- 
ciali dono. Si dignitas datoris inspicitur, nul- 
lum datum parvum aut mmis vile videbitur; 
non enim parvum est, quod a summo Deo do- 
natur. Etiamsi poenas et verbera dederit, 
gratum esse debet, quia semper pro salute 
nostra facit, quidquid nobis advenire permiltit. 
Qui gratiam Dei retinere desiderat, sit gratus 
pro gratia data, patiens pro sublata. Oret, 
ut redeat; cautus sit et bumilis, ne amittat. 

CAPUT XI, 
De paucitate amatorum crucis Jesu. 
Habet Jesus nunc multos amatores regni 
sui coelestis, sed paucos bajulatores suae cru- 
cis. Multos habet desideratores consolationis, 
sed paucos tribulationis. Plures invenit socios 

mensae, sed paucos abslinentiae. Omnes cu- 
piunt cum eo gaudere, pauci volunt pro eo 
aliquid suslinere. Multi Jesum sequuntur us- 
que ad fractionem panis, sed pauci ad biben- 
dum calicem passionis. Multi miracula ejus 
venerantur, pauci ignominiam crucis sequun- 
tur. Multi Jesum diligunt, quamdiu advcrsa 
non contingunt. Multi illum laudant et bene- 
dicunt, quamdiu consolationes aliquas ab ipso 
percipiunt. Si autem Jesus se absconderit et 
modicum eos reliquerit, aut in querimoniam 
vel in dejectionem nimiam cadunt. 

2. Qui autem Jesum propter Jesum et non 
propter aliquam suam consolationem propriam 
diligunt, ipsum in omni tribulatione et angu- 
stia cordis, sicut in summa consolatione, be- 
nedicunt. Et si nunquam eis consolationem 
dare vellet, ipsum tamen semper laudarent et 
semper gratias agcre vellent. 

3. 0 quantum potest amor Jesu purus, nullo 
proprio commodo vel amore permixtus! Nonnc 
omnes mercenarii sunt dicendi, qui consola- 
tiones scmper quaerunt? Nonne amatores sui 

magis, quam Christi probantur, qui sua com- 
moda et lucra scmper meditantur? Ubi inve- 
nietur talis, qui velit Deo scrvire gratis? 

4. Raro invenitur tam spiritualis aliquis, 
qui omnibus sit nudatus. Nam verum paupe- 
rem spiritu et ab omni creatura nudum quis 
inveniet? Procul et de ultimis finibus 
pretium ejus. Si dederit homo omnem sub- | 
stantiam suam, adhuc nihil est; et si fecerit 
poenitenliam magnam, adhuc exiguum est; et 
si apprehenderit omnem scientiam , adhuc 
longe est; ct si habuerit virtutem magnam et 
devotionem nimis ardentem, adhuc multum sibi 
deest; scilicet unum, quod sibi summe neces- 
sarium est. Quid illud? Ut omnibus relictis 
se relinquat et a se totaliter exeat, nihikme de 
privato amore retineat. Gumque omnia fe- 
cerit, quae facienda noverit, nil se fecisse 
sentiat. 

5. Non grande ponderet, quod grande aesti- 
mari possit, sed in veritate servum inutilem 
se pronuntiet, sicut Veritas ait: Cum feceri- 
tis omnia, quae praecepta sunt vobis, 

dicite: Servi inutiles sumus. Tunc vere 
pauper et nudus spiritu esse poterit, et cum 
Propheta dicere: Quia unicus et pauper 
sum ego. Nemo tamen isto ditior, nemo po- 
tentior, nemo liberior, qui se ct omnia relin- 
quere scit et ad infimum se ponere. 

CAPUT XII. 

De regia ?ia sanctae crucis. 

Durus multis videtur hic sermo: Abnega 
l{ temet ipsum, tolle crucem tuam, et se- 
quere Jesum. Sed multo durius erit, audire 
illud extremum verbum: Discedile ame, 
maledicti, in ignem aeternum. Qui enim 
modo libenter audiunt verbum crucis et se- 
quuntur, tunc non timebunt ab auditione aeter- 
nae damnationis. Hoc signum crucis erit in 
coelo, cum Dominus ad judicandum venerit. 
Tunc omnes servi crucis, qui se Crucifixo 
conformaverunt in vita, accedent ad Christum 
judicem cum magna fiducia. 

2. Quid igitur times tollere crucem, per 

quam itur ad regnum? In cnice salus, in 
cruce vita, in cruce protectio ab hostibus; in 
cruce infusio supernae suavitatis, in cruce ro- 
bur mentis, in cruce gaudium spiritus; in 
cruce summa virtutis, in cruce perfectio san- 
clitatis. Non est salus animae, nec spes 
aeternae vitae, nisi in cruce. Tolle ergo cru- 
cem tuam et sequere Jesum, et ibis in vitam 
aeternam. Praecessit ille bajulans sibi crucem 
et mortuus est pro te in cruce, ut et tu tuam 
portes crucem, et mori affectes in cruce. 
Quia si commortuus fueris, etiam cum illo 
pariter vives; et si socius fueris poenae, eris 
et gloriae. 

3. Ecce in cruce totum constat, et in mo- 
riendo totum jacet; et non est alia via ad vi- 
tam et ad veram internam pacem, nisi via 
sanctae crucis et quotidianae mortificationis. 
Ambula ubi vis, quaere quodcumque volueris: 
et non invenies altiorem viam supra ncc secu- 
riorem viam infra, nisi viam sanctae crucis. 
Dispone et ordina omnia secundum tuum velle 
et videre: et non invenies, nisi semper ali- 




Digitized by Google 




LIBER II. CAPUT 12. 

quid pati debere aut sponte aut invitc, et ita 
crucem semper invenies. Aut enim in cor- 
pore dolorem senties, aut in aniraa spiritus 
tribulationem sustinebis. 

4. Interdum a Deo relinqueris, interdum a 
proximo exercitaberis, et quod amplius est, 
saepe tibimctipsi gravis eris. Nec tamen ali- 
quo remedio vel solatio liberari seu alleviari 
poteris, sed donec Deus voluerit, oportet, ut 
sustineas. Vult enim Deus, ut tribulationem 
sine consolatione pati discas, et ut illi totali- 
ter te subjicias et humilior ex tribulatione fias. 
Nemo ita cordialiter sensit passionem Cbristi, 
sicut is, cui contigerit similia pati. Crux ergo 
semper parata est et ubique te exspeclat v Non 
potes eflugere, quocumque cucurreris: quia, 
quocumque veneris, te ipsum tecum portas, et 
semper te ipsum invenies. Converte te supra, 
convcrte te infra; converte te extra, converte 
te intra; et in his omnibus invenies crucem, 
et necesse est te ubique tenere patientiam, si 
internam vis habere pacem et perpetuam pro- 
mereri coronam. 

5. Si libenter crucem porlas, portabit te et 
ducet ad desideratum finem, ubi scilicet finis 
patiendi erit, quamvis hic non erit. Si invite 
portas, onus tibi facis et te ipsum magis gra- 
vas; et tamen oportet ut sustineas. Si abjicis 
unam crucem, aliam procul dubio invenies et 
forsitan graviorem. 

6. Credis tu evadere, quod nullus morta- 
lium potuit praeterire? Quis sanctorum in 
mundo sine cruce et tribulatione fuit? Nec 
enim Jesus Christus, Dominus noster, una 
hora sine dolore passionis fuit, quamdiu vixit. 
Oportebat, ait, Christum pali et resur- 
gere a mortuis, et ita intrare in glo- 
riam suam. Et quomodo tu aliam viam quae- 
ris, quam hanc regiam viam, quae est via 
sanctae crucis? 

7. Tota vita Christi crux fuit et martyrium; 
et tu tihi quaeris requiem et gaudium? Erras, 
erras, si aliud quaeris, quani pati tribulatio- 
nes; quia tota ista vita mortaiis plena est mi- 
seriis et circumsignata crucibus. Et quanto 
altius quis in spiritu profecerit, tanto graviores 

cruces saepe inveniet: quia exilii sui pocna 
magis ex amore crescit 

8. Sed tamen iste sic multipliciter afflictus 
non est sine levamine consolationis, quia fru~ 
ctum maximum sibi sentit accrescere ex suffe- 
rentia suae crucis. Nam dum sponte se illi 
subjicit, omne onus tribulationis in fiduciam 
divinae consolationis convertitur. Et quanto 
caro magis per afflictionem atteritur, tanto 
spiritus amplius per internam gratiam robora- 
tur. Et nonnunquam in tantum confortatur ex 
aflectu tribulationis et adversitatis, ob amo- 
rem conformitatis crucis Christi, ut sine dolore 
et tribulatione esse non vellet: quoniam tanto 
se acceptiorem Deo credit, quanto plura et 
graviora pro eo perferre potuerit. Non est 
istud bominis virtus, sed gratia Christi, quae 
tanta potest et agit in carne fragili, ut, quod 
naturaliter semper abhorret et fugit, hoc fer- 
vore spiritus aggrediatur et diligat. 

9. Non est secundum hominem crucem por- 
tare, crucem amare, corpus castigare et servi- 
tuti subjicere; honores fugere, contumelias 

libenter sustinere, se ipsum despicere et de- 
spici optare; adversa quaeque cum damnis 
perpeti et nihil prosperitatis in hoc mundo 
desiderare. Si ad te ipsum respicis, nihil 
hujusmodi ex te poteris; sed si in Domino 
confidis, dabitur tibi fortitudo de coelo, et 
subjicientur ditioni tuae mundus et caro. Sed 
nec inimicum diabolum timebis, si fueris fide 
armatus et cruce Christi signatus. 

10. Pone te ergo, sicut bonus et fidelis ser- 
vus Christi, ad portandam viriliter crucem 
Domini tui, pro te ex amore crucifixi. Prae- 
para te ad toleranda multa adversa et varia 
incommoda in hac misera vita; quia sic tecum 
erit, ubicumque fueris; et sic revera inve- 
nies, ubicumque latueris. Oportet ita esse, 
et non est remedium evadendi a tribulatione 
malorum et dolore, quam ut te patiaris. Ca- 
licem Domini affectanter bibe, si amicus ejus 
esse et partem cum eo habere desideras. Con- 
solationes Deo committe; faciat ipse cum tali- 
bus, sicut sibi magis placuerit. Tu vero pone 
te ad sustinendum tribulationes, et reputa eas 

maximas eonsolationes , quia non sunt con- 
dignae passiones hujus temporis ad 
futuram gloriam, quae revelabitur in 
nobis, promerendam, etiamsi solus omnes 
posses sustinere. 

11. Quando ad hoc veneris, quod tribula- 
tio tibi dulcis erit et sapiet pro Christo: tunc 
bene tecum esse aestima, quia invenisti para- 
disum in terra. Quamdiu pati grave tibi est, 
et fugere quaeris: tamdiu male habebis, et 
sequetur te ubique fuga tribulationis. 

12. Si ponis te, ad quod esse debes, vide- 
licet ad patiendum et moriendHm, fiet cito 
melius, et pacem invenies. Etiamsi raptus 
fueris usque ad tertium coelum cum Paulo, 
non cs propterea securus de nullo malo susti- 
nendo. Ego, inquit Jesus, ostendam illi, 
quanta oporteat eum pro nomine meo 
pati. Pati ergo tibi remanct, si Jesum dili- 
gere et perpetuo illi servire placet. 

13. Utinam dignus esses aliquid pro no- 
mine Jesu pati; quam magna gloria remane- 
ret tibi, quanta exultatio omnibus Sanctis Dei, 

quanta quoque aedificatio esset proximi! Nam 
patientiam omnes commendant, quamvis pauci 
pati velint. Merito deberes libenter modicum 
pati pro Christo, cum multi graviora patiantur 
pro mundo. 

14. Scias pro certo, quia morientem te 
oportet ducere vitam. Et quanto quisque plus 
sibi moritur, tanto magis Deo vivere incipit. 
Nemo aptus est ad comprehendendum coele- 
stia, nisi se submiserit ad portandum pro 
Christo adversa. Nihil Deo acceptius, nihil 
tibi salubrius in mundo isto, quam Jibenter 
pati pro Christo. Et si eligendum tibi esset, 
magis optare deberes pro Christo adversa 
pati, quam multis consolationibus recreari; 
quia Christo similior esses et omnibus Sanctis 
conformior. Non enim stat meritum nostrum 
et profectus status nostri in multis suavitati- 
bus et consolationibus , 6ed potius in magnis 
gravitatibus et tribulationibus perferendis. 

15. Siquidem aliquid melius et utilius saluti 
hominum, quam pati, fuisset, Christus utique 
verbo et exemplo ostendisset. Nam et sequen- 

tes se discipulos, omnesque eum sequi cu- 
pientes manifeste ad crucem porlandam hor- 
tatur,dicens: Si quis vult venire post me, 
abneget semetipsum, et tollat crucem 
suam, et sequatur me. Omnibus ergo per- 
lectis et scrutatis sit haec conclusio finalis: 
Quoniam per multas tribulationes opor- 
tet nos intrare in regnum Dei. 

tellectum, ut sciam testimonia tua. In- 
clina cor meum in verba oris tui, fluat ut ros 
eloquium tuum. Dicebant olim filii Israel ad 
Moysen: Loquere tu nobis, et audiemus; 
non loquatur nobis Dominus, ne forte 
moriamur. Non sic, Domine, non sic oro, 
sed magis cum Samuele Propheta humiliter 
ac desideranter obsecro: Loquere,Domine, 
quia audit servus tuus. Non loquatur 
mihi Moyses, aut aliquis ex Prophetis: sed tu 
jfj I potius loquere, Domine Deus, inspirator et illu- [ 
^SK minator omnium Prophetarum; quia tu solus 
sine eis potes me perfecte imbuere, illi autem 
sine te nihil proGcient. 

2. Possunt quidem verba sonare, sed spiri- 
tum non conferunt. Pulcherrime dicunt, sed 
te tacente cor non accendunt. Litteras tra- 
dunt, sed tu sensum aperis. Mysteria profe- 
runt, sed tu reseras intellectum signatorum. 
Mandata edicunt, sed tu juvas ad perficiendum. 
Viam ostcndunt, sed tu confortas ad\ ambulan- 
dum. Illi foris tantum agunt, sed tu corda 
instruis et illuminas. Uli exterius rigant, sed 

tu fecunditatem donas. Illi clamant verbis, 
sed tu auditui intelligentiam tribuis. 

3. Non ergo loquatur mihi Moyses, sed tu 
Domine Deus meus, aeterna veritas, ne forte 
moriar et sine fructu efliciar, si fuero tantum 
foris admonitus et intus non accensus; et ne 
sit mihi ad judicium verbum auditum et non 
factum, cognitum nec amatum, creditum et 
non servatum. Loquere igitur, Domine, 
quia audit servus tuus; verba enim vi- 
tae aeternae babes. Loquere mihi ad qua- 
lemcumque animae meae consolationem et ad 
totius vitae meae emendationem, libi au- 
tem ad laudem et gloriam et perpetuum 
honorem. 

C A P U T III. 

Quod verba Dei cum humilitate sunt audi- 
eoda, et quod multi ea non ponderant. 

Audi, fili, verba mea, verba suavissima, om- 
nem philosophorum et sapientium hujus inundi 
scientiam excedentia. Verba mea spiritus et 
vita sunt, nec humano sensu pensanda. Non 

sunt ad vanam complacentiam trahenda, sed 
in silentio audienda, et cum omni humilitate 
atque magno affectu suscipienda. 

2. Et dixi: Beatus, quem tu erudieris, 
Domine, et de legc tua docueris eum, 
ut mitiges ei a diebus malis, et non de- 
soletur in terra. 

3. Ego, inquit Dominus, docui Prophetas 
ab initio, et usque nunc non cesso omnibus 
loqui; sed multi ad vocem meam surdi sunt et 
duri. Plures mundum libentius audiunt, quam 
Deum; facilius sequuntur carnis suae appeti- 
tum, quam Dei beneplacitum. Promittit mun- 
dus temporalia et parva, et servitur ei avidi- 
tate magna: ego promitto summa et aeterna, 
et torpescunt mortalium corda. Quis tanta 
cura mihi in omnibus servit et obedit, sicut 
mundo et dominis ejus servitur? Erubesce, 
Sidon, ait mare, et si causam quaeris, audi 
quare. Pro modica praebenda longa via cur- 
ritur; pro aeterna vita a multis vix pes semel 
a terra levatur. Vile pretium quaeritur; pro 

uno numismate interdum turpiter litigatur; pro 

vana re et parva promissione die noctuqiie fa- 
tigari non timetur. 

4. Sed, proh pudor! pro bono incommuta- 
bili, pro praemio inaestimabili, pro summo 
honore et gloria interminabili vel ad modicuni 
fatigari pigritatur. Erubesce ergo, serve pigei 
et querulose, quod illi paratiores inveniuntur 
ad perditionem, quam tu ad vitam. Gaudent 
illi amplius ad vanitatem, quam tu ad verita- 
tem. Equidem spe sua nonnunquam frustran- 
tur, sed promissio mea neminem fallit, nec 
confidentem mihi dimittit inanem. Quod pro- 
misi, dabo; quod dixi, implebo; si tamen us- 
que in finem tidelis in dilectione mea quis 
permanseril. Ego remunerator sum omnium 
bonorum, et fortis probator omnium devo- 
torum. 

5. Scribe verba mea in corde tuo. et per- 
tracta diligenter; erunt enim in tempore ten- 
tationis valde necessaria. Quod non intelligis, 
cum legis, cognosces in die visitationis. Du- 
pliciter soleo electos meos visitare, tentatione 
scilicet et consolatione. Et duas lectiones eis 

quolidie lego: unam increpando eorum vitia, 
alteram exhortando ad virtutum incrementa. 
Qui habet verba mea et spernit ea, habet qui 
judicet eum in novissimo die. 
Oratio ad implorandam devotionis gratiam. 

6. Domine Deus meus, omnia bona mea tu 
es. Et quis ego sum, ut audeam ad te loqui? 
Ego sum pauperrimus servulus tuus, et abje- 
clus vermiculus, multo pauperior et contempti- 
bilior, quam scio et dicere audeo. Memento 
tamen Domine, quia nihil sum, nihil habeo 
nihilque valeo. Tu solus bonus, justus et 
sanctus; tu omnia potes, omnia praestas, om- 
nia imples, solum peccatorem inanem relin- 
quens. Reminiscere miserationum tuarum, et 
imple cor meum gratia tua, qui non vis esse 
vacua opera tua. 

7. Quomodo possum me tolerare in hac 

misera vita, nisi me confortaverit misericordia 

et gratia tua? Noli avertere faciem tuam a me; 

noli visitationem tuam prolongare; noli con- 

solationem tuam abstrahere, ne fiat anima 

mea sicut terra sine aqua tibi. Domine, 

doce me facere voluntatem tuam; doce 
me coram te digne et humiliter conversari: 
quia sapientia mea tu es, qui in veritate me 
cognoscis, et cognovisti antequam fieret mun- 
dus, et antequam natus essem in mundo. 

CAPUT IV. 

Quod in veritate et humilitate coram Dco 
conversaudum est. 

Fili, ambula coram me in veritate, et in 
simplicitate cordis tui quaere me semper. Qui 
ambulat coram me in veritate, tulabitur ab in- 
cursibus malis, et veritas liberabit eum a se- 
ductoribus et detractionibus iniquorum. Si 
veritas te liberaverit, vere liber eris, et non 
curabis de vanis hominum verbis. 

Domine, verum est, sicut dicis; ita, quaeso, 
mecum fiat Veritas tua me doceat, ipsa me 
custodiat et usque ad salutarem fmem conser- 
vet. Ipsa me liberet ab omni afleclione mala 
et inordinata dilectione; et ambulabo tecum 
in magna cordis libertate. 
2. Ego te docebo, ait Veritas, quae recta 

sunt et placita coram me. Gogita peccata tua 
cum displicentia magna et moerore, et nun- 
quam reputes te aliquid esse propter opera 
bona. Revera peccator es et raultis passioni- 
bus obnoxius et implicatus. Ex te semper ad 
nihil tendis; cito laberis, cilo vinceris, cito 
turbaris, cito dissolveris. Non habes quid- 
quam, unde possis gloriari, sed multa, unde 
te debeas vilificare ; quia multo infirmior es, 
quam vales comprehendere. 

3. Nil ergo magnum tibi videatur ex omni- 
bus, quae agis. Nil grande, nil pretiosum et 
admirabile, nil reputatione appareat dignum; 
nil altum, nil vere laudabile et desiderabile, 
nisi quod aeternum est. Placeat tibi super 
omnia aeterna veritas: displiceat tibi semper 
tua maxima vilitas. Nil sic timeas, sic vitu- 
peres et fugias, sicut vitia et peccata tua, quae 
magis displicere debent, quam quaelibet rerum 
damna. Quidam non sincere coram me am- 
bulant, sed quadam curiositate et arrogantia 
ducti, volunt secreta mea scire, et alta Dei 
intelligere, se et suam salutem negligentes. 

Hi saepe in magnas tentationes et peccata 
propter suam superbiam et curiositatein, me 
eis adversante, labuntur. 

4. Time judicia Dei, expavesce iram Omni- 
potentis. Noli autem discutere opera Altis- 
simi, sed tuas iniquitates perscrutare, in quantis 
deliquisti, et quam multa bona neglexisti. Qui- 
dam solum portant suam devotionem in libris, 
quidam in imaginibus, quidam autem in signis 
exterioribus et figuris. Quidam habent me in 
ore, sed modicum est in corde. Sunt alii, 
qui intellectu illuminati et affectu purgati, ad 
aeterna semper anhelant, de terrenis graviter 
audiunt, necessitatibus naturae dolenter inser- 
viunt; et hi sentiunt, quid spiritus veritatis lo- 
quitur in eis: quia docet eos terrena despicere 
et amare coelestia, mundum negligere et coe- 
lum tota die ac nocte desiderare. 

C A P U T V. 
De mirabili affectu divfni amoris. 
Benedico te, Pater coelestis, Pater Domini 
mei Jesu Christi, quia mci pauperis dignatus 

cs recordari. 0 Pater misericordiarum, et Deus 
totius consolationis, gratias tibi ago, qui me 
indignum omni consolatione, quandoque tua 
recreas consolatione. Benedico te semper et 
glorifico, cum unigenito Filio tuo et Spiritu 
Sancto paracleto in saecula saeculorum. Eia, 
Domine Deus, amator sancte meus, cum tu 
veneris in cor meum, exultabunt omnia inte- 
riora mea. Tu es gloria mea et exultatio 
cordis mei. Tu spes mea et refugium meum 
in die tribulationis meae. 

2. Sed quia adhuc debilis sum in amore et 
imperfectus in virtute, ideo necesse habeo a 
te confortari et consolari. Propterea visita 
me saepius, et instrue disciplinis luis. Libera 
me a passionibus malis, et sana cor meum ab 
omnibu9 aflectionibus inordinatis, ut intus sa- 
natus et bene purgatus, aptus efGciar ad aman- 
dum, fortis ad patiendum, stabilis ad perse- 
verandum. 

3. Magna res est amor, magnum omnino 
bonum, quod solum leve facit omne onerosum 
et fert aequaliter omne inaequale; nam onus 

sine onere portat et omne amarum dulce ac 
sapidum efficit Amor Jesu nobilis ad magna 
operanda impellit, et ad desideranda semper 
perfectiora excitat. Amor vult esse sursum 
nec ullis infimis rebus retineri. Amor vult 
esse liber et ab omni mundana affectione alie- 
nus, ne internus ejus impediatur aspectus; ne 
per aliquod commodum temporale implicatio- 
nes sustineat aut per incommodum succumbat. 
Nihil dulcius est amore, nihil fortius, nihil 
altius, nihil latius, nihil jucundius, nihil ple- 
nius nec melius in coelo et in terra; quia 
amor ex Deo natus est, nec potest, nisi in 
Deo, super omnia creata quiescere. 

4. Amans volat, currit et laetatur; liber est, 
et non tenetur. Dat omnia pro omnibus et 
habet omnia in omnibus, quia in uno summo 
super omnia quiescit, ex quo omne bonum 
fluit et procedit. Non respicit ad dona, sed 
ad donantem se convertit super omnia bona. 
Amor modum saepe nescit, sed super omnem 
modum fervescit. Amor onus non sentit, la- 
bores non rcputat; plus affectat, quam valet; 

de impossibilitate non causatur, quia cuncta 
sibi licere et posse arbitratur. Valet igitur ad 
omnia, et multa implet et effectui mancipat, 
ubi non amans deficit et jacet. 

5. Amor vigilat et dormiens non dormitat, 
fatigatus non lassatur, arctatus non coarctatur, 
territus non conturbatur: sed sicut vivax flam- 
ma et ardens facula, sursum erumpit secureque 
pertransit. Si quis amat, novit, quid haec vox 
clamat. Magnus clamor in auribus Dei est ipse 
ardens affectus animae, quae dicit: Deus meus, 
amor meus; tu totus meus, et ego totus tuus. 

6. Dilata me in amore, ut discam interiori 
cordis ore degustare, quam suave sit amare et 
in amorc liquefieri et natare. Tenear amore, 
vadens supra me, prae nimio fervore et stu- 
pore. Cantem amoris canticum, sequar te di- 
lectum meum in altum, deficiat in laude tua 
anima mea, jubilans ex amore. Amem te plus 
quam me, nec me nisi propter te, et omnes 
in te, qui vere amant te, sicut jubet lex amo- 
ris lucens ex te. 

7. Est amor velox, sincerus, pius, jucundus 

et amoenus; fortis, patiens, tidelis, prudens, 
longanimis, virilis, et se ipsum nunquam quac- 
rens. Ubi enim se ipsum aliquis quaerit, ibi 
ab amore cadit. Est amor circumspectus, hu- 
milis et rectus, non mollis, non levis, nec 
vanis intendens rebus; sobrius, castus, stabi- 
lis, quietus et in cunctis sensibus custoditus. 
Est amor subjectus et obediens Praelatis, sibi 
vilis et despectus, Deo devotus et gratificus, 
fidens et sperans semper in eo, etiam cum 
sibi non sapit Deus: quia sine dolore non vi- 
vitur in amore. 

8. Qui non est paratus omnia pati, et ad 
voluntatem stare dilecti, non est dignus ama- 
tor appellari. Oportet amantem omnia dura 
et amara propter dilectuin libenter amplecti, 
nec ob contraria accidentia ab eo deflecti. 



C A P U T VI. 
De probatione veri araatoris. 
Fili, non es adhuc fortis et prudens amator. 
Quare Domine? 

Quia propter modicam contrarietatem defi- 

cis a coeptis, et nimis avide consolationem 
quaeris. Fortis amator stat in tentationibus, 
nec calHdis credit persuasionibus inimici. Si- 
cut in prosperis ei placeo, ita nec in adversis 
displiceo. 

2. Prudens amator non tam donum amantis 
considerat, quam dantis amorem. Affectum 
potius attendit, quam censum, et infra dilectum 
omnia data ponit. Nobilis amator uon quie- 
scit in dono, sed in me super omne donum. 
Non est ideo totum perditum, si quandoque 
minus bene de me vel de Sanctis meis sentis, 
quam velles. Affectus ille bonus et dulcis, 
quem interdum percipis, effectus gratiae prae- 
sentis est et quidam praegustus patriae coe- 
lestis, super quo non nimium innitendum, quia 
vadit et vcnit. Certare autem adversus inci- 
dentes malos motus animi, suggestionemque 
spernere diaboli, insigne est virtutis et magni 
meriti. 

3. Non ergo te conturbent alienae pbanta- 
siae de quacunque materia ingestae. Forte 
serva propositura et intentionem rectam ad 




Digitized by Google 






DE IMITATIONE CHRISTI 

Deum. Nec est illusio, quod aliquando in 
excessum subito raperis, et statim ad solilas 
ineptias cordis reverteris. Illas enim invite ma- 
gis patens, quam agis; et quamdiu displicent 
et renitcris, meritum est et non perditio. 

4. Scito, quod antiquus inimicus omnino 
nititur impedire desiderium tuum in bono et 
ab omni devoto exercitio evacuare: a Sancto- 
rum scilicet cultu, a pia passionis meae me- 
moria, a peccatorum utili recordatione, a pro- 
prii cordis custodia, et a firmo proposito 
proficiendi in virtute. Multas malas cogitatio- 
nes ingerit, ut taedium tibi faciat ethorrorem: 
ut ab oratione revocet el sacra lectione. Displi- 
cet sibi humilis confessio, et, si posset, a 
communione cessare faceret. Non credas ei, 
neque cures illum, licet saepius tibi deceptio- 
nis tetenderit laqueos. Ipsi imputa, cum mala 
ingerit et immunda. Dicito illi: Vade immunde 
spiritus, erubesce miser, valde immundus es 
tu, qui talia infers auribus meis. Discede a 
me, seductor pessime , non habebis in me par- 
tem ullam; sed Jesus mecum erit, tanquam 

bellator fortis, et tu stabis confusus. Malo 
mori et omnem poenam subire, quam tibi 
consentire. Tace et obmutesce, non audiam te 
amplius, licet plures mihi moliaris molestias. 
Dominus illuminatio mea et salus mea, 
quem timebo? Si consistant adversum 
me castra, non timebit cor meum. Do- 
minus adjutor meus et redemptor meus. 

5. Certa tanquam miles bonus; et si Inter- 
dum ex fragilitate corruis, resume vires for- 
tiores prioribus, confidens de ampliori gratia 
mea, et multum praecave a vana complacentia /wr 
et superbia. Propter hoc multi in errorem 
ducuntur, et in caecitatem paene incurabilem 
quandoque labunUir. Sit tibi in cautelam et 
perpetuam humilitatem ruina haec superbo- 
rum de se stulte praesumentium. 

C A P U T VII. 

De occultanda gratia sub humilitatis 

custodia. 

Fili, utilius est tibi et securius devotionis 
gratiam abscondere, nec in altum te efferre, 

nec multum indc loqui, neque multum ponde- 
rare, sed magis temet ipsum despicere et tan- 
quam indigno datam timere. Non est huic 
afTectioni tenacius inhaerendum, quae citius 
potest mutari in contrarium. Cogita in gratia, 
quam miser et inops esse soles sixie gratia. 
Nec est in eo tantum spiritualis vitae profe- 
ctus, cum consototionis hahueris gratiam; sed 
cum humiliter et abnegate patientcrque tuleris 
ejus subtractionem: ita quod tunc ab orationis 
studio non torpeas, nec reliqua opera tua ex 
usu facienda, omnino dilabi permittas, sed 
sicut melius potueris et intellexeris , libenter, 
quod in te est, facias, nec propter ariditatem 
seu anxietatem mentis, quam sentis, te totali- 
ter negligas. 

2 Multi enim sunt, qui, cum non bene eis 
successcrit, statim impatientes fiunt aut desi- 
des. Non enim semper est in potestate ho- 
minis via ejus, sed Dei est dare et consolari, 
quando vult et quantum vult et cui vult, sicut 
sibi placuerit, et non amplius. Quidam in- 
cauti propter devotionis gratiam se ipsos de- 

struxerunt, quia plus agere voluerunt, quam 
potuerunt, non pensantes suae parvitalis men- 
suram, sed magis cordis affectum sequentes, 
quam rationis judicium. Et quia majora prae- 
sumpserunt, quam Deo placitum fuit, idcirco 
gratiam cito perdiderunt. Facti sunt inopes 
et viles relicti, qui in coelum posuerunt nidum 
sibi, ut humiliati et depauperati discant non 
in alis suis volare, sed sub pennis meis spe- 
rare. Qui adhuc novi sunt et imperiti in via 
Domini, nisi consiJio discretorum se regant, 
faciliter decipi possunt et illudi. 

3. Quod si suum sentire magis sequi, quam 
aliis exercitatis credere volunt, erit eis peri- 
culosus exitus, si tamen retrahi a proprio 
conceptu noluerint. Raro sibi ipsis sapientes 
ab aliis rcgi humiliter paliuntur. Melius est 
sapere modicum cum humilitate et parva in- 
telligentia, quam magni scientiarum thesauri 
cum vana complacentia. Melius est tibi mi- 
nus habere, quam multum, unde posses super- 
bire. Non satis discrete agit, qui se totum 
laetitiae tradit, obliviscens pristinae inopiae 

suae et casti timoris Domini, qui timet gra- 
tiam oblatam amittere. Nec etiam satis vir- 
tuose sapit, qui tempore adversitatis et cujus- 
cumque gravitalis nimis desperate se gerit, el 
minus fidenter de me, quam oportet, recogi- 
tat ac sentit. 

4 Qui tempore pacis nimis securus esse 
voluerit, saepe tempore belli nimis dejectus et 
formidolosus reperietur. Si scires semper hu- 
milis et modicus in te permanere, nec non 
spiritum tuum bene moderari et regere, non 
incideres tam cito in periculum et offensam. 
Consilium bonum est, ut fervoris spiritu con- 
cepto mediteris, quid futurum sit abscedente 
lumine. Quod dum contigerit, recogita et 
denuo lucem posse reverti, quam ad caute- 
lam tibi, mibi autem ad gloriam, ad tempus 
subtraxi. 

5. Utilior est saepe talis probatio, quam si 
semper prospera pro tua haberes voluntate. 
Nam merita non sunt ex hoc aestimanda, si 
quis plures visiones aut consolationes habeat, 
vel si peritus sit in scripturis, aut in alliori 

ponatur gradu: sed si vera fuerit humilitate 
fundatus et divina caritate repletus; si Dei 
honorem pure et integre semper quaerat; si 
se ipsum nihil reputet et in veritate despiciat, 
atque ah aliis etiam despici et humiliari magis 
gaudeat, quam honorari. 

CAPUT VIII. 

De vili aestimatioDe sui ipsius in ocu- 

lis Dei. 

Loquar ad Dominum meum, cum sim 
pulvis et cinis. Si me amplius reputavero, 
ecce tu stas contra me, et dicunt testimonium 
verum iniquitates meae, nec possum conlradi- 
cere. Si autem me vilificavero et ad nihilum 
redegero, et ab omni propria reputatione de- 
fecero, alque, sicut sum, pulverizavcro, eril 
milii propitia gralia tua, et vicina cordi meo 
lux tua; et omnis aestimatio, quantulacunque 
minima, in valle nihilitatis meae submergctur 
ct pcrihit in aeternum. Ibi ostendis me mihi, 
quid sum, quid fui, et quo deveni: qula nihil 
sum, et nescivi. Si mihi ipsi relinquor, 

ecce — nihil et tota infirmitas; si autem 
subito me respexeris, statim fortis efficior, et 
novo repleor gaudio. Et mirum valde, quod 
sic repente sublevor et tam benigne a te 
complector, qui proprio pondere semper ad 
ima feror. 

2. Facit hoc amor tuus, gratis praeveniens 
me et in tam multis subveniens necessitatibus, 
a gravibus quoque custodiens me periculis, et 
ab innumeris, ut vere dicam, eripiens malis. 
Me siquidem male amando me perdidi, et te 
solum quaerendo et pure amando, me et te 
pariter inveni, atque ex amore profundius ad 
nihilum me redegi. Quia tu, o dulcissime, facis 
mecum supra meritum omne, et supra id, 
quod audeo sperare vel rogare. 

3. Benedictus sis, Deus meus, quia, licet 
ego omnibus bonis sim indignus, tua tamen 
nobilitas et infinita bonitas nunquam cessat 
benefacere ctiam ingratis et ionge a te aver- 
sis. Converte nos ad te, ut simus grati, hu- 
miles et devoti, quia salus nostra tu es, virtus, 
et fortitudo nostra. 

C A P U T IX. 

Quod omnia ad Deum, sicut ad finem ulti- 
mum, sunt referenda. 

Fili, ego debeo esse finis tuus supremus 
et ultimatus, si vere desideras esse beatus. 
Ex hac intentione purificabitur affectus tuus, 
saepius ad se ipsum et ad creaturas male in- 
curvatus. Nam si te ipsum in aliquo quaeris, 
statim in te deficis et arescis. Omnia ergo 
ad me principaliter referas, quia ego sum, qui 
omnia dedi. Sic singula considera, sicut ex 
summo bono manantia; et ideo ad me, tan- 
quam ad su3m originem, cuncta sunt re- 
ferenda. 

2. Ex me pusillus et magnus, pauper et 
dives, tanquam ex fonte vivo, aquam hauriunt 
vivam; et qui mihi sponte et libere deserviunt, 
gratiam pro gratia accipient. Qui autem ex- 
tra me voluerit gloriari, vel in aliquo privato 
bono delectari, non stabilietur in vero gaudio 
neque in corde suo dilatabitur, sed multipli- 
citer impedietur et angustiabitur. Nihil ergo 
tibi de bono adscribere debes, nec alicui ho- 

mini virtutem attribuas, sed totum da Deo, 
sine quo nihil habet homo. Ego totum dedi, 
ego totum rehabere volo, et cum magna distri- 
ctione gratiarum actiones requiro. 

3. Haec est veritas, qua fugatur gloriae va- 
nitas. Et si intraverit coelestis gratia ct vera 
caritas, non erit aliqua invidia nec contractio 
cordis, neque privatus amor occupabit. Vin- 
cit enim omnia divina carilas et dilatat omnes 
animae vires. Si recte sapis, in me solo gau- 
debis, in me solo sperabis; quia nemo bo- 
nus, nisi solus Deus, qui est super omnia 
laudandus et in omnibus benedicendus. 

C A P U T X. 
Quod spreto mundo dulce est servire Deo. 

Nunc iterum loquar, Domine, et non silebo; 
dicam in auribus Dei mei et Regis mei, qui 
est in excelso. 0 quam magna muititudo 
dulcedinis tuae Domine, quam abscon- 
disti timentibus te! Sed quid es amanti- 

J' bus quid toto corde tibi servientibus? Vere 
inelfabilis dulcedo contemplationis tuae, quam 

largiris amantibus te. In hoc maxime osten- 
disti mihi dulcedinem caritatis tuae, quia cum^ 
non essem, fecisti me, et cum errarem longe 
a te, reduxisti me, ut servirem tibi, et prae- 
cepisti, ut diligam te. 

2. 0 fons amoris perpetui, quid dicam de 
te? Quomodo potero tui oblivisci, qui mei 
dignatus es recordari, etiam postquam conta- 
bui et perii? Fecisti ultra omnem spem mise- 
ricordiam cum servo tuo, et ultra omne me- 
ritum gratiam et amicitiam exhibuisti. Quid 
retribuam tibi pro gratia ista? Non enim om- 
nibus datum est, ut omnibus abdicatis saeculo 
renuntient et monasticam vitam assumant. Num- 
quid magnura est, ut tibi serviam, cui omnis 
creatura servire tenetur? Non magnum mihi 
videri debet servire tibi, sed hoc potius ma- 
gnum mihi et mirandum apparet, quod tam 
pauperem et indignum dignaris in servum re- 
cipere et dilectis tuis adunare. 

3. Ecce omnia tua sunt, quae habeo, et 
unde libi servio. Verumtamen vice versa tu 
magis mihi servis, quam ego tibi. Ecce coe- 

lum et terra, quae in minislerium hominis 
creasti, praesto sunt tibi et faciunt quotidie, 
quaecunquc mandasti. Et hoc parum est; 
quin ejiam Angelos in ministerium hominis 
creasti et ordinasti. Transcendit autem haec 
omnia, quod tu ipse homini servire dignatus 
es, et te ipsum daturum ei promisisti. 

4. Quid dabo tibi pro omnibus istis milli- 
bus bonis? Utinam possem tibi servire cunctis 
diebus vitae meae! Utinam vel uno die dignum 
servitium exhibere sufficerem! Vere tu es di- 
gnus omni servitio, omni honore et laude 
aeterna. Vere Dominus meus es, et ego pau- 
per servus tuus, qui totis viribus teneor tibi 
servire, nec unquam in laudibus tuis debeo 
fastidire. Sic volo, sic desidero; et quid- 
quid mihi deest, lu digneris supplere. 

5. Magnus honor, magna gloria, tibi ser- 
vire et omnia propter te contemnere. Habe- 
bunt enim gratiam magnam, qui sponte se 
subjecerint tuae sanctissimae servituti. Inve- 
nient suavissimam Spiritus sancti consolatio- 
nem, qui pro amore tuo omnem carnalem 

abjecerint delectationem. Consequentur ma- 
gnam mentis libertalem, qui arctam pro no- 
mine tuo ingrediuntur viam, et omnem mun- 
danam neglcxerint curam. 

6. 0 grata et jucunda Dei servitus, qua 
homo veraciter efficitur liber et sanctus! 0 
sacer status religiosi famulatus, qui hominem 
Angelis reddit aequalem, Deo placabilem, dae- 
monibus terribilem, et cunctis fidelibus com- 
mendabilem! 0 amplectendum et semper op- 
tandum servitium, quo summum promeretur 
bonum, et gaudium acquiritur sine fine per- 
mansurum ! 

m m 

C A P U T XI. 

Quod desideria cordis examinanda sunt et 

moderanda. 

Fili, oportet te adhuc multa addiscere, quae 
necdum bene didicisti. 

Quae sunt haec, Domine? 

Ut desiderium tuum ponas totaliter secun- 
dum beneplacitum meum, et tui ipsius amator 
non sis, sed meae voluntatis cupidus aemula- 

tor. Desideria te saepe accendunt et vehe- 
menter impellunt; sed considera, an propter 
honorem meum, an propter luum commodum 
magis movearis. Si ego sum in causa, bene 
contentus eris, quomodocumque ordinavero; 
si autem de proprio quaesitu aliquid latet, 
ecce hoc est, quod te impedit et gravat. 

2. Cave ergo, ne nimium innitaris super 
desiderio praeconcepto , me non consulto: ne 
forte postea poeniteat aut displiceat, quod 
primo placuit, et quasi pro meliore zelasti. 
Non enim omnis affectia, quae videtur bona, 
statim est sequenda; sed neque omnis contra- 
ria affectio ad primum fugienda. Expedit in- 
terdum refrenatione uti, etiam in bonis studiis 
et desideriis, ne per importunitatem mentis 
distractionem incurras, ne aliis per indisci- 
plinationem scandalum generes, vel etiam 
per resistentiam aliorum subito turberis et 
corruas. 

3. Interdum vero oportet violentia uti et vi- 
riliter appetitui sensitivo contraire, nec adver- 
tere,quid velit caro et quid non velit: sed hoc 

magis satagere, ut subjecta sit etiam nolens 
spiritui; et tamdiu castigari debet et cogi ser- 
vituti subesse, donec parata sit ad omnia, 
paucisque contentari discat et simplicibus de- 
lectari, nec contra aliquod inconveniens mus- 
sitare. 

CAPUT XII. 

De informatione patientiae et lactamine 
adversus concupiscentias. 

Domine Deus, ut video, patientia est mibi 
valde necessaria; multa enim in hac vita acci- 
dunt contraria. Nam qualitercumque ordina- 
vero de pace mea, non potest esse sine bello 
et dolore vita mea. 

2. lta est, fili. Non enim volo te talem 
quaerere pacem, quae tentationibus careat aut 
contraria non sentiat, sed tunc etiam aesti- 
mare te pacem invenisse, cum fueris variis 
tribulationibus exercitatus et in multis contra- 
rietatibus probatus. Si dixeris te non posse 
multa pati, quomodo tunc sustinebis ignem 
purgatorii? De duobus malis minus est sem- 

per eligendum. Ut ergo aeterna futura sup- 
plicia possis evadere, mala praesentia studeas 
pro Deo aequanimiter tolerare. An putas, 
quod homines saeculi hujus nihil vel parum 
patiantur? Nec hoc invenies, etiamsi delica- 
tissimos quaesieris. 

3. Sed hahent, inquis, multas delectationes 
et proprias sequuntur voluntates, ideoque pa- 
rum ponderant suas tribulationes. 

4. Eslo, ita sit, ut haheant, quidquid volue- 
rint; sed quamdiu, putas, durabit? Ecce, quem- 
admodum fumus deficient abundantes in sae- 
culo, et nulla erit recordatio praeteritorum 
gaudiorum. Sed et cum adhuc vivunt, non 
sine amaritudine et taedio ac timore in eis 
quiescunt. Ex eadem namque re, unde sibi 
delectationem concipiunt, inde doloris poenam 
frequenler recipiunt. Juste illis iit, ut, quia 
inordinale delectationes quaerunt et sequun- 
tur, non sine confusione et amaritudine eas 
expleant. 0 quam breves, quam falsae, quam 
inordinatae et turpes omnes sunt! Verum- 
tamen prae ebrietate et caecitate non intelli- 

gunt, sed velut muta animalia, propter motli- 
cum corruptibilis vitae delectamentum, mortem 
animae incurrunt. Tu ergo, fili, post con- 
cupiscentias tuas non eas, et a volun- 
tate tua avertere. Delectarc in Domino, 
et dabit tibi petitiones cordis tu*. 

5. Etenim si veraciter vis delectari ct ab- 
undantius a me consolari, ecce in contemptu 
omnium mundanorum et in abscissione om- 
nium infimarum delectationum erit benedictio 
tua, et copiosa tibi reddetur consolatio. Et 
quanto te plus ab omni creaturarum solatio 
subtraxeris, tanto in me suaviores et potentio- 
res consolationes invenies. Sed primo non 
sine quadam tristitia et labore certaminis ad 
has pertinges. Obsistet inolita consuetudo, 
sed meliori consuetudine devincetur. Remur- 
murabit caro, sed fervore spiritus frenabitur. 
Instigabit et exacerbabit le serpens antiquus, 
sed oratione fugabitur; insuper et labore utili 
aditus ei magnus obstruetur. 

CAPUT XIII. 

De obedientia h.umilis subditi adexcmplum 

Jesu christi. 

Fili, qui se subtrahere nititur ab obedientia, 
ipse se subtrahit a gratia; et qui quaerit ha- 
bere prjvata, amittit communia. Qui non 
libenter et sponte suo superiori se subdit, 
signum est, quod caro sua necdum perfecte 
sibi obedit, sed saepe rccalcitrat et remur- 
murat. Disce ergo celeriter superiori tuo te 
submittere, si carnem propriam optas subju- 
gare. Citius namque exterior vincitur inimi- 
cus, si interior homo non fuerit devastatus. 
Non est molestior et pejor animae hostis, 
quam tu ipse tibi, non bene concordans spiri- 
tui. Oportet omnino verum te assumere tui 
ipsius contemptum, si vis praevalere adversus 
carnem et sanguinem. Quia adhuc nimis in- 
ordinate te diligis, ideo plene te resignare 
aliorum voluntati trepidas. 

2. Sed quid magnum, si tu, qui pulvis es 
et nihil, propter Deum te homini subdis, 
quando ego omnipotens et altissimus, qui 

cuncta creavi ex nihilo, me homini propter te 
humiliter subjeci? Factus sum omnium humil- 
limus et infimus, ut tuam superbiam mea hu- 
militate vincercs. Disce optemperare, pulvis. 
Disce te humiliare, terra et limus, et sub 
omnium pedibus incurvare. Disce volunta- 
tes tuas frangere et ad omnem subjeclionem 
te dare. 

3. Exardesce contra te, nec patiaris tumo- 
rem in te vivere, sed ita subjectum et parvu- 
lum te exhibe, ut omnes super te ambulare 
possint et sicut lutum platearum conculcare. (jfi^ 
Quid habes, homo inanis, conqueri? Quid, 
sordide peccator, potes contradicere exprobran- 
tibus tibi, qui toties Deum oflcndisti et infer- 
num multoties meruisti? Sed pepercit tibi 
oculus meus, quia pretiosa fuit anima tua in 
conspectu meo: ut cognosceres dilectionem 
meam et gratus semper beneficiis meis exi- 
steres, et ut ad veram subjectionem et humi- 
litatem te jugiter dares, patienterque proprium 
contemptum ferres. 




Digitized by Google 



w d ML^ - - - g Egsgl 

142 DE IMITATIONE CHRISTI 

C A P U T XIV. 

De occultis Dei judiciis considcrandis, ne 
extollamur in bonis. 

Intonas super me judicia tua, Domine, et 
timore ac tremore concutis omnia ossa mea, 
et expavescit anima mea valde. Sto attonitus 
et considero, quia coeli non sunt mundi in 
conspectu tuo. Si in angelis reperisti 
pravitatem, nec tamen pepercisti, quid fiet 
de me? Ceciderunt slellae de coelo, et ego 
pulvis quid praesumo? Quorum opera vide- 
bantur Jaudabilia, ceciderunt ad infima, et qui 
comedebant panem angclorum, vidi siliquis 
delectari porcorum. 

2. Nulla est ergo sanctitas, si manum tuam, 
Domine, retrahas. Nulla prodest sapientia, 
si gubernare desistas. Nulla juvat fortitudo, 
si conservare desinas. Nulla secura casti- 
tas, si cam non protegas. Nulla propria pro- 
dest custodia, si non adsit tua sacra vigilantia. 
Nam relicti mergimur et perimus, visitati vero 
erigimur et vivimus. Instabiles quippe su- 

mus, sed per te coniirmamur; tepescimus, 
sed a te accendimur. 

3. 0 quam humiliter et abiecte mihi de me 
ipso sentiendum est! quam nihili pendendum, 
si Tmid boni videar habere! 0 quam profunde 
submittere me debeo sub abyssalibus judiciis 
tuis, Domine, ubi nihil aliud me esse invenio, 
quam nihil et nihil! 0 pondus immensum, o 
pelagus intransnatabile, ubi nihil de me repe- 
rio, quam in toto nihil! Ubi est ergo latebra 
gloriae, ubi confidentia de virtute concepta? 
Absorpta est omnis gloriatio vana in profun- 
ditate judiciorum tuorum super me. 

4. Quid est omnis caro in conspectu tuo? 
Numquid gloriabitur lutum contra for- 
mantem se! Quomodo potest erigi vaniloquio, 
cujus cor in veritate subjectum est Deo? Non 
eum totus mundus eriget, quem veritas sibi sub- 
jecit; nec omnium laudantium ore movebitur, 
qui totam spem suam in Deo firmavit. Nam 
et ipsi, qui loquuntur, ecce omnes nihil; defi- 
cient enim cum sonitu verborum. Veritas 
autem Domini manet in aeternum. 

C A P II T XV. 

Qualiter standum sit ac dicendum fo omni 

re desiderabili. 

Fili, sic dicas in omni re: Domine, si libi 
placitum fuerit, fiat hoc ita. Domine, si fue- 
rit honor tuus, fiat hoc in nomine tuo. Do- 
mine, si mihi videris expedire et utile esse 
probaveris, tunc da mihi hoc uti ad honorem 
tuum. Sed si mihi nocivum fore cognoveris 
nec animae meae saluti prodesse, aufer a mc 
tale desiderium. Non enim omne desiderium IIJl 
yx\ est a Spiritu sancto, etiamsi homini videatur /^vT 
rectum et honum. Difficile est pro vero judi- 
care, utrum spirilus bonus, an malus te im- 
pellat ad desiderandum hoc vel illud, an 
etiam ex proprio movearis spiritu. Multi in 
fine sunt decepti, qui primo hono spiritu vide- 
bantur inducti. 

2. Igitur semper cum timore Dei et humi- 
litate cordis desiderandum est et petendum, 
quidquid desiderabile menti occurrit: maxi- 
meque cum propria resignatione mihi totum 
committendum est, atque dicendum: Domine, 

tu scis qualiter melius est; fiat hoc vel illud, 
sicut volueris. Da quod vis et quantum vis et 
quando vis. Fac mecum, sicut scis, et sicut 
tibi magis placuerit, et major honor tuus fue- 
rit. Pone me, ubi vis, et Iibere age mecum in 
omnibus. In manu tua sum, gyra et reversa 
me per circuitum. En servus tuus ego, para- 
tus ad omnia: quoniam non desidero mihi 
vivere, sed tibi: utinam digne et perfecte! 
Oratio pro beneplacito Dei faciendo. 

3. Concede mihi, benignissime Jesu, gra- 
tiam tuam, ut mecum sit et mecum laboret, 
mecumque usque in finem perseveret. Da 
mihi hoc semper desiderare et velle, quod tibi 
magis acceptum est et carius placet Tua vo- 
luntas mea sit, et mea voluntas tuam semper 
sequalur et optime ei concordet. Sit mihi 
unum velle et nolle tecum, nec aliud posse 
velle aut nolle, nisi quod tu vis aut nolis. 

4. Da mihi omnibus mori, quae in mundo 
sunt, et propter te amare contemni et nesciri 
in hoc saeculo. Da mihi super omnia de3ide- 
rata in te requiescere et cor meum in te pa- 

cificare. Tu vera pax cordis, tu sola requies: 
cxtra te dura sunt omnia et inquieta. In hac 
pace in id ipsum, hoc est, in te uno et 
summo et aeterno bono, dormiam et re- 
quiescam. Amen. 



C A P U T XVI. 

Quod verum solatium in solo Deo est quae- 

rendum. 

Quidquid desiderare possum vel cogitare ad 
solatium meum, non hic exspecto, sed in po- 
sterum; quia, si omnia solatia mundi solus 
haberem et omnibus deliciis frui possem, cer- 
tum est, quod diu durare non possent. Unde 
non poteris, anima mea, plene consolari, nec 
perfecte recreari, nisi in Deo consolatore pau- 
perum ac susceptore humilium. Exspecta mo- 
dicum, anima mea, exspecla divinum promis- 
sum, et habebis abundantiam omnium bonorum 
in coelo. Si nimis inordinate ista appetis 
praesentia, perdes aeterna et coelestia. Sint 
temporalia in usu, aeterna in desiderio. Non 

potes aliquo bono temporali satiari, quia ad 
haec fruenda non es creata. 

2. Etsi omnia creata bona haberes, non 
posses esse felix et beata, sed in Deo, qui 
cuncta creavit, tota beatitudo tua et felicitas 
consistit: non qualis videtur et laudatur a 
stultis mundi amatoribus , sed qualem exspe- 
ctant boni Christi fideles et praegustant inter- 
dum spirituales ac mundi corde, quorum con- 
versatio est in coelis. Vanum est et breve 
omne humanum solatium. Beatum ct verum 
solatium, quod intus a veritate percipitur. 
Devotus homo ubique secum fert consolato- 
rem suum Jesum, et dicit ad eum: Adesto 
mihi, Domine Jesu, in omni loco et tempore. 
Haec mihi sit consolatio , libenter velle carere 
omni humano solatio. Et si tua defueril con- 
solatio, sit mihi tua voluntas et justa probatio 
pro summo solatio. Non enim in perpe- 
tuum israsceris, neque in aeternum 
comminaberis» 

CAPUT XVII. 




Quod oranis sollicitudo in Deo ponen- 

da sit. . 

Fili, sine me tecum agere, quod volo; ego 
scio, quid expediat tibi. Tu cogitas sicut ho- 
mo; tu sentis in multis, sicut tibi humanus 
suadet atfectus. 

2. Doinine, verum est quod dicis. Major 
est sollicitudo tua pro me, quam omnis cura, 
quam ego gerere possum pro me. Nimis enim 
casualiter stat, qui non projicit omnem solli- 
citudinem suam in te. Domine, dummodo vo- 
luntas mea recta et firma In te permaneat, 
fac de me, quidquid tibi placuerit. Non enim 
potest esse nisi bonum, quidquid de me fece- 
ris. Si me vis esse in tenebris, sis benedictus, 
et si me vis esse in luce, sis iterum benedi- 
ctus. Si me dignaris consolari, sis benedictus, 
et si me vis tribulari, sis aeque semper be- 
nedictus. 

3. Fili, sic oportet te stare, si mecum de- 
sideras ambulare. Ita promptus esse debes 
ad patiendum, sicut ad gaudendum. Ita liben- 

ter debes esse inops et pauper, sicut plenus 
et dives. 

4. Domine, libenter patiar pro te, quidquid 
volueris venire super me. Indifferenter volo 
de manu tua bonum et malum, dulce et ama- 
rum, laetum et triste suscipere, et pro omni- 
bus mihi contingentibus gratias agere. Cu- 
stodi me ab omni peccato, et non timebo 
mortem nec infernum. Dummodo in aeternum 
me non projicias nec deleas de libro vitae, 
non mihi nocebit, quidquid venerit tribula- 
tionis super me. 

C A P U T XVIII. 

Quod temporales miseriae exemplo Christi 
aequanimiter sunt ferendae. 

Fili, ego descendi de coelo pro tua salute; 
suscepi tuas miserias, non necessitate, sed 
caritate trahente, ut patientiam disceres et 
temporales miserias non indignanter ferres. 
Nam ab hora ortus mei usque ad exitum in 
cruce non defuit mihi tolerantia doloris, at 
defectum rerum temporalium magnum habui. 

Multas querimonias de me frequenter audivi, 
confusiones et opprobria benigne sustinui, 
pro beneficiis ingratitudinem recepi, pro mi- 
raculis blasphemias, pro dpctrina reprehen- 
siones. 

2. Domine, quia tu patiens fuisti in vita tua, 
in hoc maxime implendo praeceptum Patris 
tui, dignum est, ut ego misellus peccator, se- 
cundum voluntatem tuam patienter me susti- 
neam, et donec ipse volueris, onus corrupti- 
bilis vitae pro salute mea portem. Nam etsi 
onerosa sentitur praesens vita, facta est tamen 
jam per gratiam tuam valde meritoria, atque, 
exemplo tuo et Sanctorum luorum vestigiis, 
infirmis tolerabilior et clarior; sed et multo 
magis consolatoria, quam olim in lege vdteri 
fuerat, cum porta coeli clausa persisteret; et 
obscurior etiam via ad coelum videbatur, 
quando tam pauci regnum coelorum quaerere 
curabant. Sed neque qui tunc justi erant et 
salvandi, ante passionera tuam, et sacrae 
mortis debitum, coeleste regnum poterant 
introire. 

3. 0 qiiantas tibi gratias teneor referre, 
quod viam reclam et bonam dignatus es mihi 
et cunctis fidelibus ad aeternum regnum tuum 
ostendere! Nam vita tua, via nostra; et per 
sanctam patientiam ambulamus ad te, qui es 
corona nostra. Nisi tu nos praecessisses et do- 
cuisses, quis sequi curaret? Heu, quanti longe 
retroque manerent, nisi tua praeclara exem- 
pla inspicerent! Ecce, adbuc tepescimus audi- 
tis tot signis tuis et doctrinis; quid fieret, si 
tantum lumen ad sequendum te non habe- 
remus? 



C A P U T XIX. 

De toleraotia injuriarum, et quis verus 
patiens probetur. 

Quid est, quod loqueris, fili? Cessa con- 
queri, considerata mea et aliorum Sanctorum 
passione. Nondum usque ad sanguinem 
restitisti. Parum est, quod tu pateris, in 
comparatione corum, qui tam multa passi 
sunt, tam fortiter tentati, tam graviter tribu- 
lati, tam multipliciter probati et exercitati. 

Oportet te igitur aliorum graviora ad mentem 
reducere, ut levius feras tua minima. Et si 
tibi minima non videntur, vide, ne et hoc tua 
faciat impalientia. Sive tamcn parva sive ma- 
gna sint, stude cuncta patienter sufTerre. 

2. Quanto melius ad patiendum te disponis, 
tanto sapientius agis et amplius promereris; 
feres quoque levius, animo et usu ad hoc non 
segniter paratus. Nec dicas: Non valeo haec 
ab homine tali pati, nec hujuscemodi mihi 
patienda sunt: grave enim intulit damnum et 
improperat mihi, quae nunquam cogitaveram; 
sed ab alio libenter patiar, et sicut patienda 
videro. Insipiens est talis cogitatio, quae vir- 
tutem patientiae non considerat, nec a quo 
coronanda erit, sed magis personas et offen- 
sas sibi illatas perpendit. 

3. Non est verus patiens, qui pati non vult, 
nisi quantum sibi visum fuerit, et a quo sibi 
placuerit. Verus autem patiens non attendit a 
quo homine, utrum a Praelato suo, an ab ali- 
quo aequali aut inferiori, utrum a bono et 
sancto viro vel a perverso et indigno exercea- 




DigitizetfbyGoogle 



♦ 



LIBER III. CAPUT 19. 



153 



1 



tur: sed indifferenter ab omni creatura, quan- 
tumcunque et quotiescunque ei aiiquid adversi 
acciderit, totum hoc de manu Dei gratanter 
accipit et ingens lucrum reputat; quia nil 
apud Deum, quantumlibet parvum, pro Deo 
tamen passum, poterit sine merito transire. 

4. Esto itaque expeditus ad pugnam, si vis 
habere victoriam. Sine certamine non potes 
venire ad patientiae coronam. Si pati non 
vis, recusas coronari. Si autem coronari de- 
sideras, certa viriliter, sustine patienter. Sine 
labore non tenditur ad requiem, nec sine pu- 
gna pervenitur ad victoriam. 

5. Fac mihi possibile, Domine, per gratiam, 
quod mihi impossibile videtur per naturam. 
Tu scis, quod modicum possum pati, et quod 
cito dejicior levi exsurgente adversitate. Effi- 
ciatur mihi quaelibet exercitatio tribulationis 
pro nomine tuo amabilis et optabilis; nam 
pati et vexari pro te valde salubre est ani- 
mae meae. 

C A P U T XX. 

De confessione propriae infirmital is et hu- 
jus vitae raiseriis. 

Confitebor adversum me injustitiam 
meam; confitebor tibi, Domine, infirmitatem 
meam. Saepe parva res est, quae me dejicit 
et contristat. Propono, me fortiter acturum, 
sed cum modica tentatio Yenerit, magna mihi 
fit angustia. Valde vilis quandoque res est, 
unde gravis tentatio provenit. Et dum puto 
me aliquantulum tutum, cum non sentio, 
invenio me nonnunquam paene devictum ex 
levi flatu. 

2. Vide ergo, Domine, humilitatem meam et 
fragilitatem tibi undique notam. Miserere, et 
eripe me de luto, ut non infigar, ne per- 
mancam dejectus usquequaque. Hoc est, quod 
me frequenter reverberat et coram te confun- 
dit, quod tam labilis sum et intirmus ad resi- 
stendum passionibus. Etsi non omnino ad 
consensionem, tamen mihi etiam molesta et 
gravis est earum insectatio, et taedet valde sic 
quotidie vivere in lite. Exhinc nota mihi fit 

infirmitas mea, quia multo facilius irrnunt 
abominandae semper phantasiae, quam di- 
scedunt. 

3. Utinam, fortissime Deus Israel, zelator 
animarum iidelium, respicias servi tui laborem 
et dolorem, assistasque illi in omnibus, ad 
quaecunque perrexerit. Robora me coelesti 
fortitudine, ne vetus homo, misera caro spiri- 
tui necdum plene subacta, valeat dominari, 
adversus quam certare oportebit, quamdiu spi- 
ratur in hac vita miserrima. Heu qualis est 
haec vita, ubi non desunt tribulationes et mi- 
seriae, ubi plena laqueis et hostibus sunt 
omnia! Nam una tribulatione seu tentatione 
recedente alia accedit; sed et priore adhuc 
durante conflictu aliae plures superveniunt et 
insperatae. 

4. Et quomodo potest amari vita hominis, 
tantas habens amaritudines , et tot subjecta 
calamitatibus et miseriis? Quomodo etiam di- 
citur vita, tot generans mortes et pestes? Et 
tamen amatur. et delectari in ea quaeritur a 
multis. Reprehenditur frequenter mundus, quod 

fallax sit et vanus; nec tamen facile relinqui- 
tur, quia concupiscentiae carnis nimis domi- 
nantur. Sed alia trahunt ad amandum, alia 
ad contemnendum. Trahunt ad amorem mundi 
desiderium carnis, desiderium oculo- 
rum et superbia vitae: sed poenae ac mi- 
seriae, juste sequentes ea, odium mundi pa- 
riunt et taedium. 

5. Sed vincit, proh dolor! delectatio prava 
mentem mundo deditam, et esse sub senti- 
bus delicias reputat, quia Dei suavitatem 
el internam virtutis amoenitatem nec vidit, nec 
gustavit. Qui autem mundum perfecte con- 
temnunt, et Deo vivere sub sancta disciplina 
student, isti divinam dulcedinem veris abre- 
nuntialoribus promissam non ignorant, et quam 
graviter mundus errat et varie fallitur, clarius 
vident. 

Quod in Deo supi 
et doua requiescendum est. 

Super omnia et in omnibus requiesces, ani- 
ma mea, in Domino semper, quia ipse est 
Sanctorum aeterna requies. Da mihi, dulcis- 
sime et amantissime Jesu, in te super omnem 
creaturam requiescere, super omnem salutem 
et pulchritudinem, super omnem gloriam et 
honorem, super omnem potentiam et dignita- 
tem, super omnem scientiam et subtilitatem, 
super omnes divitias et artes, super omnem 
laetitiam et exultationem, super omnem famam 
et laudem, super omnem suavitatem et conso- 
lationem, super omnem spem et promissio- 
nem, super omne meritum et desiderium; su~ 
per omnia dona et munera, quae potes dare 

et infundere, super omne gaudium et jubila- 
tioncm, quam potest mens capere et sentire; 
denique super omnes Angelos et Archangelos 
et super omnem exercitum coeli; super omnia 
visibilia et invisibilia et super omne, quod tu, 
Deus meus, non es: quia tu, Domine Deus 
meus, super omnia optimus es. 

2. Tu solus altissimus, tu solus potentissi- 
mus, tu solus sufflcientissimus et plenissimus, 
tu solus suavissimus et solatiosissimus, tu so- 
lus pulcberrimus et amantissimus, tu solus jj 
nobilissimus et gloriosissimus super omnia: 
in quo cuncta bona simul et perfecta sunt et 
semper fuerunt ct erunt. Atque ideo minus 
est et insufficiens, quidquid praeter te ipsum 
mihi donas et de te ipso revelas vel promit- 
tis, te non viso, nec plene adepto: quoniam 
quidem non potest cor meum veraciter requi- 
escere nec totaliter contentari, nisi in te re- 
quiescat et omnia dona omnemque creaturam 
transcendat. 

3. 0 mi dilectissime sponse Jesu Christe, 
amator purissime, dominator universae crea- 

turae: quis mihi det pennas verae libertatis 
ad volandum et pausandum in te? 0 quando 
ad plenum dabitur mihi vacare et videre, quam 
suavis es, Domine Deus meus? Quando ad 
plenum recolligam me in te, ut prae amore 
tuo non sentiam me: sed te solum, supra om- 
nem sensum et modum, in modo non omni- 
bus noto. Nunc autem frequenter gemo et 
infelicitatem meam cum dolore porto; quia 
multa roala in hac valle miseriarum occurrunt, 
quae me saepius conturbant, contristant et 
obnubilant, saepius impediunt et distrahunt, 
alliciunt et implicant, ne liberum habeam ac- 
cessum ad te, et ne jucundis fruar amplexi- 
bus, praesto semper cum beatis spiritibus. 
Moveat te suspirium meum, et desolatio mul- 
tiplex in terra. 

4. 0 Jesu, splendor aeternae gloriae, sola- 
men peregrinantis animae, apud te est os 
meum sine voce, et silentium meum loquitur 
tibL Usquequo tardat venire Dominus meus? 
Veniat ad me pauperculum suum, et laetum 
faciat. Mittat manum suam, et miserum eri- 




Digitized by Google 



m 



- ' "„„- . ■ „ -^J^-— ■■ ^■r , . . i, -7 V)! 




160 DE IMITATIONE CHRISTI 

piat de omni angustia. Veni, veni: quia sine 
te nulla erit laeta dies aut hora, quia tu lae- 
titia mea, et sine te vacua est mensa mea. 
Miser sum et quodammodo incarceratus et 
compedibus gravatus, donec luce praesentiae 
tuae me reficias ac libertati dones, vultumque 
amicabilem demonstres. 

5. Quaerant alii pro te aliud, quodcumque 
libuerit: mihi aliud interim nil placet nec pla- 
cebit, nisi tu Deus meus, spes mea, salus 
aeterna. Non reticebo nec deprecari cessabo, 
donec gratia tua revertatur, mihique tu intus 
loquaris. 

6. Ecce adsum, ecce ego ad te venio, quia 
invocasti me. Lacrymae tuae et desiderium 
animae tuae, humiliatio tua et contritio cordis 
inclinaverunt me et adduxerunt ad te. 

7. Et dixi: Domine, invocavi te et deside- 
ravi frui te, paratus omnia respuere propter 
te. Tu enim prior excitasti me, ut quaere- 
rem te. Sis ergo benedictus, Domine, qui fe- 
cisti hanc bonitatem cum servo tuo secundum 
multitudinem misericordiae tuae. Quid habet 

ultra dicere servus tuus coram te, nisi ut hu- 
miliet se valde ante te, memor semper pro- 
priae iniquitatis et vilitatis? Non enim est 
similis tui in cunctis mirabilibus coeli et ter- 
rae. Sunt opera tua bona valde, judicia vera, 
et providentia tua reguntur universa. Laus 
ergo tibi et gloria, o Patris Sapientia: te lau- 
det et benedicat os meum, anima mea et 
cuncta creata simul. 

C A P U T XXII. 

De recordatione multiplicium beoeficio- 

rum Dei. 

Aperi, Domine, cor meum in lege tua, et 
in praeceptis tuis doce me ambulare. Da mihi 
intelligere voluntatem tuam, et cum magna 
reverentia ac diligenti consideratione benefi- 
cia tua tam in generali quam in speciali me- 
morari, ut digne tibi exhinc valeam gratias 
referre. Verum scio et confiteor, nec pro mi- 
nimo puncto me posse debitas gratiarum lau- 
des persolvere. Minor ego sum omnibus bonis 
mihi praestitis; et cum tuam nobilitatem at- 

tendo, deficit prae magnitudine illius spiri- 
tus meus. 

2. Omnia quae in anima habemus et in cor- 
pore, et quaecumque exterius vel interius, na- 
turaliter vel supernaturaliter possidemus, tua 
sunt beneficia et te beneficum, pium ac bo- 
num commendant, a quo bona cuncta acce- 
pimus. Etsi alius plura, alius pauciora acce- 
pit, omnia tamen tua sunt, et sine te nec 
minimum potest haberi. Ille, qui majora acce- 
pit, non polest merito suo gloriari neque super 
alios extolli nec minori insultare; quia ille 
major et melior, qui sibi minus adscribit et 
in regratiando humilior est atque devotior. Et 
qui omnibus viliorem se existimat et indi- 
gniorem se judicat, aptior est ad percipienda 
majora. 

3. Qui autem pauciora accepit, contristari 
non debet nec indignanter ferre neque ditiori 
invidere, sed te potius altendere et tuam bo- 
nitatem maxime laudare, quod tam aftluenter, 
tam gratis et libenter sine personarum acce- 
ptione tua muncra largiris. Omnia ex te, et 

ideo in omnibus es laudandus. Tu scis, quid 
unicuique donari expediat; et cur iste minus 
et ille amplius habeat, non nostrum, sed tuum 
est hoc discernere, apud quem singulorum 
definita sunt merita. 

4. Unde, Domine Deus, pro magno etiam 
reputo beneficio, non multa habere, unde ex- 
terius et secundum homines laus et gloria 
appareat: ita ut considerata quis paupertate et 
vilitate personae suae, non modo nullam gravita- 
tem aut tristitiam vel dejectionem inde concipiat, 
sed potius consolationem et hilaritatem ma- 
gnam; quia tu, Deus, pauperes et humiles, 
atque huic mundo despectos, tibi elegisti in 
familiares et domesticos. Testes sunt ipsi 
Apostoli tui, quos principes super omnem 
terram constituisti. Fuerunt tamen sine 
querela conversati in mundo, tam humiles 
et simplices, sine omni malitia et dolo, ut 
etiam pati contumelias gauderent pro nomine 
tuo, et quae mundus abhorret, ipsi amplecte- 
rentur atfectu magno. ' 

5. Nihil ergo amatorem tuum et cognitorem 

bencficiorum tuorum ita laetificare debet, sicut 
voluntas tua in eo, et beneplacitum aeternae 
dispositionis tuae: de qua tantum contentari 
debet et consolari, ut ita libenter velit esse 
minimus, sicut aliquis optaret esse maximus, 
et ita pacificus et contentus in novissimo, sicut 
in loco primo, atque ita libenter despicabilis 
et abjectus, nuilius quoque nominis et famae, 
sicut ceteris honorabilior et major in mundo. 
Nam voluntas tua et amor honoris tui omnia 
excedere debet, et plus eum consolari magis- 
que placere, quam omnia benehcia sibi data 
vel danda. 

CAPUT XXIII. 
De quatuor magnam importantibus pacem. 

Fili, nunc docebo te viam pacis et verae 
libertatis. 

2. Fac, Domine, quod dicis, quia hoc mihi 
gratum est audire. 

3. Stude, fili, alterius potius facere volun- 
tatem, quam tuam. Elige semper minus, quam 
plus habere. Quaere semper inferiorem lo- 

cum et omnibus subesse. Opta semper et 
ora, ut voluntas Dei integre in te fiat. Ecce, 
talis homo ingreditur fmes pacis et quietis. 

4. Domine, sermo tuus iste brevis multum 
in se continet perfectionis. Parvus est dictu, 
sed plenus sensu et uber in fructu. Nam si 
posset a me fideliter custodiri, non deberet 
tam facilis in me turbatio oriri. Nam quoties 
me impacatum sentio et gravatum, ab bac do- 
ctrina me recessisse invenio. Sed tu, qui 
omnia potes et animae profectum semper 
diligis, adauge majorem gratiam, ut possim 
tuum complere sermonem ct meam perficere 
salutem. 

Oratio contra cogitationes malas. 

5. Domine Deus meus, ne elongeris a 
me; Deus meus, in auxilium meum re- 
spice: quoniam insurrexerunt in me variae 
cogitationes et timores magni, affligentes ani- 
mam meam. Quomodo pertransibo illaesus? 
Quomodo perfringam eas? 

6. Ego, inquit, ante te ibo, et glo- 
riosos terrae humiliabo. Aperiam ja- 

nuas carceris, et arcana secretorum reve- 
labo tibi. 

7. Fac, Domine, ut loqueris, et fugiant a 
facie tua omnes iniquae cogitationes. Haec 
spes et unica consolatio mea,ad te in omni 
tribulatione confugere, tibi confidere, te ex 
intimo invocare et patienter consolationem 
tuam expectare. 

Oratio pro illuminatione mentis. 

8. Clarifica me, bone Jesu, claritate interni 
Juminis, et educ de habitaculo cordis mei te- 
nebras universas. Cohibe evagationes multas, 
et vim facientes ejide tentationes. Pugna for- 
titer pro me, et expugna malas beslias, con- 
cupiscentias dico illecebrosas, ut fiat pax in 
virtute tua, et abundantia laudis tuae re- 
sonet in aula sancta, hoc est in conscientia 
pura. Impera ventis et tempestatibus; dic 
mari: Quiesce; dic aquiloni: Ne flaveris; et 
erit tranquillitas magna. 

9. Emitte lucem tuam et veritatem, ut 
luceant super terram; quia terra sum inanis 
et vacua, donec illumines me. Effunde gra- 

tiam desupcr; perfunde cor meum rore coele- 
sli; ministra devotionis aquas ad irrigandam 
faciem terrae, ad producendum fructum bonum 
et optimum. Eleva mentem pressam mole 
peccatorum, et ad coelestia totum desiderium 
meum suspende, ut gustata suavitate supernae 
felicitatis pigeat de terrenis cogitare. 

10. Hape me et eripe ab omni creaturarum 
indurabili consolatione , quia nulla res creata 
appetitum meum valet plenarie quietare et 
consolari. Junge me tibi inseparabili dile- 
™ ctionis vinculo, quoniam tu solus sufficis 
amanti, et absque te frivola sunt universa. 

C A P U T XXIV. 

De evitatione curiosae ioquisitioDis super 

alterius vita. 

Fili, noli esse curiosus nec vacuas gerere 
sollicitudines. Quid hoc vel illud ad te? 
Tu me sequere. Quid enim ad te, utrum 
ille sit talis vel talis, aut iste sic et sic agit 
vel loquitur? Tu non indiges respondere pro 
aliis, sed pro te ipso rationem reddes. Quid 

ergo te implicas? Ecce, ego omnes cognosco, 
et cuncta quae sub sole fiunt, video; et scio, 
qualiter cum unoquoque sit, quid cogitet, quid 
velit, et ad quem finem tendat ejus intentio. 
Mihi igitur omnia committenda sunt: tu vero ser- 
va te in bona pace et dimitte agitantem agitare, 
quantum voluerit. Veniet super eum, quidquid 
fecerit vel dixerit, quia me fallere non potest. 

2. Non sit tibi curae de magni nominis 
umbra, non de multorum familiaritate nec de 
privata hominum dilectione. Ista enim gene- 
rant distractiones et magnas in corde obscuri- 
tates. Libenter loquerer tibi verbum meum 
et abscondita revelarem, si adventum meum 
diligenter observares et ostium cordis mihi 
aperires. Esto providus, et vigila in orationi- 
bus, et humilia te in omnibus. 

C A P U T XXV. 

In quibus firma pax cordis, et verus pro- 
fectus consistit. 

Fili, ego locutus sum: Pacem relinquo 
vobis, pacem meam do vobis: non quo- 



w 




Digitized by Ooogle 




LIBER III. CAPUT 25. 



n 





modo mundus dat, ego do vobis. Pacem 
omnes desiderant, sed quae ad veram pacem 
perlinent, non omnes curant. Pax mea cum 
humilibus et mansuetis corde. Pax tua erit 
in multa patientia. Si me audieris et vocem 
meam secutus fueris, poteris multa pace frui. 

2. Quid igitur faciam Domine? 

3. In omni re attende tibi, quid facias, et 
quid dicas, et omnem intentionem tuam ad 
hoc dirige, ut mihi soli placeas et extra me 
nihil cupias vel quaeras. Sed et de aliorum 
dictis vel factis nil temere judices, nec cum 
rebus tibi non commissis te implices; et po- 
terit fieri, ut parum vel raro turberis. Nun- 
quam autem sentire aliquam turbationem, nec 
aliquam pati cordis vel corporis molestiam, 
non est praesentis temporis, sed status aeter- 
nae quietis. Non ergo aestimes te veram pa- 
cem invenisse, si nullam senseris gravitatem, 
nec tunc totum esse bonum, si neminem pa- 
teris adversarium, nec hoc esse perfectum, si 
cuncta fiant secundum tuum aifectum. Neque 
tunc aliquid magni te reputes aut specialiter 

dilectum existimes, si in magna fueris devo- 
tione atque dulcedine: quia in istis non co- 
gnoscitur verus amator virtutis, nec in istis 
consistit profectus et perfectio hominis. 

4. In quo ergo, Domine? 

5. In offerendo te ex toto corde tuo volun- 
tati divinae, non quacrendo, quae tua sunt, 
nec in parvo nec in magno, nec in tempore 
nec in aeternitate, ita ut una aequali facie in 
gratiarum actione permaneas inter prospera et 
contraria, omnia aequa lance pensando. Si 
fueris tam fortis et longanimis in spc, ut sub- 
tracta interiori consolatione etiain ad ampliora 
sustinenda cor tuum praeparaveris, nec te 
justiticaveris , quasi haec tantaque pati non 
deberes, sed me in omnibus dispositionibus 
justificaveris et sanctum Jaudaveris: tunc in 
vera et recta via pacis ambulas, et spes indu- 
bitata erit, quod rursus in jubilo faciem meam 
sis visurus. Quod si ad plenum tui ipsius 
contemptum perveneris, scito quod tunc abun- 
dantia pacis perfrueris secundum possibilita- 
tem tui incolatus. 

C A P U T XXVI. 

De eminentia liberae mentis, quam supplex 
oratio magis meretur, quam lectio. 

Domine, hoc opus est perfecti viri nunquam 
ab intentione coelestium animum relaxare et 
inter multas curas, quasi sine cura transire, 
non more torpentis, sed praerogativa quadam 
liberae mentis, nulli creaturae inordinata affe- 
ctione adhaerendo. 

2. Obsecro te, piissime Domine Deus meus, 
praeserva me a curis hujus vitae, ne nimis 
implicer; a multis necessitatibus corporis, ne /rvf 
voluptate capiar; ab universis animae obsta- 
culis, ne molestiis^fractus dejiciar. Non dico 
ab his rebus, quas toto affectu ambit va- 
nitas mundana, sed ab his miseriis, quae 
animam servi tui communi maledicto mor- 
talitatis poenaliter gravant et retardant, nc 
in libertatcm spiritus, quoties libuerit, valeat 
inlroire. 

3. 0 Deus meus, dulcedo ineffabilis, verte 
mihi in amaritudinem omncm consolationem 
carnalem, ab aeternorum amore me abstra- 

hentem et ad se iutuitu cujusdam boni dele- 
ctabilis praesentis male allicientem. Non me 
vincat, Deus meus, non vincat caro et sanguis, 
non me decipiat mundus et brevis gloria ejus, 
non me supplantet diabolus et astutia illius. 
•Da mihi fortitudinem resistendi, patientiam 
tolerandi, constantiam perseverandi. Da pro 
omnibus mundi consolationibus suavissimam 
spiritus lui unctionem, et pro carnali amore 
tui nominis infunde amorem. 

4. Ecce cibus, potus, vestis ac cetera uten- 
silia ad corporis sustentaculum pertinentia fer- 
venti spiritui sunt onerosa. Tribue, talibus 
fomentis temperate uli, non desiderio nimio 
implicari. Abjicere omnia non licet, quia 
natura sustentanda est; requirere autem su- 
perflua, et quae magis delectant, lex san- 
cta prohibet: nam alias caro adversus spiri- 
tum insolesceret. Inter haec, quaeso, manus 
tua me regat et doceat , ne quid nimi- 
um fiat. 

Quod privatus amor a sumaio bono maxime 

retardat. 

Fili, oportet te dare totum pro toto, et nihil 
tui ipsius esse. Scito, quod amor tui ipsius 
magis nocet tibi, quam aliqua res mundi. 
Secundum amorem et affectum, quem geris, 
quaelibet res plus vel minus adhaeret. Si 
fuerit amor tuus purus, simplex et bene ordi- 
natus, eris sine captivitate rerura. Noli con- 
cupiscere, quod non licet habere; noli habere, 
quod te potest impedire et libertate interiori 
privare. Mirum, quod non ex toto fundo cor- 
dis te ipsum mihi committis cum omnibus, 
quae desitlerare potes vel habere. 

2. Quare vano moerore consumeris? Cur 
superfluis curis fatigaris? Sta ad beneplacitum 
meum, et nullum patieris detrimentum. Si 
quaeris hoc vel illud, et volueris esse ibi vel 
ibi, propter tuum commodum et proprium be- 
neplacitum magis habendum: nunquam eris 
in quietudine nec liber a sollicitudine, quia in 

omni re reperietur aliquis defectus, et in omni 
loco erit, qui adversetur. 

3. Juvat igitur non quaelibet res adepta vel 
multiplicata exterius, sed potius contempta et 
decisa ex cordc radicitus. Quod non tanlum 
de censu aeris et divitiarum intelligas, sed de 
honoris etiam ambilu ac vanae laudationis de- 
siderio, quae omnia transeunt cum mundo. 
Munit parum locus, si deest spiritus fervoris; 
nec diu stabit pax illa quaesita forinsecus, si 
vacat a vero fundamento status cordis, hoc 
est, nisi steteris in me; permutare te potes, 
sed non meliorare. Nam occasione orta et 
accepta invcnies, quod fugisti et amplius. 

Oratio pro purgatione cordis et coelesti 

sapicntia. 

4. Confirma me, Deus, per gratiam sancti 
Spiritus. Da mihi virtutem corroborari in in- 
teriori homine, et cor meum ab omni inutili 
sollicitudine et angore evacuare, nec variis 
desideriis trahi cujuscunque rei vilis aut pre- 
tiosae, sed omnia inspicere sicut transeuntia, 
et me pariter cum illis transiturum: quia ni- 

liil permanens sub sole, ubi omnia vanitas et 
afflictio spiritus. 0 quam sapiens, qui ita 
considerat! 

5. Da mihi, Domine, coelestem sapientiam, 
ut discam te super omnia quaerere et inve- 
nire, super omnia sapere et diligere, et cetera 
secundum ordinem sapientiae tuae, prout sunt, 
intclligere Da prudenter declinare blandien- 
tem et patienter ferre adversantem, quia haec 
magna sapientia, non moveri omni vento ver- 
JJ borum, nec aurem male blandienti prae- v 
^ bere Sireni; sic enim incepta pergitur via 
securc. 

CAPUT XXVIII. 
Contra linguas obtrectatorum. 
Fili, non aegre fcras, si quidam de te male 
senserint et dixerint, quod non libenter audias. 
Tu deteriora de te ipso sentire debes et ne- 
minem inJirmiorem te credere Si ambulas 
ab intra, non multum ponderabis volanlia 
verba ab exlra. Est non parva prudentia, si- 
lere in tempore malo et introrsus ad me con- 
verti, nec humano judicio disturbari. 

2. Non sit pax tua in ore hominum; sive 
enim bene sive male interpretati fuerint, non 
es ideo alter homo. Ubi est vera pax et vera 
gloria? Nonne in me? Et qui non appetit ho- 
minibus placere nec timet displicere, multa 
perfruetur pace. Ex inordinato amore et vano 
timore oritur omnis inquietudo cordis et di- 
stractio sensuum. 

CAPUT XXIX. 

Qualiter instante tribulatione Deus invo- 
candus est et benedicendus. 

Sit nomen tuum, Domine, benedictum in 
saecula, qui voluisti hanc tentalionem et tri- 
bulationem venire super me. Non possum eam 
effugere, sed necesse habeo ad te confugere, 
ut me adjuves et in bonum mihi convertas. 
Domine, modo sum in tribulatioue, et non est 
cordi meo bene, sed mulltim vexor a prae- 
senti passione. Et nuuc, Pater dilecte, quid 
dicam? Deprehensus sum inter angustias. Sal- 
vifica me ex hora hac. Sed propterea veni in 
hanchoram, ut tu clarificeris, cum fuero valde 

humiliatus et per te liberatus. Complaceat 
tibi, Domine, ut eruas me; nam ego pauper 
quid agere possum, et quo ibo sine te? Da 
patientiam Domine, etiam hac vice. Adjuva 
me Deus meus, et non timebo, quanlumcum- 
que gravatus fuero. . 

2. Et nunc inter haec quid dicam? Domine, 
liat voluntas tua. Ego bene merui tribulari 
et gravari. Oportet itaque, ut sustineam, et 
utinam patienter, donec transeat tempestas, et 
melius fiat! Potens est autem omnipotens ma- 
nus tua etiam hanc tentationem a me auferre 
et ejus impetum mitigare, ne penitus succum- 
bam, quemadmodum et prius saepius egisti 
mecum, Deus meus, misericordia mea. Et 
quanto mihi difficilius, tanto tibi facilior est 
haec mutatio dexterae Excelsi. 

C A P U T XXX. 

De divioo petendo auxilio et confidentia 
recuperandae gratiae. 

Fili, ego Dominus confortans in die 
tribulationis. Veni ad me, cum tibi non 

fuerit bene. Hoc est, quod maxime consola- 
tionem impedit coelestem, quia tardius te 
convertis ad orationem. Nam antequam me 
intente roges,multa interim solatia quaeris, 
et recreas te in externis. Ideoque fit, ut pa- 
rum omnia prosint, donec advertas, quia ego 
sum, qui eruo sperantes in me; nec est extra 
me valens auxilium neque utile consilium, 
sed neque durabile remedium. Sed jam re- 
sumpto spiritu post tempetastem reconvalesce 
in luce miserationum mearum: quia prppe 
sum, dicit Dominus, ut restaurem universa, 
non solum integre, sed et abundanter et cu- 
mulate. 

2. Numquid mihi quidquam difficile est, aut 
similis ero dicenti et non facienti? Ubi est 
fides tua? Sta firmiter et perseveranter. Esto 
longanimis et vir fortis; veniet tibi consolatio 
in tempore suo. Exspecta me, exspecta : veniam 
et curabo te. Tentatio est, quae te vexat et 
formido vana, quae te exterret. Quid impor- 
tat sollicitudo de futuris contingentibus, nisi 
ut tristitiam super tristitiam habeas. Suffi- 

cit diei malitia sua. Vanum est et inutile 
de futuris conturbari vel gratulari, quae forte 
nunquam evenient. . 

3. Sed humanum est, hujusmodi imaginatio- 
nibus illudi, et parvi adhuc animi signum tam 
leviter trahi ad suggestionem inimici. Ipse 
enim non curat, ulrum veris an falsis illudat 
et decipiat, et utrum praesentium amore, an 
futurorum formidine prosternat. Non ergo tur- 
betur cor tuum neque formidet. Crede in 
ine, et in misericordia mea habeto fiduciam. 
Quando tu putas te elongatum a me, saepe 
sum propinquior. Quando tu aestimas paene 
totum perditum, tunc saepe majus mercndi 
instat lucrum. Non est totum perditum, quando 
res accidit in contrarium. Non debes judi- 
care sccundum praesens sentirc, nec sic gra- 
vitati alicui undccUmque venienti inhaerere 
et accipere, tamquam omnis spes sit ablata 
emergendi. 

4. Noli putare te relictum ex toto, quamvis 
ad tempus tibi miserim aliquam tribulationem, 
vel etiam optatam subtraxerim consolationem; 

sic enim transitur ad regnum coelorum. Et 
lioc sine dubio magis expedit tibi et ceteris 
servis meis, ut exercitemini adversis, quam si 
cuncta ad libitum haberetis. Ego novi cogi- 
tationes absconditas: quia multum expedit pro 
salute tua, ut interdum sine sapore relinqua- 
ris, ne fortc eleveris in bono successu et tibi 
ipsi placere velis in eo, quod non es. Quod 
dedi, auferre possum et restituere, cum mihi 
placuerit. 

5. Cum dedero, meum est; cum retraxero, jj 
tuum non tuli; quia meum est omne datum 
optimum et omne donum perfectum. Si 
tibi immisero gravitatem aut quamlibet con- 
trarietatem, ne indigneris, neque concidat cor 
tuum; ego cito sublevare possum et omne 
onus in gaudium transmutare. Verumtamen 
justus sum et recommendabilis multum, cum 
sic facio tecum. 

6. Si recte sapis et in veritate aspicis, nun- 
quam debes propter adversa tam dejecte con- 
tristari, sed magis gaudere et gratias agere, 
imo hoc unicum reputare gaudium, quod aflli- 

gens le doloribus non parco tibi. Sicut di- 
lexit me Pater, et ego vos # diligo, dixi 
dilectis discipulis meis: quos utique non misi 
ad gaudia temporalia, sed ad magna certa- 
mina; non ad honores, sed ad despectiones: 
non ad otium, sed ad labores; non ad re- 
quiem, sed ad afferendum fructum multum 
in patientia. Horum memento, fili mi, ver- 
borum. 

C A P U T XXXI. 

De neglectu omnis creaturae, ut Creator 
possit inveniri. 

Domine, adhuc indigeo majori gratia, si de- 
beo illuc pervenire, ubi me nemo poterit nec 
ulia creatura impedire. Nam quamdiu res 
aliqua me retinet, non possum libere ad te 
volare. Cupiebat libere volare, qui dicebat: 
Quis dabit mihi pennas sicut colum- 
bae, et volabo et requiescam? Quid sim- 
plici oculo quietius? Et quid liberius. nil de- 
siderante in terris? Oportet igitur omnem 
supertransire creaturam et se ipsum perfecte 

deserere, ac in excessu mentis stare et videre, 
te omnium conditorem cum creaturis nil si- 
mile habere. Et nisi quis ab omnibus crea- 
turis fuerit expeditus, non poterit libere inten- 
dere divinis. Ideo enim pauci inveniuntur 
contemplativi , quia pauci sciunt se a perituris 
creaturis ad plenum sequestrare. 

2. Ad hoc magna requiritur gratia, quae 
animam levet et supra semet ipsam rapiat. Et 
nisi homo sit in spiritu elevatus et ab omni- 
bus creaturis liberatus ac Deo totus unitus, 
quidquid scit, quidquid etiam habet, non est 
magni ponderis. Diu parvus erit et infra ja- 
cebit, qui aliquid magnum aestimat, nisi solum 
unum, immensum, aetemum bonum. Et quid- 
quid Deus non est, nihil est et pro nihilo 
computari debet. Est magna differentia, sa- 
pientia illuminati et devoti viri et scientia 
literati atque studiosi clerici. Multo nobilior 
est illa doctrina, quae desursum ex divina in- 
fluentia manat, quam quae laboriose humano 
acquiritur ingenio. 

3. Plures reperiuntur contemplationem de- 

siderare, sed quae ad eam requiruntur, non 
student exereere. Est et magnum impedimen- 
tum, quia in signis et scnsibilibus rebus sta- 
tur et parum de perfecta mortiiicatione habe- 
tur. Nescio (Juid est, et quo spiritu ducimur, 
et quid praetendimus, qui spirituales dici vi- 
demur; quod tantum laborem et ampliorem 
sollicitudinem pro transitoriis et vilibus rebus 
agimus, et de interioribus nostris vix aut raro 
plene rccollectis sensibus cogitamus. 

4. Prob dolor! statim post modicam recol- 
lectionem foras erumpimus, nec opera nostra, 
districta examinatione trutinamus. Ubi jacent 
aflectus nostri, non attendimus, et quam im- 
pura sint omnia nostra , non deploramus. 
Omnis quippe caro corruperat viam 
suam, et ideo sequebatur diluvium magnum. 
Cum ergo interior afTectus noster multum cor- 
ruptus sit, necesse est, ut actio sequeus, in- 
dex carentiae interioris vigoris, corrumpatur. 
Ex puro corde procedit fructus bonae vitae. 

5. Quantum quis fecerit, quaeritur; sed ex 
quanta virtute agit, non tam studiose pensa- 





DE IMITATIONE CHRISTI 

tur. Si fuerit fortis, dives, pulcher, habilis, 
vel bonus scriptor, bonus cantor, bonus labo- 
rator, investigatur; quam pauper sit spiritu, 
quam patiens et mitis, quam devotus et inter- 
nus, a multis tacetur. Natura exteriora homi- 
nis respicit, gratia ad interiora se convertit. 
II la frequenter fallitur, ista in Deo sperat, ut 
non decipiatur. 

C A.P U T XXXII. 

De abnegatione sui ipsius, et abdicationc 
omnis cupiditatis. 

Fili, non potes perfectam possidere liberta- 
tem, nisi totaliter abneges temet ipsum. Com- 
pediti sunt omnes proprietarii ct sui ipsius 
amatores, cupidi, curiosi, gyrovagi, quaerentes 
semper mollia, non quae Jesu Christi: sed hoc 
saepe fingentes et componentes, quod non sta- 
bit. Peribit cnim totum, quod non est ex Deo 
ortum. Tene breve et eonsummatum yerbum: 
Dimitte omnia, et invenies orania; relinque cu- 
pidinem, et reperies requiem. IIoc mente per- 
tracla, et cum implevcris, intelliges omnia. 

2. Domine, hoc non cst opus unius diei nec 
ludus parvulorum; imo in hoc brevi inciudi- 
tur omnis perfectio Religiosorum. 

Fili, non debes averti nec statim dejici 
audita via perfectorum, sed magis ad subli- 
miora provocari, et ad minus ad haec ex de- 
siderio suspirare. Utinam sic tecum esset, ct 
ad hoc pervenisses, ut tui ipsius amator non 
esses, sed ad nutum meum pure stares et 
ejus, quem tibi praeposui, Patris. Tunc mihi 
valde placeres, et tota vita tua in gaudio et vv . 
^ pace transiret. Adhuc multa habes ad relin- 
quendum, quae nisi mihi ex integro resigna- 
veris, non acquires, quod postulas. Suadeo 
tibi emere a me aurum ignitum, ut locuples 
fias, id est, coelestem sapientiam, omnia in- 
fima conculcantem. Postpone terrenam sapi- 
entiam, omnem humanam et propriam com- 
placentiam. 

3. Dixi, viliora tibi emenda pro pretiosis et 
altis in rebus humanis. Nam valde vilis et 
parva ac paene oblivioni tradita videtur vera 
coelestis sapientia, non sapiens alta de se, 

nec magnificari quaerens in terra: quam multi 
ore tenus praedicant, sed vita longe dissen- 
tiunt; ipsa tamen est prctiosa margarita mul- 
tis abscondita. 

CAPUT XXXUI. 

De inslaDilitate cordis et de intentione fi- 
nali ad Deum habenda. 

Fili, noli credere affectui tuo; qui nunc 
est, cito mutabitur in aliud. Quamdiu vixe- 
ris, mutabilitali subjectus es, etiam nolens: 
ut modo laetus, modo tristis, modo pacatus, 
modo turbatus, nunc devotus, nunc indevotus, 
nunc studiosus, nunc acediosus, nunc gravis, 
nunc levis inveniaris. Sed stat super haec 
mutabilia sapiens et bene doctus in spiritu, 
non attendens, quid in se sentiat, vel qua 
parte flet ventus instabilitatis, sed ut tota in- 
tentio mentis ejus ad debitum ct optalum 
proficiat iinem. Narn sic poterit unus et 
idem inconcussusque permancre, simplici in- 
tentionis oculo per tot varios cvenius ad me 
impraetcrmisse directo. 





Digitized by Google 




I 



LI13ER 111. CAI*LT 34. 



187 



n 




2. Quaato autem purior fucrit inlentionis 
oculus, tanto constantius inter diversas itur 
procellas. Sed in niultis caligat oculus pu- 
rae intentionis; respicitur enim cito in ali- 
quod delectabile, quod occurrit, et raro totus 
liber quis invenitur a naevo propriae exquisi- 
tionis. Sic Judaei olim venerant in Be*lha- 
niam ad Marlham et Mariam, non propter 
Jesum tantum, sed et ut Lazarum vide- 
rent. Mundandus est ergo intentionis oculus, 
ut sit simplex et rectus, atque ultra omnia 
varia media ad me dirigendus. 

C A P U T XXXIV. 

Quod amanti sapit Deus super omnia et in 

omnibus. 

Ecce Deus meus et omnia. Quid volo am- 
plius, et quid felicius desiderare possum? 0 
sapidum et dulce verbum! sed amanti Ver- 
bum, non mundum nec ea, quae in 
mundo sunt. Deus meus et omnia. Intel- 
ligenti satis dictum est, et saepe repetere ju- 
cundum est amanti. Te siquidem praesente 

jucunda sunt omnia; te autem absente fasti- 
diunt cuncla. Tu facis cor tranquillum et 
pacem magnam laetitiamque festivam. Tu fa- 
cis bene sentire de omnibus et in omnibus te 
laudare, nec potest aliquid sine te diu pla- 
cere; sed si debet gratum esse et bene sa- 
pere, oportet gratiam tuam adesse, et condi- 
mento tuae sapientiae condiri. 

2. Cui tu sapis, quid ei recte non sapiet? 
Et cui tu non sapis, quid ei ad jucunditatem 
esse poterit? Sed deficiunt in sapientia tua 
mundi sapientes, et qui carnem sapiunt: quia 
ibi plurima vanitas et hic mors invenitur. Qui 
autem te per contemptum mundanorum, et 
camis mortificationem sequuntur, vere sapien- 
tes esse cognoscunlur: quia de vanitate ad 
veritatem, de carne ad spiritum transferuntur. 
Istis sapit Deus: et quidquid boni invenitur in 
creaturis, totum ad laudem referunt sui con- 
ditoris. Dissimilis tamen est et multum dissi- 
milis sapor creatoris et creaturae, aetcrni- 
tatis et temporis, lucis increatae et lucis 
illuminatae. 

3. 0 lux perpetua, cuncta creata transcen- 
dens lumina, fulgura coruscationem de sublimi 
penetrantem omnia cordis mei intima. Puri- 
fica, laelifica, clarifica et vivifica spiritum 
meum cum suis potentiis ad inhaerendum tibi 
jubilosis excessibus. 0 quando veniet haec 
beata et desiderabilis hora, ut tua me saties 
praesentia et sis mihi omnia in omnibus? 
Quamdiu hoc non datum fuerit, nec plenum 
gaudium erit. Adhuc, proh dolor! vivit in me 
vetus homo; non est totus crucifixus, non est 
perfecte mortuus; adhuc concupiscit fortiter 
oontra spiritum, bella movet intestina, nec re- 
gnum animae patitur esse quietum. 

4. Sed tu, qui dominaris potestati maris et 
motum fluctuum ejus mitigas, exsurge, adjuva 
me. Dissipa gentes, quae bella volunt; con- 
tere eas in virtute tua. Ostendc, quaeso, ma- 
gnalia tua, et glorificetur dextera tua: quia 
non est spes alia nec refugium mihi, nisi in 
te, Domine Deus meus. 

Quod dod est securitas a tentatione in 

hac vita. 

Fili, nunquam securus es in bac vita, sed 
quoad vixeris, semper arma spiritualia tibi 
sunt necessaria. Inter hostes versaris, et a 
dextria et a sinistris impugnaris. Si ergo non 
uteris undique scuto paticntiae, non eris diu 
sine vulnere. Insuper si non ponis cor tuum 
fixe in me cum vera voluntate cuncta patiendi 
jDJ P ro P ter me » non P°teris ardorem istum susti- IfJI 
ij^K nere nec ad palmam pertingere beatorum. 
Oportet te ergo viriliter omnia pertransire et 
potenti manu uti adversus objecta. Nam vin- 
centi datur manna, et torpenti relinquitur 
multa miseria. 

2. Si quaeris in hac vita requiem, quomodo 
tunc pervenies ad aeternam requiem? Non 
ponas te ad multam requiem, sed ad magnam 
patientiam. Quaere veram pacem, non in ter- 
ris, sed in coelis, non ra hominibus nec in 
ceteris creaturis, sed in Deo solo. Pro amore 
Dei debes omnia libenter subire, labores sci- 

licet et dolores, tentationes, vexationes, anxie- 
tatcs, necessitates, infirmitates, injurias, oblo- 
cutiones, reprehensiones, humiliationes, con- 
fusiones, correctiones et despectiones. Haec 
juvant ad virtutem, haec probant Christi tiro- 
nem, haec fabricant coelestem coronam. Ego 
reddam mercedem aeternam pro brevi la- 
bore, et infinitam gloriam pro transitoria con- 
fusione. 

3. Putas tu, quod semper habebis pro tua 
voluntate consolationes spiritualcs? Sancti mei 
non semper habuerunt tales, sed multas gra- 
vitates et tentationes varias magnasque deso- 
lationes. Sed patienter sustinuerunt se in 
omnibus, et magis confisi sunt Deo, quam 
sibi, scientes, quia non Sunt condignae 
passiones hujus temporis ad futuram 
gloriam promerendam. Vis tu statim habere, 
quod multi post multas lacryraas et magnos 
labores vix obtinuerunt? Exspecta Dominum, 
viriliter age et confortare; noli diffidere, noli 
discedere , sed corpus et animam expone 
constanter pro gloria Dei. Ego reddam ple- 

nissime, ego tecum ero in 01 
tione. 

C A P U T XXXVI. 
Contra vana hominum judicia. 

Fili, jacta cor tuum firmiter in Domino, et 
humanum ne metuas judicium, ubi te con- 
scientia pium reddit et insontem. Bonum est 
et beatum taliter pati, nec hoc erit grave hu- 
mili cordi, et Deo magis quam sibi ipsi confl- 
denti. Multi multa loquuntur, et ideo parva 
fides est adhibenda. Sed et omnibus satis 
esse non est possibile. Etsi Paulus omnibus 
studuit in Domino placere et omnibus omnia 
factus est: tamen etiam pro minimo duxit, 
quod ab humano die judicatus fuit. 

2. Egit satis pro aliorum aedificatione et 
salute, quantum in se erat et poterat; sed ne 
ab aliis aliquando judicaretur, vel ne despi- 
ceretur, cohibere non potuit. Ideo totum Deo 
commisit, qui totum noverat, et patientia ac 
humilitate contra ora loquentium iniqua aut 
etiam vana ac mendosa cogitantium atque pro 

libitu suo quaeque jactantium se defendit. 
Respondit tamen interdum, ne infirmis ex sua 
taciturnitatc generaretur scandalum. 

3. Quis tu, ut timeas a mortali ho- 
mine? Hodie est, et cras non comparet. Deum 
time, et hominum terrores non expavesces. 
Quid potest aliquis in te verbis aut injuriis? 
Sibi potius nocet, quam tibi; nec poterit judi- 
cium Dei effugere, quicumque esl ille. Tu 
habe Deum prae oculis, et noli contendere 
verbis querulosis. Quod si ad praesens tu 
videris succumbere et confusionem pati, quam 
non meruisti: ne indigneris ex hoc, neque per 
impatientiam minuas coronam tuam, sed ad 
me potius respice in coelum, qui potens sum 
eripere ab omni confusione et injuria, et uni- 
cuique reddere secundum opera sua. 

C A P U T XXXVII. 

Oe pura et integra resignatione sui ad ob- 
tinendam cordis libertatem. 

Fili, relinque te et invenies me. Sta sine 
eiectione et omni proprietate, et lucraberis 

semper Nam et adjicietur tibi amplior gratia, 
statim ut te resignaveris nec resumpseris. 

2. Domine, quoties me resignabo, et in 
quibus me relinquam? 

3. Semper et omni hora: sicut in parvo, 
sic et in magno. Nihil excipio, sed in omni- 
bus te nudatum inveniri volo. Alioquin, quo- 
modo poteris esse meus et ego tuus, nisi fue- 
ris ab omni propria voluntate intus et foris 
spoliatus? Quanto celerius hoc agis, tanto 
melius habebis, et quanto plenius et since- 
rius, tanto mihi plus placebis et amplius lu- 
craberis. 

4. Quidam se resignant, sed cum aliqua ex- 
ceptione: non enim plene Deo confidunt, ideo 
sibi providere satagunt. Quidam etiam primo 
totum offerunt, sed postea tentatione pulsante 
ad propria redeunt, ideo minime in virtute 
proficiunt. Hi ad veram puri cordis liberta- 
tem et jucundae familiaritatis meae gratiam 
non pertingent, nisi integra resignatione el 
quotidiana sui immolatione prius facta; sine 
qua non stat nec stabit unio fruitiva. 

5. Dixi tibi saepissime, et nunc iterum dico: 
Relinque te, resigna te, et frueris magna in- 
terna pace. Da totum pro toto; nil exquire, 
nil repete; sta pure et inhaesitanter in me, et 
habebis me. Eris liber in corde, et tenebrae 
non conculcabunt te. Ad hoc conare, hoc 
ora, hoc desidera, ut ab omni proprietate 
possis exspoliari, et nudus nudum Jesum se- 
qui, tibi mori et mihl aeternaliter vivere. Tunc 
deticient omnes vanae phantasiae, conturba- 
tiones iniquae et curae superfluae. Tunc etiam 
recedet immoderatus timor, et inordinatus amor 
morietur. 

CAPUT XXXVIII. 

De bono regimine in externis et recursn ad 
Deum in periculis. 

Fili, ad istud diligenter tendere debes, ut 
in omni loco et actione seu occupatione ex- 
terna sis intus liber et tui ipsius potens, et 
sint oinnia sub te, et tu non sub eis; ut sis 
dominus actionum tuarum et rector, non ser- 
vus nec emptitius, sed magis exemptus verus- 

que Hebraeus, in sortem ac libertatem tran- 
siens filiorum Dei: qui stant super praesentia 
et speculantur aeterna, 4 qui transitoria sinistro 
intuentur oculo et dextro coelestia: quos tem- 
poralia non trahunt ad inhaerendum, sed tra- 
hunt ipsi magis ea ad bene serviendum, prout 
ordinata sunt a Deo et instituta a summo 
opifice, qui nil inordinatum in sua reliquit 
creatura. 

2. Si autem in omni eventu stas non in 
apparentia externa, nec oculo carnali lustras 
visa vel audita, sed mox in qualibet causa in- 
tras cum Moyse in tabernaculum ad consu- 
lendum Dominum: audies nonnunquam divi- 
num responsum, et redies instructus de multis 
praesentibus et futuris. Semper enim Moyses 
recursum habuit ad tabernaculum pro dubiis 
et quaestionibus solvendis, fugitque ad oratio- 
nis adjutorium pro periculis et improbitatibus 
hominum sublevandis. Sic et tu confugere 
debes in cordis tui secretarium, divinum in- 
tentius implorando suflragium. Propterea nam- 
que Josue et filii Israel a Gabaonitis leguritur 

decepti: quia os Domini prius non interroga- 
verunt, sed nimium creduli dulcibus sermoni- 
bus, falsa pietate delusi sunL 

C A P U T XXXIX. 
Quod homo non sit importunus in negotiis. 

Fili, committe mihi semper causam tuam, 
ego bene disponam in tempore suo. Ex- 
specta ordinationem meam, et senties inde 
profectum. 

2. Domine, satis # libenter tibi omnes res 
committo, quia parum potest cogitatio mea 
proiicere. Utinam non multum adhaererem 
futuris eventibus, sed ad beneplacitum tuum in- 
cunctanter me offerrem! 

3. Fili, saepe homo rem aliquam vehemen- 
ter agitat, quam desiderat; sed cum ad eam 
pervenerit, aliler sentire incipit: quia affectio- 
nes circa idem non sunt durabiles, sed magis 
de uno ad aliud impellunt. Non est ergo 
minimum, etiam in minimis se ipsum re- 
linquere. 

4. Verus profectus hominis est abnegatio 

sui ipsius, et homo abnegatus valde liber cst 
et securus. Sed antiquus hostis, omnibus 
bonis adversans, a tenlatione non cessat: sed 
dic noctuque graves molitur insidias, si forte 
in laqueum deceptionis possit praecipitare in- 
cautum. Vigilate et orate, dicit Dominus, 
ut non intretis in tentationem. 

C A P U T XL. 

Quod homo nihil booi ex se habet et dc 
nullo glqriari potest. 

^ Domine, quid est homo, quod memor 
es ejus, aut filius hominis, quia visitas 
cum? Quid promeruit homo, ut dares illi gra- 
tiam tuam? Domine, quid possum conqueri, si 
me deseris? aut quid juste obtendere possum, 
si,quod peto, non feceris? Certe hoc in veri- 
tate cogitare possum et dicere: Doraine, nihil 
sum, nihil possum, nihil boni ex me habeo, 
sed in omnibus deficio et ad nihil semper 
tendo. Et nisi a te fuero adjutus et inte- 
rius informatus, totus eflicior tepidus et dis- 
solutus. s ' 

ii. .. , » 

2. Tu autem, Domine, semper idem ipse 
es, et permanes in aeternum, semper bonus, 
justus et sanctus, bcne, juste et sancte agens 
omnia et disponens in sapientia. Sed ego, 
qui ad defectum sum magis pronus, quam ad 
profeotum, non sum semper in uno statu per- 
durans, quia septem tempora mutantur super 
me. Verumtamen cito melius lit, cum tibi 
placuerit, et manum porrexeris adjutricem: 
quia tu solus sine bumano suflragio poteris 
auxiliari et in tantum confirmare, ut vullus 

fft meus amplius in diversa non mutetur, sed in 
le uno cor meum convertatur et quiescat. 

3. Unde, si bene scirem omnem humanam 
consolationem abjicere, sive propter devolio- 
nem adipiscendam, sive propter necessitatem, 
qua compcllor te quaerere, quia non est homo, 
qui me consoletur: lunc merito possem de 
gratia tua sperare et de dono novae consola- 
tionis exultare. 

4. Gralias tibi, unde totum venit, quolies- 
cumque mihi bene succediL Ego autem va- 
nilas et nihilum ante te, inconstans homo et 

infirmus. Unde ergo possum gloriari, aut cur 
appeto reputari? Numquid de nihilo? Et hoc 
vanissimum est. Vere inanis gloria pestis 
mala, vanitas maxima, quia a vera trahit gloria 
et coelesti spoliat gratia. Dum enim homo 
complacet sibi, displicet tibi; dum inhiat lau- 
dibus humanis, privalur veris virtutibus. 

5. Est autem vera gloria et exultatio sancta, 
gloriari in te et non in se, gaudere in no- 
mine tuo, non in propria virtute, nec in aliqua 
crealura delectari, nisi propter te. Laudetur 
nomen tuum, non meum; magnificetur opus 
tuum, non meum; benedicatur nomen sanctum 
tuum, nihil mihi autem attribuatur de laudi- 
bus hominum. Tu gloria mea, tu exultatio 
cordis mei. In te gloriabor et exultabo tota 
die, pro me autem nihil, nisi in infirma- 
tibus meis. 

6. Quaerant Judaei gloriam, quae ab invi- 
cem est: ego hanc requiram, quae a solo Deo 
est. Omnis quidem gloria humana, omnis 
honor temporalis, omnis altitudo mundana, 
aeternae gloriae tuae comparata, vanitas est et 

stultitia. 0 veritas mea et misericordia mea, 
Deus meus, Trinitas beata, tibi soli laus, ho- 
nor, virtus et gloria, per infinita saeculorum 
saecula. 

* 

C A P U T XLI. 
De conteraptu omnis temporalis honoris. 

Fili, noli tibi attrahere, si videas alios ho- 
norari et elevari, te autem despici et humi- 
liari. Erige cor tuum ad me in coelum, et 
jj non contristabit te contemptus hominum in 
terris. 

2. Domine, in caecitate sumus, et vanitate 
cito seducimur. Si recte me inspicio, nun- 
quam mihi facta est injuria ab aliqua creatura, 
unde nec juste habeo conqueri adversum te 
Quia autem frequenter et graviter peccavi tibi, 
merito armatur contra me omnis creatura. 
Mihi igitur juste debetur confusio et contem- 
ptus, tibi autem laus, honor et gloria. Et 
nisi me ad hoc praeparavero , quod velim 
libenter ab omni creatura despici et relinqui, 
atque penitus nihil videri, non possum inte- 

rius pacificari et stabiliri, nec spiritualiter 
illurainari neque plene tibi uniri. 

CAPUT XLII. 
Quod pax non est ponenda in honiinibus. 

Fili, si ponis pacem tuam cum aliqua per- 
sona propter tuum sentire et convivere, insta- 
bilis eris et implicatus. Sed si recursum 
babes ad semper viventem et manentem veri- 
tatem, non contristabit amicus recedens aut 
Jjj moriens. ln me debet amici dilectio stare, et 
propter me diligendus est, quisquis tibi bonus 
visus est et multum carus in hac vita. Sine 
me non valet nec durabit amicitia, nec est 
vera et munda dilectio, quam ego npn copuio. 
Ita morluus debes esse talibus affectionibus 
dilectorum hominum, ut, quantum ad te per~ 
linet, sine omni humano optares esse consortio. 
Tanto homo Deo magis appropinquat, quanto ab 
omni solatio terreno longius recedit. Tanlo 
etiam altius ad Deum ascendit, quanto pro- 
fundius in se descendit, et plus sibi ipsi 
vilescit. 

2. Qui autem sibi aliquid boni attribuil, 
gratiam Dei in se venire impedit, quia gratia 
Spiritus sancti cor humile semper quaerit. Si 
scires te perfecte annihilare atque ab omni 
creato amore evacuare, tunc deberem in te 
cum magna gratia emanare. Quando tu re- 
spicis ad creaturas, subtrahitur tibi aspectus 
Creatoris. Disce te in omnibus propter Crea- 
torem vincere; tunc ad divinam valebis cogni- 
tionem pertingere. Quantumcumque modicum 
sit, si quid inordinate diligitur et respicitur, 
?£\ retardat a summo ct vitiat. 

C A P U T XLIII. 
Contra vanam et saecularem scientiam. 
Fili, non te moveant pulchra et subtilia 
hominum dicta. Non enim est regnum Dei 
in sermone, sed in virtute. Attende verba 
raea, quae corda accendunt et mentes illumi- 
nant, inducunt compunctionem et variam in- 
gerunt consolationem. Nunquam ad hoc legas 
verbum, ut doctior aut sapientior possis vi- 
deri. Stude mortificationi vitiorum, quia hoc 

amplius tibi proderit, quam notitia multarum 
difficilium quaestionum. 

2. €um multa legeris et cognoveris, ad 
unum semper oportet redire principium. Ego 
sum, qui doceo hominem scientiam, et clario- 
rem intelligentiam parvulis tribuo, quam ab 
homine possit doceri. Cui ego loquor, cito 
sapiens erit et multum in spiritu proficiet. 
Vae eis, qui multa curiosa ab hominibus in- 
quirunt, et de via mihi serviendi parum cu- 
rant. Veniet tempus, quando apparebit magi- 
ster magistrorum Christus, Dominus Angelorum, 
cunctorum auditurus lectiones, hoc est, singu- 
lorum examinaturus conscientias. Et tunc 
scrutabitur Jerusalem in lucernis, et 
manifesta erunt abscondita tenebrarum, tace- 
buntque argumenta linguarura. 

3. Ego sum, qui humilem in puncto elevo 
mentem, ut plures aeternae veritatis capiat 
rationes, quam si quis decem annis studuisset 
in scholis. Ego doceo sine strepitu verborum, 
sine confusione opinionum, sine fastu honoris, 
sine pugnatione argumentorum. Ego sum, 

qui doceo terrena despicere, praesentia fasti- 
dire, aeterna quaerere, aeterna sapere, hono- 
res fugere, scandala sufferre, omnem spem in 
me ponere, extra me nil cupere, et super om- 
nia me ardenter amare. 

4. Nam quidam amando me intime, didicit 
divina et loquebatur mirabilia. Plus profecit 
in relinquendo omnia, quam in studendo sub- 
tilia. Sed aliis loquor communia, aliis spe- 
cialia; aliquibus in signis et figuris dulciter 
appareo, quibusdam vero in multo lumine re- 
velo mysteria. Una vox librorum, sed non 
omnes aeque informat: quia intus sum doctor 
veritatis, scrutator cordis, cogitationum intel- 
lector, actionum promotor, distribuens singu- 
iis, sicut dignum judicavero. 

CAPUT XLIV. 
De non attrahendo sibi res exteriores. 
Fili, in multis oportet te esse inscium, et 
aestimare te tanquam mortuum super terram, 
et cui totus mundus crucifixus sit. Multa etiam 
oportet surda aure pertransire, et quae tuae 

pacis sunt, magis cogitare. Ulilius est ocu- 
los a rebus displicentibus avertere et unicui- 
que suum sentire relinquere, quam conten- 
tiosis sermonibus deservire. Si bene steteris 
cum Deo et ejus judicium aspexeris, facilius 
te victum portabis. 

2. 0 Domine, quousque venimus? Ecce 
damnum defletur temporale, pro modico quae- 
stu laboratur et curritur, et spirituale detri- 
mentum in oblivionem transit, et vix sero 
reditur. Quod parum vel nihil prodest, atten- 
ditur; et quod summe necessarium est, negli- (jjy 
genter praeteritur: quia totus homo ad externa 
defluit, et nisi cito resipiscat, libens in exle- 
rioribus jacet. 




Quod omnibus uon est cre- 
dendum, et de facili lapsu verborum. 

Da mihi auxilium, Domine, de tribula- 
tione, quia vana salus hominis. Quam 
saepe ibi non inveni fidem, ubi me habere 
putavi? Quoties etiam ibi reperi, ubi minus 
praesumpsi? Vana ergo spes in hominibus, 
salus autem justorum in te, Deus. Benedictus 
sis, Domine Deus meus, in omnibus, quae ac- 
cidunt nobis. Infirmi sumus et instabiles, 
cito fallimur et permutamur. 

2. Quis est homo, qui ita caute et circum- 
specte in omnibus se custodire valet, ut ali- 
quando in aliquam deceptionem vel perplexi- 
tatem non veniat? Sed qui in te, Domine, 
confidit, ac simplici ex corde quaerit, non tam 
facile labitur. Et si inciderit in aliquam tri- 

bulationem, quocumque modo fuerit etiam im- 
plicatus, citius per te eruetur, aut a te conso- 
labitur: quia tu non deseres in te sperantem 
usque in finem. Rarus lidus amicus, in cun- 
ctis amici perseverans pressuris. Tu, Domine, 
tu solus es fidelissimus in omnibus, et praeter 
te non est alter talis. 

3. 0 quam bene sapuit sancta illa anima, 
quae dixit: Mens mea solidata est et in Christo 
fundata. Si ita mecum foret, non tam facile 
timor humanus me sollicitaret, nec verborum 
jacula moverent. Quis omnia praevidere, quis 
praecavere futura mala sufficit? Si praevisa 
saepe etiam laedunt, quid improvisa nisi gra- 
viter feriunl? Sed quare mihi misero non 
melius providi? Cur etiam tam facile aliis 
credidi? Sed homines sumus, nec aliud quam 
fragiles homines sumus, etiamsi augeli a mul- 
tis aestimamur et dicimur. Cui credam, Do- 
mine? Cui credam, nisi tibi? Veritas es, quae 
non fallis, nec falli potes. Et rursum: Om- 
nis homo mendax , infirmus , instabilis et 
labilis maxime in verbis, ita ut statim vix 

credi debeat, quod reclum in facie sonare 
videtur. 

4. Quam prudenter praemonuisti, caven- 
dum esse ab bominibus, et quia inimici 
hominis, domestici ejus; nec credendum, 
si quis dixerit: Ecce hic, aut ecce illic. 
Doctus sum damno meo, et utinam ad caute- 
lam majorem et non ad insipientiam mihi. 
Cautus esto, ait quidam, cautus esto, serva 
apud te, quod dico. Et dum ego sileo et ab- 
scondilum credo, neC ille silere potest, quod 

^ silendum pctiit, scd statim prodit me et se, et 
abit. Ab hujusmodi rabulis et incautis homi- 
nibus protege me Domine, ne in manus eorum 
incidam, nec unquam talia committam. Ver- 
bum verum et stabile da in os meum, et lin- 
guam callidam longe fac a me. Quod pati ; 
nolo, omnimodo cavere debeo. 

5. 0 quam bonum et pacificum dc aliis si- 
lere, nec indifferenter omnia crcdere, neque 
de facili ulterius elfari, paucis se ipsum reve- 
lare, le semper inspeetorem cordis quaerere, 
nec omni vento verborum circumferri, sed 

omnia intima et externa secundum placitum 
tuae voluntatis optare perfici. Quam tutum 
pro conservatione coelestis gratiae humanam 
fugere apparentiam, nec appetere, quae foris 
admirationem videntur praebere: sed ea, tota 
sedulitate sectari, quae vitae emendationem 
dant et fervorem! Quam multis nocuit virtus 
scita ac praepropere laudata! Quam sane pro- 
fuit gratia silentio servata in hac fragili vita, 
quae tota tentatio fertur et militia. 

C A P U T XLVL 

De confidentia io Deo habenda, quando in- 
surgunt verborum jacula. 

Fili, sta firmiter et spera in me. Quid 
enim sunt verba, nisi verba? Per aerem vo- 
lant, sed lapidem non laedunt. Si reus es, 
cogita, quod libenter emendare te velis; si 
nihil tibi conscius es, pensa, quod velis liben- 
ter pro Deo hoc sustinere. Parum satis est, 
ut vel verba interdum sustineas, qui necdum 
fortia verbera tolerare vales. Et quare tam 
parva tibi ad cor transeunt, nisi quia adhu 

carnalis es et homines magis, quam oportet, 
attendis? Nam quia despici metuis, reprehendi 
pro excessibus non vis et excusationum um- 
bracula quaeris. 

2. Sed inspice te melius, et cognosces, quia 
vivit adhuc in te mundus et vanus amor pia- 
cendi hominibus. Cum enim bassari refugis 
et confundi pro defectibus, constat utique, 
quod nec verus humilis sis, nec vere mundo 
mortuus, nec mundus tibi crucifixus. Sed 
audi verbum meum, et non curabis decem 
millia verba hominum. Ecce, si cuncta contra 
le dicerentur, quae fingi malitiosissime pos- 
sent, quid tibi nocerent, si omnino transire 
permitteres, uec plus quam festucam perpen- 
deres? Numquid vel unum capillum tibi ex- 
trahere possent? 

3. Sed qui cor intus non habet, nec Deum 
prae oculis-, faciliter verbo movetur vitupera- 
tionis. Qui autem in me confidit, nec proprio 
judicio stare appetit, absque humano terrore 
erit. Ego enim sum judex et cognitor om- 

nium secretorum; ego scio, qualiter res acta 

est, ego injuriantem novi et sustinentem. A 
me exiit verbum istud, me permittente hoc 
accidit, ut revelentur ex multis cordibus 
cogitationes. Ego reum et innocentem ju- 
dicabo, sed occulto judicio utrumque ante 
probare volui. 

4. Testimonium hominum saepe fallit; me- 
um judicium verum est, stabit et non subver- 
tetur. Latet plerumque et paucis ad singula 
patet; nunquam tamen errat, nec errare pot- 
est, etiamsi oculis insipientium non rectum 
videatur. Ad me ergo recurrendum est in 
omni judicio, nec proprio innitendum arbitrio. 
Justus enim non conturbabitur, quid- 
quid a Deo ei acciderit. Etiamsi injuste 
aliquid contra eum prolatum fuerit, non mul- 
tum curabit; sed nec vane exultabit, si per 
alios rationabiiiter excusetur. Pensat namque, 
quia ego sum scrutans corda et renes, qui 
non judico secundum faciem et humanam ap- 
parentiam. Nam saepe in oculis meis repe- 
ritur culpabile, quod hominum judicio creditur 
laudabile. » 

5. Domine Deus, judex juste, fortis et pa- 
tiens, qui hominum nosti fragilitatem et pra- 
vitatem, esto robur meum, et tota fiducia mea; 
non enim mihi sufficit conscientia mea. Tu 
nosti, quod ego non novi; et ideo in omni 
reprehensione humiliare me debui et mansuete 
sustinere. Ignosce ergo mihi propitius, quo- 
ties sic non egi, et dona iterum gratiam am- 
plioris sulferentiae. Melior est enim mihi tua 
copiosa misericordia ad consecutionem indul- 
gentiae, quam mea opinata justitia pro defen- 
sione latentis conscientiae. Et si nihil mihi 
conscius smn, tamen in hoc justificare 
me non possum: quia remota misericordia 
tua non justificabitur in conspectu tuo 
omnis vivens. 



CAPUT XLVII. 

Quod omnia gravia pro aeterna vita sunt 

toleranda. 

Fili, non te frangant labores, quos assiun- 
psisti propter me, nec tribulationes te deji- 

ciant usquequaque: sed mea promissio in 
omni eventu te roboret et consoletur. Ego 
sufflciens sum ad reddendum supra omnem 
modum et mensuram. Non diu hic laborabis, 
nec semper gravaberis doloribus. Exspecta pau- 
lisper, et videbis celerem linem malorum. 
Veniet una hora, quando cessabit omnis labor 
et tumultus. Modicum est et breve omne, 
quod transit cum tempore. 

2. Age, quod agis; fideliter labora in vinea 
mea, ego ero merces tua. Scribe, lege, canta, 
geme, tace, ora, sustine viriliter contraria; di- 
gna est his omnibus et majoribus praeliis vita 
aeterna. Veniet pax in die una, quae nota est 
Domino. £t erit non dies neque nox, hujus 
scilicet temporis, sed lux perpetua, claritas 
infmita, pax firma et requies secura. Non 
dices tunc: Quis me liberabit de corpore 
mortis hujus? Neque clamabis: Heu mihi, 
quia incolatus meus prolongatus est! 
quoniam praecipitabitur mors, et salus erit 
indefectiva, anxietas nulla, jucunditas beata, 
societas dulcis et decora. 

3. 0 si vidisses Sanctorum in coelo coro- 
nas perpetuas, quanta quoque nunc exultant 
gloria, qui huic mundo olim contemptibiles et 
quasi vita ipsa indigni putabantur: profecto te 
statim humiliares usque ad terram, et affecta- 
res potius omnibus subesse, quam uni prae- 
esse; nec hujus vitae laetos dies concupisce- 
res, sed magis pro Deo tribulari gauderes, et 
pro nihilo inter homines computari maximum 
lucrum duceres. 

4. 0 si tibi haec saperent et profundc ad 
cor transirent, quomodo auderes vel semel 
conqueri? Nonne pro vita aeterna cuncta la- 
boriosa sunt toleranda? Non est parvum quid, 
perdere aut lucrari rcgnum Dei. Leva igitur 
faciem tuam in coelum. Ecce, ego et omnes 
Sancti mei mecum, qui in hoc saeculo ma- 
gnuin habuere certamen, modo gaudent, modo 
consolantur, modo securi sunt, modo requi- 
escunt, et sine fine mecum in regno Patris 
mei permanebunt. 

C A P U T XLVIII. 

De die aeternitatis et hujus vitac angustiis. 

0 supernae civitatis mansio bealissima! 0 
dies aeternitatis clarissima, quam nox non ob- 
scurat, sed summa veritas semper irradiat; 
dies semper laeta, semper secura, et nunquam 
statum mutans in contraria! 0 utinam dies 
illa illuxisset, et cuncta haec temporalia iincm 
accepisseht! Lucet quidem Sanctis perpetua 
claritate splendida, sed non nisi a longe et 
per speculum peregrinantibus in terra. 

2. Norunt coeli cives, quam gaudiosa sit 
illa; gemunt exules filii Evae, quod amara et 
taediosa sit ista. Dies hujus temporis parvi 
et mali, pleni doloribus et angustiis: ubi homo 
multis peccatis inquinatur, multis passionibus 
irretitur, multis timoribus stringitur, multis 
curis distenditur, niultis curiositatibus distra- 
hitur, multis vanitatibus implicatur, multis 
erroribus circumfunditur, multis laboribus at- 
teritur, tentationibus gravatur, deliciis enerva- 
tur, egestate cruciatur. 

3. 0 quando erit iinis horum malorum! 

Quando liberabor a misera servitute vitiorum? 
Quando memorabor, Domine, tui solius? 
Quando ad plenum laetabor in te? Quando 
ero sine omni impedimento in vera libertate, 
sine omni gravamine mentis et corporis? 
Quando erit pax solida, pax imperturbabilis 
et secura, pax intus et foris, pax ex omni 
parte firma? Jesu bone, quando stabo ad vi- 
dendum te? Quando contemplabor gloriam 
regni tui? Quando eris mihi omnia in omni- 
bus? 0 quando ero tecum in regno tuo, quod 
praeparasti dilectis tuis ab aeterno? Relictus 
sum pauper et exul in terra hostili, ubi bella 
quotidiana, et infortunia maxima. 

4. Consolare exilium meum, mitiga dolorcm 
meura, quia ad te suspirat omne desiderium 
meum. Nam onus mihi totum est, quidquid 
hic mundus offert ad solatium. Desidero te 
intime frui, sed nequeo apprehendere. Opto 
inhaerere coelestibus, sed deprimunt res tem- 
porales, et immortificatae passiones. Mente 
omnibus rebus superesse volo, carne autem 
invite subesse cogor. Sic ego homo infelix 

mecum pugno, et factus sum mihimet ipsi gra- 
vis, dum spiritus sursum et caro quaerit esse 
deorsum. 

5. 0 quid intus patior, dum mente coe- 
lestia tracto, et mox carnalium tentationum 
et cogitationum turba occurrit oranti! Deus 
meus, ne elongeris a me, neque declines in 
ira a servo tuo. Fulgura coruscationem 
tuam et dissipa eas; emitte sagittas 
tuas, et conturbentur omnes phantasiae ini- 
mici. Recollige sensus meos ad te; fac me [{} 
oblivisci omnium mundanorum; da cito abji- 
cere et contemnere phantasmata vitiorum. Suc- 
curre mihi, aeterna Veritas, ut nulla me mo- 
veat vanitas. Adveni, coelestis suavitas, et 
fugiat a facie tua omnis impuritas. Ignosce 
quoque mihi et misericorditer indulge, quoties 
praeter te aliud in oratione revolvo. Confiteor 
etenim vere, quia valde distracte me habere 
consuevi. Nam ibi multoties non sum, ubi 
corporaliter sto aut sedeo, sed ibi magis sum, 
quo cogitationibus feror. Ibi sum, ubi cogi- 
tatio mea est. Ibi est frequenter cogitatio 




Digitized by Googl 




1 




:A^=- - _ _ 

LIB£R 111. CAPUT 48. 

mea, ubi est, quod amo. Hoc mihi cito oc- 
currit, quod naturaliter delectat aut ex usu 
placet. 

6. Unde tu, Veritas aeterna, aperte dixisti: 
Ubi enim est thesaurus tuus, ibi est et 
cor tuum. Si coelum diligo, libenter de coe- 
lestibus penso. Si mundum amo, mundi feli- 
citatibus congaudeo et de adversitatibus ejus 
tristor. Si carnem diligo, quae carnis sunt, 
saepe imaginor. Si spiritum amo, de spiritu- 
alibus cogilare delector. Quaecumque enim 
%\ diligo, de his libenter loquor et audio, atque 
talium imagines mecum ad domum reporto. 
Sed beatus ille homo, qui propter te, Domine, 
omnibus creaturis licentiam abeundi tiibuit, 
qui naturae vim facit, et concupiscentias car- 
nis fervore spiritus crucifigit: ut serenata con- 
scientia puram tibi orationem offerat, dignus- 
que sit angelicis interesse choris, omnibus 
terrenis foris et intus exclusis. 

C A P U T XLIX. 

De desiderio aeteroae vitac, et quaota siot 
certantibus booa promissa. 

Fili, cum tibi desideriura aeternae beatitu- 
dinis desuper infundi sentis, et de taberna- 
culo corporis exire concupiscis, ut claritatem 
meam sinc vicissitudinis umbra contemplari 
possis: dilata cor tuum, et omni desiderio 
hanc «sanctam inspirationem suscipe. Redde 
amplissimas supernae bonitati gratias, quae 
tecum sic dignanter agit, clementer visitat, 
ardenter excitat, potenter sublevat, ne proprio 
pondere ad terrena labaris. Neque enim hoc 
cogitatu tuo aut conatu accipis, sed sola di- 
gnalione supernae gratiae et divini respectus: 
quatenus in virtutibus et majori humilitate 
proficias et ad futura certamina te praepares, 
mihique toto cordis affectu adhaerere ac fer- 
venti voluntate studeas deservire. 

2. Fili, saepe ignis ardet, sed sine fumo 
flamma non ascendit. Sic et aliquorum desi- 
deria ad coelestia flagrant, et tamen a tenta- 
tione carnalis aflectus liberi non sunt. Idcirco 

nec omnino pure pro lionore Dei agunt, quod 
tam desideranter ab eo petunt. Tale est et 
tuum saepe desiderium, quod insinuasti fore 
tam importunum. Non enim est hoc purum 
et perfectum, quod propria commoditate est 
infectum. 

3. Pete, non quod tibi est delectabile el 
commodum, sed quod mihi est acceptabile 
atque honorificum: quia si recte judicas, meam 
ordinationem tuo dcsiderio et omni desiderato 
praeferre debes ac sequi. Novi desiderium 
tuum, et frequenter gemitus audivi. Jam vel- 
les esse in libertate gloriae filiorum Dei; jam 
le delectat domus aeterna et coelestis patria 
gaudio pleha: sed nondum venit hora ista, sed 
est adhuc aliud tempus, scilicet tempus belli, 
tempus laboris et probationis. Oplas summo 
repleri bono, sed non potes hoc assequi 
modo. Ego sum; exspecta me, dicit Dominus, 
donec veniat regnum Dei. 

4 Probandus es adhuc in terris et in mul- 
tis exercitandus. Consolatio tibi interdum da- 
bitur, sed copiosa satietas non concedetur. 

Confortare igitur, et esto robustus tam in 
agendo quam in patiendo naturae contraria. 
Oportet te novum induere hominem et in al- 
terum virum mutari. Oportet te saepe agere, 
quod non vis; et quod vis, oportet relinquere. 
Quod aliis placet, processum habebit; quod 
tibi placet, ultra non proficiet. Quod alii 
dicunt, audietur; quod tu dicis, pro nihilo 
computabitur. Petent alii, et accipientj tu 
petes, nec impetrabis. 

5. Erunt alii magni in ore hominum, de te 
autem tacebitur. Aliis hoc vel illud commit- 
tetur, tu autem ad nihii utilis judicaberis. 
Propter hoc natura quandoque contristabitur; 
et magnum, si silens portaveris. In his et 
similibus multis probari solet fidelis Domini 
servus, qualiter se abnegare et in omnibus 
frangere queat. Vix est aliquid tale, in quo 
tantumdem mori indiges, sicut videre et pati, 
quae voluntati tuae adversa sunt; maxime au- 
tem, cum disconvenientia, et quae minus utilia 
libi apparent, fieri jubentur. Et quia non 
audes resistere altiori potestati, sub dominio 

constitutus: ideo durum tibi videlur ad nutum 
alterius ambulare, et omne proprium sentire 
omittere. 

6. Sed pensa, fili, horum fructum laborum, 
celerem finem atque praemium nimis ma- 
gnum: et non habebis inde gravamen, sed 
fortissimum patientiae tuae solamen. Nam et 
pro modica hac voluntate, quam.nunc sponte 
deseris, habebis semper voluntatem tuam in 
coelis. Ibi quippe invenies omne quod volu- 
eris, omne quod desiderare poteris. Ibi ade- 
?K rit tibi totius facultas boni sine timore amit- 
tendi. Ibi voluntas tua, una semper mecum, 
nil cupiet extraneum vel privatum. Ibi nullus 
resistet tibi, nemo de te conqueretur, nemo 
impediet, nihil obviabit: sed cuncta desiderata 
simul erunt praesentia, totumque affectum tuum 
reficient et adimplebunt usque ad summum. 
Ibi reddam gloriam pro contumelia perpessa, 
pallium laudis pro moerore, pro loco novis- 
simo sedem regni in saecula. Ibi apparebit 
fructus obedientiae, gaudebit labor poeniten- 
tiae, et humilis subjectio coronabitur gloriose. 

7. Nunc ergo inclina tc humiliter sub om- 
nium manibus; nec sit tibi curae, quis hoc 
dixerit vcl jusscrit. Sed hoc magnopere cu- 
rato, ut sive Praelatus sive minor aut aequa- 
lis aliquid a te expoposcerit vel innuerit, pro 
bono totum accipias, et sincera voluntate stu- 
deas adimplcre. Quaerat alius hoc, aliusillud; 
glorietur ille in illo, et iste in isto, laudetur- 
que millies mille: tu autem nec in isto, nec in 
illo, sed in tui ipsius gaude contemptu, et in mei 
solius beneplacito ac honore. Hoc optandum esl 
tibi, ut sive per vitam, sive per mortem Deus 
semper in te glorificetur. 



CAPUT L 

Qualiter homo desolatus se debet in manus 

Dei offerre. 

[ Domine Deus, sancte Pater, sis nunc et in 
aeternum benedictus, quia sicut vis, sic factum 
est, et quod facis, bonum est. Laetetur in te 
servus tuus, non in se, nec in aliquo alio; 
quia tu solus laetitia vera, tu spes mea et co- 
rona mea, tu gaudium meum et honor meus, 

Domine. Quid habet servus tuus, nisi quod a 
te accepit, etiam sine merito suo? Tua sunt 
omnia, quae dedisti et quae fecisti. Pauper 
sum et in laboribus a juventute mea: 
et contristatur anima mea nonnunquam us- 
que ad lacrymas, quandoque etiam contur- 
batur spiritus meus a se, propter imminentes 
passiones. 

2. Desidero pacis gaudium, pacem filiorum 
tuorum flagito, qui in lumine consolationis a 
te pascuntur. Si das pacem, si gaudium san- 
ctum infundis, erit anima servi tui plena mo- 
dulatione et devota in laude tua. Sed si te 
subtraxeris, sicut saepissime soles, non pote- 
rit currere viam mandatorum tuorum, sed 
magis ad tundendum pectus genua ejus in- 
curvantur: quia non est ilii sicut heri et nu- 
diustertius, quando splendebat lucerna tua 
super caput ejus , et sub umbra alarum tua- 
rum protegebatur a tentationibus irruentibus. 

3. Pater juste, sancte et semper laudande, 

venit hora, ut probetur servus tuus. Pater 

amande, dignum est, ut hac hora patiatur pro 

te aliquid servus tuus. Pater perpetuo vene- 
rande, venit hora, quam ab aeterno praescie- 
bas affuturam, ut ad modicum tempus suc- 
cumbat foris servus tuus, vivat vero semper 
apud te intus; paululum vilipendatur, humilie- 
tur et deficiat coram hominibus, passionibus 
conteratur et languoribus: ut iterum tecum in 
aurora novae lucis resurgat et in coelestibus 
clarificetur. Pater sancte, tu sic ordinasti 
et sic voluisti; et hoc factura est, quod ipse 
praecepisti. 



4 Haec est enim gratia ad amicum tuum, ff 
pati et tribulari in mundo pro amore tuo, I 
quotiescumque et a quocumque et quomodo- 
cumque id permiseris fieri. Sine consilio et i 
providentia tua et sine causa nihil fit in terra. 
Bonum mihi, Domine, quod humiliasti j 
me, ut discam justificationes tuas, et j 
omnes elationes cordis atque praesumptiones | 
abjiciam. Utile mihi, quod confusio cooperuit 
faciem meam, ut te potius, quam homines ad j 
consolandum requiram. Didici etiam ex hoc 
inscrutabile judicium tuum expavescere: qui 

affligis justum cum impio, sed non sine aequi- 
tate et justitia. 

5. Gratias tibi ago, quia non pepercisti ma- 
lis meis, sed attrivisti me verberibus amaris, 
infligens dolores et immittens angustias foris 
et intus. Non est, qui me consoletur, ex om-- 
nibus, quae sub coelo sunt, nisi tu Domine 
Deus meus, coelestis medicus animarum: qui 
percutis et sanas, deducis ad inferos et 
reducis. Disciplina tua super me, et virga 
tua ipsa me docebit. 

6. Ecce, Pater dilecte, in manibus tuis sum 
ego, sub virga correctionis tuae me inclino. 
Percute dorsum meum et collum meum, ut 
incurvem ad voluntatem tuam tortuositatem 
meam. Fac me pium et humilem discipulum, 
sicut bene facere consuevisti, ut ambulem ad 
omnem nutum tuum. Tibi me et omnia mea 
ad corrigendum commendo; melius est hic 
corripi, quam in futuro. Tu scis omnia et 
singula, et nil te latet in humana conscientia. 
Antequam iiant, nosti ventura; et non opus 
est tibi, ut quis te doceat aut admoneat de 

liis, quae geruntur in lerra. Tu scis, quid 
expedit ad profectum meum, et quantum de- 
servit tribulatio ad rubiginem vitiorum pur- 
gandam. Fac mecum desideratum benepla- 
citum tuum, et ne despicias peccaminosam 
vitam meam, nulli melius nec cJarius, quam 
tibi soli notam. 

7. Da mihi, Domine, scire quod sciendum 
est, hoc amare, quod amandum est, hoc lau- 
dare, quod tibi summe placet; hoc reputare, 
quod tibi pretiosum apparet; hoc vituperare, Ijj 
quod oculis tuis sordescit. Non me sinas se- 
cundum visionem oculorum exteriorum judi- 
care, neque secundum auditum aurium homi- 
num imperitorum sententiare: sed in judicio 
vero de visibilibus et spiritualibus discernere, 
atque super omnia voluntatem beneplaciti tui 
semper inquirere. 

8. Falluntur saepe hominum sensus in ju- 
dicando; falluntur et amatores saeculi, visibi- 
lia tantummodo amando. Quid est homo inde 
melior, quia reputatur ab homine major? Fal- 
lax fallacem, vanus vanum, caecus caecum, 

infirmus infirmum decipit, dum exaltat; et 
veraciter magis confundit, dum inaniter lau- 
dat. Nam quantum unusquisque est in oculis 
tuis, tantum est et non amplius, ait humilis 
sanctus Franciscus. 

C A P U T LI. 

Quod humilibus insistendum est operibus, 
cum deficitur a summis. 

Fili, non vales semper in fervcntiori desi- 
derio virtutum stare, nec in alliori gradu con- 
tcmplationis consistere: sed necesse habes 
interdum ob originalem corruptelam ad infe- 
riora descendere, et onus corruptibilis vitae 
etiam invite et cum taedio portare. Quamdiu 
mortale corpus geris, taedium senties et gra- 
vamen cordis. Oportet ergo saepc in carne 
de carnis onere gemere, eo quod non vales 
spiritualibus studiis et divinae eontemplationi 
indesineuter inhaerere. 

2. Tunc expedit tibi ad humilia et exteriora 
opera confugere, et in bonis actibus te re- 
creare, adventum meum ct supernam visita- 

tionem firma confidentia expectare, exilium 
luum et ariditatem mentis patienter sufferre, 
donec iterum a me visiteris et ab omnibus 
anxietatibus libereris. Nam faciam te laborum 
oblivisci et interna quiete perfrui. Expandam 
coram te prata scripturarum , ut dilatato corde 
currere incipias viam mandatorum meorum. 
Et dices: Non sunt condignae passiones 
hujus temporis ad futuram gloriam, 
quae revclabitur in nobis. 

C A P U T LIL SnT 

Quod homo uon reputet se consolatione 
dignum, sed magis verberibus. 

Domine, non sum dignus consolatione tua, 
nec aliqua spirituali visitatione; et ideo juste 
mecum agis, quando me inopem et desolatum 
relinquis. Si enim ad instar maris lacrymas 
fundere possem, adhuc consolatione tua di- 
gnus non essem. Unde nihil dignus sum, 
quam flagellari et puniri, quia graviter et 
saepe te offendi et in multis vaJde deliqui. 
Ergo vera pensata ratione, nec minima sum 

dignus consolatione. Sed ta, clemens et mi- 
sericors Deus, qul non vis perire opera tua, 
ad ostendendum divitias bonitatis tuae in vasa 
misericordiae, etiam praeter omne proprium 
meritum dignaris consolari servum tuum su- 
pra humauum modum. Tuae enim conso- 
lationes non sunt sicut humanae confabu- 
lationes. 

2. Quid egi, Domine, ut mihi conferres ali- 
quam coelestem consolationem ? Ego nihil 
boni me egisse recolo, sed semper ad vitia 
pronum et ad emendationem pigrum fuisse. 
Verum est, et negare non possum. Si aliter 
dicerem, tu stares contra mc, et non esset, 
qui defenderet. Quid merui pro peccatis meis, 
nisi infernum et ignem aeternum? In veritate 
confiteor, quoniam dignus sum omni ludibrio 
et contemptu, nec decct me inter tuos devo- 
tos commorari. Et licet hoc aegre audiam, 
tamen adversum me pro veritate peccata mea 
arguam, ut facilius misericordiam tuam me- 
rear impetrare. 

3. Quid dicam reus et omni confusione 

plenus? Non habeo os loquendi, nisi hoc tan- 
tum verbum: Peccavi, Domine, peccavi; mise- 
rere mei, ignosce mihi, Sine me paululum, 
ut plangam dolorem meum, antequam 
vadam ad terram tenebrosam et oper- 
tam mortis caligine. Quid tam maxime a 
reo et misero peccatore requiris, nisi ut con- 
teratur et humiliet se pro delictis suis? In 
vera contritione et cordis humiliatione nasci- 
tur spes veniae, reconciliatur perturbata con- 
scientia, recuperatur gratia perdita, tuetur 
homo a futura ira, et occurrunt sibi mutuo, 
in osculo sancto, Deus et poenitens anima. 

4. Humilis peccatorum contritio, acceptabile 
tibi est, Domine, sacrificium, longe suavius 
odorans in conspectu tuo, quam thuris incen- 
sum. Hoc est gratum etiam unguentum, quod 
sacris pedibus tuis infundi voluisti: quia cor 
contritum et humiliatum nunquam de- 
spexisti. Ibi est locus refugii a facie irae 
inimiei. Ibi emendatur et abluitur, quidquid 
aliunde contractum est et inquinatum. 

CAPUT LIII. # 

Quod gratia Dei non miscetur terrena 
sapientibus. 

Fili, pretiosa est gratia mea, non patitur se 
misceri extraneis rebus nec consolationibus 
terrenis. Abjicere ergo oportet impedimenta 
gratiae, si optas ejus infusionem suscipere. 
Pete secretum tibi, ama solus babitare tecum, 
nullius require confabulationem: sed magis ad 
Deum devotam effunde precem, ut compun- 
ctam teneas mentem et puram conscientiam. 
Totum mundum nibil aestima; Dei vacationem /5v 
omnibus exterioribus antepone. Non enim po- 
teris mihi vacare et in transitoriis pariter de- 
lectari. A notis et a caris oportet elongari, 
et ab omni temporali solatio mentem tenere 
privatam. Sic obsecrat beatus Apostolus Pe- 
trus, ut tamquam advenas et peregrinos in 
hoc nmndo se contineant Christi fideles. 

2. 0 quanta fiducia erit morituro, quem 
nullius rei affeclus detinet in mundo. Sed 
sic segregatum cor habere ab omnibus, aeger 
necdum capit animus, nec animalis homo no- 





234 DE IMITATIONE CHRISTI 

vit interni hominis libertatem. Attamcn si 
vere velit esse spiritualis, oportet eum renun- 
tiare tam remotis quam propinquis, et a ne- 
mine magis cavere, quam a se ipso. Si temet 
ipsum perfecte viceris, cetera facilius subju- 
gabis. Perfecta victoria est, de semet ipso 
triumphare. Qui enim semet ipsum subjectum 
tenet, ut sensualitas rationi et ratio in cunctis 
obediat mihi, hic vere victor est sui et domi- 
nus mundi. 

3. Si ad hunc apicem scandere gliscis, 
oportet viriliter incipere, et securim ad radi- )*Y 
cem ponere, ut evellas et destruas occultam 
et inordinatam inclinationem ad te ipsum, et 
ad omne privatum et materiale bonum. Ex 
hoc vitio, quod homo semet ipsum nimis in- 
ordinate diligit, paene totum pendet, quidquid 
radicaliter vincendum est: quo devicto et sub- 
acto malo pax magna et tranquillitas erit con- 
tinuo. Sed quia pauci sibi ipsis perfecte mori 
laborant, nec plene extra se tendunt, propter- 
ea in se implicati remanent, nec supra se in 
spiritu elevari possunt. Qui autcm libcre rae- 

cum ambulare desiderat, necesse est, ut om- 
nes pravas et inordinatas affectiones suas 
mortificet, atque nulli creaturae privato amore 
concupiscenter inhaereat. 

CAPUT LIV. 

De diversis motibus naturae et gratiae. 

Fili, diligenter adverte motus naturae et 
gratiae, quia valde contrarie et subtiliter mo- 
ventur, et vix, nisi a spirituali et intime illu- 
minato homine discernuntur. Omnes quidem 
bonum appetunt, et aliquid boni in suis dictis 
vel factis praetendunt; ideo sub specie boni 
multi falluntur. 

2. Natura callida est, et multos trahit, illa- 
queat et decipit, et se semper pro fine habet: 
sed gratia simpliciter ambulat, ab omni specie 
mala declinat, fallacias non praetendit, et om- 
nia pure propter Deum agit, in quo et finali- 
ter requiescit 

3. Natura invite vult mori, nec premi, nec 
superari vult, nec subesse, nec sponte subju- 
gari: gratia vero studet mortificationi pro- 

priac, resistit scnsualitati , quaerit subjici, ap- j 
petit vinci, nec propria Vult libertate fungi; ! 
sub disciplina amat teneri, nec alicui cupit 
dominari, sed sub Deo semper vivere, stare et 
esse; atque propter Deum omni humanae cre- 
aturae humiliter parata est inclinari. 



4. Natura pro suo commodo laborat, et quid 
i lucri ex alio sibi proveniat, attendit: gratia 
autem, non quid sibi utile et commodum sit, 
! sed quod multis proficiat, magis considerat. 



5. Natura libenter honorem et reverentiam (( 
^ accipit: gratia vero omnem honorem et glo- /j 
'.I riam Deo fideliter attribuit.. 
I 6. Natura confusionem timet et contem* 
! ptum: gratia autem gaudet pro nomine Jesu 
J pati contumeliam. 

7. Natura otium amat et quietem corpora- I 
' lem; gratia vero vacua esse non potest, sed 

libenter amplectitur laborem. 

8. Natura quaerit habere curiosa et pul- 
chra, abhorret vilia et grossa: gratia vero 
simplicibus delectatur et humilibus, aspera non 

I aspernatur, nec vetustis refugit indui pannis. 

9. Natura respicit temporalia, gaudet ad 
lucra terrena, tristatur de damno, irritatur 
levi injuriae verbo: sed gratia attendil aeterna, 
non inhaeret temporalibus, nec in perditione 
rerum turbatur, neque verbis durioribus acer- 
batur, quia thesaurum suum et gaudium in 
coelo, ubi nil perit, constituit. 

10. Natura cupida est, et libcntius accipit 
quam donat, amat propria et privata: gratia 
autem pia est et communis, vitat singularia, 
contentatur paucis, beatius dare judicat quam 
accipere. 

11. Natura inclinat ad creaturas, ad carnem 
propriam, ad vanitates et discursus: sed gratia 
trahit ad Deum et ad virtutes, renunliat crea- 
turis, fugit mundum, odit carnis desideria, 
reslringit evagationes, erubescit in publico 
apparere. 

12. Natura libenter aliquod solatium habet 
externum, in quo delectetur ad sensum: sed 
gratia in solo Deo quaerit consolari, et in 
summo bono super omnia visibilia delectari. 

13. Natura totum agit propter lucrum et 

commodum proprium, nihil gratis facere pot- 
est, sed aut aequale, aut melius, aut laudem 
vel favorem pro benefactis consequi sperat, et 
multum ponderari sua gesta et dona et dicta 
concupiscit. Gratia vero nil temporale quaerit, 
nec aliud praemium, quam Deum solum pro 
mercede postulat; nec amplius de temporali- 
bus necessariis desiderat, nisi quantum haec 
sibi ad assecutionem aeternorum valeant de- 
servire. 

14. Natura gaudet de amicis multis et pro- 
pinquis, gloriatur de nobili Joco et orlu gene- 
ris; arridet potentibus, blanditur divitibus, 
applaudit sibi similibus. Gratia autem et ini- 
micos diligit, nec de amicorum turba extolli- 
tur, nec locum nec ortum natalium reputat, 
nisi Virtus major ibi fuerit; favet magis pau- 
peri quam diviti, compatitur plus innocenti 
quam potenti; congaudet veraci, non fallaci; 
exhortatur semper bonos meliora charismata 
aemulari, et Filio Dei per virtutes assimilari. 

15. Natura de defectu et molestia cito con- 
queritur: gratia constanter fert inopiam. 

16. Natura omnia ad se reflectit, pro se 
certat et arguit: gratia autem ad Deum cuncta 
reducit, unde originaliter emanant; nihil boni 
sibi adscribit, ncc arroganter praesumit; non 
contendit, nec suam sententiam aliis praefert, 
sed in omni sensu et intellectu, aeternae sa- 
pientiae ac divino examini se submittit. 

17. Natura appetit scire secreta et nova 
audire; vult exterius apparere et multa per 
sensus experiri; desiderat agnosci et agere, 
unde laus et admiratio procedit. Sed gratia 
non curat nova nec curiosa percipere, quia 
totum hoc de vetustate corruptionis est ortum, 
cum nihil novum et durabile sit super terram. 
Docet itaque sensus restringere, vanam com- 
placentiam et ostentationem devitare, laudanda 
et digne miranda humiliter abscondere, et de 
omni re et in omni scientia, utilitalis fructum 
atque Dei laudem et honorem quaerere. Non 
vult se nec sua praedicari, sed Deum in donis 
suis optat benedici, qui cuncta ex mera cari- 

quoddam Dei speciale donum est, et proprie 
electorum signaculum et pignus salutis aeter- 
nae: quae hominem de terrenis ad coelestia 
amanda sustollit, et de carnali spiritualem 
efficit. Quanto igitur natura amplius premi- 
tur et vincitur, tanto major gratia infunditur; 
et quotidie novis visitationibus interior homo 
secundum imaginem Dei reformatur. 

C A P U T LV. 

De corruptione naturac et efficacia gratiae 

divinae. 

Domine Deus meus, qui me creasti ad ima- 
ginem et similitudinem tuam, concede mihi 
hanc gratiam, quam ostendisti tam magnam et 
necessariam ad sahitem , ut vincam pessimam 
naturam meam, trahentem ad peccata et in 
perditionem. Sentio enim in came mea legem 
peccati, contradicentem legi mentis meae, et 
captivum me .ducentem ad obediendum sensu- 
alitati in multis; nec possum resistere passio- 
nibus ejus, nisi assistat tua sanctissima gratia, 
cordi meo ardenter infusa. 

2. Opus cst gratia tua et magna gratia, ut 
vincatur natura, ad malum semper prona ab 
adolescentia sua. Nam per primum hominem 
Adam Japsa, et vitiata per peccatum, in omnes 
homines pocna hujus maculae descendit: ut 
ipsa natura, quae hona et recta a te condita 
fuit, pro vitio jam et infirmitate corruptac na- 
turae ponatur, eo quod motus ejus sihi reli- 
ctus ad malum et inferiora trahit. Nam mo- 
dica vis, quae remansit, est tanquam scintilla 
quaedam latens in cinerc. llaec est ipsa ra- 
tio naturalis, circumfusa magna caligine, adhuc 
judicium hahens boni et mali, veri falsique 
distantiam; licet impotens sit adimplere omne, 
quod approhat, nec pleno jam lumine veritalis, 
nec sanitate alTeclionum suarum potiatur. 

3. Hinc est, Deus meus, quod condele- 

ctor legi tuae secundum interiorem ho- 

minem, sciens mandatum tuum forc bontun, 

juslum et sanctum, arguens etiam omne ma- 

lum, et peccatum fugiendum. Carne autem 

servio legi pcccati, dum magis sensualitati 

ohedio, quam rationi. Hinc cst, quod vclle 

bonum mihi adjacet, perficcre autem non in- 
venio. Hinc saepe multa bona propono, sed 
quia gratia deest ad adjuvandum infirmitatem 
meam, ex levi resistentia resilio et deticio. 
Hinc accidit, quod viam perfectionis agnosco, 
et qualiter agere debeam, clarc satis video: 
sed propriae corruptionis pondere pressus ad 
perfectiora non assurgo. 

4. 0 quam maxime est mihi necessaria, 
Domine, tua gratia ad inchoandum bonum, ad 
proiiciendum et ad perficicndum! Nam sine 
ea nihil possum facere: omnia autem possum 
in te, confortante me gratia. 0 vere coelestis 
gratia, sine qua nulla sunt propria merita, 
nulla quoque dona naturae ponderanda! INihil 
artes, nihil divitiae, nihil pulcbritudo vel for- 
titudo, nihil ingenium vel eloquentia valent 
apud te, Domine, sine gratia. Nani dona na- 
turae bonis et malis sunt communia; electo- 
rum autem proprium donum est gratia sive 
dilectio, qua insigniti digni habehtur vita 
aeterna. Tantum eminet haec gratia, ut nec 
donum prophetiae, nec signorum opcratio, nec 

quantalibet alta speculatio aliquid aestimetur 
sine ea. Sed neque fides, neque spes, neque 
aliae virtutes, tibi acceptae sunt sine caritate 
et gratia. 

5. 0 beatissima gratia, quae pauperem spi- 
ritu virtutibus divitem facis: et divitem multis 
bonis, humilem corde reddis. Veni, descende 
ad me, reple me mane consolatione tua, ne 
deficiat prae lassitudine et ariditate mentis 
anima mea. Obsecro Domine, ut inveniam 
gratiam in oculis tuis; sufficit enim mihi gra- 
tia tua, ceteris non obtentis, quae desidcrat 
natura. Si fuero tentatus et vexatus tribula- 
tionibus multis, non timebo mala, dum mecum 
fuerit gratia tua. Ipsa fortitudo mea, ipsa consi- 
lium confert et auxilium. Cunctis hostibus po- 
tentior cst, sapientior universis sapientibus. 

6. Magistra est veritaiis, doctrix disciplinae, 
lumen cordis, solamen pressurae, fugatrix tri- 
stitiae, ablatrix timoris, nutrix dcvotionis, pro- 
ductrix lacrymarum. Quid sum sine ea, nisi 
aridum lignum, et stirps inutilis ad ejicien- 
dum? Tua crgo me, Domine, gratia semper et 

praeveniat et sequatur, ac bonis operibus ju- 
giter praestet esse intentum, per Jesum Chri- 
stum Filium tuum. Amen. 

C A P U T LVL 

Quod nos ipsos abncgare ct Christum imi- 
tari debemus per crucem. 

Fili, quantum a te vales exire, tantum in 
me poteris transire. Sicut nihil foris*concu- 
piscere, internam pacem facit, sic se interius 
relinquere, Deo conjungit. Volo te addiscere (jj^ 
perfectam abncgationem tui in voluntate mea faj 
sine contradictione et querela. Sequere me: 
Ego sum via, vcritas, et vita. Sine via 
non itur, sine veritate non cognoscitur, sine 
vita non vivilur. Ego sum via, quam sequi 
debes; veritas, cui credere debes; vita, quam 
sperare debes. Ego sum via inviolabilis, ve- 
ritas infallibilis, vita interminabilis. Ego sum 
via rectissima, veritas suprema, vita vera, vita 
beata, vita increata. Si manseris in via mea, 
cognosces veritatem, et veritas liberabit te, et 
apprehendes vitam aeternam. 

2. Si vis ad vitam ingredi, serva man- 
data. Si vis veritatem cognoscere, crede mihi. 
Si vis perfectus esse, vende omnia. Si 
vis esse discipulus meus, abnega temet ipsum 
Si vis beatam vitam possidere, praesentem 
vitam contemne. Si vis exaltari in coelo, hu- 
milia te in mundo. Si vis regnare mecum, 
porta crucem mecum. Soli enim servi crucis 
inveniunt viam beatitudinis et verae lucis. 

3. Domine Jesu, quia arcta cst via tua et 
mundo despecta, dona mihi, te cum mundi 
despectu imitari. Non enim major est ser- 
vus domino suo, nec discipulus supra 
magistrum. Exerceatur servus tuus in vita 
tua, quia ibi est salus mea ct sanctitas vera. 
Quidquid extra eam lego vel audio, non me 
recreat nec delectat plene. 

4. Fili, quia haec scis et lcgisti omnia, be- 
atus eris, si feceris ea. Qui habet man- 
data mea et servat ea, ipse cst,qui diligit 
me; et ego diligam cum ct manifestabo 
ci me ipsum, et faciam eum consedere me- 
cum in regno Patris mei. 

5. Domine Jcsu, sicut dixisti et promisisti, 
sic utique fiat, et mihi promereri contingat. 
Suscepi, suscepi de manu tua crucem; por- 
tabo, et portabo eam usque ad mortem, sicut 
imposuisti mihi. Vere vita boni monachi crux 
est, sed dux paradisi. Inceptum est, retro 
abire non licet, ncc relinquere oportet. 

6. Eia fratres, pergamus simul, Jesus erit 
nobiscum. Propter Jesum suscepimus hanc 
crucem; propter Jesum perseveremus in cruce. 
Erit adjutor noster, qui est dux noster et 
praecessor. En, Rex noster ingreditur ante 
nos, qui pugnabit pro nobis. Sequamur viri- 
liter, nemo metuat terrores; simus parati 
mori fortiter in bello, nec inferamus crimen 
gloriae nostrae, ut fugiamus a cruce. 

• 

CAPUT LVII. 

Quod homo non sit nimis dejcctus, quaudo 
in aliquos labitur defcctus. 

Fili, inngis placent niihi patientia et humi- 
litas in adversis, quam multa consolatio et 

devotio in prosperis. Ut quid te contristat 
parvum factum contra te dictum? Si amplius 
fuisset, commoveri non debuisses. Sed nunc 
permitte transire; non est primum nec no- 
vum, nec ultimum erit, si diu vixeris. Satis 
virilis es, quamdiu nil obviat adversi. Bene 
etiam consulis, et alios nosti roborare verbis; 
sed cum ad januam luam venit repentina tri- 
bulatio, deficis consilio et robore. Attende 
magnam fragililatem tuam, quam sacpius ex- 
periris in modicis objectis; tamen pro sa- 
lute tua ista fiunt, cum haec el similia con- 
tingunt. 

2. Pone, ut melius nosti, ex corde; et si te 
tetigerit tribulatio, non tamen dejiciat nec diu 
implicet Ad minus sustine patienter, si non 
potcs gaudenter. Etiamsi minus libenter au- 
dis, et indignationem scntis: reprime te, nec 
patiaris aliquid inordinatum ex ore tuo exire, 
unde parvuli scandalizentur. Cito conquiescet 
commotio excitata, et dolor internus revertente 
dulcorabitur gratia. Adhuc vivo ego, dicit 
Dominus, juvare te paratus, et solilo amplius 

consolari; si confisus fueris mihi, et devote 
invocavcris me. 

3. Animacquior esto, et ad majorem susti- 
nentiam accingere. Non est totum frustratum, 
si te saepius percipis tribulatum veJ graviter 
tentatum. Homo es, et non Deus; caro es, 
non Angelus. Quomodo tu posses semper in 
eodem statu virtutis permanere, quando hoc 
defuit Angelo in coelo et primo homini in 
paradiso? Ego sum, qui moerentes erigo so- 
spitate, et suam cognoscentes infirmitatem ad 
meam proveho divinitatem. 

4. Domine, bcncdictum sit verbum tuum, 
dulce super mel et favum ori meo. Quid 
facerem in tantis tribulationibus et angustiis 
meis, nisi me confortares tuis sanctis sermo- 
nibus? Dummodo tandem ad portum salutis 
perveniam, quid curae est, quae et quanta pas- 
sus fuero? Da finem bonum, da felicem ex 
hoc mundo transitum. Memento mei, Deus 
meus, et dirige me recto itinere in regnum 
tuum Amen. 

De altioribus rebus et ocultis Dei judiciis 

non scrutandis. 

Fili, caveas disputare de altis materiis et 
de occultis Dei judiciis: cur iste sic relinqui- 
tur et ille ad tantam gratiam assumitur; cur 
etiam iste tantum affligitur et ille tam eximie 
exaltatur. Ista omnem humanam facultatem 
excedunt, nec ad investigandum judicium di- 
vinum ulla ratio praevalet, vel disputatio. 
Quando ergo haec tihi suggerit inimicus, vel (jj 
ctiam quidam curiosi inquirunt homines, re- 
sponde illud Prophetae: Justus es, Dominc, 
et rectum judicium tuum; et illud: Judi- 
cia Domini vera, justificata in semet 
ipsa. Judicia mea metuenda sunt, non discu- 
tienda; quia humano intellcctui sunt incom- 
prchensihilia. 

2. Noli etiam inquirere nec disputare de 
meritis Sanctorum, quis alio sit sanctior, aut 
quis major fuerit in regno coelorum. Talia 
gcnerant saepe lites et contentiones inutiles, 
nutriunt quoque superbiam et vanam gloriam: 

unde oriuntur invidiae et dissensiones, dum 
iste illum Sanctum, et alius alium conatur su- 
perbc pracferre. Talia autem velle scire et 
investigare nullum fructum afferunt, sed ma- 
gis Sanctis displicent: quia non sum Deus 
dissensionis, sed pacis; quae pax magis 
in humilitate vcra, qitam in propria exaltatione 
cousistit. 

3. Quidam zelo dilectionis trahuntur ad hos 
Sanctos vel ad illos ampliori affeclu, sed hu- 
mano potius, quam divino. Ego sum, qui 
cunctos condidi Sanctos; ego donavi gratiam, 
ego praestili gloriam. Ego novi singulorum 
merita; ego praeveni eos in benedictio- 
nibus dulcedinis meae. Ego praescivi dile- 
ctos ante saecula; ego eos elegi de mundo, 
non ipsi me praeelegerunt. Ego vocavi per 
gratiam, attraxi per misericordiam; ego per- 
duxi eos per tentationes varias. Ego infudi 
consolationes magnificas, ego dedi perseve- 
rantiam, ego coronavi eorum patientiam. 

4. Ego primum et novissimum agnosco, ego 
omncs inaestimabili dileclione amplector. Ego 

laudandus sum in omnibus Sanctis meis; ego 
super omnia benedicendus sum et bonorandus 
in singulis, quos sic gloriose magnificavi et 
praedestinavi sine ullis praecedentibus propriis 
meritis. Qui ergo unum de minimis meis 
contempserit, nec magnum bonorat; quia pu- 
sillum et magnum ego feci. Et qui dero- 
gat alicui Sanctorum, derogat et mibi, et cete- 
ris omnibus in regno coelorum. Omnes unum 
sunt per caritatis vinculum; idem sentiunt, 
idem volunt, et omnes in unum se diligunt. 

5. Adbuc autem, quod multo altius est, 
plus me, quam se et sua merita diligunt. 
Nam supra se rapti, et extra propriam dile- 
ctionem tracti, toti in amorem mei pergunt, 
in quo et fruitive quiescunt. ISiliil est, quod 
eos avertere possit aut deprimere: quippe qui 
aeterna veritate pleui, igne ardescunt inextin- 
guibilis caritatis. Taceant igilur carnales et 
animales bomines de Sanctorum stalu dis- 
serere, qui non norunt nisi privata gaudia 
diligere. Demunt et addunt pro sua inclina- 
tione, non prout placet aeternae veritati. 

6. In multis est ignorantia, eorum maximc, 
qui parum illuminati, raro aliquem perfecta 
dilectione spirituali diligere norunt. Multum 
adhuc naturali affectu et humana amicitia ad 
hos vel ad illos trahuntur, et sicut in inferio- 
rihus se hahent, ita et de coelestibus imagi- 
nantur. Sed est distantia incomparahilis, quae 
imperfecti cogitant, et quae illuminati viri per 
revelationem supernam speculantur. 

7. Cave ergo. fili, de istis curiose traclare, 
^ quae tuam scientiam excedunt: sed hoc magis lyi 

satage et intende, ut vel minimus in regno finSr 
Dei queas inveniri. Et si quispiam sciret, 
quis alio sanctior esset. vel major hahere- 
tur in regno coelorum: quid ei haec notitia 
prodesset, nisi se ex hac cognitione coram me 
humiliaret, et in majorem norainis mei lau- 
dem cxsurgeret? Multo acceptius Deo facit, qui 
de peccatorum suorum magnitudine et virtu- 
tum suarum parvitate cogitat, et quam longe 
a perfectione Sanctorum distat, quam is, qui 
dc eorum majoritate vel parvitate disputat. 
Melius est Sanctos devotis precihus et lacry- 

mis exorare, et eorum gloriosa suflragia bu- 
mili mente iraplorare, quam eorum sccreta 
vana inquisitione perscrutari. 

8. IIH bene et optime contentantur, si ho- 
mines scirent contentari et vaniloquia sua 
compescere. Non gloriantur de propriis me- 
ritis, quippe qui sibi nihil bonitatis adscri- 
bunt, sed totum mihi, quoniam ipsis cuncta 
ex infinita caritate mea donavi. Tanto amore 
divinitatis et gaudio superefQuenti replentur, 

! I ut nihil eis desit gloriae, nihilque possit de- 
esse felicitatis. Omnes Sancti, quanto altio- 
res in gloria, tanto humiliores in se ipsis, et 
mihi viciniores et dilectiores existunt. Ideo- 
que habes scriptum, quia mittebant co- 
ronas suas ante Deum, et ceciderunt in 
facies suas coram Agno, et adoraverunt 
viventem in saecula saeculorum. 

9. Multi quaerunt, quis major sit in regno 
Dei, qui ignorant, an cum minimis erunt digni 
computari. Magnum est, vel minimum esse 
in coelo, ubi omnes magni sunt: quia omnes 
filii Dei vocabuntur et erunt. Minimus erit 

in mille, et peccator centum annorum 
morietur. Cum enim quaererent discipuli, 
quis major esset in regno coelorum, tale au- 
dierunt responsum: Nisi conversi fueritis 
et efficiamini sicut parvuli, non intra- 
bitis in regnum coelorum. Quicunque 
ergo humiliaverit se, sicut parvulus 
iste, hic major est in regno coclorum. 

10. Vae eis, qui cum parvulis humiliare se 
sponte dcdignantur, quoniam humilis janua 
(Jl regni coelestis eos non admittet intrare. Vae (]Ji 
etiam divitibus, qui habent hic consola- frfr 
II tioncs suas, quia pauperibus intrantibus in 
regnum Dei, ipsi stabunt foris cjulantcs. Gau- 
dete humiles, et exultate pauperes, quia ve- 
strum est regnum Dei, si tamen in veritate 
ambulatis. 

C A P U T LIX. 

Quod omnis spes et fiducia in solo Dco est 

figenda. 

Domine, quae est fiducia mea, quam in hac 
vita habeo, aut quod majus solatium meum ex 
omnibus apparentibus sub coelo? Nonnc tu, 

Dominc Deus meus, cujus misericordiae non 
est numerus? Ubi mihi bene fuit sine te? 
Aut quando male esse potuit praesente te? 
Malo pauper esse proptcr te, quam dives sine 
te. Eligo potius tecum in terra peregrinari, 
quam sine te coclum possidere. Ubi tu, ibi 
coelum; atque ibi mors et infernus, ubi tu 
non es. Tu mihi in desiderio es; et ideo 
post te gemere, clamare et exorare necesse 
est. In nullo denique possum plene confi- 
dere, qui in necessitatibus auxilietur opportu- 
nius, nisi in te solo Deo meo. Tu es spes /ffjr 
mea, tu Gducia mea, tu consolator meus et 
tidelissimus in omnibus. 

2. Omnes, quae sua sunt, quaerunt: tu sa- 
lutem meam et profectum meum solummodo 
praetcndis, et omnia in bonum mihi convertis. 
Etiamsi variis tentationibus et adversitatibus 
exponas me, hoc totum ad utilitatem meam 
ordinas, qui mille modis dilectos tuos pro- 
bare consuevisti. In qua probatione non minus 
diligi debes et laudari, quam si coelestibus 
consolationibus mc repleres. 

3. In te ergo, Domine Deus, pono totam 
spem meam et refugium, in te omnem tribu- 
lationem et angustiam meam constituo; quia 
totum infirmum et instabile invenio, quidquid 
extra te conspicio. Non enim prodcrunt multi 
amici, neque fortes auxiiiarii adjuvare pote- 
runt, nec prudentes consiliarii responsum utile 
dare, neque libri doctorum consolari, nec ali- 
qua pretiosa substantia liberarc, nec locus 
aliquis secretus contutari: si tu ipse non assi- 
stas, juves, confortcs, consoleris, instruas et 
custodias. 

4. Omnia namque, quae ad pacem videntur 
esse et felicitatem babendam, te absente nihil 
sunt, nibilque fclicitatis in veritate conferunt. 
Fons ergo omnium bonorum, et altitudo vitae 
et profunditas eloquiorum tu es; et in te su- 
per omnia sperare, fortissimum solatium ser- 
vorum tuorum. Ad te sunt oculi mei, in te 
conildo, Deus raeus, misericordiarum Pater. 
Benedic et sanctifica animam meam benedi- 
ctione coelesti, ut fiat babitatio sancta tua, ct 
sedcs aeternae gloriae tuae, nibilque in tem- 

plo tuae divinitntis inveniatur, quod oculos 
tuae majestatis oflendat. Secundum magni- 
tudinem bonitatis tuae, ct multitudinem 
miserationum tuarum respice in me, et 
exaudi orationem pauperis servi tui, longe 
exulantis in regionc umbrae mortis. Protege 
et conserva animam servuli tui inter tot discri- 
mina vitae corruptibilis, ac comitantc gra- 
tia tua, dirige per viam pacis ad patriam 
perpetuae claritatis. Amen. 

evota eihorlalio ad 
sacram Comrau- 
niooem. 

Vox Christi. 





enitc ad me 
omnes, qui la- 
boratis et onerati 
estis, et ego refi- 
ciam vos, dicit Domi- 
nus. Panis quem ego 
dabo, caro mea est, 
pro mundi vita. Ac- 
cipite et comedite, 
hoc est Corpus me- 
um, quod pro vobis 
tradetur; hoc facite 
in meam commemo- 
rationem. Qui man- 

ducat meam carnem, et bibit meum san- 
guinem, in me manet, et ego in illo. 
Verba, quae ego locutus sum vobis, 
spiritus et vita sunt. 



C A P U T I. 

Cum quanta reverentia Christus sit susci- 

p i e n d u s. 

Yox Disciptjli. 

Haec sunt verba tua, Christe, Veritas aeter- 
na, quamvis non uno tempore prolata, nec 
uno in loco conscripta. Quia ergo tua sunt 
et vera, gratanter mihi et fideliter cuncta sunt 
accipienda. Tua sunt, et tu ea protulisti; et 
mea quqque sunt, quia pro salute mea ea edi- 
disti. Libenter suscipio ea ex ore tuo, ut 
arctius inserantur cordi meo. Excitant me 
verba tantae pietatis, plena dulcedinis et dile- 
ctionis, sed terrent me delicta propria, et ad 
capienda tanta mysteria me reverberat im- 
pura conscientia. Provocat me dulcedo ver- 
borum tuorum, sed onerat multitudo vitiorum 
meorum. 





Digitized by Google 





LIBER IV. CAPUT 1. 

2. Jubes, ut fiducialiter ad te accedam, si 
tecum velim habere partem; et ut immortali- 
tatis accipiam alimoniam, si aeternam cupiam 
obtinere vitam et gloriam. Venite, inquis, 
ad me omnes, qui laboratis et onerati 
estis, et ego reficiam vos. 0 dulce et 
amicabile verbum in aure peccatoris, quod tu, 
Domine Deus meus, egenum et pauperem in- 
vitas ad Communionem tui sanctissimi Corpo- 
ris. Sed quis ego sum, Domine, ut ad te 
praesumam accedere? Ecce, coeli coelo- 
rum te non capiunt; et tu dicis: Venite 
ad me omnes. 

3. Quid sibi vult ista piissima dignatio et 
tam amicabilis invitalio? Quomodo ausus ero 
venire, qui nihil boni mihi conscius sum, 
unde possim praesumere? Quomodo te intro- 
ducam in domum meam, qui saepius oflendi 
benignissimam faciem tuam? Reverentur An- 
geli et Archangeli, metuunt sancti et justi; et 
tu dicis: Venite ad me omnes. Nisi tu 
Domine hoc diceres, quis verum esse crederet? 
Et nisi tu juberes, quis accedere attentaret? 

4. Ecce, Noe, vir justus, in arcae fabrica 
centum annis laboravit, ut cum paucis salva- 
retur: et ego quomodo me potero una hora 
praeparare, ut mundi fabricatorem cum reve- 
rentia sumam? Moyses, famulus tuus magnus, 
et specialis amicus tuus, arcam ex lignis im- 
putribilibus fecit, quam et mundissimo vesti- 
vit auro, ut tabulas legis in ea reponeret: et 
ego, putrida creatura, audebo te conditorem 
legis ac vitae datorem tam facile suscipere? 
Salomon, sapientissimus regum Israel, tem- 
plum magnificum septem annis in laudem no- 
minis tui aedificavit, et octo diebus festum 
dedicationis cjus celebravit, mille hostias pa- 
cificas obtulit, et arcam foederis in clangore 
buccinae et jubilo in locum sibi praeparatum 
solemniter collocavit. Et ego infelix et pau- 
perrimus hominum, quomodo te in domum 
meam introducam, qui vix mediam expendere 
devote novi horam? et utinam vel semel digne 
fcre mediam! 

5. 0 mi Deus, quantum illi ad placendum 
tibi agere studuerunt! Heu, quam pusillum 

est, quod ago! Quam breve expleo tempus 
cum me ad communicandum dispono! Raro 
totus eollectus, rarissime ab omni distractione 
purgatus. Et certe in tua salutari Deitatis 
praesentia, nulla deberet occurrere indecens 
cogitatio, nulla etiam occupare creatura: quia 
non Angelum, sed Angelorum Dominum susce- 
pturus sum hospilio. 

6. Est tamen valde magna distantia inter 
arcam foederis cum suis reliquiis, et mun- 
dissimum Corpus tuum cum suis ineffabilibus 
virtutibus; inter legalia illa sacrificia futuro- 
rum praefigurativa, et veram Corporis tui ho- 
stiam, omnium antiquorum sacrificiorum com- 
pletivam. 

7. Quare igitur non magis ad tuam venera- 
bilem inardesco pracsentiam? Cur non majori 
me praeparo sollicitudine ad tua sancta su- 
menda: quando illi antiqui sancti Patriarchae 
et Prophetae, reges quoque et principes cum 
universo populo, tantum devotionis demon- 
strarunt affectum erga cultum divinum? 

8. Saltavit devotissimus Rex David coram 

arca Dei totis viribus, recolens Leneficia olim 
indulta patribus; fecit diversi generis organa, 
psalmos edidit, ct cantari instituit cum lae- 
titia, cecinit et ipse frequenler in citbara, 
Spiritus sancti afQatus gratia; docuit populum 
Israel toto corde Deum laudare, et ore con- 
sono diebus singulis benedicere et praedicare. 
Si tanta agebatur tunc devotio, ac divinae 
laudis extitit recordatio coram arca testa- 
menli: quanta nunc mihi et omni populo 
Christiano habenda est reverentia et devotio 
in praesentia Sacramenti, in sumptione excel- 
lentissimi Corporis Christi? 

9. Currunt multi ad diversa loca pro visi- 
tandis reliquiis Sanctorum, et mirantur auditis 
gestis eorum; ampla aedificia templorum in- 
spiciunt, et osculantur sericis et auro invo- 
luta sacra ossa ipsorum. Et ecce, tu praesens 
es hic apud me in altari,Deus meus, Sanctus 
Sanclorum, Creator hominum, et Dominus An- 
gelorum. Saepe in talibus videndis curiosi- 
tas est hominum et novitas invisorum, et 
modicus reportalur emendationis fructus, ma- 

xime ubi est tam levis sine vera contritione 
discursus. Hic autem in Sacramento altaris 
totus praesens es, Deus meus, homo Christus 
Jesus: ubi et copiosus percipitur aeternae sa- 
lutis fructus, quotiescunque fueris digne ac de- 
vote susceptus. Ad istud vero non trahit levitas 
aliqua, nec curiositas aut sensualitas, sed fir- 
ma fides, devota spes et sincera caritas. 

10. 0 invisibilis conditor mundi Deus, quam 
mirabiliter agis nobiscum, quam suaviter et 
gratiose cum eJcctis tuis disponis, quibus 
temet ipsum in Sacramento sumendum pro- 
ponis! Hoc namque omnem intelleclum supe- 
rat; hoc specialiter devotorum corda trahit, et 
accendit afFectum. Ipsi enim veri fideles tui, 
qui totam vitam suam ad emendationem dispo- 
nunt, ex hoc dignissimo Sacramento ma- 
gnam devotionis gratiam et virtutis amorem 
frequenter recipiunt. 

11. 0 admirabilis et abscondita gratia Sa- 
cramenti, quam norunt tantum Christi fideles, 
infideles autem et peccatis servientes experiri 
non possunt! In hoc Sacramento confertur 

spiritualis gratia, et reparatur in anima virtus 
amissa, et per peccatum deformata redit pul- 
cinitudo. Tanta est aliquando haec gratia, ut 
ex plenitudine collatae devotionis non tantum 
mens, sed et debile corpus vires sibi praesti- 
tas sentiat ampliores. 

12. Dolendum tamen est et miserandum 
valde super tepiditate et negligentia nostra, 
quod non majori affectione trahimur ad Chri- 
stum sumendum, in quo tota spes salvando- 
rum consistit et meritum. Ipse enim est 
sanctificatio nostra et redemptio; ipse conso- 
latio viatorum, et Sanctorum aeterna fruitio. 
Dolendum itaque valde, quod multi tam parum 
hoc salutare mysterium advertunt, quod coe- 
lum laetificat, et mundum conservat univer- 
sum. Heu caecitas et duritia cordis humani, 
tam ineffabile donum non magis attendere, et 
ex quotidiano usu etiam ad inadvertentiam 
defluere! 

13. Si enim hoc sanctissimum Sacramen- 
tum in uno tantum celebraretur loco, et ab 
uno tantum consecrarctur sacerdote in mundo: 

quanto putas desiderio ad illum locum ct ad 
talem Dei sacerdotem homines afficerentur, 
ut divina mysteria celebrari viderent? Nunc 
autem multi facti sunt sacerdotes, et in multis 
locis oflertur Christus, ut tanto major appa- 
reat gratia et dilectio Dei ad hominem, quanto 
latius est sacra Communio difTusa per omnem 
orhem. Gratias tibi, Jesu bone, pastor aeterne, 
qui nos pauperes et exules dignatus es pre- 
tioso Corpore et Sanguine tuo reficere, et ad 
haec mysteria percipienda etiam proprii oris 
tui alloquio invitare, dicendo: Venite ad me 
omnes, qui laboratis et onerati estis, et ego 
reficiam vos. 

C A P U T II. 

Quod magna bonitas et caritas Dei in Sa- 
cramento homini exhibctur. 

Vox Discipuli. 

Super bonitate tua et magna miscricordia 
tua, Dominc, confisus, accedo aeger ad Saiva- 
torem, esuriens et sitiens ad fontem vitae, 
egenus ad Regem coeli, servus ad Dominum, 

crcatura ad Creatorem, desolatus ad meum 
pium consolatorem. Sed unde hoc mihi, ut 
venias ad me? Quis ego sum, ut praestes 
mihi te ipsum? Quomodo audet peccator co- 
ram te apparere? Et tu quomodo dignaris ad 
peccatorem venire? Tu nosti servum tuiun, ct 
scis, quia nil boni in se habet, unde hoc illi | 
praestes. ConGteor igitur vilitatem meam, 
agnosco tuam bonitatem, laudo pietatem, et 
gratias ago propter nimiam caritatem. Propter 
temet ipsum enim hoc facis, non propter mea 
merita; ut bonitas tua mihi magis innotescat, 
caritas amplior ingeratur, et humilitas per- 
fectius commendetur. Quia ergo tibi hoc pla- 
cet, et tu sic Ceri jussisti, placet et mihi 
dignatio tua; et utinam iniquitas mea non 
obsistat! 

2. 0 dulcissime et benignissime Jesu, quanta 
tibi reverentia et gratiarum actio cum perpe- 
tua laude pro susceptione sacri Corporis tui 
debetur, cujus dignitatem nullus hominum ex- 
plicare potens invenitur! Sed quid cogitabo in 
hac Communione, jn accessu ad Dominum 

meum, quem debite venerari nequeo, et tamen 
devote suscipere desidero? Quid cogitabo me- 
lius et salubrius, nisi me ipsum totaliter hu- 
miliando coram te, et tuam infinitam bonita- 
tem exaltando supra me? Laudo te, Deus 
meus, et exalto in aeternum. Despicio me 
et subjicio tibi in profundum vilitatis meae. 

3. Ecce, tu Sanctus sanctorum, et ego sor- 
des peccatorum. Ecce, tu inclinas te ad me, 
qui non sum dignus ad te respicere. Ecce, 
tu venis ad me, tu vis esse mecum, tu invitas 
ad convivium tuum. Tu mihi dare vis coele- 
stem cibum et panem Angelorum ad man- 
ducandum: non alium sane, quam te ipsum, 
panem vivum, qui de coelo descendisti 
et das vitam mundo. 

4. Ecce, unde dilectio procedit, qualis di- 
gnatio illucescit! Quam magnae gratiarum 
actiones et laudes tibi pro his debentur! 0 
quam salutare et utile consilium tuum, cum 
istud instituisti! Quam suave et jucundum 
convivium, cum te ipsum in cibum donasti! 
0 quam admirabilis operatio tua, Domine, 





DE IMITATIONE CHRISTI 

quam potens virtus tua, quam infallibilis veri- 
tas tua! Dixisti enim, et facta sunt omnia: ct 
hoc factum est, quod ipse jussisti. 

5. Mira res et lide digna, ac humanum vin- 
cens intellectum, quod tu, Domine Deus meus, 
verus Deus et homo, sub modica specie panis 
et vini integer contineris, et sine consum- 
ptione a sumente manducaris. Tu, Domine 
universorum, qui nullius habes indigentiam, 
voluisti per Sacramentum tuum habitare in 
nobis; conserva cor meum et corpus meum 
immaculatum, ut laeta et pura conscientia 
saepius tua valeam celebrare mysteria, et ad 
meam perpetuam accipere salutem, quae ad 
tuum praecipue honorem et memoriale perenne 
sanxisti et instituisti. 

6. Laetare, anima mea, et gratias age Deo 
pro tam nobili munere et solatio singulari in 
hac lacrymarum valle tibi relicto. Nam quo- 
ties hoc mysterium recolis et Christi Corpus 
accipis, toties tuae redemptionis opus agis et 
particeps omnium meritorum Christi efficeris. 
Caritas etcnim Christi nunquam minuitur, et 

magnitudo propitiationis ejus nunquam exhau- 
ritur. Ideo nova semper mentis renovatiohe 
ad hoc disponere le dehes, et magnum salutis 
mysterium attenta consideratione pensare. Ita 
magnum, novum et jucundum tihi videri de- 
hct, cum celehras aut missam audis, ac si 
codem die Christus primum in utcrum Virgi- 
nis descendens, homo factus esset, aut in 
cruce pendens, pro salute hominum pateretur 
et moreretur. 




C A P l T III. 

Quod utile sit saepe comniunicare. 
Vox Discipuli. 

Ecce, ego ad le venio, Domine, ut bene 
mihi sit ex munere tuo, et laetiflcer in convi- 
vio sancto tuo, quod parasti in dulcedine 
tua pauperi, Deus. Ecce, in tc est totum, 
quod desiderare possum et deheo; tu salus 
mea ct redemptio, spes et fortitudo, decus et 
gloria. Laetifica ergo hadie animam servi 
tui, quoniam ad te, Domine Jesu, ani- 
mam meam levavi. Desideio te nunc de- 

votc ac rcverenter suscipere; cupio te in 
doraum meam inducere, quatenus cum Za- 
chaeo merear a te benedici ac inter fllios 
Abrahae computari. Anima mea Corpus tuum 
concupiscit, cor meum tecum uniri desiderat. 

2. Trade te mihi, et sufllcit; nam praeter 
te nulla consolatio valet. Sine te esse nequco, 
et sinc visitatione tua vivere non valeo. Ideo- 
que oportet me frequenter ad te accedere, et 
in remedium salutis meae recipere; ne forte 
deficiam in via, si fuero coelesti fraudatus ali- 
monia. Sic enim tu misericordissime Jesu. 
praedicans populis et varios curans languores, 
aliquando dixisli: Nolo eos jejunos dimit- 
tere in domum suam, ne deficiant in 
via. Age igitur hoc mecum modo, qui te 
pro fidelium consolatione in Sacramento reli- 
quisti. Tu es enim suavis refectio animae: 
et qui te digne manducaverit, particeps et 
heres erit aetemae gloriae. Necessarium qui- 
dem mihi est, qui tam saepe labor et pecco, 
tam Gito torpesco et deficio; ut per frequen- 
tcs orationes et confessiones ac sacram Cor- 

poris tui pcrceptionem me renovem, mundem 
et accendam; ne forte diutius abstinenjdo, a 
sancto proposito defluam. 

3. Proni enim sunt sensus hominis ad 
maluni ab adolescentia sua, et nisi suc- 
currat divina medicina, labitur homo mox ad 
pejora. Retrahit ergo sancta Communio a 
malo, et confortat in bono. Si enim modo 
tam saepe negligens sum et tepidus, quando 
communico aut celebro; quid fieret, si medc- 
lam non sumerem, et tam grande juvamen 
non quaererem? Et licet omni dic non sim 
aptus nec ad celebrandum bene dispositus, 
dabo tamen operam, congruis temporibus di- 
vina percipere mysteria, ac tantae gratiae par- 
ticipem me praebere. Nam haec est una 
principalis fidelis animae consolatio, quamdiu 
peregrinatur a te in mortali corpore, ut sae- 
pius memor Dei sui, dilectum suum devota 
suscipiat mentc. 

4. 0 mira circa nos tuae pietatis dignatio, 
quod tu, Domine Deus, creator et vivificator 
omnium spirituum, ad pauperculam dignaris 

venire animam, et cum tota divinitate tua ac 
iiumanitate, ejus impinguare esuriem! 0 felix 
mens et beata anima, quae te Dominum Deum 
suum meretur devote suscipere, et in tui 
susceptione spirituali gaudio repleri! 0 quam 
magnum suscipit Dominum, quam dilectum 
inducit hospitem, quam jucundum recipit so- 
cium, quam fidelem acceptat amicum, quam 
speciosum et nobilem amplectitur sponsum 
prae omnibus dilectis, et super omnia desi- 
derabilia amandum! Sileant a facie tua, dul- 
cissime dilecte meus, coelum et terra ct om- 
nis ornatus eorum; quoniam, quidquid laudis 
habent ac decoris, ex dignatione tuae est lar- 
gitatis, nec ad decorem tui pervenient nomi- 
nis, cujus sapientiae non est numerus. 

C A P U T IV. 

Quod multa bona praestantur dcvote com- 

municantibus. 

Vox Discipuli. 
Domine Dcus meus, pracveni servum tuum 
in benedictionibus dulcedinis tuae, ut ad tuum 

magnificum Sacramentum digne ac devote me- 
rear accedere. Excita cor meum in te, et a 
gravi torpore exue me. Visita me in salutari 
tuo ad gustandam in spiritu suavitatem tuam, 
quae in hoc Sacramento tamquam in fonte 
plenarie latet. Ulumina quoque oculos meos 
ad intuendum tantum mvsterium, et ad cre- 
dendum illud indubitata fide, me robora. Est 
enim operatio tua non humana potentia; tua 
sacra institutio non hominis adinventio. Non 
enim ad haec capienda et intelligenda aliquis 
idoneus per se reperitur, quae Angelicam 
etiam subtilitatem transcendunt. Quid ergo ego 
peccator indignus, terra et cinis, de tam alto 
sacro secreto potero investigare et capere? 

2. Domine, in simplicitate cordis mei, in 
bona firma fide et in tua jussione ad te cum 
spe ac reverenlia accedo, ct vere credo, quia 
tu praesens es hic in Sacramento, Deus et 
homo. Vis ergo, ut te suscipiam, et rae ipsum 
tibi in caritate uniam. Unde tuam precor cle- 
mentiam, et specialem ad hoc imploro mihi 
donari gratiam: ut totus in te liqueliam et 

amore pereffluam, atque de nulla alia conso- 
latione amplius me intromittam. Est enim 
! hoc altissimum et dignissimum Sacramentum 
salus animae et corporis, medicina omnis spi- 
| ritualis languoris: in quo vitia mea curantur, 
i passiones frenantur, tentationes vincuntur aut 
minuuntur, gratia major infunditur, virtus in- 
cepta augetur, firmatur fides, spes roboratur 
I et caritas ignescit ac dilatatur. 

3. Multa namque bona largitus es, et adhuc 
saepius Jargiris in Sacramento diJtictis tuis 
; devote communicantibus, Deus meus, susceptor 
animae meae, reparator infirmitatis humanae, 
et totius dator consolationis internae. Nam 

muto » .d, mo , «*. 

I tribulationes infundis, et de imo dejectionis 
propriae ad spem tuae protectionis erigis, 
atque nova quadam gratia eos intus recreas 
et illustras: ut, qui anxii primum et sine 
affectione se ante Communionem senserant, 
postea refecti cibo potuque coelesti in me- 
lius se mutatos inveniant Quod idcirco cum 
electis tuis ita dispensanter agis, ut veraciter 

agnoscant et patenter experiantur, quantum 
infirmitatis ex se ipsis habeant, et quid boni- 
tatis ac gratiae ex te consequantur. Quia e* 
semet ipsis frigidi, duri, et indevoti: ex te 
autem ferventes, alacres, et devoti esse me- 
rentur. Quis enim ad fontem suavitatis hu- 
militer accedens, non modicum suavitatis inde 
reportat? Aut quis juxta copiosum ignem stans, 
non parum caloris inde percipit? Et tu fons 
es semper plenus et superabundans, ignis ju- 
giter ardens et nunquam deficiens. 

4. Unde si mihi non licet haurire de ple- 
nitudine fontis nec usque ad satietatem po- 
tare, apponam tamen os meum ad foramen 
coelestis fistulae, ut saltem modicam inde gut- 
tulam capiam ad refocillandam sitim meam et 
non penitus exarescam. Et si necdum totus 
coelestis et tam ignitus, ut Cherubim et Sera- 
phim, esse possum: conabor tamen devotioni 
insistere et cor meum praeparare , ut vel mo- 
dicam divini incendii ilammam, ex humili 
sumptione vivifici Sacramenti conquiram. Quid- 
quid autem mihi deest, Jesu bone, Salvator 

sanctissime, tu pro me supple benigne ac 
gratiose, qui omnes ad te dignatus es vocare, 
dicens: Venite ad me omnes, qui laboratis et 
onerati estis, et ego reficiam vos. 

5. Ego quidem laboro in sudore vultus mei, 
dolore cordis torqueor, peccatis oneror, tenta- 
tionibus inquietor, multis malis passionibus 
implicor et premor; et non est qui adjuvet, 
non est qui liberet et salvum faciat, nisi tu, 
Domine Deus, salvator meus: cui committo 
me et omnia mea, ut me custodias et perdu- 
cas in vitam aeternam. Suscipe me in lau- 
dem ct gloriam nominis tui, qui Corpus tuum 
ct Sanguinem in cibum et potum mihi parasti. 
Praesta, Domine Deus salutaris meus, ut ciim 
frequentatione mysterii tui crescat meae devo- 
tionis affectus. 

C A P U T V. 

De dignitate Sacramenti et statu Sacer- 

dotali. 
Vox Dilecti. 

Si haberes angclicam puritatem et sancti 

Joannis Baptistae sanctitatem, non esses di- 

gnus hoc Sacramentum accipere nec tractare. 
Non cnim hoc meritis debetur hominum, quod 
homo consecret et tractet Christi Sacramen- 
tum, et sumat in cibum panem Angelorum. 
Grande mysterium et magna dignitas Sacerdo- 
tum, quihus dalum est, quod Angelis non est 
concessum. Soli namque Sacerdotes rite in 
Ecclesia ordinati, potestatem hahent celebrandi 
et Corpus Christi consecrandi. Sacerdos qui- 
dem minisler est Dei, utens verbo Dei per 
jussionem et institutionem Dci; Deus autem 
ihi principalis est auctor et invisibilis opera- 
tor, cui subcst omne quod voluerit, et paret 
omne quod jusserit 

2. Plus ergo crederc debes Deo omnipo- 
tenti in hoc excellentissimo Sacramento, quam 
proprio sensui aut alicui signo visibili. Ideo- 
que cum timore et reverentia ad hoc opus est 
accedendum. Attende tibi et vjde, cujus mi- 
nisterium tibi traditum est per impositionem 
manus Episcopi. Ecce, Saccrdos factus cs et 
ad celebrandum consecratus; vide nunc, ut 
fidelitcr et devote in suo tempore Deo sacrifi- 

cium offeras, et te ipsum irrepreliensibilem 
exbibeas. Non alleviasti onus tuum, sed 
arctiori jam alligatus es vinculo disciplinae, 
et ad majorem teneris perfectionem sanctita- 
tis. Sacerdos omnibus virtutibus debet esse 
ornatus, et aliis bonae vitae exemplum prae- 
bere. Ejus conversatio non cum populari- 
bus et communibus hominum viis, sed cum 
Angelis in coelo aut cum perfectis viris 
in terra. 

3. Sacerdos sacris vestibus indutus, Christi 
vices gerit, ut Deum pro se et pro omni po- 
pulo suppliciter et bumiliter roget. Habet 
ante se et retro Dominicae crucis signum, ad 
memorandam jugiter Christi passionem. Ante 
se crucem in casula portat, ut Christi vestigia 
diligenter inspiciat, et sequi ferventer studeat. 
Post se cruce signatus cst, ut adversa quaeli- 
bet ab aliis illata, clementer pro Deo toleret. 
Antc se crucem gerit, ut propria peccata lu- 
geat; post se, ut aliorum etiam commissa per 
compassionem defleat, et se medium inter 
Deum et peccatorem constitutum esse sciat, 

nec ab oratione et oblatione sancta torpescat, 
donec gratiam et misericordiam impetrare me- 
reatur. Quando Sacerdos cclebrat, Deum ho- 
norat, Angclos laetiOcat, Ecclesiam aedificat, 
vivos adjuvat, defunctis requiem praestat, ct 
sese omnium bonorum participem efficit. 

C A P U T VI 

Interrogatio de exercitio ante Commu- 

nionem. 
Vox Discipuli. 

Cum tuam dignitatem, Domine, et meam 
vilitatem penso, valde contremisco et in me 
ipso confundor. Si enim non accedo, vitam 
fugio; et si indigne me ingesscro, offen- 
sam incurro. Quid ergo faciam, Deus meus, 
auxiliator meus et consiliator in necessita- 
tibus? 

2. Tu doce me viam rectam; propone breve 
aliquod exercitium sacrae Communioni con- 
gruum. Utile est enim scire, qualiter scilicet 
devote ac reverenter tibi praeparare debeam 
cor meum, ad recipiendum salubriter tuum 

Sacramentum, seu etiam celebrandum tam 
magnum et divinum sacrificium. 

CAPUT VII. 

De discussione propriae cooscientiae et 
emendationis proposito. 

VOX DlLBCTI. 

Super omnia cum summa humilitate cordis 
et supplici reverentia, cum plena fide et pia 
intentione honoris Dei, ad hoc Sacramentum 
celebrandum, tractandum et sumendum oportet 
Dei accedere Sacerdotem. DiJigenter examina 
conscientiam tuam, et pro posse tuo vera 
contritione et humili confessione eam munda 
ct clarifica: ita ut nil grave habeas aut scias, 
quod te remordeat et liberum accessum im- 
pediat.. Habeas displicentiam omnium pecca- 
torum tuorum in generali, et pro quotidianis 
excessibus magis in speciali doleas et ge- 
mas. Et si tempus patitur, Deo in secreto 
sordis cunctas confitere passionum tuarum 
miserias. 

% Ingemisce et dole, quod adhuc ita car- 

nalis sis et mundanus; tam immortilicatus a 
passionibus , tam plenus concupisccntiarum 
motrbus; tam incustoditus in sensibus exterio- 
ribus, tam saepe multis vanis phantasiis im- 
plicatus; tam multum inclinatus ad exteriora, 
tam negligens ad interiora; tam levis ad risum 
et dissolutionem, tam durus ad fletum et 
compunctionem; tam promptus ad laxiora e,t 
carnis commoda, tam segnis ad rigorem et 
fervorem; tam curiosus ad nova audienda et 
pulchra intuenda, tam remissus ad humilia et 
abjecta amplectenda; tam cupidus ad multa 
habenda, tam parcus ad dandum, tam tenax 
ad retinendum; tam inconsideratus in loquen- 
do, tam incontinens in tacendo; tam incompo- 
situs in moribus, tam importunus in actibus; 
tam eifusus super cibum, tam surdus ad Dei 
verbum; tam velox ad quietem, tam tardus ad 
laborem; tam vigilans ad fabulas, tam somno- 
lentus ad vigilias sacras; tam festinus ad 
finem, tam vagus ad attendendum; lam negli- 
gens in horis persolvendis, tam tepidus in 
celebrando, tam aridus in communicando ; tam 

cito distractus, tam raro plene tibi collectus; 
tam subito commotus ad iram, tam facilis ad 
alterius displicentiam ; tam pronus ad judi- 
candum, tam rigidus ad arguendum; tam lae- 
tus ad prospera, tam debilis in adversis; tam 
saepe multa bona proponens, et modicum ad 
effectum perducens. 

3. His et aliis defectibus tuis, cum dolore 
et magna displicentia propriae infirmitatis con- 
fessis ac deploratis, firmum statue propositum 
semper emendandi vitam tuam et in melius 
proficiendi. Deinde cum plena resignatione et 
integra voluntate ofTer te ipsum in honorem 
nominis mei in ara cordis tui holocaustum 
perpetuum, corpus tuum scilicet et animam 
mihi fideliter committendo: quatenus et sic 
digne merearis ad offerendum Deo sacrificium 
accedere, et Sacramentum Corporis raei salu- 
briter suscipcre. 

4. Non est enim oblatio dignior et satis- 
factio major pro peccatis diluendis, quam se 
ipsum pure et integre cum oblatione Corpo- 
ris Christi, in Missa et in Communione Deo 

oflerre. Si fecerit homo, quod in se est, et 
vere poenituerit, quotiescumque pro venia et 
gratia ad me accesserit: Vivo ego, dicit 
Dominus, qui nolo mortem peccatoris, 
scd magis ut convertatur et vivat: quo- 
niam peccatorum suorum non recorda- 
bor amplius, sed cuncta sibi indulta erunt. 

CAPUT VIII. 

De oblatione Christi in cruce, et propria re- 

' signatione. 

Vox Dijlbcti. 

Sicut ego me ipsum, expansis in cruce ma- 
nibus et nudo corpore, pro peccatis tuis Deo 
Patri sponte obtuli, ita ut nihil in me rema- 
ncret, quin totum in sacrificium divinae placa- 
tionis transierit: ita debes et tu temet ipsum 
mihi voluntarie in oblationem puram et san- 
ctam, quotidie in Missa cum omnibus viri- 
bus et aflectibus tuis, quanto intimius vales, 
offerre. Quid magis a te requiro, quam ut 
te studeas mihi ex integro resignare? Quid- 

quid praeter te ipsum das, nihii curo; quia 
non quaero datum tuum, sed te. 

2. Sicut non sufticeret tibi omnibus habitis, 
praeter me: ita nec mihi placere poterit, quid- 
quid dederis, te non oblato. OfTer te mihi, et 
da te totum pro Deo, et erit accepta oblatio. 
Ecce, ego me totum obtuli Patri pro te; dedi 
etiam totum Corpus meum et Sanguinem in 
cibum, ut totus tuus essem, et tu meus per- 
maneres. Si autem in te ipso steteris, nec 
sponte te ad voluntatem meam obtuleris: non 
est plena oblatio, nec integra erit inter nos 
unio. Jgitur omnia opera tua praecedere de- 
bet spontanca tui ipsius in manus Dei oblatio, 
si libertatem consequi vis et gratiam. Ideo 
enim tam pauci illuminali et liberi intus effi- 
ciuntur, quia se ipsos ex toto abnegare ne- 
sciunt. Est firma senlentia mea: Nisi quis 
renuntiaverit omnibus, quae possidet, 
non potest meus esse discipulus. Tu 
ergo si optas meus esse discipulus, offer te 
ipsum mihi cum omnibus affectibus tuis. 

C A P U T IX. 

Quod nos et omnia nostra Dco debemus 
offerre et pro omnibus orare. 

Vox Discipuli. 

Domine, omnia tua sunt, quae in coelo 
sunt et in terra. Desidero me ipsum tibi in 
spontaneam oblationem offerre, et tuus per- 
petuo permanere. Domine, in simplicitate 
cordis mei offero me ipsum tibi hodie in 
servum sempiternum, in obsequium et in sa- 
crificium laudis perpetuae. Suscipe me cum 
hac sancta oblatione tui preliosi Corporis, 
quam tibi hodie in praesentia Angelomm in- 
visibiliter assistentium offero, ut sit pro me et 
pro cuncto populo tuo in salutem. 

2. Domine, offero tibi omnia peccata et de- 
licta mea, quae commisi coram te, et sanctis 
Angelis tuis a die, quo primum peccare potui, 
usque ad horam hanc, super placabili altari 
tuo: ut tu omnia pariter incendas et comburas 
igne caritatis tuae, et deleas universas macu- 
Jas peccatorum meorum, et conscientiam meam 
ab omni delicto emundes, et restituas mihi 

19 

gratiam tuam, quam peccando amisi, omnia 
mihi plene indulgendo et in osculum pacis me 
misericorditer assumendo. 

3. Quid possum agere pro peccatis meis, 
nisi humiliter ea confitendo et lamentando, et 
tuam propitiationem incessanter deprecando? 
Deprecor te, exaudi me propitius, ubi adsto 
coram te, Dcus meus. Omnia peccata mea 
mihi maxime displicent, nolo ea unquam am- 
plius perpetrare; sed pro eis doleo et dolebo 
quamdiu vixero, paratus poenitentiam agere et 
pro posse satisfacere. Dimitte mihi, Deus, di- 
mitte mihi peccata mea, propter nomen san- 
ctum tuum; salva animam meam, quam pre- 
tioso Sanguine tuo redemisti. Ecce committo 
me misericordiae tuae, resigno me manibus 
tuis. Age mecum secundum bonitalem tuam, 
non secundum meam malitiam et iniquitatcm. 

4. Oflero etiam tibi omnia bona mea, quam- 
vis valde pauca et imperfecta , ut ti* ea emen- 
des et sanctifices; ut ea grata habeas et 
accepta tibi facias, et semper ad meliora tra- 
has,necnon ad beatum ac laudabiiem finem 






Digitized by Google 





LIBER IV, CAPUT 9. % 

me pigrura ct inutilem homuncionem per 
ducas. 

5. Offero quoque tibi omnia pia desideria 
devotorum, necessitates parentum, amicorum, 
fratrum, sororum, omniumque carorum meo- 
rum, et eorum, qui mihi vel aliis propter 
amorem tuum benefecerunt, et qui orationes 
et Missas pro se suisque omnibus dici a me 
desideraverunt et petierunt, sive in carne ad- 
huc vivant, sive jam saeculo defuncti sint: ut 
omnes sibi auxilium gratiae tuae, opem con- 
solationis, protectionem a periculis, liberatio- 
nem a poenis advenire sentiant, et ut ab om- 
nibus malis erepti, gratias tibi magnificas laeti 
persolvant. 

6. Offero etiam tibi preces et hostias pla- 
cationis, pro illis specialiter, qui me in ali- 
quo Jaeserunt, contristavcrunt," aut vitupera- 
verunt, vel aliquod damnum vel gravamen 
intulerunt; pro his quoque omnibus, quos ali- 
quando contristavi, conturbavi, gravavi, et 
scandalizavi, verbis, factis, scienter vel igno- 
ranter; ut nobis omnibus pariter indulgeas 

19* 

peccata noslra ct mutuas offensiones. Aufer, 
Domine, a cordibus nostris omnem suspicio- h 
nem, indignationem, iram et discrepationem, I 
et quidquid potest caritatem laedere, et fra- j| 
ternam dilectionem minuere. Miserere, mise- j 
rere, Domine, misericordiam tuam poscenli- j 
bus, da gratiam indigentibus; et fac nos tales j 
existere, ut simus digni gratia tua pcrfrui, et 
ad vitam proficiamus aeternam. Amen. 

Quod sacra Communio de facili non est 
relinquenda. 

Vox Dilbcti. 



Frequenter recurrendum est ad fontem gra- 
tiae et divinae misericordiae, ad fontem boni- 
tatis et totius puritatis : quatenus a passionibus 
tuis et vitiis curari valeas, et contra universas 
tentationes et fallacias diaboli fortior atque 
vigilantior effici merearis. Inimicus sciens, 
fructum et remedium maximum in sacra Com- 
munione positum, omni modo et occasione 
nititur fideles et devotos, quantum praevalet, 
retrahere et impedire. 

2. Cum enim quidam sacrae Communioni 
se aptare disponunt, pejores satanae immis- 

siones et illusiones patiuntur. Ipse nequam 
spiritus, ut in Job scribitur, venit inter lilios 
Dei, ut solita illos nequitia sua perturbet, aut 
timidos nimium reddal et perplexos: quatenus 
affectum eorum minuat vel fidem impugnando 
auferat, si forte aut omnino Communionem 
relinquant, aut cum tepore accedant. Sed 
non est quidquam curandum de versutiis el 
phantasiis illius, quantumlibet turpibus et hor- 
ridis; sed cuncta phantasmata in caput ejus 
sunt retorquenda. Contemnendus est miser 
et deridendus, nec propter insultus ejus et 
commotiones, quas suscitat, sacra est omit- 
tenda Communio. 

3. Saepe etiam impedit nimia sollicitudo 
pro devotione habenda, et anxietas quaedam 
de confessione facienda. Age secundum con- 
silium sapientum, et depone anxietatem el 
scrupulum, quia gratiam Dei impedit et devo- 
tionem mentis destruit. Propter aliquam par- 
vam turbationem vel gravitatem, sacram ne 
dimittas Communionem; sed vade citius con- 
fiteri, et omnes offensiones aliis libenter in- 

dulge. Si vero tu aliquem oflendisti, veniaui 
humiliter deprecare, et Deus libenter indul- 
geLit tibi. 

4. Quid prodest diu tardare confessionem, 
aut sacram dilferre Communionem? Expurga 
te quam primum, exspue velociter venenum, 
festina accipere remedium, et senties melius, 
quam si diu distuleris. Si hodie propter 
istud dimittis, cras forsitan aliud majus eve- 
niet: et sic diu posses a Communione impe- 
diri et magis ineptus fieri. Quanto citius 
vales, a praesenti gravitate et inertia te ex- 
cutias: quia nihil importat diu anxiari, diu 
cum turbatione transire, et ob quotidiana ob- 
stacula se a divinis sequestrare. Imo pluri- 
mum nocet, diu Communionem protelare; 
nam et gravem torporem consucvit inducere. 
Proh dolor! quidam tepidi et dissoluti moras 
confilendi libenter accipiunt, et Communionem 
sacram idcirco dilTerri cupiuut, ne ad majorem 
sui custodiam se dare teneantur. 

5. Heu, quam modicam caritatem et debi- 
lem devotionem habent, qui sacram Cominu- 

nionem tam faciliter postponunt! Quam felix 
ille et Deo acceptus habetur, qui sic vivit, et 
in tali puritate conscientiam suam custodit, 
ut etiam omni die communicare paratus et 
bene aflectatus esset, si ei liceret, et sine 
nota agere posset! Si quis interdum abstinet 
humilitatis gratia, aut legitima impediente 
causa, laudandus est de reverentia. Si autem 
torpor obrepserit, se ipsum excitare debet et 
facere, quod in se est; et Dominus aderit de- 
siderio suo pro bona voluntate, quam specia- 
liter respicit. 

6. Cum vero legitime praepeditus est, ha- 
bebit semper bonam. voluntatem, et piam in : 
tentionem communicandi, et sic non carebit 
fructu Sacramenti. Potest enim quilibet de- 
votus , omni die et omni hora , ad spiritualem 
Christi Communionem salubriter et sine pro- 
hibitione accedere. Et tamen certis diebus 
et statuto tempore Corpus sui Redemptoris 
cum alfectuosa reverentia sacramentaliter dc- 
bet suscipere, et magis laudem Dei et hono- 
rem praetendere, quam suam consolationem 

quaerere. Nam toties mystiee communicat, 
et invisibiliter reficitur, quoties incarnationis 
Christi myslerium passionemque devote reco- 
lit, et in amorem ejus accenditur. 

7. Qui autcm se non praeparat aliter, nisi 
instante festo, vel consuetudine compellente, 
saepius imparatus erit. Beatus, qui se Do- 
mino in holocaustum offert, quoties celebrat 
aut communicat. Non sis in celebrando nimis 
prolixus aut festinus, sed serva bonum com- 
munem modum, cum quibus vivis. Non debes 
aliis generare molestiam et taedium, sed com- 
munem servare viam secundum majorum in-. 
stitutionem, et potius aliorum servire utilitati, 
quam propriae devotioni vel afFectui. 

» 

C A P U T XI. 

Quod Corpus Christi et sacra Scriptura 
maxime sint animae fideli necessaria. 

Vox Discipuli. 
0 dulcissime Domine Jesu, quanta est dul- 
cedo devotae animae, tecum epulantis in con- 
vivio tuo! ubi ei non alius cibus manducandus 

proponitur, nisi tu unicus dilectus ejus, super 
omnia desideria cordis ejus desiderabilis! El 
mihi quidein dulce forct, in praesentia tua ex 
intimo aflectu lacrymas fundere, et cum pia jj 
Magdalena pedes tuos lacrymis irrigare. Sed I 
ubi est haec devotio? ubi lacrymarum sancta- 
rum copiosa eflusio? Cerlc in conspectu tuo | j 
et sanctorum Angelorum tuorum, totum cor 
meum ardere deberet et ex gaudio flere. Ha- 
beo enim te in Sacramento vere praesentem, j i 
quamvis aliena specie occultatum. 

2. Nam in propria et divina claritate tc 
conspiccre, oculi mei ferre non possent, sed 
neque totus mundus in fulgore gloriae maje- 
statis tuae subsisteret. In hoc ergo imbecii- j | 
litati meae consulis, quod te sub Sacramento 
abscondis. Habeo vere et adoro, quem Angeli 
adorant in cocio, sed ego adhuc interim in i 
fide, illi autem in specie et sine velamine. 
Me oportet contentum esse in lumine verac 
Gdei, et in ea ambuiare, donec aspiret dies f 
aeternae claritatis, et umbrae figurarum in- 
clinentur. Cum autem venerit, quod [J 

pcrfectum est,, cessabit usus Sacramento- 
rum; quia Beati in gloria coelesti non egcnt 
medicamine sacramentali. Gaudent enim sine 
fine in praesentia Dei, facie ad faciem gloriam 
ejus speculantes, et de claritate in claritatem 
abyssi Dcitatis transformati, gustant Verbum 
Dei carnem factum, sicut fuit ab initio et ma- 
net in aeternum. 

3. Memor cum sim borum mirabilium, grave 
mibi fit taedium etiam quodlibet spirituale so- 
latium: quia quamdiu Dominum meum aperte 
in sua gloria non video, pro nibilo duco 
omne, quod in mundo conspicio et audio. 
Testis es tu mihi, Deus, quod nulla res me 
potest consolari, nulla creatura quietare, nisi 
lu Deus meus, quem desidero aeternaliter 
contemplari. Sed non est hoc possibile, du- 
rante me in hac mortalitate. Ideo oportet, ut 
me ponam ad magnam. patientiam, et mc 
ipsum in omni desiderio tibi submittam. Nam 
et Sancti tui, Domine, qui tecum jam in regno 
coelorum exultant, in fide et patientia magna, 
dum viverent, adventum gloriac tuae exspecta- 

! hant. Quod illi crediderunt, ego credo; quod 
I illi speraverunt, ego spero; quo illi pervene- 1 1 
! runt, per gratiam tuam me venturum confido. j i 
| Ambulabo interim in fide, exemplis conforta- 
I tus Sanctorum. Habebo etiam libros sanctos ! 
pro solatio et vitae speculo, atque super haec ; 
omnia, sanctissimum Corpus tuum pro singu- 
lari remedio et refugio. 
!| 4. Duo namque mibi necessaria permaxime j 
! sentio in hac vita, sine quibus mihi importa- i 
bilis foret ista miscrabilis vita. In carcere |! 
corporis hujus detentus, duobus me egere fa- \ \ 
teor, cibo scilicet et lumine. Dedisti itaquc 
jj mihi infirmo sacrum Corpus tuum ad refectio- 
nem mentis et corporis, et posuisti lucer- 
nam pedibus meis verbum tuum. Sine I 
his duobus bene vivere non possem; nam | 
verbum Dei, lux animae meae, et Sacra- | 
|! montum tuum pani9 vilae. Hacc possunt etiam \ 
j dici mensae duae, hinc et inde in gazopbyla- 
cio sanctac Ecclesiae positae. Una mensa est I 
sacri altaris, habens panem sanctum, id est, [ I 
j Corpus Christi pretiosum: altera est divinae |Jj 

legis, conlinens doctrinam sanctam, erudiens 
fidem rectam, et firmiter usque ad interiora 
velaminis, ubi sunt sancta sanctorum, per- 
ducens. 

5. Gratias tibi, Domine Jesu, lux Jucis 
aeternae, pro doctrinae sacrae mensa, quam 
nobis per servos tuos Propbetas et Apostolos 
aliosque Doctores ministrasti. Gratias tibi, 
Creator ac Redemptor hominum, qui ad de- 
clarandam toti mundo caritatem tuam, coenam 
parasti magnam, in qua non agnum typicum, 
sed tuum sanctissimum Corpus et Sanguinem 
proposuisti manducandum: laetilicans omnes 
fidcles convivio sacro, et calice inebrians sa- 
lutari, in quo sunt omnes deliciae paradisi, et 
epulantur nobiscum Angeli sancti, sed suavi- 
tate feliciori. 

6. 0 quam magnum et honorabile est ofli- 
cium Saccrdotum, quibus datum est Dominum 
majestatis verbis sacris consecrare, labiis be- 
nedicere, manibus tenere, ore proprio sumere 
et ceteris ministrare! 0 quam mundae debent | 

[ esse manus illae, quam purum os, quam san- [ 

ctum corpus, quam immaculatum cor erit Sa- 
cerdotis, ad qucm toties ingreditur Auctor 
puritatis! Ex orc Sacerdotis nihil nisi sanctum, 
nihil nisi honestum et utile procedere debet ver- 
bum, qui tam saepe Christi accipit Sacra- 
mentum. 

7. Oculi ejus simplices et pudici, qui Chri- 
sti Corpus solent intueri. Manus purae et in 
coelum elevatae, quae Creatorem coeli et ter- 
rae solent contrectare. Sacerdotibus specia- 
liter in lege dicitur: Sancti estote, quo- 
niam e-go sanctus sum, Dominus Deus 
vester. 

8. Adjuvet nos gratia tua, omnipotens Deus, 
ut, qui officium sacerdotale suscepimus, digne 
ac devote tibi in omni puritate et conscientia 
bona famulari valeamus. Et si non possumus 
in tanta innocentia vitae conversari, ut debe- 
mus: concede nobis tamen digne flere maia, 
quae.gessinms, et in spiritu humiiitatis ac bo- 
n^foluntatis proposito, tibi ferventius de ce- 
tero deservire. 

CAPUT XII. 

Quod magna diligentia se debeat communi- 
calurus Christo praeparare. 

Vox Dilecti. 

Ego sum puritatis amator et dator omnis 
sanctitatis. Ego cor purum quaero, et ibi est 
locus requietionis mcae. Para mihi coenacu- 
lum grande stratum, et faciam apud te Pascha 
cum discipulis meis. Si vis, ut veniam ad te 
et apud te maneam, expurga vetus fer- 
mentum, et munda cordis tui habitaculum. 
Exclude totum saeculum et omncm vitiorum 
tumultum; sede tanquam passer solitarius in 
tecto, et cogita exccssus tuos in amaritudine 
animae tuae. Omnis namque amans suo di- 
lecto amatori optimum et pulchcrrimum prae- 
parat locum, quia in hoc cognoscitur affectus 
suscipicntis dilectum. 

2. Seito tamen, tc non posse satisfaccre 
huic praeparationi ex merito tuae actionis, 
etiamsi per integrum annum ita te praepara- 
res, ut nihil aliud in mcnte haberes. Sed ex 

sola pielate et gratia mea permitteris ad men- 
sam meam accedere; ac si mendicus ad pran- 
dium vocetur divitis, et ille nihil aliud habeat 
ad retribuendum beneficiis ejus, nisi se humi- 
liando et ei gratias agendo. Fac ergo, quod 
in te est, et diligenter facito, non ex consue- 
tudine, non ex necessitate; sed cum timore, 
reverentia et affectu accipe Corpus dilecti 
Domini Dei tui, dignantis ad te vcnire. Ego 
sum qui vocavi, cgo jussi fieri ; cgo supplebo, 
quod tibi deest: vcni, et suscipe me. 

3. Cum gratiam devotionis tribuo, gratias 
age Deo tuo: non quia dignus es, sed quia 
tui misertus sum. Si non habes devotionem, 
sed magis te aridum sentis, insiste orationi, 
ingemisce et pulsa; nec desistas, donec me- 
rearis micam aut guttam gratiae salutaris acci- 
pere. Tu mei indiges, non ego tui indigeo. 
Nec tu me sanctificare venis, sed ego te san- 
ctificare et meliorare venio. Tu venis, ut ex 
me sanctificeris, et mihi uniaris; ut novam 
gratiam recipias, et de novo ad emendationem 
accendaris. Noli negligere hanc gratiam, sed 

praepara cum orani diligentia cor tiium, et 
introduc ad te dilectum tuum. 

4 Oportet autem, ut non solum te praepa- 
res ad devotionem ante Communionem, sed 
ut ctiam te sollicite conserves in ea post Sa- 
cramenti perceptionem. Nec minor custodia 
post exigitur, uuam devota praeparatio prius. 
Nam bona postmodum custodia, optima iterum 
est praeparatio ad majorem gratiam conse- 
quendam. Ex co quippe valde indispositus 
quis redditur, si statim fuerit nimis effusus ad 
exteriora solatia. Cave a multiloquio, mane 
in secreto et frucre Deo tuo; ipsum enim ha- 
bes, quem totus mundus tibi auferre non potest. 
Ego sum, cui te totum dare debes: ita ut jam 
ultra non in te, sed in me absque omni sollici- 
tudine vivas. 

C A P U T XIII. 

Quod toto corde anima devota Christi unio- 
neui in Sacramcnto affectare debet. 
Vox Discipuli. 
Quis mihi det, Domine, ut inveniam te so- 
lum, et aperiam tibi totum cor meum, et froar 

le, sicut desiderat anima mea, et jam me 
nemo despiciat, nec ulla creatura me moveal 
vcl respiciat: sed tu solus mihi loquaris, el 
ego tibi, sicut sole* dilectus ad dilectum loqui, 
et amicus cum amico convivari? Hoc oro, hoc 
desidero, ut tibi totus uniar, et cor meum ab 
omnibus creatis rebus abstraham, magisque 
per sacram Communionem ac frequcntem ce- 
lebrationem coelestia et aeterna sapere discam. 
Ah, Domine Deus, quando ero tecum totus 
unitus et absorptus meiquc totaliter oblitus? 
Tu in me, et ego in te; et sic nos pariter in 
unum manere concede. 

2. Vere tu es dilectus meus, electus ex 
millibus, in quo complacuit animae meae 
habitarc omnibus diebus vitae suae. Vere tu 
pacificus meus, in quo pax summa et re- 
quies vera, extra quem labor et dolor et inh'- 
nita miseria. Vere tu es Deus absconditus, 
et consilium tuum non est cum impiis, sed 
cum humilibus et simplicibus sermo tuus. 0 
quam suavis cst, Domine, spiritus tuus, qui, ut 
dulcedinem tuam in filios demonstrares, pane JJ 

suavissimo, dc coelo descendente, illos refi- 
cere dignaris! Vere non est alia natio tam 
grandis, quae habeat deos appropin- 
quantes sibi, sicut tu, Deus noster, ades 
universis lidelibus tuis; quibus ob quotidia- 
num solatium et cor erigendum in coelum, te 
tribuis ad edendum et fruendum. 

3. Quae est enim alia gens tam inclyta, 
sicut plebs Christiana? Aut quae creatura sub 
coelo tam dilecta, ut anima devota, ad quam 
ingreditur Deus, ut pascat eam carne sua glo- 
riosa? 0 ineffabilis gratia, o admirabilis 
dignatio, o amor immensus, homini singula- 
riler impensus! Sed quid retribuam Domino 
pro gratia ista, pro caritate tam eximia? 
Non est aliud, quod gratius donare queam, 
quam ut cor meum Deo meo totaliter tribuam, 
et intime conjungam. Tunc exultabunt omnia 
interiora mea, cum perfecte fuerit unita Deo 
anima mea. Tunc dicet mihi: Si tu vis esse 
mecum, ego volo esse tecum. Et ego respon- 
debo illi: Dignare, Domine, manere mecum, 
ego volo libenter esse tecum. Hoc est to- 

20* 

tum desiderium meum, ut cor meum tibi sit 
unitum. 

C A P U T XIV. 

Dc quorumdam devotorum ardenti deside- 
rio ad Corpus Christi. 

Vox Discipuli. 
0 quam magna multitudo dulcedinis 
tuae, Domine, quam abscondisti timenti- 
bus te! Quando recordor devotorum aliquo- 
rum ad Sacramentum tuum, Domine, cum 
maxima devotione et affectu accedentium; tunc 
saepius in me ipso confundor ct erubesco, 
quod ad altare tuum et sacrae Communionis 
mensam tam tepide et frigide accedo; quod 
ita aridus et sine afFectione cordis maneo; 
quod non sum totaliter accensus coram te Deo 
meo, nec ita vehementer attractus et affectus, 
sicut multi devoti fuerunt, qui prae nimio de- 
siderio Communionis et sensibili cordis amore, 
a fletu se non potuerunt continere: sed ore 
cordis et corporis pariter ad te Deum fontem 
vivum medullitus inhiabant, suam esuriem 

non valentes aliter temperare nec satiare, nisi 
Corpus tuum cum omni jucunditate et spiri- 
tuali aviditate accepissent. 

2. 0 vere ardens fides eorum, probabile 
existens arguraentum sacrae praesentiae tuae! 
Isti enim veraciter cognoscunt Dominum suum 
in fractione panis, quorum cor tam valide ar- 
det in eis de Jesu ambulante cum eis. Longe, 
proh dolor, est a me saepe talis aifectus et 
devotio, tam vehemens amor et ardor. Esto 
mihi propitius, Jesu bone, dulcis et benigne, 
et concede pauperi mendico tuo, vel interdum 
modicum de cordiali affectu amoris tui in 
sacra Communione sentire, ut lides mea ma- 
gis convalescat, spes in bonitate tua proticiat, 
et caritas semcl perfecte accensa et coeleste 
manna experta, nunquam deliciat. 

3. Potens est autem misericordia tua, etiam 
gratiam desideratam mihi praestare, et in spi- 
ritu ardoris, cum dies beneplaciti tui venerit, 
me clementissime visitare. Etenim licet tanto 
desiderio tam specialium devotorum tuorum 
non ardeo, tamen de gratia tua, illius magni 

inflammati desiderii desiderium habeo, orans 
et desiderans, omnium talium fervidorum ama- 
torum tuorum participem me lieri, ac eorum 
sancto consortio annumerari. 

CAPUT XV. 

Quod gratia devotionis humilitate et sui 
ipsius abnegatione acquiritur. 

Vox Dilecti. 
Oportet te devotionis gratiam* instanter quae- 
rere, desideranter petere, patienter et fiducia- 
liter exspectare, gratanter recipere, humiliter 
conservare, studiose cum ea operari, ac Deo 
tempus et modum supernae visitationis , donec 
veniat, committere. Humiliarc praecipue te 
debes, cum parum aut nihil devotionis inte- 
rius sentis, sed non nimium dejici nec inor- 
dinate contristari. Dat saepe Deus in uno 
brevi momento, quod longo negavit tempore; 
dat quandoque in fine, quod in principio ora- 
tionis distuiit dare. 

2. Si semper cito gratia daretur et pro voto 
adesset, non esset infirmo homini bene porta- 

bile. Propterea in bona spe et humili pa- 
tientia, cxpectanda est dcvotionis gratia. Tibi 
tamcn et peccatis tuis imputa, cum non datur 
vel etiam occulte tollitur. Modicum quando- 
que est, quod gratiam impedit et abscondit; 
si tamen modicum et non potius grande dici 
debeat, quod tantum bonum prohibet. Sed si 
hoc ipsum modicum vel grande amoveris, et 
perfecte viceris, erit quod petiisti. 

3. Statim namque, ut te Deo ex toto corde 
tradideris, nec hoc vel illud pro tuo libitu seu 
velle quaesieris, sed integre te in ipso posue- 
ris, unitum te invenies, et pacatum; quia nil 
ita tibi sapiet et placebit, sicut beneplacitum 
divinae voluntatis. Quisquis ergo intentionem 
suam simplici corde sursum ad Deum leva- 
verit, seque ab omni inordinato amore, seu 
displicentia cujuslibet rei creatae evacuaverit, 
aptissimus gratiae percipiendae ac dignus de- 
votionis munere erit. Dat enim Dominus ibi 
benedictionem suam, ubi vasa vacua invene- 
rit. Et quanto perfectius infimis quis renun- 
tiat, et magis sibi ipsi per contemptum sui 

moritur, tanto gratia celcrius venit, copiosius 
intrat et altius liberum cor elevat. 

4. Tuuc videbit, et aftluet, et mirabitur, et 
dilatabitur cor ejus in ipso, quia manus Do- 
mini cum illo est, et ipse se posuit totaliter 
in mauu ejus usque in saeculum. Ecce, sic 
benedicetur homo, qui quaerit Deum in toto 
corde suo, nec in vanum accipit animam 
suam. llic in accipiendo Sacram Euchari- 
stiam, magnam proraeretur divinae unionis 
gratiam, quia non respicit ad propriam devo- 
tionem et consolationem, sed super omnem 
devotionem et consolationem, ad Dei gloriam 
et honorem. 

C A P U T XVI. 

Quod Decessitates oostras Christo aperire 
et ejus gratiam postulare debemus. 

Vox Discipuli. 

0 dulcissime atque amantissime Domine, 
quem nunc devote desidero suscipere, tu scis 
infirmitatem meam et necessitatem, quam pa- 
tior; in quantis malis et vitiis jaceo; quam 

sacpe sum gravatus, tentatus, turbatus et in- 
quinatus. Pro remedio ad te venio, pro con- 
solatione et sublevamine te deprecor. Ad 
omnia scientem loquor, cui manifesta sunt 
omnia interiora mea, et qui solus potes me 
perfecte consolari et adjuvare. Tu scis, qui- 
bus bonis indigeo prae omnibus, et quam 
pauper sum in virtutibus. 

2. Ecce, sto ante te pauper et nudus, gra- 
tiam postulans et misericordiam implorans. 
Refice esurientcm mendicum tuum, accende 
frigiditatem meam igne amoris tui, illumina 
caecitatem meam claritate praesentiae tuae. 
Verte mihi omnia terrcna in amaritudinem, 
omnia gravia et contraria in patientiam, omnia 
infima et creata in conteraptum et oblivionem. 
Erige cor meum ad te in coelum, et ne di- 
mittas me vagari super terram. Tu solus mihi 
ex hoc jam dulcescas usque in saeculum, quia 
tu solus cibus et potus meus, amor meus et 
gaudium meum, dulcedo mea et totum bo- 
num meum. 

3. Utinam me totaliter ex tua praesentia 

\ I accendas, comburas et in te transmutes, ut ! 
! I unus tccum cfficiar spiritus per gratiam inter- 
' nae unionis, et liquefactionem ardentis amo- : 
ris! Ne patiaris me jejunum ct aridum a te 
recedere , sed operare mecum misericorditer, | 
sicut saepius operatus es cum Sanctis tuis 
i mirabiliter. Quid mirum, si totus ex te |j 
ignescerem, et in me ipso deficerem, cum tu i! 
sis ignis semper ardens et nunquam defi- 
ciens, amor corda purificans et intellectum ;! 
1 illuminans? 



De ardenti amore et vehemcnti desiderio 



Cum summa devotione et ardenti amore, 
cum tolo cordis affectu et fervore, desidero 
te, Domine, suscipere, quemadmodum multi 
Sancti et devotae personae, in communicando 
te desideraverunt, qui tibi maxime in sancti- 
tate vitae placuerunt, et in ardentissima devo- J 



CAPUT XVII. 



suscipiendi Christum. 
Vox Discipuli. 

tione fucrunt. 0 Deus meus, amor aeternus, 
totum bonum mcum, felicitas interminabilis, 
cupio te suscipere cum vehementissimo de- 
siderio, et dignissima reverentia, quam ali- 
quis Sanctorum unquam habuit et sentire 
potuit. 

2. Et licet indignus sum omnia illa senti- 
menta devotionis habere , tamen otfero tibi to- 
tum cordis mei aifectum, ac si omnia illa 
gratissima inflammata desideria solus habe- 
rem. Sed et quaecumque potest pia mens 
concipere et desiderare, haec omnia tibi, cum 
summa veneratione et intimo fervore, praebeo 
et offero. Nihil opto mihi reservare, sed me 
et omnia mea tibi spontc et libentissime im- 
molare. Domine Deus meus, creator meus, 
et redemptor meus, cum tali affectu, reveren- 
tia, laude et honore, cum tali gratitudine, 
dignitate et amore, cum tali fide, spe et pu- 
ritate, te alfecto hodie suscipere, sicut te 
suscepit et desideravit sanctissima mater tua, 
gloriosa Virgo Maria, quando Angelo evangcli- 
zanti sibi incarnationis mystcrium, humiliter 

ac devote respondit: Ecce, ancilla Domini, 
fiat mihi secundum verbum tuum. 

3. Et sicut beatus praecursor tuus, excel- 
lentissimus Sanclorum, Joannes Baptista, in 
praesentia tua laetabundus exultavit in gaudio 
Spiritus sancti, dum adhuc maternis claude- 
retur visceribus; et postmodum cernens inter 
homines Jesum ambulantem, valde se humi- 
lians, devoto cum affectu dicebat: Amicus 
autem sponsi, qui stat et audit eum, 
gaudio gaudet propter vocem sponsi: 
sic ct ego magnis ct sacris desideriis opto in- 
flammari, et tibi ex toto corde me ipsum 
praesentare. Unde et omnium devotorum cor- 
dium jubilationes, ardentes aflectus, mentales 
excessus, ac supernaturales illuminationes et 
coclicas visiones tibi oflero et exhibeo cum 
omnibus virtutibus et laudibus, ab omni crea- 
lura in coelo et in terra celebratis et cele- 
brandis, pro me et omnibus mihi in oratione 
commcndatis, quatenus ab omnibus digne lau- 
deris, et in perpetuura glorificeris. 

4. Accipe vota mea, Domine Deus meus, et 

desideria infinitae laudationis ac immensae 
benedictionis, quae tibi secundum multitudi- 
nem ineflabilis magnitudinis tuae jure deben- 
tur. Haec tibi reddo et reddere desidero per 
singulos dies et momenta temporum, atque 
ad reddendum mecum tibi gratias et laudes, 
omnes coelestes spiritus et cunctos fideles 
luos precibus et aflectibus invito et exoro. 
5. Laudent te universi populi, tribus et 
| linguae, et sanctum ac mellifluum nomen tuum 
cum summa jubilatione et ardenti devotione 
magnificent. Et quicumque revercnter ac de- 
vote altissimum Sacrainentum tuum celebrant, 
et plena fide recipiunt, gratiam et misericor- 
diam apud te invenire mereantur, ct pro me 
peccatore suppliciter exorent. Cumque optata 
devotione ac fruibili unione potiti fuerint, et 
bene consolati, ac mirifice refecti, dc sacra 
mensa coelesti abscesserint, mei pauperis re- 
cordari dignentur. 

CAPUT XVIII. 



Quod homo non sit euriosus scrutator Sa- 
cramenti, sed bumilis imitator Christi, sub- 
dendo sensum suum sacrae fidei. 



Cavendum est tibi a curiosa et inutili per- 
scrutationc hujus profundissimi Sacramenti, si 
non vis in dubitationis profundum submergi. 
Qui scrutator est majestatis, opprime- 
tur a gloria. Plus valet Deus operari, quam 
homo intelligere potest. Tolerabilis est pia 



ct humilis inquisitio veritatis, parata semper 
doceri, et per sanas Patrum sententias stu- 
I dens ambulare. 

2. Beata simplicitas, quae difficiles quae- 
stionum relinquit vias, et plana ac firma per- 
git semita mandatorum Dei. Multi devotionem 
perdiderunt, dum altiora scrutari voluerunt. 
Fides a te exigitur et sincera vita, non alti- 
tudo intellectus neque profunditas mysterio- 
rum Dei. Si non intelligis nec capis, quae 
infra te sunt, quomodo comprehendes, quae 
1/ supra te sunt? Subdere Deo, et humilia sen- 



VOX DlLECTI. 

sum tuum fidei, et dabitur tibi scientiae lu- 
men, prout tibi fuerit ulile ac necessarium. 

3. Quidam graviter tentantur de fide et Sa- 
cramcnto; sed non est hoc ipsis imputandum, 
sed potius inimico. Noli curare, noli dispu- 
tare cum cogitationibus tuis, nec ad immissas 
a diabolo dubitationes responde; sed crede 
verbis Dei, crede Sanctis ejus et Prophetis, el 
fugiet a te nequam inimicus. Saepe multum 
prodest, quod talia sustinet Dei servus. Nam 
infideles et peccatores non tentat, quos secure 
jam possidet; fideles autem devotos variis 
modis tentat et vexat. 

4. Perge ergo cum simplici et indubitata 
fide, et cum supplici reverentia ad Sacramen- 
tum accede. Et quidquid intelligere non vales, 
Deo omnipotenti secure committe. Non fallit 
te Deus; fallitur, qui sibi ipsi nimium credit. 
Graditur Deus cum simplicibus, revelat se hu- 
milibus, dat intellectum parvulis, aperit sen- 
sum puris mentibus, et abscondit gratiam cu- 
riosis et superbis. Ratio humana debilis est et 
falli potest, fides autem vera falli non potest. 

5. Omnis ratio et naturalis invesligatio fidem 
sequi debet, non praecedere nec infringere. 
Nam iides et amor ibi maxime praecellunt, et 
occultis modis in hoc sanclissimo et super- 
excellentissimo Sacramento operantur. Deus 
aeternus et immensus infinitaeque polentiae, 
facit magna et inscrutabilia in coelo et in 
terra, nec est investigatio mirabilium operum 
ejus. Si talia essent opcra Dei, ut facile ab 
humana ratione capcrentur, non essent mira- 
bilia nec incffabilia dicenda. 

PRECES MISSAE, 

PROUT A SACERDOTE RECITANTIR. 



Cum proprio ex Missa votiva de 
Ss. Trinitate. 

Sacerdos. In nomine Palris et Filii et Spiritus 
sancti. Anien. 

Jntiph. Introibo ad altare Dei. 

Minister. Ad Deum, qui laetificat juventutem 
meam. 

Psalmus XLH. 
S. Judica me, Deus, et discerne causam meam 
de gente non sancta: ab homine iniquo et doloso 
erue me. 

M. Quia tu es, Deus, fortitudo mea: quare me 
repulisti, et quare tristis incedo, dum affligit me 
inimicus? 

S. Emitte lucem tuam et veritatem tuam: ipsa 
me deduxerunt, et adduxerunt in montem sanctum 
tuum, et in tabernacula tua. 

M. Et introibo ad altare Dei, ad Deum, qui 
iaetifleat juventutem meam. 

S. Confitebor tibi in citbara, Deus, Deus 
meus: quare tristis es, anima mea, et quare con- 
turbas me? 

M. Spera in Deo, quoniam adbuc confitcbor 
illi, salutare vultus mei, ct Deus meus. 

S. Gloria Patri et Filio et Spiritui sancto. 

M. Sicut erat in principio ct nunc et semper, 
et in saecula saeculorum, Amen. 

S. Antiph, rep. Introibo ad altare Dei. 

M. Ad Deum, qui laetificat juvenlutem meam.*) 

S. Adjutorium nostrum in nomine Domini. 

M. Qui fecit coelum et terram. 

S. Confiteor Deo omnipotenti, beatae Mariae 
semper Virgini, beato MichaSH Archangelo, beato 

*) In Missis Defunctorum et in Missis de Tcmpore 
a Dominica Passionis usque ad sabbatum sanctum ex- 
clusive omittitur Psalmus s J u d i c a cum G 1 o r i a P a t r i 
et repetitione Antiphonae. 

Joanni Baptislae, sanctis Apostolis Pelro ct Paulo, 
omnibus Sanctis, et vobis fratres: quia peccavi 
nimis cogilatione, verbo et opere, mea culpa, mea 
culpa, mea maxima culpa. Ideo precor bea- 
tam Mariam semper Virginem, bealum Michaelem 
Archangclum, beatum Joannem Baptistam, sanctos 
Apostolos Petrum et Paulum, omnes Sanctos, et 
vos fratrcs, orare pro me ad Dominum Dcum 
nostrum. 

M. Misereatur tui omnipotens Deus, et dimissis 
peccatis tuis perducat te ad vitam aeternam. 
S. Amen. 

M. Confiteor Deo omnipotenti, beatae Mariae 
semper Virgini, beato Michaeli Archangelo, beato 
Joanni Baptistae, sanctis Apostolis Petro et Pauio, 
omnibus Sanctis, et tibi Pater: quia peccavi nimis 
cogitatione, verbo et opere, mea culpa, mea culpa, 
mea maxima culpa. Ideo precor beatam Mariam 
semper Virginem, beatum Michaelem Archangelum, 
beatum Joannem Baptistam, sanctos Apostolos 
Petrum et Paulum, omnes Sanctos, et te Pater, 
orare pro me ad Dominum Deum nostrum. 

S. Misereatur vestri omnipotens Deus, et di- 

missis peccatis vestris perducat vos ad vitam 
aeternam. 
N. Amen. 

S. Indulgentiam, absolulionem et remissionem 
peccatorum nostrorum tribuat nobis omnipotens 
et misericors Dominus. 

M. Amen. 

S. Deus, tu conversus vivificabis nos. 
M. Et plebs tua laetabitur in te. 
S. Ostende nobis, Domine, miscricordiam tuam. 
M. Et salutare tuum da nobis. 
S. Domine, cxaudi orationem meam. 
M. Et clamor meus ad te veniat. 
S. Dominus vobiscum. 
M. Et cum spiritu tuo. 

Ascendens ad altare. Oremus. Aufer a nobis, 
quacsumus, Domine, iniquitates nostras, ut ad 
Sancta Sanctorum puris mereamur mentibus in« 
troire. Per Christum Dominum nostrum. Amen. 

Osculans altare. Oramus te, Domine, per me- 
rita Sanctorum tuorum, quorum reliquiae hic 
sunt, et omnium Sanctorum: ut indulgere digneris 
omnia peccata mea. Amen. 

INTROITUS. 

Benedicta sit sancta Trinitas atque indivisa Uni- 
tas: confitebimur ei, quia fecit nobiscum 
misericordiam suam. Tob. 12, 6. 

Psalm. 8, 10. Domine Dominus noster, 
quam admirabile est nomen tuum in uni- 
versa terra. Gloria Patri etc. Sicut erat etc, 
Benedicta sit sancta Trinitas atque indivisa Unitas: 
confitebimur ei, quia fecit nobiscum misericor- 
diam suam. 

S. Kyrie eleison. M. Kyrie eleison. S. Kyrie 
eleison. M. Christe eleison. S. Christe eleison. 
M. Christe eleison. S. Kyrie eleison. M. Kyrie 
eleison. S. Kyrie eleison. 

GLORIA IN EXCELSIS DEO, et in terra pax 
hominibus bonae voluntalis. Laudamus te: Bene- 
dicimus te: Adoramus te: Glorificamus te: Gratias 
agimus tibi propter magnam gloriam tuam: Do- 
mine Deus, Rex coeiestis, Deus Pater omnipotens: 
Domine Fili unigenite, Jesu Christe: Domine Deus, 
Agnus Dei, Filius Patris : Qui tollis peccata mundi, 
miserere nobis: Qui tollis peccata mundi, suscipe 
deprecationem nostram: Qui sedes ad dexteram 

Palris, miserere nobis. Quoniam tu solus Sanctus, 
tu solus Dominus, tu solus Altissimus, Jesu Christe, 
cum sancto Spiritu in Gloria Dei Patris. Amen. 

V. Dominus vobiscum. 

R. Et cum spiritu tuo. 

COLLECTA. 
Oremus. 

Omnipotens sempiterne Deus, qui dcdisti famulis 
tuis in confessione verae iidei aelernae Trinitatis 
gloriam agnoscere, et in potentia Majestatis ad- 
orare Unitatem: quaesumus, ut ejusdem fidei fir- 
mitate ab omnibus semper muniamur adversis. 
Per Dominum nostrum Jesum Christum Filium 
tuum, qui tecum vivit et regnat in unitate Spiritus 
sancti Deus, per orania saecula saeculorum. 

R. Amen. 

EPISTOLA. 

Lectio Epistolae beati Pauli Apostoli ad Corin- 
| thios. //. Cor. 13, ii. 

Fratres! Gaudete, perfecti estote, exhortamini, 
idem sapitc, pacem habete: et Deus pacis et di- 

lectionis erit vobiscum. Gratia Doraini nostri Jesu 
Christi, et caritas Dei, et coramunicatio sancti 
Spiritus sit cum omnibus vobis. Amen. 
R. Deo gratias. 

Graduale. Dan. 3, 55. Benedictus es, Domine, 
qui intueris abyssos, et sedes super Cherubim. 

V. Benedictus es, Domine, in firmamento coeli, 
et laudabilis in saecula. Alleluja, Alleluja. 

R. Benedictus es, Domine, Deus patrum nostro- 
rum et laudabilis in saecula. Alleluja. 

Post Septuagesimam omisso Alleluja etVersu 
sequenti dicitur Tractus. Te Deum Patrem in- 
genitum, te Filium unigenitum, te Spiritum sanctum 
Paraclitum, sanctam et individuam Trinitatem, toto 
corde confitemur, laudamus atque benedicimus. 

V. Psalm. 85, 10. Quoniam magnus es tu, et 
faciens mirabilia: tu es Dcus solus. 

V. Tibi laus, tibi gloria, tibi gratiarum actio 
in saecula sempiterna; o beata Trinitas. 

Tempore pasckati omittitur Graduale, et 
ejus loco dicitur Alleiuja, Alleluja. 

V. Dati. 3, 52. Benedictus es, Domine, Deus pa- 
trum nostrorum, el laudabilis in saecula. Alleluja. 

V. Benedicaraus Patrera et Filium cum sancto 
Spiritu. Alleluja. 

Ante Evangelium in medio altaris. Munda 
cor meum ac labia mea, omnipotens Deus, qui 
labia Isaiae Prophetae calculo mundasti ignito; 
ita me tua grata miseratione dignare mundare, ut 
sanctum Evangelium tuum digne valeam nuntiare. 
Per Christum Dominum nostrum. Amen. 

Jube Domine benedicere. 

Dominus sit in corde meo et in labiis meis: ut 
digne et competenter annuntiem Evangelium suum, 
Amcn. 

EVANGELIUM. 

S. Dominus vobiscum. 
M. Et cum spiritu tuo.' 

S. Sequentia sancti Evangelii secundum Joan- 
nem. Joann. 15, 26. 
M. Gloria tibi, Domine. 

In iilo tempore dixit Jesus discipulis suis: Cum 
venerit Paraclitus, quem ego mittam vobis a Patre, 
Spiritum veritatis, qui a Patre procedit: ille testi- 
monium perhibebit de me. Et vos testimonium 

perhibebitis, quia ab initio mecum estis. Haec 
locutus sum vobis, ut uon scandalizemini. Absque 
synagogis facient vos: sed venit hora, ut omnis, 
qui interficit vos, arbitretur obsequium se praestare 
Deo. Et haec facient vobis, quia non noverunt 
Patrem, neque me. Sed haec locutus sum vobis, 
ut, cum venerit hora eorum, reminiscamini, quia 
ego dixi vobis. 

M. Laus tibi, Christe. 

S. Osculans Evangelium: Per evangelica dicta 
deleantur nostra delicta. 

S Y M B 0 L U M. 

Gredo in unum Deum, Patrem omnipotentem, 
factorem coeli et terrae, visibilium omnium et in- 
visibilium. Et in unum Dominum Jesum Christum, 
Filium Dei unigenitum, et ex Patre natum ante 
orania saecula: Dcum de Deo, lumen de lumine, 
Deum verum de Deo vero: Genitum, non factum, 
consubstantialem Patri, per quem omnia facta 
sunt: Qui propter nos homines et propter no- 
stram salulem descendit de coelis: Et incarna- 
tus est de Spiritu sancto ex Maria Virgine, 

ethomofactusest: Crucifixus etiam pro nobis 
sub Pontio Pilato, passus et sepultus est: Et 
resurrexit tertia die, secundum Scripturas: Et 
ascendit in coelum: sedet ad dexteram Patris: Et 
iterum venturus est cum gloria, judicare vivos et 
mortuos: cujus regni non erit finis. Et in Spiri- 
tum sanctum, Dominum et vivificantem : qui ex 
Patre Filioque procedit: qui cum Patre et Filio 
simul adoratur et conglorificatur: qui locutus esl 
pcr Prophetas. Et unam, sanctam, catholicam et 
apostolicam Ecclesiam. Confiteor unum baptisma 
in remissionem peccalorum. Et expecto resur- 
rectionem mortuorum, ct vitam venturi saeculi. 
Amen. 

S. Dominus vobiscurn. 

M. Et cum spiriiu luo. 

OFFERTORIUM. 
Orcmus. 

Benediclus sit Deus Paler, unigenitusque Dei 
Filius, sanctus quoque Spiritus: quia fecit nobis- 
cum misericordiam suam. 

Ad oblalionem hostiae. Suscipc, sancte Pater, 

i 

oinnipotens aeterne Deus, hanc immaculatam ho- 
sliam, quara ego indignus famulus luus offero libi 
Deo meo vivo et vero, pro innumerabilibus pec- 
catis et offensionibus et negligentiis meis, et pro 
omnibus circumstantibus, sed ct pro omnibus fide- 
libus Chrislianis, vivis atque defunctis: ut mihi 
et illis proficiat ad salutem in vitam acternam. 
Araen. 

Benedicens aquam: Deus, qui humanae sub- 
stantiae dignitatem mirabiliter condidisti et mira- 
bilius reformasti: da nobis per hujus aquae et 
vini mysterium ejus divinitatis esse consortes, qui 
humanitatis nostrae fieri dignatus est particeps, 
Jesus Christus, Filius tuus, Dominus noster: Qui 
tecum vivit et regnat in unitate Spiritus sancti 
Deus, per omnia saecula saeculorum. Amen. 

Ad oblationem calicis: Offerimus tibi Domine 
calicera salutaris, tuam deprecantes clementiam: 
ut in conspectu divinae majestatis luae pro nostra 
et totius mundi salute cum odore suavitatis ascen- 
dat. Amen. 

Inclinatus super altare: In spiritu humilitatis 
et in animo contrito suscipiamur a te, Domine: et 

n 

sic fiat Sacrificium nostrum in conspeclu tuo ho- 
die, ut placeat tibi, Domine Deus. 

Benedicens obiala: Veni, sanctificator omni- 

i 

potens aeterne Deus, et benedic hoc sacrificium 
tuo sancio nomini praeparatum. 

| 

Ad lotionem manuum dicitur: 

Psalmus XXV. \ 

Lavabo inter innocentes manus meas: et cir- 
cumdabo altare tuum, Domine. 

Ut audiam vocem laudis, et enarrem universa 
mirabilia tua. 

Domine, dilexi decorem domus tuae: et locum 
habitationis gloriae tuae. 

Ne perdas cum impiis, Deus, animam meam: et 
cum viris sanguinum vitam meam. 

In quorum manibus iniquitates sunt: dextera 
eorum repleta est muneribus. 

Ego autem in innocentia mea ingressus sum: 
rediine me, et miserere mei. 

Pes meus stetit in directo: in ecclesiis benedi- 
cam te, Domine. 

Gloria Patri et Filio et Spirilui sancto. 

Sicut erat in prineipio, ct nunc, et seinper: et 
in saecula saeculoruui. Amen. *) 

In medio Jltaris sese inclinans: Suscipe, 
sancta Trinitas, hanc oblationem, quam tibi offeri- 
mus ob memoriam passionis, rcsurrcclionis et 
' ascensionis Jesu Cliristi Domini noslri; et in ho- 
norcm beatae Mariae semper Virginis, et beati 
Joannis Baptistae, et sanctorum Apostolorum Petri 
et Pauli, et istorum, et omnium Sanctorum: ut 
illis proficiat ad honorem, nobis autem ad salu- 
tem, et illi pro nobis intercedere dignentur in 
coelis, quorum memoriam agimus in terris. Per 
euudem Christum Dominum nostrum. Amen. 

Versus ad populurn: Orate, fratres, ut meum 
ac vestrum sacrificium acceptabile fiat apud Deum 
Patrem oinnipotentem. 

M. Suscipiat Dominus sacrificium de manibus 
tuis ad laudem et gloriam nominis sui, ad utili- 
tatem quoque nostram, totiusque Ecclesiae suae 
sanctac. 

S. Amen. 

*) In Missis pro defunctis et tempore Passionis 
in Missis de Tcrapore omittitur Gloria Pairi etc. 

SECKETA. 

Sanctitica, quaesuinus, Domine Deus noster, per 
tui sancti nominis invocationem, hujus oblationis 
hosliam: et per eam nosmet ipsos tibi perfice 
niunus aeternum. Per Domiuum nostrum Jesum 
Christum Filium luum, qui tecum vivit et regnat 
in unitate Spiritus sancti Deus. 

PRAEFATIO. 

Per omnia saecula saeculorum. 
M. Amen. 

S. Dominus vobiscum. ] 

M. Et cum spiritu tuo. 

S. Sursum corda. 

M. Hahemus ad Dominum. 

S. Gratias agamus Domino Deo nostro. 

M. Dignum et justum est. 

Vere dignum et justum est, aequum et salu- 
tare, nos tibi semper et ubique gratias agere, 
Domine sancte, Pater omnipotens, acterne Deus. 
Qui cum unigenito Filio tuo, et Spiritu sancto 
unus es Deus, unus es Dominus: non in unius 
singularitate personae, sed in unius Trinitate 

substantiae. Quod enim de tua gloria, rcvelante 
tc, crediinus, hoc de Fiho tuo, hoc de Spiritu 
sancto sine differentia discretionis sentimus: ut in 
confessione verae sempiternaeque Deitatis, et in 
personis proprietas, et in essentia unitas, et in 
uiajestate adoretur aequalitas. Quani laudant An- 
geli atque Archangeli, Cherubini quoque ac Sera- 
phiui, qui non cessant clamare quotidie una voce 
dicentes: i 

Sanctus, Sanctus, Sanctus Dominus Deus Sa- 
baoth. Pieni sunt coeli et terra gloria tua. llo- 
sanna in excelsis. Benedictus, qui venit in nomine 
Domini. Uosanna in excelsis. 

CANON MISSAE. 

Te igitur, clemenlissime Pater, per Jesum Chri- 
stum filium tuum Dominuin nostrum, supplices 
rogamus ac petimus; uti accepta habeas et bene- 
dicas haec dona, hacc munera, haec sancta sacri- 
ficia illibata: inprimis quae tibi offerimus pro 
Ecclesia tua sancta catholica, quam pacificare, 
custodire, adunare et regere digneris toto orbe 
terrarum, una cum famulo tuo Papa nostro N., 

et Antistite nostro N., et omnibus orthodoxis 
atque catholicae et apostolicae fidei cultoribus. 

Commemoralio pro vivis. Memento, Domine, 
famulorum famularumque tuarum N. N., et om- 
nium circumstantium , quorum tibi fides cognita 
est et nota devotio: pro quibus tibi offerimus, vel 
qui tibi offerunt hoc sacrificium laudis pro se 
suisque omnibus, pro redemtione animarum sua- 
rum, pro spe salutis et incolumitatis suae, tibique 
reddunt vola sua aeterno Dco, vivo et vero. 

Jnfra actionem. Communicantes et memoriam 
veneranles inprimis gloriosae sempcr Virginis Ma- 
riae, Genitricis Dei ct Domini nostri Jesu Chrisli: 
I sed et beatorum Apostolorum ac Martyrum tuo- 
j rum: Petri et Pauli, Andreae, Jacobi, Joannis, 
Thomae, Jacobi, Philippi, Dartholomaei, Malthaei, 
Simonis et Thaddaei, Lini, Cleli, Clcmcntis, Xysti, 
| Cornelii, Cypriani, Laurentii, Chrysogoni, Joannis 
et Pauli, Cosmae et Damiani, et omnium Sancto- 
rum tuorum: quorum meritis precibusque conce- 
das, ut m omnibus protectionis tuae muniamur 
auxilio. Per eundem Christum Dominum nostrum. 
Amen. 

Manus tenens super oblata. Hanc igitur obla- 
tionem servilutis nostrae, sed ct cunctae fainiliae 
tuae, quaesumus Doinine, ut placatus accipias, 
diesque nostros in tua pace disponas, alque ab 
acterna dainnatione nos eripi, et in elcctorum 
tuoruni jubeas grege numerari. Per Christum Do- 
minuin nostrum. Amen. 

Benedicens oblata. Quam oblalionem tu, Deus, 
in omnibus, quaesumus, benedictam, adscriplam, 
ratam, rationabilem acceptabileinque facere digne- 
ris: ut nobis Corpus et Sanguis fiat dilectissimi 
Filii tui, Domini nostri Jesu Cbristi. 

Qui pridie, quam pateretur, accepit panem in 
sanctas ac venerabiles manus suas: et elevatis 
oculis in coelum ad te Deum Patrem suum omni- 
potenlem, libi gralias agens, benedixit, fregit 
deditque discipulis suis, dicens: Accipite et nian- 
ducate ex hoc omnes: 

Hoc est enim corpus meum. 

Simili modo, poslquam coenalum est, accipiens 
et bunc praeclarum calicem in sanctas ac vene- 
rabiles manus suas: item tibi gratias agens, bene- 

dixit deditque discipulis suis, dicens: Accipite et 
bibite ex eo omnes: 

Uic est enim Calix sanguinis mei, novi et 
aeterni testamenii: mysterium fidei: qui pro 
vobis et pro multis effundetur in remissionem 
peccatorum, 

Haec quotiescunque feceritis, in mei memo- 
riam facietis. 

Undc et mcmores, Domine, nos servi tui, sed 
et plebs tua sancta, ejusdcm Christi Filii tui Do- 
raini nostri tam beatae passionis, nec non ab in- 
feris rcsurrcctionis, scd et in coelos gloriosae 
ascensionis, offerimus praeclarae majestati tuae 
de tuis donis ac datis hostiam puram, hostiam 
sanctam, hostiam immaculatam, Panem sanctum 
vilae aeternae, et Calicem salutis perpetuae. — 
Supra quae propitio ac sereno vultu respicere 
digneris et accepta habcre, sicuti accepta habere 
dignatus es munera pueri tui justi Abel, et sacri- 
ficium Patriarchae nostri Abrahae, et quod tibi ob- 
tulit summus Sacerdos tuus Melchisedech, sanctum 
sacrificium, immaculatam hostiam. — Supplices 
te rogamus, omnipotens Deus: jube haec perferri 

per manus sancti Angeli tui in subliine altare 
tuum', in conspectu divinae majestatis tuae: ut, 
quotquot ex liac altaris parlicipatione sacrosanctum 
Filii tui Corpus et Sanguiuem sumserimus, omni 
beuedictione coclesti et gratia repleamur. Per 
eundem Christum Dominum nostrum. 

Commemoralio pro defunctis. Memento etiam, 
Domine, famulorum famularumque tuarum N. et 
N., qui nos praecesserunt cum signo Odei, et dor- 
miunt in somno pacis. Ipsis, Domine, et omni- | 
bus in Christo quiescenlibus, locum refrigerii, 
lucis et pacis ut indulgeas, deprecamur: Per eun- 
dem Christum Dominum nostrum. Amen. 

Nobis quoque peccatoribus , famulis tuis, de 
multitudine miserationum tuarum sperantibus, par- 
tem aliquain et societatem donare digneris cum 
tuis sanctis Aposlolis et Martyribns: cum Joanne, 
Stephano, Matlhia, Barnaba, Ignatio, Alexandro, 
Marcellino, Petro, Felicitate, Perpetua, Agatha, 
Lucia, Agnete, Caecilia, Anastasia, et omnibus 
Sanctis tuis: intra quorum nos consortium, non 
aestimator meriti, sed veuiae, quaesumus, largitor 
admitte. Per Christum Douunum nostrum. — 

Per qucin liaec omnia, Domine, seuiper bona 
creas, sanctificas, viviGcas, benedicis et praestas 
nobis. Per ipsum, et cuin ipso, et in ipso est 
tibi Deo Patri ouinipotenti in unitate Spiritus 
sancti omnis honor et gloria: 

Per omnia saecula saeculomm. 

11. Amen. 

Oremus. Praeceptis salutaribus moniti, et di- 
vina instilutione formati audemus dicere: 

Pater noster, qui es in coelis: sanctiOcelur no- 
men tuum: adveniat regnuni tuum: fiat voluntas 
tua sicut in coelo et in terra. Pancm nostrum 
quotidianum da nobis hodie: et dimitte nobis 
debila nostra, sicut et nos dimiltimus debitoribus 
nostris. Et ne nos inducas in tentationem. 

R. Sed libcra nos a malo. 

Amen. 

Libera nos, quaesumus, Domine, ab omnibus 
malis, praeteritis, praesentibus et fuluris: et in- 
tercedente beala et gloriosa semper Virgine Dei 
Genilrice Maria cum beatis Apostolis tuis Petro 
et Paulo, atque Andrea, et omnibus Sanclis, da 
propilius pacem in diebus nostris: ut ope mise- 

ricordiae tuac adjuti, et a peccatis simus scmper 
libcri, ct ab omni pcrturbationc sccuri. Per eun- 
dcm Dominum nostrum Jcsum Christum Filium 
tuum, qui tecum vivit ct regnat in unitatc Spiritus 
sancli Dcus : 

Per omnia saccula sacculorum. 

R. Amcn. 

Pax Domini sit scmper vobiscum. 
11. Et cum spiritu tuo. 

Parliculam hostiae in calicem immittens : Haec 
commixtio et consecratio Corporis ct Sanguinis 
Domini nostri Jesu Christi fiat accipicntibus nobis 
in vitam aeternam. Amcn. 

Agnus Dci, qui lollis pcccata mundi, miscrere 
nobis. 

Agnus Dei, qui tollis peccata mundi, miscrcre 
nobis. 

Agnus Dci, qui tollis peccata mundi, dona no- 
bis paccm. *) 

Domine Jcsu Christc, qui dixisti Aposlolis tuis: 

*) In Missis Defunctorum non dicitur: Miserere 
nobis, sed ejusloco: donaeisrequiem, etin ter- 
tio additur: sempiternam. 

Pacem relinquo vobis, paccra raeam do vobis: ne 
respicias peccata mca, sed fidem Ecclesiae tuae, 
eamque secundum voluntatem tuam pacificare et 
coadunare digneris: qui vivis et regnas Deus per 
omnia saecula saeculorum. Amen. *) 

Domine Jesu Christe, Fili Dei vivi, qui ex vo- 
luntate Patris, cooperanlc Spirilu sancto, per 
mortem tuam mundura vivificasti: libera me per 
hoc sacrosanctum Corpus ct Sanguinem tuum ab 
omnibus iniquitatibus meis et univcrsis malis: et 
fac me tuis scmper inhaerere mandatis, et a te 
nunquam separari pcrmittas: qui cum eodem Deo 
Patre ct Spirilu sancto vivis ct regnas in saecula 
saeculorum. Amen. 

Perceptio Corporis tui, Domine Jesu Christe, 
quod ego indignus sumere praesumo, non mihi 
provcniat in judicium el condemnationcra, sed pro 
tua pietatc prosit mihi ad tutamentura raentis et 
corporis, ct ad mcdelam pcrcipiendam: qui vivis 
et rcgnas cum Deo Patre in unitatc Spiritus sancti 
Deus, pcr omnia saecula saeculorum. Amen. 



*) Id Missis Defunctorum haec oratio omittitur. 

Panem coelestem accipiam, et nomen Domini 
invocabo. 

Domine, non sum dignus, ut intres sub tec- 
tum meum: sed tantum dic verbo, et sanabitur 
anima mea. 

Domine, non sum dignus, ut intres sub tectum 
meum: sed tanlum dic verbo , et sanabitur j 
anima mea. 

Domine, non sum dignus, ut intres sub tec- 
tum meum: sed tantum dic verbo, et sanabitur 
anima mea. 

Corpus Domini nostri Jesu Christi custodiat ani- 
mam meam in vilam aeternam. Amen. 

Quid retribuam Domino pro omnibus, quae 
retribuit mihi? Calicem salutaris accipiam, et no- 
men Domini invocabo. Laudans invocabo Domi- 
num, et ab inimicis meis salvus ero. 

Sanguis Domini nostri Jesu Christi custodiat 
animam meam in vitam aeternam. Amen. 

Quod ore sumsimus, pura mente capiamus: et 
de munere temporali fiat nobis remedium sem- 
piternum. 

Corpus tuum, Domine, quod sumsi, et Sanguis, 

quein potavi, adhaereat visceribus meis: et prae- 
sta, ut in me non remaneat scelerum macula, 
quem pura et sancla rcfecerunt Sacramenta: qui 
vivis et regnas in saecula saeculorum. Amen. 

Communio. Tob. 12, 6. Benedicimus Deum 
coeli, et corara omnibus vivenlibus confitebimur 
ei: quia fecit nobiscum misericordiam suam. 

Dominus vobiscum. 

R. Et cum spiritu tuo. 

Oremus. 

POSTCOMMUNIO. 

Proficiat nobis ad salutem corporis et animae, 
Domine Deus noster, hujus Sacramenti susceptio: 
et sempilernae sanctae Trinitatis ejusdemque indi- 
viduae Unitalis confessio. Per Dominura nostrum 
Jesum Christum Filium tuum, qui tecum vivit et 
regnat in unitate Spiritus sancti Deus: per omnia 
saecula saeculorum. 

R. Amen. 

Dominus vobiscum. 

11. Et cum spiritu tuo. 

lte, missa cst. (Vel: Benedicamus Domino.) 

R. Deo gratias. *) . * j 

Tlaceat tibi, sancta Trinitas, obsequium servi- 
lutis meae, et praesta, ut sacrificium, quod oculis 
divinae majeslalis tuae indignus obluli, tibi sit 
acceptabile, mihique et omnibus, pro quibus illud 
obluli, sit te miscrante propitiabile. Per Christum 
Dominum nostrum. Amen. 

Benedicens populum: Benedicat vos omnipo- 
tens Deus, Pater et Filius et Spirilus sanclus. 

R. Amen. 

Dominus vobiscum. 

R. Et cum Spiritu luo. 

Inilium sancti Evangelii secundum Joannem. 

R. Gloria tibi, Domine. 

In principio erat Vcrbum, et Verbum erat apud 
Deum, et Deus erat Verbum. lloc erat in princi- 
pio apud Deum. Omnia pcr ipsum facla sunt: et 
sine ipso faclum est nihil, quod faclum est. In ' 
ipso vita erat, et vita erat lux hoininum: et lux 
in tenebris lucet, et tenebrae eam non compre- 



*) In Missis Defunclorum : Requiesaut ib pace. | 

R. Amen. 

henderant. Fuit homo missus a Deo, cui nomen 
erat Joannes. Hic venit in testimonium, ut testi- 
monium perhiberet de lumine, ut omnes crederent 
per illum. Non erat ille lux, sed ut testimonium 
perhiberet de lumine. Erat lux vera, quae illu- 
minat omnem hominem venientem in hunc mun- 
dum. In mundo erat, et mundus per ipsum factus 
est, et mundus eum non cognovit. In propria 
venit, et sui eum non receperunt. Quotquot 
aulem receperunt eum, dedit eis potestatem filios 
Dei fieri, his, qui credunt in nomine ejus, qui 
non ex sanguinibus, neque ex voluntate carnis, 
neque ex voluntate viri, sed ex Deo nati sunt. 
Et Verbum caro factum est, et habitavit in 
nobis: et vidimus gloriam ejus, gloriam quasi 
Unigeniti a Patre, plenum gratiae et veritatis. 
R. Deo gratias. 

PHECATIONES POEMTENTIALES 

ANTE CONFESSIONEM. 
Ex quibus una alterave eligi potest. 

I. 

Juxta cxcmplum S. Petri. — Quando quis in peccata, 
quae emendare statuerat, rursus incidit. 

Ad te, Domine Jesu, denuo revertor, qui pec- 
caado a te toties discessi. Quo enim ibo, nisi 
ad te? Si tu me repellis, quis me suscipiet? Si 
tu me condemnas, a quo vcniam spcrabo? Fir- 
missime quidem antchac statui servare justifica- 
tioncs luas, omniaque peccata, potissimum ista . . . 
vitare; scd eheu! instabilis factus sura, et concu- 
piscentiac illecebris seductus, te iterum dercliqui. 
Pcccavi; quid faciam? Quo me vertam miser, nisi 
ad te, in quo est salus, vita et resurrectio nostra? 
Respice in me, Domine Jesu, quemadmodum 
in Petrum respeiisti, et miscrere raei. Utinara 
dolorem cordis mei tot lacrymis, quot ille, conte- 
stari possem! In tua misericordia, mi Jcsu, spem 
omnem pono. PIus tu potes dimittere, quam ego 

23 

commiltere. Ne projicias me a facie tua. Dic 
animae meae: Salus tua cgo sum. Psal. 34, 3. 



Juxta exemplnm S. Mariae Magdalenae. 

Quis dabit capili meo aquam, et oculis meis 
fontem lacrymarum, ut plorem die ac nocte pec- 
cata mca, quibus te, amantissime Jcsu, toties ad 
iram provocavi! Ad pedes tuos cum Magdalena 
provolvor, cosque cx animo amplector et exoscu- 
Ior, tuam supplex misericordiam implorans. Parce, 
Domine, parcc peccatis meis: quae utinam tam 
largo lacryraarum imbre, quam peccatrix illa, 
possem elucre! A pedibus tuis non discedam: hos 
finniter tenebo tanquam salutis meac ancoram, 
nec (limiitam, donec bcnedixeris mihi; ct audiam 
illa summae consolationis verba: Jtemittuntur 
tibi peccata tua. Mattb. 9, 2. 



Pater, peccavi in coclura et coram te; jam non 
sura dignus vocari fihus tuus. Desideriis et con- 



II. 



III. 

Juxta exemplum Filii prodigi. 

cupiscenliis meis obtemperavi, le fidelissimo Patre 
contcmpto. Gaudium in creaturis quaesivi, quod 
in te solo inveniri potest Vere, non est pax 
impiis; quare ad te redeo, o benignissime Pater, 
cujus misericordiae non est numerus, et bonitatis 
infinitus est thcsaurus. Iterum exclamo: Pater, 
peccavi in coelum et coram te! Rcdde mihi, ob- 
secro, licet indigno filii nomine, gratiae tuae 
vestem, quam peccalis mcis perdidi: restitue amo- 
ris tui annulum, quem amore creaturarum pes- 
sumdedi; ut hoc ornatu in coena tua eucharistica 
gratiosus comparere merear, tibique in aeternum 
conjungi. Mihi — adhaerere Deo bonum est. 
Psal. 72, 27. 

IV. 

Juita exemplum latronis in cruce, si quis poenilen- 

tiam distulerit. 

Sero ad te venio, o Jesu crucifixe ! Tempus est, 
ut me tibi concilicm. Quot enim juvenes aeque 
ac senes mors interea abstulit, dum ego peccalis 
indulsi? Annon et ego una cum iiiis e medio tolli 
aeternumque damnari potuissem? Quid te, mi 

Jesu, movil } ut mihi prae aliis parceres, nisi bo- 
nitas tua infinita? Ne ergo me, quaeso, a te 
repellas: ncmo unquam serio poenitens ad te 
sero nimis vcnit. Latroni in cruce, ultimo vitae 
articulo, condonasti, quidquid omnibus vitae suae 
annis peccavit, eodemque die in paradisum eum 
recepisti. Per insigne hoc tuae misericordiac et 
clementiae opus te supplex cum eodem latrone 
(utinam pari amoris et doloris alTectu) oro, o 
Jesu Nazarene! misercre mei, et in tuam, licct 
indignum, me gratiam recipe. Fateor, amarissimae 
tuae passionis et crucis causam esse delicta mea, 
quae proinde ex animo nunc detcstor, cum firmis- 
simo proposito, ca mc deinceps, cum tua gratia, 
nunquam repetiturum. Miserere mci, o Jcsu! 
miserere mci, qui misereris omnium propter 
poenitentiam. Sap. 11, 24. 

V. 

Preces ex locis sacrae scripturae collectae. 
Peccavi; quid faciam tibi, o custos hominum? 
Quare posuisti me contrarium tibi, et factus sum 
mihimet ipsi gravis. Job. 7, 20. 

Dimittam adversum me eloquium meum: lo- 
quar in amaritudine animae meae; dicam Deo: 
Noli me condemnare. Job. 10, 1. 

Vide humilitatem meam et laborera meum: et 
dimitte universa delicta mea. PsaL 24, 18. 

Delicta juventutis meae, et ignorantias meas ne 
memineris, Domine! Psal. 24, 7. 

Respice in me, et miserere mei. Job. 5, 16. 

Miserere mei, Domine: sana me, quia peccavi 
tibi. Psalm. 40, 5. 

Miscrere mei, Deus, secundum magnam miseri- 
cordiam tuam. Psal. 50, 3. 

Ne projicias me a facie tua: et Spiritum 
sanctum tuam ne auferas a me. ibid. 13. 

Deus, tu scis insipientiam meam: et delicta 
mea a te non sunt abscondita. Psal. 26, 6. 

Veniant mihi miserationes tuae, et vivam. Psal. 
118, 77. 

Erravi, sicut ovis, quae periit: quaere servum 
tuum. ibid. 176. 

Ne intres in judicium cum servo tuo: quia non 
justificabitur in conspectu tuo omnis vivens. Psal. 
142, 2. 

Doinine, Pater noster es tu, nos vero lutum: 
ne irascaris, Doniine, satis: ut ne ultra niemine- 
ris iniquitatis nostrae. Isa. 64, 8. 

Converte nos, Domine, et convertemur. Thren. 
5, 21. 

Jesu, Cli David, miserere mei. Luc. 28, 38. 

Remotiorem confessuri praeparationem poterunt 
etiam aajuvare meditationes : de imit. Chr. lib. I. 
cap. 21. 22. 23. 24. 25. lib. III. cap. 4. 12. 20. 25. 52. 
Ub. IV. cap. 7. 

PRECATIONES POST CONFESSIONEM. 

Gratiarum actio pro impetrata remissione 

peccatorum. 

L 

Ad te, o Lenignissime Jesu, revertor, et gratias 
tibi ago, quod a foedissima peccatorum meorum 
lepra mundare me dignatus es. Sit nomen tuum, 
o Jesu, Lenedictum in saecula! Vere, tu Jesus, 
lioc est, Salvator es, qui neminem quamlibet fla- 
gitiosum a te repellis; qui omues serio poeniten- 
tes in gratiam recipis, et in numerum filiorum 
tuorum adscribis. Misericordiae tuae viscera, o 
Jesu! agnosco et amplector: meque totum servitio 

tuo deinccps addico. Adjuva, obsecro, imbecilli- 
tatem meam, ne unquara, hujus tui beneficii obli- 
lus, et amore ullius dclectationis aut praeposteri 
afTectus impulsu abstractus, in priora peccata 
relabar, vel novo aliquo delicto a te separer. Cor 
et animam meam dilectionis tuac brachiis ita 
tecum constringe, ut diccre cum Apostolo audeam: 
Quis me separabit a caritate Christi? Rom. 
8, 35. 

2. 

Gratias tibi ago, Domine, quod me indignum 
peccatorem, ut poenitcntem Petrum et peccatri- 
cem respexisti, veniamque ac indulgentiam pccca- 
torum clementer mihi concessisti. Suscipe, obsccro, 
hanc humilem confcssionem nieam, quam feci, et 
quidquid mihi nunc defuit ad plenam et sinceram 
enumerationem peccatorum mcorum ct convcnien- 
tem de iis dolorcm, tu ex fonte infinitae miseri- 
cordiae et pietatis tuac benigne supplcrc, meque 
perfecte absolulum habere digneris in coelis. . 

Deus cordis mei, infinite miscricors! ardenter 
desidero, lirmiterque propono, vitam meam serio 
emendare, neque ullo deinceps peccato, praeser- 

tim hoc N. te, taui pium Patrem offendere, 
omnesque peccandi occasiones sedulo devitare. 
Suscipe hanc seriam voluntatem, eamque gratta 
tua confirma, ut haec sancta proposita opere ipso 
exsequar, et ad vitae usque finem in tua gratia 
perseverem. 

3. 

Ex psalmis collecta. 

Gonfessus sum adversum me iniquitatem meam 
Domino: et tu remisisti impie/atem meam mihi. 

Dirupisti vincula mea: et convertisti planctum 
meum in gandium mihi. 

Bcati, quorum remissae sunt iniquitates: et 
quorum tecta sunt peccata. 

Beatus, cui non impulavit Dominus peccatum: 
nec inventus est in spirilu ejus dolus. 

Exultate justi in Domino: rectos decet col- 
laudatio. 

Gustate et videte, quoniam suavis est Dominus: 
beatus vir, qui sperat in eo. 

Bencdic, anima mea, Domino: et noli oblivisci 
omnes retributiones ejus. . 

Qui propitiatur omnibus iniquitalibus tuis: qui 
sanat omnes infirmitales tuas. 

Qui redimit de inleritu vitam tuam: qui coronat 
te in misericordia et miserationibus. 

Qui replet bonis os tuum: renovat, ut aquilae, 
juventutcm tuam. 

Miserator et misericors Dominus: paliens ct 
multura misericors. 

Non secundum peccata fecit nobis: ncque sc- 
cundum iniquitales noslras retribuit nobis. 

Quoniam sicut altius cst coelum supra terram: 
sic praqvalere fecit misericordiam suara supra 
timentes se. 

Quantum distat ortus ab occidente, tam longe 
fecit a nobis iniqintatcs noslras. 

Revcrtcre, anima mea, in requiem tuam: quia 
Dominus bcnefecit tibi. 

Quia eripuit animam meara de raorte: oculos 
raeos a lacrymis, pedes meos a lapsu. 

Bene|ictus Dominus Deus Israel: a saeculo 
usque in saeculum. — Amen. 

PRECATIO ANTE SANCTAM COMMUNIONEM. 

S. Thomae Aquinatis. 
Omnipotens, sempiterne Deus, ecce accedo ad 
Sacramentum unigeniti Filii tui, Domini nostri 
Jesu Christi: accedo tanquara infirmus ad medi- 
cum vitae, immundus ad fontem misericordiae, 
caecus ad lumen claritatis aeternae, pauper et 
egenus ad Dominum coeli et terrae. Rogo ergo 
immensae largitatis tuae abundantiam, quatenus 
meam curare digneris infirmitatem, lavare foedi- 
tatem, illuminare coecitatem, ditare paupertatem, 
vestire nuditatcm: ut panem Angelorum, Regem 
regum, ct Dominura dominantium, tanta susci- 
piam reverentia ct humilitate, tanta contritione 
et devotione, tanta puritate et fide, tali proposito 
et intentione, sicut cxpedit saluti animae meae. 
Da mihi, quaeso, Jesu dulcissime, non solum sus- 
cipere sanctissimura Sacramentura tuum, sed etiam 
rem et virtutem Sacramenti. 0 mitissime Deus, 
da mihi corpus unigeniti Filii tui, Doraifi nostri 
Jesu Christi, quod traxit de Virgine Maria, sic 
suscipere, ut corpori suo myslico merear incor- 
porari, et inter ejus raembra connumerari. 0 

amantissiine Pater, concede mihi dilectum Fiiium 
tuum, quem nunc velatum in via suscipere pro- 
pono, revelata tandem facie perpetuo contemplari: 
Qui tecum vivit et regnat in unitate Spiritus 
sancli Deus per omnia saecula saeculorum. Amen. 

Meditationes et preces ante sanctam Com- 
munionem continentur praeterea lib. IV. de 
imitatione Christi\ praecipue ejusdem libri cap. 
2. 4. 6. 13. 14. 16. et 17. — 

PRECATIO POST SANCTAM COMMUNIONEM. 

S. Thomae Jquin. 

Gratias tibi ago, Domine sancte, Pater omnipo- 
tens, aeterne Deus, qui me peccatorem, indignum 
famulum tuum, nullis meis meritis, sed sola digna- 
tione misericordiae tuae, saliare dignatus es pre- 
tioso corpore et sanguine Filii tui, Domini nostri 
Jesu Christi. Et precor, ut haec sancta commu- 
nio non sit mihi reatus ad poenam, sed inter- 
cessio salutaris ad veniam. Sit mihi armatura 
fidei et scutum bonae voluntalis. Sit vitiorum 
•meorum evacuatio, concupiscentiae et libidtnis ex- 
terminatio, caritatis et patientiae, humilitatis et 

obedientiae, omniumque virtutum augmentatio: 
contra insidias inimicorum omnium tam visibilium 
quam invisibilium firma defensio, motuum meorum 
tam carnalium quam spiritualinm perfecla quieta- 
tio: in te uno ac vero Deo firma adhaesio, atque 
finis mei felix consummatio. Et precor te, ut ad 
illud inefiabile convivium me peccatorem perducere 
digneris, ubi tu cum Filio tuo et Spirilu sancto, San- 
ctis tuis es lux vera, satietas plena, gaudium sempi- 
ternum, jucunditas consummala et felicitas perfecla. 
Per eundem Cbristum Dominum nostrum. Amen. 

Alias preces posl sanctam communionem 
complectitur de imit. Ckr. lib. IV. cap. 9. et 11. 
Meditationi inserviet ilem lib. II. cap. 7. et 
lib, III. cap. 48. 

PRECATIONES UMVERSALES , 
quibus virtutes christiano homiui ueccssariae petuntur. 
i) S. Thomae Jquinatis. 

Concede mihi, quaeso, omnipotens et misericors 
Deus, quae tibi placita sunt, ardenter concupiscere, 
prudenter invesligare, veraciter agnoscere, ct per- 
fecte adimplere. 

Ad laudein et gloriam nominis tui ordina sta- 
tum meum: et quod a me requiris, ut faciam, 
tribue, ut sciam, possim et velim, et da exsequi, 
ut oportet, et expedit saluti animae meae. 

Via mihi, quaeso, ad te sit tuta, recla et con- 
summata, non deficiens inter prospera et adversa, 
ut in illis non extollar, et in istis non deprimar. 

In prosperis gratias tibi referam, et in adversis 
servem patientiam. De nullo gaudeam vel doleam, 
nisi quod ducat ad te, vel quod abducat a te. Nulli 
placere appetam, vel displicere timeam, nisi tibi. 

Omnia in caritate da faccre, et quod ad cul- 
tum tuum non pertiuet, quosi mortuum reputare. 
Actiones meas da peragere non ex consuetudine, 
sed ad te referre cum devotione. 

Vilescant mihi omnia transitoria propter te, et 
cara mihi sint omnia tua, et tu, Deus meus, plus, 
quam omnia. Delectet me oinnis labor, qui est 
pro te, et taediosa sit mihi omnis quies, quae 
non est in te. 

Da mihi, Domine, frequenter et ferventer cor 
meum ad te dirigere, et defectionem meam cum 
emendationis proposito dolendo pensare. 

Fac me, Deus meus, obcdicntein sine conlra- 
dictione, palienlem sine murmuratione, castum 
sine corruplione, humilem sine ficlione, et hilarem 
sine dissolutione: maturum sinc gravitate, agilem 
sinc levitate, veracem sine duplicitate: timentem 
sine desperatione, in tc sperantem sine prae- 
sumptione: proximum corrigere sine indignatione, 
ipsumque aedificare verbo et cxemplo sine simu- 
latione. 

Da mihi, Domine Deus, cor pervigil, quod nulla 
a te ahducat vana cogitatio: da imraobilc, quod 
nulla dcorsum trahat indigna afleclio: da rectum, 
quod nulla scorsura obliquet sinistra intcnlio: da 
invictum, quod nulla fatiget tribulatio : da liberum, 
quod nulla sibi vindicet pervcrsa delectatio. 

Largire mihi intellcctum te cognoscentem, dili- 
gentiam te quacrentcm, sapicntiam te invenientera, 
convcrsationem tihi placentem, perseverantiam te 
fideliter exspcctanlcm, et fiduciam tc finaliter am- 
plectentem. 

Da tuis poenis configi ad poenitentiam, tuis 
beneficiis in vita uti pcr gratiam, ct tandem tuis 
gaudiis in palria perfrui per gloriara. Amen. 

I 

2J Clementis Papae XI. 
Credo, Domine, sed credam Grmius; spero, 
Domine, sed sperem securius; amo, Domine, sed 
amem ardentius; doleo, Domine, sed doleam 
vehemenlius. 



Adoro te, ut primum principium; desidero, ul 
; finem ultimum; laudo, ut bcnefactorem perpe- 

tuum; invoco te, ut defcnsorem propitium. 
: Tua me sapienlia dirige, justitia contine, cle- 
meutia solare, potentia protege. 

Offero tibi, Deus meus, cogilanda, ut sint ad 
I te; dicenda, ut sint de te; facienda, ut sint secun- 
dum te; ferenda, ut sint proplcr te. 

Volo, quod vis; volo, quia vis; volo, quomodo 
vis; volo, quamdiu vis. 



Oro, Domine, intellectum illumines, volun- 
tatem inilammcs, corpus emundes, animam san- 
ctifices. 

Defleam praeteritas iniquitates, repellam futuras 
tentationes, corrigam vitiosas propensiones, exco- i 
lam idoneas virtutes. 

Tribue mihi, bone Deus, amorem tui, odium 
mei, zelum proximi, contemptum mundi. 

Studeam superioribus obedire, inferioribus sub- 
venire, amicis consulere, inimicis parcere. 

Vincam voluptatem austeritate, avaritiam lar- 
gitate, iracundiam lenitate, tepiditatem pietate. 

Redde me prudentem in consiliis, constantem 
in periculis, patientem in adversis, humilem in 
prosperis. 

Fac, Domine, ut sim in oratione altentus, in 
epulis sobrius, in munere sedulus, in propositis 
iirmus. 

Curem habere innocentiam interiorem, mode- 
stiam exteriorem, conversationem exemplarem, 
vitam regularem. 

Assiduo invigilem naturae domandae, gra- 
tiae fovendae, legi servandae, saluti pronie- 
rendae. 

Discam a te, quani tenue, quod terrenum; 
quain grande, quod divinum; quam breve, quod 
temporaneum; quam durabile, quod aeternum. 

Da, mortem praeveniam, judicium pertimeam, 
infernum elTugiam, paradisum obtineam. Amen. 

A C T U S 
YIRTUTUM THEOLOGICARUM. 

Actus fidei. 

Credo in te, Deum unum, trinum in personis, 
Patrem, Filium et Spiritum sanctum, remunera- 
torem bonorum et vindicem malorum; et in 
Jesum Christum, Filium Dei unigenitum, Deum 
verum, assumta carne pro salute humani generis' 
in cruce passura et morluum. Credo etiam im- 
mortalitatem ammorum humanorura et gratiae di- 
vinae ad salutcm necessitatem. 

Haec, et quae Jcsus Christus Filius tuus docuit, 
ac sancta Romana Catholica et Apostolica Ecclesia 
credi jubet, viva et firraa fide credo atquc confi- 
teor, quia falli ac fallerc nescia veritas, Deus, ea 
revelasti. Auge, Domine, fidem raeam. 

Actus spei. 

Infinita benignilate ac misericordia tua fretus, 
spero remissionem pcccatorum, gratiam divinam 
ad bene operandura, et vitara aeternam, quia lu, 
Deus, omnipotens, qui dare potes; infinite miseri- 
cors, qui darc vis; et in proraissis tuis fidelissi- 

U 

mus, certo datunis, ea mihi bona proraisisli. Con- 
firma, Deus, spem meam. 

Actus amoris. 

Amo te, Deus raeus, ex toto corde, ex tota 
aniraa, ex tota mente, ex omnibus viribus meis 
et super orania, quia suramura bonum, propter 
te ipsum infinito amore dignissimus es. 

I 

I 

Actus contritionis. 

Uoc tui amore incensus, doleo de omnibus 
peccatis meis propter te, sumraum bonum, a me 

9 

offensum. Detestor et exsecror omnes iniquitates 
et delicta mea. Utinam te, o infinita bonitas, 
nnnquam offenderim, nec posthac offendam. Sta- 
tuo firmissirae, cum gratia tua non modo omne 
peccatum serio vitare, sed omnes etiam peccandi 
occasiones studiose defugere. Infinite raiseri- 
i cors Deus! qui perire neminem vis, da mihi per 
unigeniti Filii tui omniumque Sanctorum merita, 
auxilium gratiae tuae, quo adjutus in bona vo- 
luntate sim constans, in proposito firmus, in 
obsequio tuo ardens, et in te super omnia 



Digitized by Google 



I 

PRECES UNIVERSALES. 371 

araando, usque in finem vitae meae stabilis per- 
severem. 



In fine anni eitiiis et scholastici, sive quacun- 
que alia occasione, ad gratias Deo solem- 
niter persolvendas. 

H Y M N U S, 
qui S. Arabrosio tribuitur. 
Te Deum laudamus: te Dorainum confitemur. 
Te aeternum Patrem omnis terra vcneratur. 
Tibi omnes Angeli, tibi coeli et universae po- 
tcstates, 

Tibi Cherubim et Seraphim incessabili voce 
proclamant: 

Sanclus, Sanctus, Sanctus, Dominus Deus Sa- 
baolh: 

Pleni sunt coeli et terra majestatis gloriae 
tuae. 

Te gloriosus Apostolorum chorus, 

Te Martyrum candidatus laudat exercitus. 

Te per orbem terrarum sancta confitetur Ec- 

clesia: 

U* 

Patrem iraracnsae majestatis, 

Venerandum tuum verum et unicum Filium, 

Sanctum quoque Paraclelum Spiritura. 

Tu Rex gloriae Christe: 

Tu Patris sempiternus es Filius. 

Tu, ad liberandura suscepturus horaincra, non 
horruisti virginis uterum. 

Tu, devicto mortis aculeo, aperuisti credentibus 
regna coelorura. 

Tu ad dexteram Dei sedes in gloria Patris. 

Iudex crederis esse venturus. 

Te ergo quaesumus, tuis famulis suLveni, quos 
pretioso sanguiue redemisti. 

Aeterna fac cura Sanctis tuis in gloria nu- 
merari. 

Salvum fac populum tuum, Domine: et benedic 
hcredilati luae. 

Et rege eos : et extolle illos usque in aeternum. 

Per singulos dies benedicimus te: 

Et laudamus nomen tuum in saeculum, et in 
saeculum saeculi. 

Dignare, Domine, die isto sine peccato nos 
custodire. 

Miserere nostri, Domine, miserere nostri. * 
Fiat misericordia tua, Domine, super nt)s: 

quemadmodum speravimus in te. 

In te, Domine, speravi: non confundar in 

aeternum. 

V. Benedicamus Patrem et Filium cum sancto 
Spiritu. 

R. Laudemus ct superexaltemus eum in sae- 



Deus, cujus misericordiae non est numerus, et 
bonitatis infinitus est thesaurus: piissime majc- 
stati tuae pro collatis donis gratias agimus, tuam 
semper clementiara exorantes, ut, qui- petentibus 
postulata concedis, eosdem non deserens ad prae- 
mia futura disponas; per Christum Dominum no- 
strum. Amen. 



cula. 



Oremus. 

